
..M.ONII  PALEARII  VERULANI 

ACTIO    IN    PONTIFICES    ROMANOS    ET    EORUM    ASSECLAS    AD    IMPE- 

RATOREM    ROMANUM,    REGES    ET    PRINCIPES    CHRISTIANAE    REIPU- 

BLICAE,    SUMMOS    OECUMENICI    CONCILII    PRAESIDES,    CONSCRIPTA 

CUM::,DE   CO.NXILIO    TRIDENTI    HABENDO    DELJBERARETUR. 


Riformatori  italiani  del  Cinquecento  •  il. 


AoNius   Palearius,  servus   Iesu   Christi,   deposita riis  li- 
belli    SUI,     FIDELIBUS    ET    SANCTIS   VIRIS,    FACEM    ET     GRATIAM 
DIGIT    A    DOMINO    NOSTRO    IeSU    ChRISTO. 


Meae  litterae  unae  atque  alterae  ad  Helvetios  et  Germanos 
annis  superioribus  scriptae  sine  praefatione  nominis,  quae  spes, 
quod  consili um,  qui  animi  mei  sensus  fuerit  significare  potue- 
runt.  Testis  est  mihi  Deus  et  pater  Domini  nostri  Iesu  Christi, 
me  diu  desiderasse  a  principibus  christianis,  ut,  advocatis  bonis 
et  doctis  viris,  ipsi  conventibus  peragendis  principes  interessent 
ac  praeessent,  ut  in  eorum  corona  testimonium  firmum  san- 
ctumque  dicere  possim,  et,  si  necesse  fuerit,  fortiter  mori 
prò  gloria  Christi.  Cum  in  eo  desiderio  fuissem  multos  annos, 
et  in  aliis  rebus  principes  occupatos  viderem,  et  appropinquare 
tempus  resolutionis  meae,  scripsi  testimonium  et  ex  testimonio 
actionem  in  pontifices  Romanos  et  eorum  asseclas,  ut,  si  bene 
instructum  ad  mortem  contemnendam  mors  prior  occupasse!, 
post  mortem  etiam  prodessem  optimis  fratribus  meis,  quorum 
malis  testimonio  hoc  mederi  in  concilio  cupiebam.  Quod  sin- 
cere, caste,  integreque  scriptum  depono  apud  viros  sanctos  et 
fidei  plenos,  ut  hac  ratione  conservetur  usque  ad  tempus  con- 
cilii  futuri,  quod  oecumenicum,  liberum,  sacrum,  solemne  fiet 
sine  dubio  in  suo  tempore,  quod  tempus  ut  cito  veniat  flecto 
genua  mea  ad  patrem  Domini  nostri  Iesu  Christi.  Quod  con- 
cilium  si  tamdiu  differretur,  ut  vos  depositarii,  ingravescente 
aetate,  vereamini  praeveniri  morte;  deligite  ac  substituite  alics 
bonae  famae  viros  et  pietatis  evangelicae  studiosos  vel  ex  fideli- 
bus  Helvetiis,  vel  ex  Germanis  vestris,  ut  depositum  per  manus 

tradatur,  et  alter  ab  altero  accipiat  conservandum  usque  ad 
tempus  concilii  futuri.  Cavete  interea,  ne  prodeat  ac  vulgetur, 
propterea  ne  alii  quam  depositarli  legant  et  habeant  in  manibus. 
Id  vos  servus  lesu  Christi  rogat  et  obtestatur  per  fidem,  quam 
debetis  testi  fideli,  ac  iudici  vivorum  et  mortuorum,  qui  reddet 
unicuique  secundum  opera  sua.  Quod  si  dies  exspectatissimus 
illuxerit,  ut  desiderio  pacis  publicae  et  concordiae  ecclesiarum 
populi,  qui  obediunt  evangelio,  agant  Inter  se,  et  flagitent  atque 
impetrent  ab  imperatore  Romanorum,  a  regibus  et  principibus 
christianis,  ut  concilium  serio  ìndicatur  pontifici  Romano,  ut 
cum  cardinalibus  suis  et  episcopis  asseclisque  eorum  conve- 
niat  in  unum  aliquem  locum  ad  publicos  et  liberos  conventus 
peragendos  ex  omnibus  gentibus  et  nationibus,  quae  invocant 
nomen  Domini  nostri  lesu  Christi,  in  quibus  omnes  populi 
libenter  et  attente  audiantur  per  oratores,  qui  sine  periculo,  sine 
fraude,  sine  metu,  libere  possint  dicere  in  praesentia  imperatoris 
ac  regum  principumque  et  legatorum  civitatum,  ut,  constituta 
aequitate  iudicii,  gladio  verbi  Dei  rescindantur  abusus,  dirimantur 
controversiae  de  religione,  purgentur  et  sanentur  ecclesiae,  ut 
cohaereant  in  unum  corpus;  —  cum  hoc  tale  concilium  indictuni 
apparari  videbitis,  tum  memineritis,  depositarli,  et  effeceritis,  ut 
haec  mea  scrìpta  integra  ac  sincera  perferantur  ad  ecclesiarum 
fidelium  Helvetiorum  aut  Germanorum  praefectos  et  defensores 
sancti  evangelii,  quos  Domini  nostri  lesu  Christi  nomine  in  Spi- 
ritu  sancto  tutores  veros  et  legitimos  facio  ac  instituo  huius 
libelli,  ubi  e  depositariorum  manibus  exierit. 

Praefectis  sanctarum  ecclesiarum  Helvetiorum 
ET  Germano RUM. 


Qui  libellus  cum  ad  vos  allatus  fuerit,  praefecti  sanctarum 
ecclesiarum  Helvetiorum  et  Germanorum,  vestrum  erit  vel  eum 
retinere  vel  emittere  in  tempore,  ut  scilìcet  cum  commenda- 
tione  vestra  et  litteris  publicis  producatur  in  ipso  concilio  oecu- 
menico  libero,  sacro,  solemni  testimonium  hominis  pii,  qui  e 
vita  decedens  nihil  erat  quod  Christo  mentiretur,  ut  sit  hoc 
testimonium  cum  actione  veluti  fulmen  repentinum,  quod  feriat 
Antichristum,  cuispatium  longius  ad  respondendum,  viri  fratres, 
non  est  dandum.  Verbo  Dei  malus  ille  opprimendus  est  primo 
quoque  tempore,  in  concilio  ipso,  ob  os  atque  oculos  magno- 
rum  principum.  Habet  ille,  quod  vos  probe  nostis,  sophistas 
et  praestigiatores,  per  quos,  si  spatium  dabitur,  illudet,  ut  ante 
hac  fecit,  regibus  et  imperatoribus,  et  propterea  libellus  hic  non 
alibi  quam  in  concilio  ipso  est  exhibendus.  Quod  si  vetus  vul- 
pecula  Romana  spem  concilii  fecerit,  et  ipsa  refugiens  aliquos 
tamen  episcopos  dolo  malo  submiserit,  ut  saepe  iam  factitavit, 
tentans  animos  principum  et  illudens  ecclesiae  Dei,  continete, 
viri  fratres,  libellum.  Dabit  enim,  dabit  Deus  et  pater  Domini 
nostri  lesu  Christi,  ut  aliquando,  concitatis  et  confluentibus 
populis,  a  regibus  cogatur  adesse,  cogatur,  inquam,  adesse.  Quod 
cum  videbitis,  tum,  viri  fratres,  levate  oculos,  tollite  manus,  eri- 
gite  animos;  tempus  illud  est  sublevandae  ecclesiae.  Tum  vos 
orat  et  obtestatur  servus  lesu  Christi  per  adventum  Domini  et 
spiritum  Dei  nostri,  ut  curetis  et  efficiatis,  ut  haec  scripta  mea 
cum  commendatione  vestra  et  litteris  publicis  integra  ac  sincera 
in  manus  principum,  qui  concilio  aderunt,  fideliter  perveniant, 
ut  spiritus  cupidissimus  gloriae  Christi,  qui  mi  hi  in  scribendo 
adfuit,  pungat  corda  magnorum  principum,  ut  iubeant  de  tantis 

rebus  pontificem  Romanum,  episcopos,  asseclasque  eorum  cau- 
sam  dicere,  et  hoc  testimonium  cum  actione  semel  atque  iterum 
legi  et  expendi,  atque  examinari  diligenter  ab  iis,  qui  praefecti 
concilio  purgabunt  ecclesiam  Dei.  Vos  interea  valete,  boni  et 
fideles  ministri  et  defensores  evangelii.  Charitas  Dei  et  com- 
municatio  Spiritus  sancti  et  pax  Domini  nostri  lesu  Christi  sit 
cum  omnibus  vobis.   Amen. 


AONII  PALEARII  VERULANI 

TESTIMONIUM    AD    GENTES    ET   NATIONES 
QUAE    INVOCANT   NOMEN    DOMINI    NOSTRI    IeSU    ChRISTI. 


Quod  bonum  faustum  felixque  sit  piis,  invictis,  augustis  prin- 
cipibus  universoque  populo  Christiane;  in  id  tempus  venimus, 
in  quo  firmum  et  sanctum  testimonium  prò  Christo  est  dicen- 
dum.  Nam  quod  superioribus  annis,  mitra,  virgis,  igne  et  reliquis 
terroribus  propositis,  sic  viximus,  ut  ncque  fidem  ncque  obscr- 
vantiam  ncque  pietatem  in  Christum  declarare  potuerimus,  ha- 
buit  fonasse  ea  res  excusationem;  quod,  etsi  omnia  pericula 
subiissemus,  nullam  tamen  praeclaram  aliquam  opem  afferre 
videbamur  fratribus  nostris,  qui  hoc  ipsum  sublcvandae  reipu- 
blicae  tempus  exspectabant.  Id  nunc  cum  oblatum  sit  ab  ipso  Deo 
et  patre  Domini  nostri  lesu  Christi  auctore  omnium  commodo- 
rum  nostrorum;  quid  est,  viri  fratres,  quod  timeamus?  quid  est, 
quod  ludibrio  esse  hominibus,  virgis  caedi,  in  ignem  coniici,  prò 
testimonio  sancto  dicendo  recusemus?  Non  proponuntur  haec 
nunc  primum  iis,  qui  Christum  sequi  volunt.  Veniat  obsecro  in 
mentem,  iisdem  poenis  in  concihis,  magna  hominum  frequentia 
(ut  praedixerat  Dominus  lesus),  condemnatos  sanctissimos  viros 
illos,  qui  patrum  nostrorum  memoria  prò  testimonio  Christi 
dando  vitam  cum  sanguine  profuderunt.  Omnia  feremus  facil- 
Hme,  si  nos  cohortati,  non  quomodo  in  vita,  cum  Satanae  com- 
mentis oppresso  evangelio  filii  Dei,  manendum;  sed  quomodo, 
excitatis   fratribus,  ad    Christum   prò   Christo  decedendum   sit. 

constituerimus.  Id  quoniam  non  verbis  sed  sanguine  testatum 
posteris  est  relinquendum :  Ego  Aonius,  servus  lesu  Chri- 
sti,  firmissimum  testimonium  dico  ea  lege  ut,  si  ne- 
cesse  sit,  mori  non  recusem  prò  ea  fide,  quam  debeo 
Christo  auctori  pacis  et  salutis  meae. 

Testimonium  I. 

Tempore  apostolorum  multi  pseudoapostoli  exstiterunt,  qui 
cum  in  credentium  numero  haberentur  veluti  legis  doctores,  ut 
sensim  a  Christo  abducerent,  umbris  obscurare  lucem  a  Christo 
allatam,  beneficium  sanguinis  Christi  obtegere,  sanctificationem 
per  spiritum  Dei  nostri  imminuere,  aut  velare  reductione  aut 
imitatione  mosaicae  legis  coeperunt;  de  qua  re  conqueritur 
Paulus  in  epistolis,  lacobus  item  et  seniores  in  Actis  apostolo- 
rum  illis  verbis  ad  Paulum:  —  «  Vides,  frater,  quot  millia  sunt 
credentium,  et  omnes  aemulatores  sunt  legis  ».  —  Johannes  item 
quosdam  proprio  vocabulo  appellat  «  antichristos  »;  «et  nunc 
—  inquit  —  antichristi  multi  sunt  ».  Quamobrem  nihil  est  mi- 
randum,  si  post  obitum  apostolorum,  instigante  diabolo,  hoste 
gloriae  Christi  et  salutis  nostrae  sempiterno,  nonnullì  umbras 
et  legalium  speciem,  pietatis  fuco  adposito,  ut  in  iis  fiducia  esset, 
reducere  audacius  tentarunt,  ut  adimpleretur  verbum  Domini, 
quod  factum  est  ad  Esaiam  prophetam:  «  Elegerunt  omnia  haec 
in  viis  suis,  et  in  abominationibus  suis  delectata  est  anima 
eorum  ». 

Testimonium  II. 

Credibile  non  est,  doctrinam  ex  traditionibus  apostolorum 
aliam  fuisse  ab  ea,  quam  scriptis  testatam  reliquerunt.  Verisi- 
mile potius  est  fuisse  eius,  quae  scripta  est,  quam  simillimam. 
Itaque  si  qua  ex  traditionibus  doctrina  circumfertur,  quae  vel 
illorum  scriptis  repugnet  vel  aliud  evangelizet,  minime  esse 
apostolorum,  sed  pseudoapostolorum,  qui  fortasse  Pauli  et  apo- 
stolorum discipuli  dici  voluerunt,  et  prodierunt  fortasse  ex  illis, 

sed  in  unitale  doctrinae  eorum  non  perstiterunt  ;  quamobrem 
clamat  lohannes:  «Ex  nobis  prodierunt,  sed  non  erant  ex  nobis; 
haec  scripsi  vobis  de  bis,  qui  seducunt  vos». 

Testimonium  III. 

Pontifices  Romani  iam  multis  ac  multis  saeculis  secuti  sunt 
aemulatores  legìs,  aemulatione  legalium  beneficium  sanguinis 
Christi  obtexerunt,  ofFuderunt  tenebras  doctrinae  apostolicae, 
ut  apostoli  verbo  utar,  «  converterunt  evangelium  Christi».  Id 
facile  fuerit  exemplis  planum  facere.  Itaque  ut  ea,  quae  prae- 
dieta  fuerant  per  Spiritum  sanctum,  complercntur:  «  Homo  in 
tempio  Dei  sedens,  ostendens  se  tamquam  Deus,  operatus  est 
mysterium  iniquitatis  ». 

Testimonium  IV. 

Tentaverunt  pontifices  Romani  Deum,  cum  prò  suavissima 
gratia  Domini  nostri  lesu  Christi,  per  quam  credimus  servari, 
imposuerunt  onus  grave  innumerabilium  praeceptorum,  recla- 
mante Petro  et  Paulo,  sanctissimis  apostolis.  Neque  vero  est 
dubitandum  pontifices,  scribas  et  pharisaeos  Hierosolymanos 
gessisse  typum  horum  nostratium,  de  quibus  dixit  Dominus: 
«  Ailigant  onera  gravia  et  importabilia  et  imponunt  in  humeros 
hominum  ». 

Testimonium  V. 

Non  dubitant,  qui  spiritu  Dei  aguntur,  Spiritum  sanctum 
iocutum  esse  per  Paulum  apostolum,  cuius  evangelium  sanctum 
est.  Itaque  qui  Pauli  instituta  reiciunt,  Spiritum  sanctum  rei- 
ciunt,  in  quos  adhuc  clamat  apostolus:  «  An  experimentum 
quaeritis  eius,  qui  in  me  loquitur  Christus?».  Huius  apostoli 
doctrinam  et  instituta  ita  sustulerunt  pontifices  Romani,  ut  qui 
eorum  sedem  apostolicam  appellent,  quod  Pauli  doctrinam  se- 
quantur,  dicant  malum  bonum  et  bonum  malum,  ponentes  lu- 
cem  tenebras  et  tenebras  lucem. 

Testimonium  VI. 


Pontifices  Romani  non  sunt  veriti  rescindere  verbum  Dei, 
ut  firmarent  traditiones  hominum,  quos  in  spiritu  vidit  propheta 
leremias  dicens:  «  Et  porvertistis  verba  Dei  viventis,  domini 
exercituum  Dei  nostri  ». 

Testimonium  VII. 

Arroganter  fecere  homines  et  perverse,  qui  Christi  prae- 
cepta  Consilia  appellarunt,  ut  eo  verbo  minus  adstringi  videa- 
mur;  sanctiones  autem  pontificias  praecepta  dici  voluerunt,  cum 
contra  humana  illa  Consilia  et  commenta  erant  appellanda,  atque 
habenda;  divina  vero  haec,  quibus  verissime  sumus  adstricti, 
praecepta,  de  quibus  non  ego  dico  sed  Dominus:  «  Qui  solverit 
unum  de  mandatis  istis  minimis,  et  docuerit  sic  homines  mini- 
mus  vocabitur  in  regno  coelorum  ». 

Testimonium  Vili. 

Hominum  commenta,  pontificum  decreta,  conciliorum  san- 
ctiones, quaecumque  scriptae  lataeve  sunt  contrariae  evangelio 
lesu  Christi  et  actis  institutisque  duodecim  apostolorum,,  cano- 
nicislibrisscriptìs,  daemoniorum  doctrinam  esse,  ncque  potuisse 
ab  hominibus  conveniri  in  nomine  Christi  et  congregari  in  Spi- 
ritu sancto  contra  Christum,  dicente  Domino:  «  Qui  non  est 
mecum,  contra  me  est,  et  qui  non  congregai  mecum,  spargit  ». 

Testimonium  IX. 

Et  quoniam  pharisaici  homines,  habentes  quidem  speciem 
pietatis,  virtutem  autem  eius  abnegantes,  qui  veluti  lannes  et 
Mambres  restiterunt  Moysi  ita  et  ipsi  resistunt  veritati,  inter- 
pellatione  facta,  sperant  se  posse  illudere  populo  Dei;  occur- 
rendum  est.  Obiiciunt  enim:  «Qui  scitis,  hos  libros  esse  cano- 
nicos?  qui  scitis  Christum  esse  filium  Dei?  dicimus  ab  ecclesia, 
veluti  Samaritanos,  audivisse  de  Christo  et  de  iis  libris  ».  At  ubi 

mysterio  Dei  inenarrabili  ad  Christum  venimus,  revelatum  no- 
bis  ncque  per  carnem,  neque  per  sanguinem,  sed  per  patrem 
Domini,  qui  in  coelis  est,  et  per  Spiritum  sanctum,  divinum 
quiddam  mìrabiliter  esse  impressum  atque  inustum  in  cordi- 
bus  nostris,  ita  ut  baptizati  Spiritu  sancto  et  igne,  firmitatis  et 
non  superbiae  pieni,  dicamus  verbis  evangelicis:  «  Quia  non 
propter  tuam  loquelam  credimus;  ipsi  enim  scimus,  quia  hic 
est  vere  servator  mundi,  filius  Dei  vivi  ».  Ita  et  spiritus  Dei 
testatur  spiritui  nostro,  quod  per  Matthaeum,  Marcum,  Lucam, 
lohannem,  Paulum,  lacobum,  Petrum,  ludam  lacobi  fratrem 
evangelizatum  est  et  scriptum,  quod  unum  est  et  idem,  esse 
sanctum  evangelium  lesu  Christi,  et  quod  hi  libri,  quos  legimus, 
verissimi  sunt,  et  quod  scimus  loquimur;  et  scìentia  nostra  verax 
est,  non  ab  homine,  neque  per  hominem,  sed  quia  unctio,  hoc 
est,  ipse  Spiritus  sanctus,  qui  hoc  nomine  in  scripturis  appellari 
consuevit,  docet  nos.  Quamobrem  inquit  fidelis  lohannes:  «  Nec 
necesse  habetis  ut  aliquis  vos  doceat,  sed  sicut  unctio  eius  docet 
vos  de  omnibus,  et  verum  est  et  non  est  mendacium  ». 

Testimonium  X. 

Ecclesia  Dei  sancta  semper  nixa  est  verbo  Dei.  Ante  ad- 
ventum  Domini  sustentata  est  verbo  Dei  per  prophetas;  Christi 
tempore  testimonio  scripturarum  defensa  est  verbo  Dei  per 
ipsum  etiam  Christum;  post  ascensionem  Domini  in  coelum 
apostoli,  paracleto  accepto,  defenderunt,  administrarunt,  proba- 
verunt  omnia  verbo  Dei;  lectissimi  viri,  quos  Deus  praedestinarat 
ante  mundi  constitutionem,  suggerente  Spiritu  sancto,  evange- 
lizarunt  verbum  Dei  unum  et  idem  ea  conditione,  ut  in  perpe- 
tuum  qui  aliud  evangelizet  et  doceat  anathema  sit.  Qui  igitur 
scriptis  canonicis  coérceri  nolunt  et  ut  auctoritate  superiores  sint 
verbo  Dei  contendunt,  neque  putant  audiendum,  sicontra  eorum 
traditiones  scripta  divinitus  adducantur;  manifeste  reprobi  sunt; 
et  eorum  sententiae  standum  non  est,  quod  ad  ecclesiam  Dei 
nihil  attineant,  dicente  Domino:  «  Qui  ex  Deo  est  verba  Dei 
audit;  propterea  vos  non  auditis,  quia  ex  Deo  non  estis  ». 

Testimonium  XL 


Scripta  peritorum  hominum,  quantalibet  ii  sanctitate  do- 
ctrinaque  sint,  nullo  modo  curri  scripturarum  canonicarum  ex- 
cellentia  comparari  posse  monet  Augustinus.  Huic  sententiae 
consona  est  illa  Cyrilli:  «  Optimum  fuerit,  Hermia,  non  curare 
aliorum  procacitatem,  qui  probatam  mentem  nobis  auferunt,  sed 
magis  fidei  canonem  rectum  et  non  perversum,  hoc  est,  ser- 
mones  ab  apostolis  factos,  nec  aliis  quam  illis  applaudere  nos 
decet,  ac  dicere:  —  Non  vos  estis,  qui  loquimini,  sed  spiritus 
patris  vestri  qui  loquitur  in  vobis  —  ». 

Testimonium  XII. 

Interpretes  quos  doctores  vocant,  oratorum,  poétarum,  phi- 
iosophorum  perstudiosi  fuerunt,  nonnunquam  abierunt  in  com- 
menta cogitationesque  eorum.  Non  protinus  ergo  asserenda,  quae- 
cumque  ab  illis  dieta  sunt,  sed  expendenda  verbo  Dei  ;  scriptum 
est  enim:  «  Et  interpretes  tui  praevaricati  sunt  in  me,  et  vene- 
runt  structores  tui  destruentes  te,  et  dissipantes  a  te  exibunt». 

Testimonium  XIII. 

Commentum  ignis  purgatorii  a  pythagoricis,  platonicis  et 
poétis  magna  ex  parte  esse  sumptum,  per  assertionem  eius  com- 
menti, remissionem  peccatorum  infringi,  reclamantibus  omnibus 
prophetis,  sanguini  testamenti  singularem  iniuriam  fieri,  apostolis 
longe  aliter  docentibus,   «  ne  evacueretur  crux  Christi  ». 

Testimonium  XIV. 

De  coena  Domini  sacramentum  est  sanctissime  institutum 
a  Christo,  quod  a  Paulo  caeterisque  apostolis,  et  discipulis  Do- 
mini, et  multis  postea  saeculis,  quibus  optimi  fuerunt  Christiani, 
summa  diligentia  est  observatum.  Verum  in  hoc  ut  in  caeteris 
videndum,    ne    arrogantia   quorumdam,    qui   omnia   sibi   licere 

putarunt,  itum  sit  in  abusus.  Quod  si  ipse  apostolus  in  hoc  ritu 
nihil  sibi  temere  faciendunj  putavit,  quam  moderationem  adhi- 
bere  caeteri  debuissent,  facile  intelligimus.  Quid  autem  inquit 
apostolus?  «  Ego  enim  accepi  a  Domino  quod  et  tradidi  vobis  ». 

Testimonium  XV. 

Preces,  rogationes  publicae,  imprudenter  fortasse  nonnuUae 
irrepserunt  rudibus  saeculis,  nonnullae  superstitiosis.  Quamo- 
brem  in  hanc  quoque  curam  est  incumbendum,  viri  Dei,  ut  sint 
purae  castaeque  deprecationes,  modique  orandi  evangelici,  ut 
et  imperiti  etiam  bene  petere  assuescant.  Verba  enim  apostoli 
commonefacere  nos  debent:  «  Petitis  et  non  accipietis,  eo  quod 
male  petatis  ». 

Testimonium  XVI. 

Magna  est  licentia  episcoporum  et  clericorum,  qui,  ut  vitae 
integritate  et  innocentia  in  ecclesia  lucerent,  quasi  divinum  ali- 
quod  lumen,  ampia  ab  imperatoribus  et  regibus  privilegia  sunt 
assecuti,  quibus  freti  in  omne  genus  sceleris  irrumpunt,  et  coèr- 
ceri  legibus  civilibus  non  possunt;  quae  sicuti  iustis  olim  de 
causis  fuere  concessa  sic  nunc  iustis  de  causis  possunt  tolli. 
Quae  multa  ex  scriptura  divina  adducunt  pontifices  Romani,  ut 
eorum  decreta  fulciant,  ne  omnino  accusentur,  ne  in  eos  ani- 
madverti  possit,  ne  iudicia  subeant,  durissime  esse  detorta  et 
nulla  esse.  Pleraque  enim,  quae  de  Christo  Domino  dieta  sunt, 
sibi  arroganti  nonnulla,  quae  ad  fideles  omnes  aeque  spectant, 
veluti  ad  se  solos  dieta  convertunt;  multa  ieiune  collecta  ina- 
nem  verborum  volubilitatem  habent,  praeterea  nihil.  Posse  nunc 
imperatorem  Romanum  et  reges  principesque  reipublicae  chri- 
stianae  privilegia,  quibus  illi  abusi  sunt  multis  saeculis,  abrogare, 
edictum  proponere,  ut  quorum  vita  spectatae  non  fuerit  integri- 
tatis,  a  plebe  sancta  et  populo  Dei  de  gradu  deici  possint,  et  alii 
spectata  vita  et  doctrina  substitui,  ut  spiritus,  quem  Deus  suscita- 
bit  in  populis,  «  vendentes  et  ementes  in  tempio  eiciat,  et  mensas 
nummulariorum  et  cathedras  vendentium  columbas  evertat  » 

Testimonium  XVII. 

Non  modo  non  haereticos  sed  pios  esse  eos,  qui  firmiter 
crediderint,  ecclesiam  Dei  esse  aedificatam  super  petram  Chri- 
stum.  Hanc  opinionem  si  secuti  fuissent  episcopi  Romani,  mi- 
nus  haberemus  abusuum  et  abominationum.  Freti  enim  ea  opi- 
nione, quod  super  petram,  hoc  est  Petrum,  et,  ut  ipsi  deducunt, 
super  pontifices  Romanos  et  eorum  doctrinam  aedificata  sit 
ecclesia  Dei,  in  quae  non  manus  intulerunt?  quid  non  sibi  licere 
putarunt?  ut  scriptura  impleretur,  «  arrogantia  tua  decepit  te,  et 
superbia  cordis  tui,  qui  abitas  in  cavernis  petrae,  et  apprehen- 
dere  niteris  altitudinem  collis;  grex  perditus  est  factus  populus 
meus,  pastores  eorum  seduxerunt  eos». 

Testimonium  XVIII. 

Quoniam  aliqui  non  contemnendi  auctores  asseruerunt,  ec- 
clesiam Dei  aedificatam  super  petram  Petrum;  nihil  ex  ea  re  plus 
habere  pontifices  Romanos,  quam  caeteros  episcopos,  qui  non 
habent  ea,  ob  quae  amanter  dieta  sunt  illa  Petro,  cuius  vìtae 
exempla,  quae  ex  actis  apostolorum  colliguntur,  ita  minime 
sunt  imitati;  doctrinam  vero,  quae  ex  apostoli  huius  scriptis 
habetur,  ita  passim  Romani  pontifices  proculcaverunt  et  ever- 
terunt,  ut  Petri  eversores  potius  quam  successores  sint  appel- 
landi,  per  quos,  inquit  apostolus  Petrus,  «  via  veritatis  blas- 
phemabitur,  et  in  avaritia  fictis  verbis  de  vobis  negotiabuntur  ». 

Testimonium  XIX, 

«  Revelatur  ira  Dei  —  inquit  apostolus  —  super  omnem  im- 
pietatem  et  iniustitiam  hominum  eorum,  qui  veritatem  Dei  in 
iniustitia  detinent;  quia,  quod  notum  est  Dei,  manifestum  est 
in  illis  »:  at  cum  cognovissent,  quod  Dominus  lesus  factus  est 
nobis  salus,  sapientia,  a  Deo,  iustitia  et  sanctificatio,  non  glori- 
ficaverunt  aut  gratias  egerunt,  sed  evanuerunt  in  cogitationibus 
suis,   et  obscuratum   est    insipiens   cor   eorum,   et   contulerunt 

gloriam  unigeniti  Dei  rebus  inanimatis,  ita  ut  genuflecterent, 
et  adorarent  illas,  et  peterent  in  sanctificationem.  Propter  quod 
Deus  tradidit  eos  in  caecitatem,  ut  facerent  ea,  quae  non 
convenirent;  sicut  praedixerat  Spiritus  sanctus  per  os  Pauli, 
quod  futuri  erant  (videte  iam,  si  re  velata  est  ira  Dei  super 
hominum  impietatem;  animadvertite  si  bene  expressi  sunt  pon- 
tifices  Romani,  et  eorum  asseclae,  qui  veritatem  Dei  in  iniustitia 
detinuerunt)  «  homines  seipsos  amantes,  cupidi,  elati,  superbi, 
blasphemi,  parentibus  non  obedientes,  ingrati,  scelesti,  sine  af- 
fectìone,  sine  pace,  criminatores,  incontinentes,  immites,  sine 
benignitate,  proditores,  protervi,  tumidi,  et  voluptatum  amatores 
magis  quam  Dei,  habentes  quidem  speciem  pietatis,  virtutem  au- 
tem  eius  abnegantes.  homines  corrupti,  reprobi  circa  fidem;  sed 
ultra  non  proficient,  insipientia  enim  eorum  manifestabitur  ». 

Testimonium  XX. 

Malae  consuetudines,  abusus,  abominationes  publico  edicto 
tollendae.  Bacchanalium  enim  speciem  habemus,  ludorum  spe- 
ciem, simulacrorum  abusus.  Neque  enim  abest,  quin  infirmitas 
humana,  instigante  Satana,  ut  Deos  olim,  divos  morbis  prae- 
fecerit,  ita  ut  ad  Petri  fanum  Romae  templum  Febris  sit,  divae 
Mariae  titulo.  Nec  brutis  deest  patrocinium  sanctorum,  applau- 
dentibus  pontificibus  Romanis.  Fornicari  impune  licet;  scorta 
ubique  publica,  ita  ut  Romae  superiori  bus  annis  censa  sint  me- 
retricum  publicarum  capita  ad  decem  millia;  earum  quaestus 
portionem  quandam  sibi  pendi  iubent,  sicut  et  a  ludaeis  pon- 
tifices,  quod  foenerari  impune  permittant,  centesimam  exigunt. 
Acerbissimae  vero  exactiones,  crudelissimi  dominatus,  simoniae, 
doli,  Spiritus  sancti  venditiones  et  emptiones,  et  caetera  abomi- 
nanda sic  Romae  regnant,  ut  qui  Christi  spiritum  habent,  liquido 
videant  scriptum  in  fronte  curiae  Romane:  «  Babylon  magna 
mater  fornicationum  et  abominationum  terrae  ». 

Cum  tot  tantasque  abominationes,  abusus,  incommoda,  of- 
fendicula,  praevaricationes  invexerint  pontifices  Romani,  collegae 

et  asseclae  eorum;  in  iis  ipsis  diiudicandis  pontifices  Romani, 
collegae  et  asseclae  eorum  iudices  esse  non  debent.  Quis  enim 
nesciat,  si  eorum  iudicio  standum  sit,  quibus  ille  stipatus  sedet, 
quos  ipse  sibi  adesse  iussit,  tamquam  membra  sui  corporis, 
tales  nos  habituros  sanctiones,  quales  illi  semper  probaverunt? 
Quid  enim  hosce  homines  aliud  in  conciliis  voluisse  et  hodie 
velie  creditis,  nisi  decreta  eorum  magna  populorum  et  principum 
frequentia  firmari,  ut  cìnerem  habeant,  quem  in  principum  oculos 
spargant,  et  post  paucos  annos  iura  humana  atque  divina  confun- 
dentes  saeviant  in  eos,  qui  hiscere  ausint,  universos?  An  putatis 
in  hac  pompa  venisse  spiritus  remissuros?  an  de  magnis  cen- 
sibus  et  luxu  ultro  decessuros?  Homines  ardentes  cupiditate  et 
Satanae  coeno  obvolutos  experti  toties,  nescimus  quid  fersnt 
nebulae  istae  turbinibus  exagitatae?  «  Terra  —  inquit  vìr  Dei  — 
saepe  venientem  super  se  bibens  imbrem,  et  germinans  herbam 
opportunam  illis,  a  quibus  colitur,  accipit  benedictionem  a  Deo; 
proferens  autem  spinas  et  tribulos,  reproba  est  et  maledicto 
proxima  ».  Tanta  ergo  existente  corruptione  episcoporum  et 
praefectorum  ecclesiarum,  ut  videamus  abominationem  seden- 
tem  in  loco  sancto,  confugiendum  est  ad  montes,  ad  principes 
popoli  tui.  Itaque  testimonio  dicto  servus  lesu  Christi  orat, 
obsecrat,  obtestatur  vos,  principes  reipublicae  christianae,  in 
quos  omnium  gentium,  omnium  nationum  oculi  conversi  sunt, 
per  adventum  Domini  nostri  lesu  Christi,  ut  omni  studio  et 
diligentia  incumbatis  in  hanc  curam.  Illucescet  in  cordibus  vestris 
Dominus  lesus,  qui  est  testis  fidelis,  qui  est  imago  patris,  in 
quo  tenebrae  non  sunt  ullae.  Suscipite  hanc  curam,  dignam 
animis  vestris,  principes.  Ad  finem  operis  perventum  est.  Per- 
facile  est  vobis  ex  civitatibus  et  provìnciis,  quae  invocant  no- 
men  Domini  nostri  lesu  Christi,  deligere,  qui  de  tantis  rebus 
iudicent,  viros  metuentes  Deum,  quos  parvulos  et  lactantes 
ubera  appellat  propheta  loél:  quod  est,  non  qui  se  praelatos 
esse  et  vocari  volunt,  («  congregare  —  inquit  —  parvulos  et  la- 
ctantes ubera»),  non  corruptos,  non  avaros,  non  tumidos  homi- 
nes, nulla  acceptione  personarum,  sed  quos  vobis  spectata  vita 
et  eruditione  sanctarum  scripturarum  testabitur  esse  plebs  sancta 

Dei.  Quae  est  illa  plebs  sancta  Dei?  Populus  ipse  vester,  popu- 
lus  acquisitionis,  regale  sacerdotium,  gens  sancta,  quam  is,  qui 
de  tenebris  vos  vocavit  in  admirabilem  lucem  suam,  sibì  prae- 
destinavit  ante  mundi  constitutionem,  prò  qua  se  ipsum  tradidit 
Christus,  ut  illam  sanctificaret,  mundans  earn  lavacro  aquae  in 
verbo  vitae,  ut  exhiberet  sibi  gloriosam  ecclesiam,  non  habentem 
maculam  aut  rugam. 

Quis  autem  dubitet,  sanctissimos  viros  communi  bono  rei- 
publicae  christianae  delectos  ab  huiusmodi  ecclesia  sancta  Dei» 
posse  iudicare  de  tantis  abominationibus  et  corruptione  epi- 
scoporum  quanta  nulla  unquam  fuit?  qui  partim  (quod  magno 
cum  animi  mei  sensu  et  dolore  dico)  in  episcopatum  provecti 
sunt  lenocinlo  sororum  et  adulteriis  impurissimis  pontificibus 
conciliati  ;  partim  Spiritus  sancti  venditione  assumpti  ;  partim 
in  spiritu  mammonae  iniquitatis,  ut  magnis  censibus  pontifices 
et  eorum  asseclae  suos  augerent;  nonnulli  pileo  ad  servitu- 
tem  coèmpti  sunt,  et  paulo  ante  sagina  et  largitìone  saturati  a 
pontificibus  Romanis  ut  eorum  regnum  stabiiiant  abominatio- 
num  mole  nutans.  Quod  si  qui  sunt,  qui  vitae  probitate  et 
peritia  scripturarum  divinarum  in  episcopatum  provecti  fuerint 
boni  viri;  eos  hoc  signo  dignoscetis,  principes,  si  rogati  a  vobis 
non  recusabunt  iis,  quos  plebs  sancta  delegerit  ad  iudicanduo], 
manus  imponere  atque  orare,  ut  accipiant  virtutem  supervenien- 
tìs  spiritus,  ut  bonorum  episcoporum  praeclare  ratione  habita, 
pseudopastorum  impurissimo  coetui  piena  Spiritu  sancto  sancta 
canat  ecclesia  verbum  Domini,  quod  factum  est  ad  Ezechielem 
prophetam.  Haec  dicit  Dominus:  «  Vae  pastoribus  Israel,  qui 
pascebant  semetipsos,  nonne  greges  a  pastoribus  pascuntur? 
Lac  comedebatis,  et  lanis  operiebamini,  et  quod  crassum  erat 
occidebatis;  gregem  autem  meum  non  pascebatis,  quod  infirmum 
fuit  non  consolidastis,  et  quod  aegrotum  non  sanastis,  quod 
confractum  est  non  alligastis,  et  quod  abiectum  est  non  reduxi- 
stis,  sed  cum  austeritate  imperabatis  et  cum  potentia;  et  dispersae 
sunt  oves  meae,  eo  quod  non  esset  pastor,  et  factae  sunt  in 
devorationem  omnium  bestiarum  agri,  et  dispersae  sunt.  Erra- 
verunt   greges    mei    in  cunctis   montibus    et   in   universo  colle 

excelso,  et  super  omnem  faciem  terrae  dispersi  sunt  greges  mei, 
et  non  erat  qui  requireret,  non  erat,  inquam,  qui  requireret. 
Propterea,  pastores,  audite  verbum  Domini.  Vivo  ego,  dicit  Do- 
minus  Deus,  quia  prò  eo,  quod  facti  sunt  greges  mei  in  rapi- 
nam,  et  oves  meae  in  devorationem  omnium  bestiarum  agri,  eo 
quod  non  esset  pastor  (neque  enim  quaesierunt  pastores  mei 
gregem  meum,  sed  pascebant  semetipsos  et  greges  meos  non 
pascebant);  propterea,  pastores,  audite  verbum  Domini,  haec 
dicit  Dominus  Deus,  ecce  ego  super  pastores,  et  requiram 
gregem  meum  de  manu  eorum,  et  cessare  eos  faciam  ut  ultra 
non  pascant  gregem  meum  ».  Hoc  verbum  Domini,  si  per  prin- 
cipes  christianos  liceat,  pseudopastoribus  canet  ecclesia,  a  quibus 
abominationes,  abusus,  tenebras,  praevaricationes,  incommoda, 
offendicula,  et  mala  incredibilia  invecta  esse  in  omnes  provincias 
populi  Dei  testor,  assero,  atque  adfirmo  ego  Aonius,  servus 
lesu  Christi,  qui  multos  annos  avidissime  hunc  diem  exspectavi, 
quo  orare,  obsecrare  et  percommode  commonere  possem  fratres 
meos  non  odio,  (scit  Dominus),  non  invidia,  non  ostentatione 
dolove  malo  adductus,  sed  amore  sanctae  veritatis  et  gloriae 
Christi,  in  cuius  rei  fidem  scriptum  hoc  dedi  per  capita,  de 
quibus  singulis  recipio  me  plenius  dicturum,  si  quid  item  ad 
testimonii  fìrmitudinem  facit,  libenter  vitam  positurum 
prò  veritate.  Quod  testimonium  caste,  sincere,  et  integre  di- 
ctum  si  quis  contemnit,  contempserit;  voco  ego  euni,  quisquis 
is  est,  ad  Christum,  regem  omnium  gentium  omnium  saeculo- 
rum,  ad  quem  nunc  provoco,  ante  cuius  tribunal,  o  homo,  qui- 
squis es,  sisti  te  oportet  paucos  abbine  dies,  de  hac  ipsa  re, 
quod  mihi  operam  non  dederis,  redditurum  rationem.  Id  iam 
non  dico  ego,  sed  is,  qui  me  bene  animat,  qui  obtestari  iubet, 
cui  testimonium  do,  lesus  Christus  filius  Dei,  iudex  vivorum 
et  mortuorum. 


AONII  PALEARII  VERULANI  ACTIO 

Ex  DECLARATIONE  TESTIMONII  IN  PONTIFICES  ROMANOS  ET  EORUM 

ASSECLAS,  AD  PRINCIPES  CHRISTIANOS,  ET  PRAEFECTOS  CONCILIO, 

IN  QUIBUS  HABITAT  SPIRITUS  DeI. 


Cum  eo  Consilio  domo  exissem,  ut  emitterem  aliquando 
vocem  dignam  homine  christiano,  non  eram  nescius,  quae 
pericula  essent  adeunda,  qui  suscipiendi  labores,  in  quas  angu- 
stias  esset  veniendum.  Neque  enim  parvi  aut  obscuri  erant  ter- 
rores  isti  pontificii,  in  quos  mihi  necessario  incidendum  videbam, 
si  in  testimonio  dicendo  Cliristi  causam  suscepissem.  Non  enim 
una,  non  una  stare  possunt  pontificiae  sanctiones  et  evange- 
lium  Dei.  Illud  ut  reicerem,  quod  mihi  in  visceribus  et  animo 
haeret,  non  poteram;  has  ut  oppugnarem,  deterrebat  crudele 
atque  atrox  imperium  pontificum  Romanorum,  a  quibus  iam 
multis  saeculis,  si  qui  ad  eorum  pedes  abiici  et  provolvi  respue- 
runt,  Caesares  et  summi  reges  magnis  molestiis  et  difficulta- 
tibus  affecti,  civitates  amplissimo  nomine  publicis  execrationibus 
devotae,  populi  ingentes  in  numero  impiorum  habiti  et  veluti 
ex  orbe  nostro  exacti  sunt  atque  exclusi.  Quod  si  neque  tantis 
fortunae  muneribus  quisquam  neque  vitae  sanctitate  adhuc  fuit, 
qui  nisi  ad  eorum  nutum  et  voluntatem  loqueretur,  diem  sibi 
periculo  et  ignominia  vacuum  polliceri  posset;  quid  ego  sperare 
debebam  ab  omnibus  rebus  imparatissimus,  homo  inops  atque 
egens,  excitaturus  in  me  acerbissimum  odium  atque  invidiam 
summorum  pontificum?  In  quam  cogitationem  cum  incubuissem, 
multa  versabantur  ob  oculos.  Videbam  ego  me  praeter  Christum, 

cui  me  devovi,  omnia  vitae  praesidia  amissurum,  nihil  esse 
reliqui  ad  existimationem  et  dignitatem,  abalienatum  iri  magnos 
viros  pontificiarum  partium,  a  qui  bus  ego  beneficia  permulta 
accepta,  maìevolentiae  signa  nulla  possum  commemorare;  quae 
multorum  annorum  studio  et  diligentia  adiumenta  mihi  compa- 
raram  ea  omnia  una  bora  amittenda  intelligebam;  non  modo 
agello  quo  me  sustentabam  esse  carendum,  sed  cognatos,  pro- 
pinquos,  amicos,  uxorem  optimam,  suavissimos  liberos  relin- 
quendos,  excedendum  Italia,  abeundum  in  solitudines,  aut  in 
carcere  habitandum  et  in  suppliciis  moriendum:  quae  cum  in 
ipso  discessu  meis  necessario  aperuissem,  ut  liberos  alieni 
commendàrem,  nolite  quaerere,  quam  omnia  domi  reliquerim 
dolorum  et  lacrymarum  piena.  Quae  non  eo  dico,  viri  christiani, 
quo  me  constantiae  et  fortitudinis  pigeat,  sed  ne  in  suspicionem 
cadere  possit,  me  vel  odii  vel  commodi  alicuius  causa  vel  rogatu 
cuiusquam  accessisse  ad  dicendum,  aut  pecunia  subornatuni, 
aut  praemii  spe  aut  cupiditate  aliqua  adductum.  Quicquid  in 
hac  causa  suscepi,  divinae  legis  a  pontificibus  Romanis  violatae, 
religionis  confusae,  evangelii  eversi  causa  suscepisse  confirmo, 
maximique  aesdmo  conscientiam  mentis  meae,  quae  a  Christo 
accepta  a  me  divelli  non  potest,  tantumque  abest,  ut  gratiam 
mihi  ex  ea  re  quaesisse  videar,  ut  permagnas  inimicitias  initas 
intelligam,  non  obscuro  fortunarum  omnium  et  capitis  periculo; 
quae  omnia  feram  toleranter,  relieta  uxore,  liberis,  propinquis, 
amicis.  Rebus  omnibus  amissis  consolabor  ipse  me,  si  apud 
vos,  viri  principes,  qui  vestra  sponte  satis  incitati  esse  debetis, 
mea  oratione  sensero  aliquid  accessisse  ad  defensionem  evan- 
gelii filii  Dei.  Haec  mens  mea  est  utinam  tam  felix  quam  pia. 
Causa  certe  ea  suscepta  est,  contra  quam  nihil  honeste  dici 
potest. 

Quid  ergo  vereor?  Invetera vit,  viri  christiani,  opinio  falsa 
et  perniciosa  non  modo  in  vulgus  imperitorum  sed  aliquando 
apud  reges  et  Caesares,  quiqui  sint  sanctissimos  esse  et 
beatissimos  pontifices  Romanos,  eos  omnes  divino  quodam 
auxilio  regi  et  numine  afflari,  et  in  ea  causa  quae  de  religione 
est  aberrare    nunquam    potuisse.    Magnum    est    atque   difficile 


ACTIO    IN    PONTIFICKS    ROMANOS  21 

veterem  consuetudinem,  quae  iam  naturae  vìm  obtinet,  evellere 
ex  animis  hotninum,  cum  praesertim  quorundam  opera  magnis 
propositis  praemiis  magnus  exsudatus  sit  labor,  ut  pontificum 
male  parta,  male  gesta,  male  retenta  imperia  non  modo  cen- 
sibus  et  armis,  sed  etiam  commentationibus  eruditorum  firma- 
rentur;  iis  praestigiis,  multis  iam  saeculis  acies  ingeniorum  per- 
strictae  sunt:  extorta  enim  et  vulgata  fallaci  ìnterpretatione 
aliqua  ex  sanctissimis  libris,  qui  sunt  nobis  scripti  divinitus, 
non  modo  fortunis  et  corporibus  hominum  sed  animis,  non 
modo  animis  sed  evangelio  Dei  manus  et  vim  impune  intu- 
lerunt.  Reges  apud  omnes  gentes  et  nationes  sacrosancti,  veris- 
sime sunt  et  habiti  fuerunt  semper;  si  tamen  moribus  minime 
antiquis,  minime  humanis  fuere,  quid  obsecro  illis  profuit 
regium  nomen  antiquum,  magnum  et  sanctum?  Vita  pontificum 
Romanorum  quaeque  fuerit,  nihil  nocuit  regno  pontificum.  Quod 
non  eo  dico  ut  eos  rapiam  in  invidiam  ex  istis  ipsis  quae  audire 
consuevistis  et  notissima  sunt,  et  ex  historiis  repeti  possunt,  sed 
ut  cum  vestra  bona  venia  petam  ut  verità tem  ducem,  apostolis 
commonentibus,  sanctissimis  viris  commonstrantibus,  non  inve- 
teratam  istam  opinionem  sequamini.  Vehementer  enim  mihi  opus 
est  vestra  sapientia,  principes  christiani,  dum  sica  illa  Christo 
vestro  intentata,  gladius  ille  quo  rescissum  est  verbum  Dei  e 
pontificum  manibus  extorqueatur.  Peto  per  lesum  Christum  ut 
id  animis  vestris  quam  lubentissimis  fiat,  neve  interea  tacitae 
cogitationes  ex  veteri  consuetudine  recursent,  neve  ex  consiliis 
quorundam  prudentia  animis  vestris  haereat  ea,  quae  Dei  ini- 
mica obstringit,  et  circumscribit  gloriam  Christi;  eiusmodi  Con- 
silia perdita  ac  dissoluta  quaecumque  sunt  reicite,  principes: 
aut  hoc  negocium  suscipi  non  oportuit,  aut  gerì  prò  dignitate 
Christi,  regis  omnium  gentium,  omnium  saeculorum,  per  quem 
peto,  si  quid  veritas  ipsa  aperiet,  si  quid  Spiritus  commonebit, 
ne  repugnetis,  adeste  animis  omnes,  et  prò  maiestate  vestra, 
principes,  tuemini  verbum  Dei,  prò  animorum  vestrorum  pro- 
pensione in  Christum  existimate  vos  prò  tempore,  dum  de  apo- 
stolica doctrina  sublata  dicimus,  apostolos  ipsos  esse,  dum  de 
evangelio  everso  querimur,  fingile  vos  scriptores  esse  evangelii. 

Ita  facile  de  omni  re  iudicabitis,  in  cognitionem  omnia  bene 
cadent,  veritas  ipsa  sese  in  lucem  proferet,  cuius  ego  cupidis- 
sìmus  testimonium  diebus  superioribus  scriptum  dedi. 

At  quoniam  eius  firmitudinem  non  in  verborum  volubilitate 
sed  in  re  ipsa  positam  arbitror,  missa  nunc  faciam  dicendi  orna- 
menta, quae  in  alia  causa  fortasse  me  delectassent,  in  ea,  quae 
Christi  est,  qui  istis  adiumentis  non  eget,  minime  delectant. 
Quod  eo  facio  libentius,  ne  quis  putet  me  gloriae  umbram  quae- 
rere,  aut  aliud  quid  praeter  gloriam  Christi,  qui  per  apostolum 
monet,  ne  quis  nos  fallat  sublimitate  orationis.  Tenue  itaque  et 
humile  dicendi  genus  sequar;  et  libenter  profecto  lingua  vulgari 
et  patria  de  his  agerem,  quo  minus  viderentur  haec  elaborata,  et 
exquisita  industria,  nisi  apud  eos  sermo  esset,  quorum  nonnulli 
italice  nesciunt,  latine  omnes  sciunt,  quos  quidem  verborum 
ornatura  a  me  desiderare  facile  patiar,  at  testimonii  integritatem , 
sinceritatem,  constantiam,  qua  me  bene  animavit  Christus  meus, 
spero  non  desideraturos.  Vestra  itaque  humanitate  fretus,  quo- 
niam theologialia  prope  lingua  loquuntur,  utar  eo  genere  dicendi, 
quod  etsi  abhorret  a  sermone  eloquentium  hominum  huic  tamen 
causae  proprium  est  et  accomodatura.  Causa  haec  quoniara  una 
et  siraplex  non  est,  sed  coniuncta  et  raultiplex,  testiraoniura 
per  capita  dedi,  ut  suo  quaeque  loco  atque  ordine  dicerentur. 
Est  enira  id  raihi  ad  agendura  aptius  et  vobis  ad  iudicandum 
facilius.  Itaque  veluti  declaratione,  in  singulis  capitibus  tantura 
insistara  quantum  ad  veritatis  illustrationem  duxero  necessarium. 

Recita  CAPUT  PRIMUM. 


Tempore  apostolorum  multi  pseudoapostoli  exti- 
terunt,  qui  cum  in  credentium  numero  haberentur, 
veluti  legis  doctores,  ut  sensim  a  Christo  abducerent, 
umbris  obscurare  lucem  a  Christo  allatam,  beneficium 
sanguinis  Christi  obtegere,  sanctificationem  per  spi- 
ritum  Dei  imminuere,  aut  velare  reductione  aut  imita- 
tione  mosaicae  legis  coeperunt:  de  qua  re  conqueritur 
Paulus  in  epistolis,  lacobus  item  et  seniores  in  Actis 
apostolorum^  illis  verbìs  ad  Paulum:  —  «Vides,  fra- 
ter,  quot  millia  sunt  credentium,  et  omnes  aemula- 
tores  sunt  legis  »,  ~  Johannes  item  quosdam  proprio 
vocabulo  appellat  antichristos;  «et  nunc  —  inquit  — 
antichristi  multi  sunt».  Quamobrem  nihil  est  miran- 
dum,  si  post  obitum  apostolorum,  instigante  Satana, 
hoste  gloriae  Christi  et  salutis  nostrae  sempiterno» 
nonnulli  umbras  et  legalium  speciem,  pietatis  fuco 
adposito,  ut  in  iis  fiducia  esset,  reducere  audacius 
tentarunt,  ut  adimpleretur  verbum  Domini,  quod  fa- 
ctum est  ad  Esaiam  prophetam:  «  Elegerunt  omnia  haec 
in  viis  suis,  et  in  abominatìonibus  suis  delectata  est  anima  eo- 
rum  » . 

Declaratio  testimonii  I. 

Epistola  scripta  est  a  Paulo  ad  Galatas  in  pseudoapostolos 
istos,  qui  etsi  in  credendum  numero  haberentur,  erant  tamen 
aemulatores  paternarum  traditionum,  ceremonias,  ut  per  totam 
epistolam  testatur  apostolus,  non  reici  debere  contendebant, 
immo  vero  necessarias  esse  ad  salutem.  Incredibilis  fuit  horum 
hominum  vis;  id  ex  eo  iiquet,  quod  eorum  concursu  tota  Hiero- 

solymorum  civitas  commota  est,  et  accurente  tribuno  cohortis 
cum  militibus  et  centurionibus  vix  servatus  Paulus;  tantae  illorum 
irae,  tantus  furor,  quamobrem?  Quia  discessionem  docebat  a 
Moyse.  Sunt  haec  omnia  integerrime  sumpta  ex  Actis  aposto- 
lorum.  In  iisdem  Actis  legimus,  ex  haeresi  pharisaeorum  cre- 
dentium  surrexisse  hosce  pseudoapostolos,  qui  praeciperent 
ceremonìas  servari  ;  ab  iis  facta  est  seditioilla,  qua  Petrus  timore 
ingenti  perculsus  est  et  magni  apostoli.  A  nullo  hominum  genere 
magis  semper  periculum  fuit  evangelio  lesu  Christi  quam  ab 
aemulatoribus  legis,  non  tam  quod  numero  et  concursu  ingenti 
plurimum  possent,  quam  quod  fucus  pietatis  in  aemulatione 
legis  pulcherrime  apponitur.  Nihil  est,  viri  christiani,  quod 
maiorem  labem  aliquando  attulerit  sanctae  religioni;  nam  qui 
ceremonìas  populo  restituunt,  pietatis  speciem  videntur  resti- 
tuere,  quod  assignatae  illae  a  Deo  sint  ad  suum  cultum  et 
gloriam.  Quantum  vero  a  Christo  abducere  possunt,  quantum 
cum  evangelio  pugnant,  nemo  unquam  intelliget  qui  Christi 
Domini  mentem  et  doctrinam  apostolorum  nolit  intelligere. 
Apostoli  in  legalibus  reiciendis  sicut  et  pie  quidem  hoc  tempore 
eo  laborarunt,  quod  ii  qui  ceremoniis  favebant  attinere  videbantur 
ad  ecclesiam,  cuius  unitatem  apostoli,  quia  Christum  a  patre 
petiisse  ut  unum  omnes  essent  recordabantur,  nolebant  dividere, 
et  propterea  indigna  quaedam  tulere  aliquando  non  modo  alii, 
sed  Petrus  et  Paulus,  qui  —  obsecro  —  apostoli  !  Petrus  visus  est 
hac  tolerantia  et  dissimulatione  cogere  gentes  iudaizare,  Paulus 
Timotheum  circumcidit;  at  cum  ea  via  (ut  apostoli  verbis  utar) 
non  recte  ambularetur  ad  veritatem  evangeli!,  Petrum  coram 
omnibus  reprehendit  Paulus  et  acclamavit:  —  «  Si  circumcida- 
mini  Chrìstus  nobis  nihil  proderit  ».  —Quid  hoc  est?  Unum  legale 
recipientibus  nihil  prodest  Christus:  «  Dies  observatis  et  menses  et 
tempora,  timeo  vos  ne  forte  sine  causa  laboraverim  in  vobis  ». 
Quae  est  via  qua  recte  ambulatur  ad  veritatem  evangeliì? 
quaeso  vos  adeste  mihi  totis  animis;  ea  est  quam  docet  Petrus 
apostolus:  «  Dominus  lesus,  postquam  resurrexit  a  mortuis, 
praecepit  praedicari  quia  ipse  est  qui  constitutus  est  a  Deo 
index  vivorum    et    mortuorum,  cui   omnes   prophetae   testimo- 

nium  perhibent  remissioneni  peccatorum  accipere  per  nomen 
eius».  Et  in  epistola  inquit:  «In  sanctificatione  Spiritus,  per 
adspersionem  sanguinis  lesu  Christi  ».  Paulus,  qui  plura  scripsit, 
tractat  haec  copiosius;  ne  ex  legalibus  pendeamus  clamati  «  Chri- 
stus  factus  est  nobis  sapientia  a  Deo,  iustitia,  sanctificatio  et 
redemptio  »;  neve  in  mentem  cadere  possit,  nos  ex  ceremoniis 
mundari,  sanctificari  aut  iustificari,  colligit:  «  Sed  abluti  estis, 
sed  sanctificati  estis,  sed  iustificati  estis,  in  nomine  Domini 
lesu  Christi,  et  in  spiritu  Dei  nostri  ».  Id  autem  ne  per  aliud 
nos  habere  opinemur  quam  per  sanguinem  lesu  Christi,  seri- 
bit  ad  Romanos:  «Iustificati  gratis  per  gratiam  ipsius,  per 
redemptionem,  quae  est  in  Christo  lesu,  quem  proposuit  Deus 
propitiatorem  per  fidem  in  sanguine  ipsius  ad  ostensionem 
iustitiae  suae  in  remissionem  delictorum  ».  Et  ad  Ephesios\ 
«  Deus  praedestinavit  nos  in  adoptionem  filiorum  per  lesum 
Christum,  in  ipsum,  secundum  propositum  voluntatis  suae, 
in  qua  conciliavit  nos  in  dilecto,  in  quo  habemus  redem- 
ptionem per  sanguinem  eius  in  remissionem  peccatorum  ».  Sit 
ergo  caput  hoc  firmum  et  sanctum:  remissionem  pecca- 
torum accipere  per  nomen  Domini  nostri  lesu  Christi 
omnes  qui  credunt  in  eum  ,  Christum  esse  iustitiam  et 
sanctificationem  nostram,neve  in  mentem  cadat,  in 
alio  nos  mundari,  sanctificari  aut  iustificari,  ablutos, 
sanctificatos,  iustificatos  nos  esse  in  nomine  Domini 
nostri   lesu   Christi  et  in  spiritu  Dei  nostri. 

Haec  est  una  atque  eadem  doctrina  omnium  apostolorum, 
omnium  vere  fidelium,  quam  si  Deus  per  spiritum  suum  impres- 
sit  in  cordibus  vestris,  principes  christiani,  obsecro  vos,  ne  de- 
ponatis  benefìcium  iustificationis  et  sanctificationis  animarum  ve- 
strarum.  Hanc  doctrinam  si  qui  oppugnant,  si  qui  adulterant,  si 
qui  obtegunt,  quiqui  sint,  si  vos  illos  esse  memineritis  qui  esse 
debetis,  hosce  omnes  pseudoapostolos  cum  Paulo  appellabitis, 
antichristos  cum  lohanne,  quos  ut  discernamus,  rogemus  iam:  — 
Cum  Petrus  et  Paulus  et  verbo  et  scriptis  saepe  commonuissent 
non  ex  operibus  legis  sed  per  hanc  fidem  in  lesum  Christum  iusti- 
ficari, cur  non  fuisset  recte  ambulatum  ad  veritatem  evangelii, 

si,  ne  credentibus  illis  offendiculo  essent,  perstitissent  ut  coe- 
perant  in  dìssimulatione  et  tolerantia  ceremoniarum  legalium?  — 
Nam  (omnes  nos  quidem  scimus)  mysteria  fidei  nostrae  significata 
fuerunt  umbris  illis  ceremoniarum,  quod  ut  verbi  causa  ex  Angu- 
stino recitem,  educti  sumus  ex  Aegypto,  ubi  diabolo  tamquam 
Pharaoni  serviebamus,  ubi  lutea  opera  in  terrenis  desideriis  age- 
bamus;  hinc  educti,  per  baptismum  tamquam  per  mare  Rubrum 
Christi  sanguine  consecratum,  mortuis  omnibus  inimicis  nostris, 
qui  nos  insectabantur,"  id  est,  deletis  omnibus  peccatis,  traiceli 
sumus,  et  reliqua.  Nonne  pium  videbatur  tenere  istas  dierum 
observationes,  si  non  umbrarum  ratione,  signi ficatione  ipsarum  ? 
Certe  videbatur.  «  Hac  via  —  inquit  apostolus  —  non  recte  am- 
bulabatur  ad  veritatem  evangelii»:  quid  ita?  quia  in  populis 
multos  necesse  est  esse  infirmos,  qui  mysteria  non  capiunt, 
umbras  prò  rebus  amplectuntur.  Proni  fuerunt  semper  infirmi 
ad  superstitionem,  quibus  erat  a  sapientissimis  apostolis  consu- 
lendum,  ut  fugatis  umbris  lux  certa  proponeretur.  «  Remota  est 
umbra  —  inquit  Augustinus  —  ut  nuda  eorum  luce  firueremur; 
cum  citius  nihil  titubet  spiritu  infirmorum,  edocendi  sunt  populi 
ut  rem  ipsam  capiant  non  umbras  sequantur  ».  Si  apostoli  umbras 
tulissent  in  quos  abusus  non  issemus?  cum  illis  contra  commo- 
nentibus  in  tot  iverimus.  Ne  qua  ergo  spes  mundificationis,  iusti- 
ficationis,  sanctificationis  in  ceremoniis  et  legalibus  poneretur 
ab  infirmis  et  contentiosis,  et  ut  in  Deum  patrem,  in  Christum 
lesum,  in  spiritum  Dei  nostri  oculos,  mentem  animumque  inten- 
derent  omnes,  Petrus  ceremonias  confudit,  omnibus  Christiane 
vesci  docuit,  non  per  legalia  sed  per  gratiam  lesu  Christi  servari 
omnes;  Paulus  aemulatores  legis,  operarios  subdolos,  converso- 
res  evangelii  et  pseudoapostolos  appellavit,  ab  ecclesia  seiunxit; 
sensim  enim  beneficium  sanguinis  Christi  obtegebatur,  contumelia 
insignis  fiebat  spiritui  gratiae.  Sapienter  itaque  sanctissimi  apo- 
stoli nobis  consuluisse  dicuntur,  ut  sciremus  qua  via  recte 
ambularetur  ad  veritatem  evangelii. 

Nunc  per  humilitatem  Christi  oro  atque  obtestor  vos,  prin- 
cipes  christiani,  ne  memoria  deponatis  piam  obsecrationem,  qua 
in  principio  usus  sum  quaque  mihi  utendum  saepe  intelligo,  ut 

prò  maiestate  vestra  tueamini  verbum  Dei,  dum  doctrinam, 
dum  mentem  apostolorum  vobis  commendat  servus  lesu  Christi. 
Existimate  vos  apostolos  ipsos  esse.  Doctrina  apostolorum  est 
remissionem  peccatorum  accipere  per  nomen  Domini  nostri 
lesu  Christi  omnes  qui  credunt  in  eum,  Christum  esse  iustitiam, 
sanctifìcationem  nostram;  neve  in  mentem  cadat,  in  alio  nos 
mundari,  sanctificari,  iustifìcari,  ablutos,  sanctificatos,  iustìficatos 
nos  esse,  quam  in  nomine  Domini  nostri  lesu  Christi  per  san- 
gfuinem  eius  in  spiritu  Dei  nostri.  Mens  apostolorum  est  umbras 
non  esse  repetendas,  fruendum  nobis  luce  aliata  per  Christum, 
ut  recte  eatur  ad  veritatem  evangelii;  in  ceremoniis  non  consti- 
tuendam  esse  iustificationem  aut  sanctifìcationem,  sed  in  spiritu 
Dei  per  sanguinem  crucis;  curandum  ut  a  superstitione  alieni 
populi  et  ab  insidiis  longe  remoti,  quibus  appetì  possent  a 
diabolo,  oculos,  mentem,  animumque  intendant  in  Deum  pa- 
trem,  in  Christum  lesum,  in  spiritum  Dei  nostri.  Haec  ego 
tam  multis,  viri  christiani,  quoniam  immiscuit  se  in  iis  Satanas 
subdolus  hostis  salutis  nostrae  et  gloriae  Christi,  atque  (ut 
apostoli  verbis  utar  cum  de  hoc  ipso  periculo  ex  ceremoniis 
ageret)  «  transfigurat  se  Satanas  in  angelum  lucis,  ut  falsam 
pietatem  indutus  occidat  specie  religionis».  Occasionem  nactus 
est,  viri  christiani,  a  tempore  usque  apostolorum  ab  his  aemu- 
latoribus  legis,  qui  nihil  mirum  videri  debet  si  nonnullis  san- 
ctissimis  viris,  quod  ii  discessionem  a  Moyse  docerent,  crude- 
liter  occisis,  si  Petro  Hierosolymis  Antiochiam  et  Paulo  in  urbem 
usque  fugatis,  audacius  in  incepto  perstiterunt;  nihil  mirandum, 
si  post  obitum  apostolorum  vel  iidem  vel  eorum  liberi,  pater- 
narum  traditionum  aemulatores,  qui  in  numero  credentium  habe- 
rentur,  sicuti  et  patres  eorum,  admiscuerunt  vel  legalia  vel  species 
legaHum  litas  Christianismo,  ut  apposito  fuco  pietatis  reciperentur 
servarenturque  a  posteris  prò  salutaribus.  Haec  quae  sint  osten- 
demus.  Ea  si  indigna,  si  ad  aemulationem  legis  omnia  conficta, 
si  a  doctrina  et  mente  apostolorum  longe  aliena  comperietis, 
peto  a  vobis,  principes  christiani,  per  eam  fidem  et  operam, 
quam  praestare  debetis  Christo,  ut  severissime  iudicetis,  ut  dili- 
gentissime  tueamini  doctrinam  apostolorum  et  evangelium  Dei. 

Recita  CAPUT  SECUNDUM. 


Credibile  non  est,  doctrinam  ex  traditionibus  apo- 
stolorum  aliam  fuisse  ab  ea,  quam  scriptis  testatam 
reliquerunt.  Verisimile  potius  est,  fuisse  eius,  quae 
scripta  est,  quam  simillimam.  Itaque,  si  qua  ex  tradi- 
tionibus doctrina  circumfertur,  quae  vel  illorum  scri- 
ptis repugnet  vel  aliud  evangelizet,  minime  esse  apo- 
stolorum,  sed  pseudoapostolorum ,  qui  fortasse  Pauli 
et  apostolorum  discipuli  dici  voluerunt,  et  prodie- 
runt  fortasse  ex  illis,  sed  in  unitate  doctrinae  eorum 
non  perstiterunt;  quamobrem  clamat  Johannes:  «Ex 
nobis  prodierunt,  sed  non  erant  ex  nobis;  haec  scripsi  vobis 
de  iis  qui  seducunt  vos  ». 

Declaratio  testimonii  II. 

Caput  hoc  nemo  oppugnabit,  nisi  qui  velit  esse  maxime 
contentiosus.  Positum  est  eo  Consilio,  ne  quem  locum  habeant 
adversarii,  quo  se  vieti  recipiant.  Huc  enim  se  conferunt,  non 
ut  traditiones  apostolorum,  sed  ut  magnos  abusus  defendant. 
Aut  enim  scriptis  quibusdam,  quae  cum  doctrina  et  mente  apo- 
stolorum pugnant,  tuentur  traditiones  impias,  aut  consuetudinem 
inveteratam  et  longinquitatem  temporis  obiìciunt.  Consuetudinem 
quantumvis  inveteratam,  si  ea  perniciosa  est,  evellendam  esse 
radicitus  pontifices  ipsi  concinunt.  Longinquitatem  temporis  non 
negamus;  immo  vero  superiore  capite  diximus,  tempore  aposto- 
lorum hosce  abusus  emanare  ab  aemulatoribus  legis.  In  illud 
mihi  potius  est  incumbendum,  ut  ostendam  traditiones  ponti- 
ficum  et  abusus  exstare  ad  aemulationem  legis  mosaicae;  in 
quibus  veluti  legalibus  fidere  homines  docentur,  quae  beneficium 

sanguinis  Christi  obtegunt,  sanctificationem  per  spiritum  Dei 
velant,  aliudque  evangelizant.  Quod  longinquitas  temporis  obii- 
citur,  eo  maior  suspicio  inesse  debet,  emanasse  ilias  traditiones 
a  pseudoapostolis,  qui  mirandum  in  modum  conturbaverunt 
sanctos  apostolos.  Quo  magis  cavendum  est,  viri  Christiani. 
Nam  si  constat,  aemulatores  subdolos  illos  legis  sese  apostolos 
appellari  iussisse,  vel  dubitatis  multa  illorum  commenta  ab  eorum 
asseclis  apostolica  fuisse  appellata?  Dubitandum  item  ne  qui 
vel  libri  vel  epistolae  ab  illis  et  eorum  studiosis  scriptae,  pro- 
dierint  subdititio  nomine  discipulorum  Pauli  vel  alterius  apo- 
stoli. Nam,  ut  de  antiquis  auctoribus  taceam  et  latinis  et  graecis, 
si  Augustino  et  quibusdam  aliis  interpretibus  multi  libri  falso 
adscripti  sunt.  quid  putatis  fugisse  id  fallendi  genus  subdolos 
homines  pseudoapostolos,  ut  scilicet  auctoris  nomine  recipe- 
rentur  a  fìdelibus  eorum  commenta?  Haec  ne  quis  a  me  fingi 
putet,  recitemus  Pauli  apostoli  verba  commonentis  atque  obte- 
stantis:  «  Rogamus  autem  vos,  fratres,  per  adventum  domini 
nostri  lesu  Christi,  ut  non  cito  moveamini  a  vestro  sensu, 
neque  terreamini,  ncque  per  spiritum,  neque  per  sermonem, 
neque  per  epistolam  tamquam  per  nos  missam  ».  Quid  hoc  est, 
«  neque  per  epistolam  tamquam  per  nos  missam?  »  Ex  ea  etiam, 
quae  est  ad  Galatas,  id  etiam  colligi  potest,  cum  evangeli!  no- 
mine linirent  eorum  commenta  aemulatores  legis.  Haec  eo  a 
me  dicuntur,  ne  qui,  ubi  abusus  et  traditiones  pontificias  pseu- 
doapostolorum  esse  contendam,  quae  beneficium  sanguinis 
Christi  obtegunt  et  sanctificationem  spiritus,  illi  ad  epistolas  et 
libros  quorundam  recurrant,  qui  neque  scriptionis  aut  imitationis 
genere  uUo,  styli  et  spiritus  apostolici  quicquam  habent,  quo 
Pauli  vel  cuiusquam  apostoli  discipulum  possis  agnoscere.  Quae 
scripta  vel  ex  eo  maxime  sunt  repudianda,  quod  eorum  doctri- 
na  repugnat  evangelio  Dei,  doctrinae  et  menti  sanctorum  apo- 
stolorum  et  discipulorum  Domini,  quorum  traditiones  simplicis- 
simae,  purissimae,  castissimae  nihil  sapiunt,  nihil  redolent,  nihil 
docent  nisi  hanc  unam  mentem.  Neque  vero  tam  torris  aliquis 
bene  ignitus  prae  se  fert  ignem,  ac  illae,  quoquo  spectes,  hoc 
evangelium,    hanc    doctrinam    apostolorum;    ablui,    sanctificari, 


30  AONII    PALEARII    VERULANI 

iustificari  credentes  in  Spirita  sancto,  assequi  remissionem  pec- 
catorum  per  sanguinem  lesu  Christi. 

Johannes  cum  primus  baptizaret,  non  aquae  baptismum 
extulit  sed  Spiritus  sancti.  —  «  Ego  baptizo  —  inquit  —  in  aqua, 
ille  vos  baptizabit  in  Spirita  sancto  ».  —  Christus  cum  omnibus 
sacramentum  et  unum  eumdemque  characterem  institueret,  ex 
spiritu  suos  renasci  debere  docuit.  Non  enim  aqua  lavat  ani- 
mam,  sed  ipsa  prius  lavatur  a  spiritu.  Apostoli  in  Actis  non 
baptismo  lohannis  sanctificarì  homines  docent,  sed  baptismo 
Christi  in  spiritu  Dei.  Paulus  in  sanguine  et  in  morte  ipsius 
docet:  «  Quicumque  baptizati  sumus  —  inquit  —  in  Christo  lesu, 
in  morte  ipsius  baptizati  sumus  ».  Quid  manus  impositio,  quid 
insufflatio,  an  sanctificationem  aliam  proponunt  quam  ipsum 
unum  spiritum  Dei?  Insufflai  Dominus  et  dicit:  —  Accipite 
Spiritum  sanctum.  —  Imponunt  manus  apostoli,  et  orant  prò 
populis;  quid  populi  accipiant?  Spiritum  sanctum.  Ungendos  oleo 
infirmos  docet  lacobus  in  nomine  lesu  Christi,  et  quid  sanat 
infirmum?  oratio  fidei:  «  fidei  —  inquit  —  nimirum  quia  iustus 
ex  fede  vivet  ».  Et  quid  dicit  Christus?  —  «  Qui  credit  in  unige- 
nitum  Dei,  habebit  vitam  aeternam».  —  Instituit  sacramentum 
coenae  Dominus;  quid  proponit?  corpus  suum,  sanguinem  suum 
in  remissionem  peccatorum.  «  Hoc  est  —  inquit  —  corpus  meum, 
quod  prò  vobis  datur;  hic  est  sanguis  meus,  qui  prò  multis 
effundetur  in  remissionem  peccatorum  ».  Recenset  eam  traditio- 
nem  Paulus  acceptam  a  Domino:  quid  inculcat  in  mentibus? 
mortem  Domini,  crucem  Domini,  sanguinem  Christi.  Nonne 
videntur  haec  singula  eodem  anulo  impressa?  quid  ni?  cum 
suggesta  sint  ab  uno  paracleto:  adulterina  sigilla  facile  cogno- 
scetis,  si  in  caeteris  signis  impressis  singillatim  minuta  etiam 
quaeque  observabitis.  Clara  est  atque  aperta,  pura  et  simplex 
mens  et  doctrina  apostolorum,  quam  recitavimus;  eam  si  me- 
moria tenebitis,  nemo  vos  fallet.  Hic  rogabunt  isti,  —  quid  tu  scis 
istam  doctrinam  et  mentem  esse  apostolorum?  —  interrogatio 
haec  a  diabolo  est,  viri  Christiani,  ut  fidem,  quae  est  donum 
Dei,  ex  qua  vivitis,  tollant  ex  cordibus  vestris.  Interrogant  enim 
ut  titubemus  in  eo,  in  quo  stat  firmitudo  fidei  nostrae;  quibus 

etsi  responderi  potest  ex  iis,  quae  superiori  capite  dieta  sunt, 
et  capite  testimonii  nono  respondebimus:  nunc  tamen  dicimus, 
in  hoc  servum  Domini  non  oportere  litigare;  hoc  nos  scire, 
quod  verissime  scimus:  remissionem  peccatorum  accipiunt  per 
nomen  Domini  nostri  lesu  Christi  omnes,  qui  credunt  in  eum: 
Christus  est  iustitia  et  sanctificatio  nostra:  abluti,  sanctificati, 
iustificati  sumus  in  nomine  Domini  nostri  lesu  Christi,  per 
sanguinem  eius,   in   spiritu  Dei  nostri. 

Mens  apostolorum  est,  umbras  non  esse  repetendas:  fruen- 
dum  nobis  luce  aliata  per  Christum,  ut  recte  eatur  ad  veritatem 
evangelii  :  in  ceremoniis  non  constituenda  est  iustificatio  aut  san- 
ctificatio; sed  in  spiritu  Dei  per  sanguinem  crucis:  curandum,  ut 
a  superstitione  alieni  populi  et  ab  insidiis  longe  remoti,  quibus 
appeti  possunt  a  diabolo,  oculos,  mentem,  animumque  inten- 
dant  in  Deum  patrem,  in  Christum  lesum,  in  spiritum  Dei  nostri. 

—  Obtundis,  inquient,  ineptus  es,  qui  haec  eadem  toties;  —  non 
curo  dici  ineptus;  id  ipsum  fortasse  aUquando  obiectum  fuit 
Paulo  apostolo,  qui  negabat,  sese  quicquam  aliud  scire,  quam 
lesum  Christum  et  hunc  crucifixum.  Huic  doctrinae  toties  repe- 
titae  si  quis  repugnat,  si  quis  ab  hac  doctrina  aliud  instituit,  ana- 
thema  sit.  Nihil  refert,  si  is  aut  magnus  aliquis,  aut  Pauli  disci- 
pulus,  aut  Petri  contubernalis  dici  voluerit;  immo  vero  fuerit,  quid 
tum?  si  constat,  aliquos  fuisse  apostolorum  coniunctissimos,  qui 
in  unitate  doctrinae  non  perstiterunt:  «ex  nobis   prodierunt», 

—  inquit  Johannes,  —  «  sed  non  erant  ex  nobis  ».  Quid  illud  est, 
«  ex  nobis  prodierunt  »?  Addit:  «  Haec  scripsi  vobis  de  his,  qui 
seducunt  vos  ».  Qui  auctores  igitur  in  unitate  doctrinae  aposto- 
licae  a  nobis  dictae  non  perstant,  non  perstiterunt,  quiqui  sint, 
etiamsi  angelus  de  coelo,  non  probari  iam  a  vobis,  sed  reici  et 
explodi  sentio.  Benedictus  Deus  et  pater  Domini  nostri  lesu 
Christi. 

Recita  CAPUT  TERTIUM, 


Pontifices  Romani  iam  multis  ac  multis  saeculis 
secuti  sunt  aemulatores  legis,  aemulatione  lega- 
lium  beneficium  sanguinis  Christi  obtexerunt,  of- 
fuderunt  tenebras  doctrinae  apostolicae,  ut  apostoli 
verbo  utar,  «  converterunt  evangelium  Christi  ».  Id 
facile  fuerit  exemplis  planum  facere.  Itaque  ut  ea, 
quae  praedicta  fuerant  per  Spiritum  sanctum  com- 
pier entur,  «  homo  in  tempio  Dei  sedens,  ostendens  se  tam- 
quam  Deus,  operatus  est  mysterium  iniquitatis  ». 

Declaratio  testimonii  III. 

Christus  lesus,  in  quo  repositi  sunt  omnes  thesauri  sapien- 
tiae  Dei,  videbat  aiiquando  fore  homines,  qui  con  vieti  maiestate 
virtutis  et  gloriae  suae  confiterentur  Christum  esse  fiiium  Dei, 
sed  non  glorificarent  ut  Dei  fiiium;  quod  scilicet  non  consti- 
tuturi  erant  in  uno  ipso  omnem  iustitiam  et  sanctificationem 
per  sanguinem  eius  in  spiritu  Dei,  quem  spiritum  suis  erat 
daturus:  futuri  erant  isti  pseudoapostoli,  qui  aliquam  partem 
sanctitìcationis  et  iustificatiorJs  in  legalibus  reponerent,  et  ex 
Christo  et  legalibus  salutem  nobis  esse  affirmarent;  perinde 
atque  ex  Christo  et  ludaeorum  institutis  corpus  unum  aliquid 
religionis  constaretur  solidum  atque  perfectum:  quod  commen- 
tum  non  a  se  esse  et  propterea  diligenter  reiciendum  a  fide- 
libus,  docet  dominus  lesus  ex  similitudine  illis  verbis:  «  Nemo 
commissuram  a  novo  vestimento  immittit  in  vestimentum  ve- 
tus,  alioquin  et  novum  rumpitur,  et  veteri  non  convenit  com- 
missura  a  novo;  et  nemo  mittit  vinum  novum  in  utres  veteres, 

alioquin  rumpit  vinum  novum  utres,  et  ipsum  effundetur,  et 
Litres  peribunt,  sed  vinum  novum  in  utres  novos  mittendum 
est».  Non  pudet  me  ita  loqui  barbare,  inquìent,  at  Christiane. 
Cum  a  Christo  esset  id  commonstratum,  sublata  fuerat  omnis 
ceremoniarum  ludaicarum  species,  omnis  usus  antiquatus.  Um- 
brae  fugatae  sunt  atque  exclusae.  Si  ceremonias  imitatione  lega- 
lium  reduxerunt  homines  falso  christiani,  id  totum  ex  illorum 
cerebro  fluxit,  qui  aemulatores  fuerunt  legis  et  umbris  delectati 
obduxerunt  tenebras  rebus  clarissimis,  «  subdoli  operarii  »,  in- 
quit  apostolus.  Ubi  enim  lucem  immensam  a  Christo  allatam 
respicere  coepimus,  spiritumque  ducere  a  Deo,  per  quem  sub 
manifesta  ignis  et  linguarum  forma  acceptum  apostoli  illustra- 
rent  omnia  scriptis  et  oratione,  turpe,  indignum  nefasque  fuit 
reicere  populum  Dei  et  lucis  filios  in  tenebras. 

Id  ut  exemplis  planum  fiat,  ut  aditus  ad  rem  propositam 
sit  facilior,  liceat  mihi  pauca  dicere  atque  intra  modum.  Scimus 
Dominum  lesum  corpus  suum  templum  appellare.  Decepti  sunt 
ea  appellatione  ludaei  ;  nos,  qui  lucis  filii  sumus,  decipi  turpe 
est.  Luce  hac  per  Christum  accepta  novimus  ea,  quae  fuerant 
a  Salomone  dieta  in  celebrationem  templi,  in  quo  Deus  in  per- 
petuum  habitaret;  umbras  fuisse  adornatas  in  celebrationem  cor- 
poris  Christi,  in  quo  veluti  in  tabernaculo  divinitas  perpetuo 
inesset;  de  quo  scriptum  est  celebre  illud:  «  Mons  in  quo  be- 
neplacitum  est  Deo  habitare  in  eo  ».  Huc  attinent  preces  illae 
regiae,  ut  quaecumque  homines  deprecarentur  in  tempio  ilio, 
de  coelo  Deus  exaudiret,  omnia  in  tempio  ilio  impetrarent  cum 
gratia.  Templum  igitur  per  quod  Deo  placemus,  templum  in  quo 
audimur,  Christus  unus  est;  in  eo  et  per  eum,  in  quo  semper 
est  Deus,  roganda  omnia  a  patre.  Hoc  tabernaculum  illud  Moysis 
significabat  sacrum  et  sanctum  ad  explendum  divinum  cultum; 
nam  quid  illud  est?  «  Assurapto  unctionis  oleo  ungendum  taber- 
naculum cum  vasis  suis,  ut  sanctiiìcetur,  altare  hoiocausti  et 
omnia  vasa  eius,  labra  cum  basi  sua,  omnia  unctionis  oleo  con- 
secranda  ut  sint  sancta  sanctorum  ».  Significabant  hae  umbrae 
Christum  Spiritu  sancto  unctum,  de  quo  scriptum  erat  illud,  «spi- 
ritus  Domini  super  me  eo  quod  unxerit  me  »;  quod  apostoli  uno 

Riformatori  italiani  del  Civquecento  ■  ii.  3 


34  AONII    PALEARII   VERULANI 

ore  asserunt  in  praecìbus  ad  Deum  patrem:  «  Convenerunt  enim 
vere  in  civitate  ista  adversus  puerum  tuum  lesum,  quem  unxi- 
sti  ».  Si  quis  haec  de  unctione  aliqua  corporea  intelligat,  non  lon- 
gissime  dicitur  abesse  a  luce  Christi?  a  doctrina  apostolorum  ? 
De  qua  audi  Petrum:  «  Verbiim  misit  Deus  filiis  Israel  annuncians 
pacem  per  lesum  Christum,  quem  unxit  Deus  Spiritu  sancto». 
Unctum  est  tabernaculum  et  altare  holocausti,  «  ut  corpus  Christi 
sanctìficaretur,  qui  fuit  nobis  in  holocaustum,  qui  tradidit  se- 
metipsum  prò  nobis  oblationem  et  hostiam  Deo  »,  et  omnia  vasa 
eius  ut  sint  sancta  sanctorum,  «  et  omnia  vasa  misericordiae  ut 
omnes  qui  Christi  sunt,  Spiritu  sancto  ungerentur»;  propter 
quod  nos  vocat  apostolus  Petrus,  «  genus  electum,  regale  sa- 
cerdotium,  gentem  sanctam,  populum  acquisitionis,  ut  virtutes 
annunciemus  eius,  qui  de  tenebris  nos  vocavit  in  admirabile 
lumen  suum  ». 

Haec  cum  ita  sint,  nonne  indignum  fuit  gentibus  et  nationibus 
in  lumen  admirabile  vocatis,  tanta  luce  a  Christo  accepta,  doctrina 
ea  vulgata  per  apostolos,  consecrata  monumentis  illis  Spiritus 
sancii  reicere  populum  Dei  in  tenebras?  instare  aemulationibus 
legis?  implere  omnia  ceremoniarum  iudaicarum?  restituere  ma- 
nufacta  tempia,  ut  colantur  ex  umbris  Salomonis?  Encoenia  re- 
ducta  sunt  et  caeterae  ceremoniae  iudaicae  de  consecratione  tem- 
pli, de  inungendo  altari  et  vasis;  adservantur  haec  tam  belle 
hodie,  quam  enim  maxime  olim  apud  ludaeos.  Unctio  mosaica 
quae  Spiritum  sanctum  significabat  non  modo  restituta  sed  late 
promulgata  eius  doctrina  est,  multis  additis  non  modo  a  Chri- 
sti sed  a  Moysis  institutis  longe  alienisi  de  qua  suo  loco.  Indi- 
gnum item  fuit,  cum  apostolus  Paulus  docuisset,  nos  verissime 
esse  tempia  Spiritus  sancti,  in  quibus  Christi  spiritus  inhabitat, 
ea  doctrina  vel  contempla  vel  non  celebrata  ab  episcopis  (quan- 
tum certe  erat  necessarium) ,  sed  alia  quadam  pontificum  indu- 
cta  et  vulgata  per  orbem,  tam  magnis  sumptibus  tanto  numero 
ubique  exaedificari  tempia,  in  ea  magnificentia  absumi  omnem 
pecuniam,  cum  valde  saepe  acciderit,  ut  in  iisdem  urbibus  ma- 
nufacta  tempia  surgerent,  et  Spiritus  sancti  tempia  caderent 
fame  et  rerum  omnium  inopia,  cum  ad  audiendum  verbum  Dei, 

ad  coenam  Domini  manducandam,  aut  aliquid  tale  vel  satis  esse 
potuisset  una  basilica,  non  encoeniis,  non  unctionibus  consecrata, 
ne  umbrae  reducerentur  in  quibus  fiderent  homines  et  iudaiza- 
rent.  Quin  etiam,  ne  lucis  liberi  valuti  umbrarum  filli  haererent 
in  templis  manufactis,  vulgo  celebrandum  erat  ab  episcopis  et 
senioribus  illud  idem,  quod  Esaias,  quod  Stephanus,  quod 
apostoli  ingerì  et  inculcari  volebant  per  verbum  Domini  dicentis: 
«  Haec  dicit  Dominus:  coelum  sedes  mea,  terra  autem  scabel- 
lum  pedum  meorum;  quae"  est  ista  domus,  quam  aedificabitis 
mihi?  el  quis  est  iste  locus  requietionis  meae?  omnia  haec  manus 
mea  fecit,  et  facta  sunt  universa  ista,  dicit  Dominus».  Quo 
ergo  spectant  tot  et  tantae  substructiones  ad  magnificentiam  tem- 
plorum  quam  non  respicit  Deus?  Pergit  enim,  «  ad  quem  autem 
respiciam,  nisi  ad  pauperculum  et  contritum  spirita,  et  tremen- 
tem  sermones  meos?  Qui  offert  oblationem,  quasi  qui  sanguinem 
suillum  offerat».  Christo  prò  nobis  oblato,  oblationes  caeteras 
non  modo  renuit  pater,  sed  ducit  in  sacrorum  violationem.  «Qui 
recordatur  thuris,  quasi  qui  benedicat  idolo  ».  Non  modo  sibi 
thus  adoleri  vetat,  sed  recordari  de  thure;  quid  hoc  est?thus 
illud  tam  frequens  in  sacris  Christum  lesum  significabat,  de 
quo  inquit  apostolus:  «  Christus  dilexit  nos  et  tradidit  semeti- 
psum  prò  nobis  oblationem  et  hostiam  Deo  in  odorem  suavi- 
tatis».  Omnis  sacrificii  et  thuris  usus,  omnis  umbra  completa 
est  in  Christo  lesu,  qui  est  dilectus  Dei.  Respuit  caetera  pater, 
hunc  unum  amplectitur,  qui  est  imago  Dei.  Qui  igitur  umbram 
reducit,  qui  recordatur  thuris,  quo  loco  habebit  pater?  «quasi 
—  inquit  —  qui  benedicat  idolo  ».  Sunt  haec  verba  Dei  viventis, 
quae  vel  non  intellexerunt  vel  contempserunt  pontifices  Romani, 
qui  de  thurificatione  decreta  ediderunt,  ex  his  umbris  offuderunt 
tenebras  doctrinae  Christi,  superstitionem  invexerunt,  docen- 
tes  etiam  ex  umbra  legali  thuris  fumo  fugari  daemones,  non 
intelligentes  in  nomine  lesu,  quem  thus  illud  significabat,  cuius 
odor  suavissimus  est  et  recte  it  ad  Deum,  daemones  esse  fu- 
gandos,  dicente  Christo,  «  in  nomine  meo  daemonia  eicient  ». 
Deus  thuris  recordadonem  non  admittit  sicut  neque  circumci- 
sionis,  isti  perhonorificis  decretis  de  thure  adolendo  statuunt: 

quodque  ille  per  Esaiam  contestatur,  se  in  malam  partem  ac- 
cepturum,  isti  dura  cervice,  ut  semper  Spiritui  sancto  resistant, 
docent  accepturum  in  bcmam. 

Quod  ergo  sequitur,  «  elegerunt  omnia  haec  in  viis  suis 
et  in  abominationibus  suis  delectata  est  anima  eorum»,  non 
in  ludaeos  dictum  est,  sed  in  hosce  ipsos,  qui  nobis  praecepta 
mortifera  prò  salutaribus  scripserunt.  Nam  ludaei  quidem  ce- 
remonias  illas  in  viis  Domini  elegerant;  liquet  id  ex  Levitico^ 
in  quo  a  Deo  illa  per  Moysen  adsignantur;  inquit  vero  Moyses, 
«haec  dicit  Dominus  ».  At  cum  longe,  longe  alia  doctrina  a 
Christo  ad  nos  aliata  fuisset,  unde  lucem  et  eam  quidem  admira- 
bilem  respicere  coepimus,  si  qui  «  vestimentum  vetus  »,  umbras 
illas,  «rudi  panno»,  evangeli!  luci,  voluerunt  adsuere,  «illi», 
illi  prohibente  Christo,  reclamantibus  apostolis,  contempto 
edicto  Dei  viventis,  «  elegerunt  omnia  haec  in  viis  suis,  et  in 
abominationibus  delectata  est  anima  eorum  ».  Nam  mirum  certe 
est  quam  reductionibus  iis  et  imitationibus  legalium  pontifices 
Romani  delectati  sint;  nihil  videntur  fecisse  tanti  quam  ut  magna 
volumina  implerentur  iis  monstris;  ita  iusserunt  servari  haec  a 
gentibus  et  nationibus,  ita  inculcarunt  in  mentibus  hominum,  ut 
m'ultis  ac  multis  saeculis  omnes  cum  fiducia  in  haec  ora,  oculos, 
animumque  converterint. 

Hic  audio  succlamare  istos:  —  Ceremonias  ergo  putas  esse 
tollendas?  hae  si  non  ferentur,  instituent  alias  sibi  populi  fortasse 
etiam  deteriores.  —  Haec  isti  multis,  quasi  quis  neget,  dum  pro- 
pensionem  illam  animi,  quae  Deo  gratissima  est,  in  Deum  osten- 
dimus,  ut  cum  sacramenta  exhibentur,  ut  cum  a  Deo  petimus  ut 
signo  visibili  accepto  spiritu  suo  nos  informet,  aliquid  a  nobis 
vultu,  manibus,  voce,  et  totius  corporis  gestu  fieri,  quod  cere- 
monias, qui  velit,  possit  appellare:  non  has  ego,  dico,  sed  quae 
ex  reductione  et  imitatione  legis  mosaicae,  veluti  umbrae,  te- 
nebras  obducunt  doctrinae  Christi,  quaeque  sunt,  quae  sancti- 
ficationem  in  alio  statuere  videntur,  quam  in  spiritu  Dei,  remis- 
sionem  peccatorum  per  aliud  quam  per  sanguinem  lesu  Christi. 
Ceremonias,  dico,  velut  legalia,  quae  ad  sese  animos  trahunt,  in 
quibus  vulgo  homines  fidunt  atque  haerent,  in  quibus  salutem 

collocant,  cum  aliud  praeter  Christum  non  sit,  in  quo  oporteat 
nos  salvos  fieri.  Ceremoniae,  quae  a  Christo  sensim  abducunt, 
non  sunt  ferendae,  —  Longo  usu  inveteratas,  nisi  recipias,  ofìen- 
diculum  eris  fratribus.  —  Non  est  hoc  offendiculi  genus,  quod  vi- 
tandum  docuit  Christus,  quo  affecturum  unquam  se  fratrem  ne- 
ga vit  apostolus;  offendiculum  hoc  sanctum  est  atque  divinum, 
quo  Paulus  in  Petri  faciem  restitit,  quo  apostoiorum  multi  vi- 
tam  cum  sanguine  profuderunt;  ob  hoc  ipsum  in  Stephanum 
lapidatio  facta  est,  quod  discessionem  a  lege  doceret;  offendicu- 
lum hoc  fuit  saepissime  Christus  ludaeis,  quod  dies  non  obser- 
varet,  quod  ciborum  usum  confuuderet,  quod  doctrinam  hanc 
proferret  in  lucem,  quae  eadem  illustrata  proximis  annis  zelo 
pharisaico  et  iudaica  animadversione  pontificum  Romanorum 
et  asseclarum  eius  perturbavit,  vexavit,  permiscuit  omnem  rem- 
publicam  Christi.  Offendiculum  obiiciunt  isti  novi  Caiphae,  quod 
Stephanus,  quod  apostoli,  quod  Christus  fuerunt.  Possumus  et 
volumus  mori  ut  offendiculo  simus  iis,  qui  tantis  cervicibus  sunt 
ut  nefas  putent  esse  Christum  sequi,  Stephanum  imitari,  Pau- 
lum  audire;  qui,  ne  quis  arbitretur  parvi  cuiusdam  momenti  esse, 
si  qui  haereant  ceremoniis  iudaicis,  sed  tanti  ut  cum  iis  stare  non 
possit  evangelium  Christi,  clamat  et  contestatur:  —  «  Sunt  aliqui, 
qui  vos  conturbant  et  volunt  convertere  evangelium  Christi,  sed 
licet  nos  aut  angelus  de  coelo  evangelizet  vobis,  praeterquam 
quod  evangelizavimus  vobis,  anathema  sit,  et  nunc  iterum  dico 
vobis,  si  quis  vobis  evangelizaverit  praeter  id,  quod  accepistis, 
anathema  sit  ».  —  Utinam  Dominus  noster  lesus  Christus  aperiat 
mentem  fratrum  verbis  his,  quibus  per  Spiritum  sanctum  cla- 
mat apostolus,  ut  id  ipsum  caverent  a  pseudoapostohs  illis,  quo 
nostris  temporibus  appetì  videmus  populum  Dei.  —  Velim  hic 
omnes  esse  quam  diligentissimos  et  petere  ex  commentatio- 
nibus  omnium  interpretum  eius  epistolae,  quid  esset,  quod 
evangelizarent  illi,  quo  converteretur  evangelium  Christi;  as- 
serebant  illi  Christum  esse  filium  Dei,  asserebant  alia,  quae 
evangelio  continentur;  nam  erant  a  credentium  numero.  li  erant, 
inquit  Teophilactus,  qui  dignitate  praecellerent,  et  vitam  cum 
Petro  et  lacobo  duxerant,  eosdemque  caeteris  louge  praeferrent; 

propterea  «angelorum  »  nunc  meminit,  et  «  de  coelo  »  adiecit, 
cumque  et  sacerdotes  angeli  vocarentur,  supernas  potestates  ex- 
pressìt,  neque  «  si  contraria  »  solum  «:  praedicaverint  »  intulit,  sed 
«  si  evangelizaverint  id  praeter  quod  ipsi  evangelizavimus  »;  hoc 
est,  si  plusculum  quidpiam  ipsi  adiecerint,  execrationi  subdan- 
tur.  li  unam  aut  ad  summum  alteram  ex  ceremoniis  iudaicis  re- 
duci et  observari  volebant.  Et  tantopere  acclamat  Paulus.  Gra- 
vissima apostoli  oratio  est  non  temere  iterata,  non  tamen  ob 
aliud  quam  ob  id  ipsum,  ne  quis  ab  aemulatoribus  legis  ceremo- 
nias  reciperet:  quae  si  tanti  sunt,  ut  ex  una,  aut  altera  sub- 
vertatur  evangelium  Christi,  quam  ego  vocem  nunc  mittam, 
viri  christiani,  qua  satis  significem  dolorem  meum?  negemne 
quidpiam  esse  adiectum?  qui  sciam  magnum,  incredibilem,  in- 
finitum  numerum  ceremoniarum  ex  iudaicis  aemulationibus  re- 
vectum  esse  multis  ac  multis  saeculis  a  pontifìcibus  Romanis? 
Quod  si  id  verum  est,  quod  omnes  interpretes  indubitanter  asse- 
runt,  ut  una  aut  altera  ceremoniarum  legalium  recepta  totum 
corrumpatur  evangelium,  quemadmodum,  aiunt,  dici  de  regio 
nummo  potest,  qui  vel  leviter  circumcisus  totus  adulteratur;  vos 
iam  videte,  quam  insignis  iniuria  facta  sit  castissimae  religioni  ; 
quorum  opera  nihil  dico,  nam  mitrae  quoque  istae  loquuntur. 
At  quoniam  nonnulli  ex  peritioribus  istis  non  magni  putant 
referre,  si  ceremoniae  ex  iudaicis  sint  restitutae  maiori  etiam 
cumulo,  modo  (inquiunt)  doctrina  per  has  aemulationes  non  sit 
invecta,  qua  possint  homines  sensim  abduci  a  Christo;  id  enim 
ex  doctrina  pseudoapostolorum  erat  consectarium,  nam  si  qua 
pars  iustitiae  aut  sanctificationis  in  aliqua  legali  posita  fuisset, 
sanguini  lesu  Christi  singularis  fiebat  iniuria,  per  quem  tantum 
iustificati  et  sanctificati  sumus  in  spiritu  Dei  ;  perbono  loco  res 
est.  Recita  niihi  tu  decretum  de  aqua  be?iedicta  Alexandri  I  pa- 
pae,  quem  fuisse  dicunt  annos  ab  hinc  mille  quadringentos  tres 
et  praeterea  viginti,  ut  qui  vis  possit  intelligere  tempore  pseudoa- 
postolorum haec  subrepsisse.  «  Aquam  sale  conspersam  populis 
benedicimus,  ut  ea  cuncti  adspersi  sanctificentur  ac  purificentur, 
quod  et  omnibus  sacerdotibus  faciendum  esse  mandamus.  Nam 
si  cinis  vitulae  adspersus  sanguine  populum  sanctificabat  atque 

mundabat,  multo  magis  aqua  sale  adspersa  divinisque  precibus 
sacrata  populum  sanctificat  atque  mundat.  Et  si  sale  adsperso  per 
Helisaeum  prophetam  sterilitas  aquae  sanata  est,  quanto  magis 
divinis  precibus  sacratus  sterilitatem  rerum  aufert  humanarum,  et 
coinquinatos  sanctificat  atque  mundat  et  expurgat,  et  caetera  bona 
multiplicat,  et  insidias  diaboli  avertit  et  a  phantasmatum  versu- 
tiis  hominem  defendit».  Quid  primum  rogem?  quid  primum 
querar?  nam  quid  hoc  est,  si  aemulatio  legis  non  est?  «  Nam  si 
cinis  vitulae  adspersus  sanguine  populum  sanctificabat  atque 
mundabat,  multo  magis  aqua  sale  adspersa  divinisque  precibus 
sacrata  populum  sanctificat  atque  mundat  ».  Negetne  quisquam 
beneficium  sanguinis  Christi  obtegi  his  verbis?  sanctificationem 
in  legali  collocari?  Obsecro,  animadvertite,  ut  cognoscatis,  qui- 
bus  haec  doctrina  sit  orta  principiis,  quantum  a  doctrina  apo- 
stolorum  absit.  Tractemus  hanc  eandem  umbram  ex  epistola» 
quae  scripta  est  ad  Hebraeos.  «  Si  enim  sanguis  hircorum 
aut  taurorum  et  cinis  vitulae  adspersus  inquinatos  sanctifi- 
cat ad  emundationem  carnis,  quanto  magis  sanguis  lesu  Chri- 
sti, qui  per  Spiritum  sanctum  semetipsum  obtulit  immaculatura 
Deo,  emundavit  conscientiam  nostram  ab  operibus  mortuis 
ad  serviendum  Deo  viventi»?  Quid  hoc  est?  Ille  obtegit  bene- 
ficium sanguinis  Christi;  hic  aperit  atque  illustrat:  ille  proponit 
umbram  cineris  adspersi  sanguine  vitulae,  et  in  umbram  aquae 
sale  adspersae  recidit  per  aemulationem  legis;  hic  umbram 
omnino  fugat  luce  doctrinae  apostolicae,  illustrato  beneficio 
sanguinis  Christi,  nulla  aemulatione  legis  proposita:  ille  abducit 
sensim  a  Christo  et  ad  legalis  fiduciam  retrahit;  hic  ad  Christum 
trahit,  et  a  legali  longe  abducit.  Quantum  inter  haec  intersit, 
indicate  iam  ipsi  vos,  principes  Christian!,  et  prò  maiestate  vestra 
tuemini  verbum  Dei.  «  Si  quìs  —  inquit  apostolus  —  aliud  evan- 
gelizaverit  praeter  id,  quod  accepistis,  anathema  sit».  An  do- 
cere  gentes  et  nationes,  aquae  sale  conspersae  et  exorcismis 
sacratae  adspersione  omnes  sanctificari  et  mundari,  non  est 
aliud  evangelium?  Quid  accepimus  a  lohanne?  dicat  testimonium 
summa  auctoritate,  religione  et  fide  praeditus  Johannes,  «san- 
guis, inquit,  lesu  Christi  emundat  nos  ab  omni  peccato».  Quid 

accepimus  a  Petro?  «in  adspersionem  sanguinis  lesu  Christi», 
inquit.  Quid  a  Paulo?  «per  sanguinem  crucis  eius  ».  Quae  est 
doctrina  omnium  apostolorum,  et  discipulorum  Domini?  «  Re- 
missionem  peccatorum  accipere  per  nomen  Domini  nostri  lesu 
Christi  omnes,  qui  credunt  in  eum;  Christum  esse  iustitiam, 
sanctificationem  nostram,  neve  in  mentem  cadat  in  alio  nos 
mundari,  sanctificari  et  iustificari;  ablutos,  sanctificatos,  iusti- 
ficatos  nos  esse  in  nomine  Domini  nostri  lesu  Christi  per  san- 
guinem eius  in  spiritu  Dei  nostri  ».  Quae  mens  est  apostolorum? 
«  Umbras  non  esse  repetendas,  fruendum  nobis  luce  aliata  per 
Christum,  ut  recte  eatur  ad  veritatem  evangelii;  in  ceremoniis 
non  constituendam  esse  iustificationem  aut  sanctificationem,  sed 
in  spiritu  Dei  per  sanguinem  crucis;  curandum  ut  a  superstitione 
alieni  popuii  et  ab  insidiis  longe  remoti,  quibus  appetì  pos- 
sent  a  diabolo,  oculos,  mentem  animumque  intendant  in  Deum 
patrem,  in  Christum  lesum,  in  spiritum  Dei  nostri».  Quae  est 
doctrina  pontificum  Romanorum?  «Aquam  sale  adspersam  di- 
vinisque  precibus  sacratam  populum  sanctificare  atque  mundare, 
salem  divinis  precibus  sacratum  et  exorcizatum  sterilitatem  re- 
rum auferre  humanarum,  et  coinquinatos  sancuficare  atque 
mundare  et  expurgare,  et  caetera  bona  multiplicare,  et  insidias 
diaboli  avertere,  et  a  phantasmatum  versutiis  hominem  defen- 
dere » .  Quae  mens  est  pontificum  Romanorum  ?  «  Instandum 
esse  aemulationibus  legis,  umbras  esse  repetendas,  in  ceremoniis 
constituendam  sanctificationem,  iustificationem,  expurgationem, 
ut  in  eas  popuii  ora,  oculos,  mentem,  animumque  convertant  ». 
Annon  haec  ipsa  fuit  mens  pseudoapostolorum?  Verbum  hic  non 
puto  posse  istos  proloqui.  Nam  si  qua  usquam  distinctio  et  re- 
medium ostenderetur,  quo  haec  possent  ferri,  id  omne  vitio 
verteretur  sapientissimis  apostolis,  qui  ignorarint,  quo  mederi 
potuissent  tantae  seditioni  credentium,  quae  tum  fuit  prò  rei- 
cendis  ceremoniis.  Sed  ego  ad  illud  redeo  de  Heiisaeo,  in 
quo  repetenda  quaedam  sunt  ex  libro  Regimi,  in  quo  haec 
habentur:  «  Cum  aquae  pessimae  essent  et  terra  sterilis,  dixit 
Helisaeus:  —  Afferte  mihi  vas  novum  et  immittite  in  illud  sai, — 
et  ait:  —  Haec  dicit  Dominus:  sanavi  aquas  has,  et  non  erit  ultra 

in  eis  niors,  neque  sterilitas  ».  —  Factum  est  hoc  sic  quidem; 
sed  erat  in  hoc  umbra  futurorum,  quae  ex  doctrina  apostolica 
poterat  illustrari  ab  episcopo.  Legimus  enìm  in  Apocalypsi  per 
aquas,  popolos  et  gentes  significari  et  linguas.  De  gentibus 
quod  erant  in  semine  Abrahae  Christo  benedicendae,  praedi- 
ctum  erat,  ad  quas  Pauius  et  apostoH  immissuri  erant  sai,  delaturi 
verbum  Dei.  Collatio  ergo  Christiane  sic  poterat  tractari.  Si  sale 
adsperso  per  Helisaeum  sterilitas  aquae  sanata  est;  quanto 
magis  praedicatione  et  oratione  Pauli  et  apostolorum  per  ver- 
bum dei  et  immissionem  Spiritus  sancti  gentes  sanatae  sunt, 
sublata  morte  et  omni  sterilitate  earum,  ex  quibus  Christus 
exhibuit  sibi  gloriosam  ecclesiam?  Erant  ita  umbrae  aperiendae, 
non  ex  umbris  invehendae  umbrae  densiores  ad  superstitionem. 
Agite  vero,  recenseamus  iam  formulas  sacrationum  et  pre- 
cum  in  hoc  legali,  ut  quae  sit  eorum  doctrina,  quae  instituerint 
petere  gentes  et  nationes,  intelligamus.  Recita  benedictionem 
salis.  «  Exorcizo  te  creaturam  salis  per  Deum  vivum,  per  Deum 
verum,  per  Deum  sanctum,  qui  te  per  Helisaeum  prophetam  in 
aquam  mitti  iussit,  ut  sanaretur  sterilitas  aquae,  ut  efficiaris  sai 
exorcizatum  in  salutem  credentium,  et  sis  omnibus  te  sumenti- 
bus  sanitas  animae  etcorporis  ».  Annon  videtis  ex  quo  ludo  haec 
prodierint?  quibus  sint  orta  principiis?  in  sale  exorcizato  ponere 
salutem  credentium?  salutem  animae  et  corporis?  Exorcismorum 
vero  istorum  usus  unde  tam  frequens  irrepserit,  ipsi  viderint. 
Non  me  fugit,  multis  post  saeculis  ab  Ambrosio  adornata  quae- 
dam  fuisse,  et  laudatos  in  ecclesiis  exorcistas.  At  simplicissimae 
erant,  ut  dixi,  traditiones  apostolorum  et  candidissimae:  pura 
aqua  ad  baptismum,  puro  oleo  ad  unguentum,  ipso  vino  et 
pane  ad  coenam  domini  utebantur.  Exorcistas  ludaeos  celebres 
fuisse  tempore  apostolorum  legimus,  homines  daemoniorum 
etiam  iudicio  non  probatos.  «  Tentaverunt  —  inquit  —  quidam  de 
circumeuntibus  ludaeis  exorcistis  invocare  super  eos,  qui  habe- 
bant  spiritus  malos,  nomen  Domini  lesu,  dicentes:  —  Adiuro  vos 
per  lesum,  quem  Pauius  praedicat;  —  respondens  autem  spiritus 
nequam  dixit  eis:  —  lesum  novi  et  Paulum  scio,  vos  autem  qui 
estis?  »  At  quid  hoc  est?  «  vos  autem  qui  estis?  »  Sed  tu  perge 

de  consecratìone  salis:  «  Immensam  clementiam  tuam,  omnipo- 
tens  aeterne  Deus,  humiliter  imploramus,  ut  hanc  creaturam  sa- 
lis benedicere  et  sanctificare  digneris  tua  pietate,  ut  sit  omnibus 
sumentibus  salus  mentis  et  corporis  ».  Hoccine  est  ex  evangeli! 
cathedra  decere?  Proh  tantam  esse  honiinum  socordiam,  insti- 
tuere  gentes  et  nationes,  petere  et  sperare  salutem  mentis  et 
corporis  ex  salis  libatione.  Hi  sunt  praefecti  ecclesiae?  ministri 
evangelii?  Pseudoapostoli  illi,  instigante  Satana,  commentati 
sunt  hanc  doctrinam,  quam  secuti  aemulatores  legis,  pontifices 
Romani  et  eorum  asseclae  in  miros  abusus  abierunt,  quorum 
magnum  atque  incredibilem  numerum  praeteribo  consulto,  ne 
vos  multis  morer;  perpaucos,  et  ex  his  ritum  de  cineribus  ex  ra- 
mis  olivae  exempìi  causa  et  breviter  recensebo.  Ubi  exorcismos 
et  precationes  de  more  adhibuerunt,  quae  ab  episcopo,  qui 
novit  et  pondera vit,  quo  et  quanto  pretio  simus  redempti,  sine 
stomacho  recitari  non  possunt:  tandem,  ubi  thuris  fumo  et  aquae 
salitae  rore  arbitrantur  satis  fugatos  esse  daemones,  reponunt 
hos  ipsos  ramos,  ut  sequenti  anno  in  cinerem  redigant,  quem 
feria  quarta  exorcismis  aggrediuntur;  eius  cineris  consecratio- 
nem  iis  precibus  confici  docuerunt. 

Recita  preces  in  consecratione  cinerum.  «  Omnipotens 
sempiterne  Deus,  parce  metuendbus,  propitiare  supplican- 
tibus,  et  mittere  digneris  sanctum  angelum  tuum  de  coelis, 
qui  benedicat,  sanctificet  hos  cineres,  ut  sit  remedium  salu- 
bre ».  Quod  remedium  salubre?  perge  ne  sit  obscurum.  «Ut 
quicumque  eos  super  se  adsperserint  prò  redemptione  pecca- 
torum  suorum,  corporis  sanitatem  et  animae  tutelam  perci- 
piant».  Miseret  me  istorum;  nam  quae  haec  est  inscitia 
atque  amentia?  Unigenitus  Dei,  qui  est  in  sinu  patris,  de  coelo 
descendit,  servi  formam  induit,  in  tot  laboribus  vitam  duriter 
egit,  expediri  in  se  virgas,  vinciri,  caedi,  in  crucem  tolli  voluit, 
sanguinem  omnem  cum  vita  effudit;  prò  quo?  prò  quo?  prò  re- 
demptione peccatorum  nostrorum:  praestititne  eam?  immo  vero 
cumulatissime  praestitit.  Quid  ergo  petis  per  cineres  redem- 
ptionem  peccatorum,  quasi  non  sis  assecutus?  Si  per  sanguinem 
lesu  Christi  cumulatissime  es  assecutus,  cur  per  cineres  assequi 

petas,  non  video.  Certe  hic  quis  potest  suspicari,  ea  opinione 
istos  fuisse,  ut  crederent  effusionem  illam  sanguinis  Christi  satis 
fuisse  prò  peccatis  eorum,  qui  ante  Christi  mortem  fuerunt,  prò 
sceleribus  tot  et  tantis  eorum,  qui  postea  fuerunt,  non  satis 
esse,  et  propterea  quaerendum  supplementum  ex  cinerum  ad- 
spersione;  quasi  vero  non  dicat  lohannes:  «  Propitiationem  eam 
satis  esse  non  modo  prò  peccatis  nostris,  sed  prò  peccatis  totius 
mundi».  Quid  si  sexcenti  essent  mundi?  prò  sexcentis  diceret 
lohannes,  modo  credant  in  unigenitum  Dei.  Maioribus  benevo- 
lentiae  signis,  quantum  nos  amet  pater,  non  potuit  declarare, 
quam  ut  fih'um  unigenitum  daret  crucifigendum  prò  servis  in 
redemptionem  peccatorum;  dedit  Hbenter  pater;  consecuta  est 
pienissima  redemptio  «  et  reconciliatio  eorum,  quae  in  coeHs 
sunt  et  quae  in  terris  »;  serio  triumphat  Christus,  et  mera  evan- 
gelia,  «  confidite  —  inquit  —  ego  vici  mundum  ».  Quid  tu  aut 
invidus,  aut  ingratus,  aut  immemor  beneficii,  instas  his  verbìs 
«ut  mittat  angelum  de  coelo  »  ?  cur?  «ut  cineres  sanctifìcet  »  ; 
quamobrem  ?  «ut  si  super  me  adspersero,  assequar  redemptionem 
peccatorum  ».  Quam  petis  si  scelerum  poenituit,  si  aliam  agis 
vitam,  si  credis  in  unigenitum  Dei,  nonne  es  assecutus  per 
sanguinem  eius,  in  quo  es  adspersus,  in  quo  es  lotus,  in  quo 
es  sanctificatus?  Nescis  quid  petas,  et  mysterium  operatus  ini- 
quitatis  alios  facis  nescire,  quod  nescis. 

Obscurat  hoc  commentum  beneficium  sanguinis  Christi,  et 
magnitudinem  verae  h'beralitatis  et  misericordiae  Dei.  Nam  si, 
sicuti  datus  est  unus  sanguis  lesu  Christi  prò  pienissima  redem- 
ptione  peccatorum ,  ita  omissis  superstitionibus  unus  proponeretur 
gentibus  et  nationibus,  quae  invocant  nomen  domini  nostri  lesu 
Christi;  prò  hoc  uno  gratiae  agerentur,  quibus  illustraretur  beni- 
gnitas  Dei  et  gloria  Christi;  cuius  hostis  subdolus  Satanas,  veluti 
mulierculae  solent  cum  pueros  aliquo  nolunt  prospectare,  alia 
quaedam  spectanda  proposuit,  ut  a  Christo  crucifixo  sensim  non 
modo  oculi  sed  animi  quoque  gentium  et  nationum  abducerentur; 
qui  cum  inhiare  in  sanguinem  et  corpus  lesu  Christi  debuissent, 
in  ridicula  haec  incubuerunt  ex  institutione  illa  pseudoaposto- 
lorum,  ut    facta   tanta   redemptione,  quanta  nulla  maior  possit 

excogitari,  quaeque  extra  modum  supra  sit  peccata  nostra  et 
totius  mundi,  adhuc  pueriliter  instant  et  muliebriter  et  super- 
stitiose,  immo  vero  insipienter  petunt,  ut  cineribus  ramorum  oli- 
varum,  qui  eos  cineres  super  se  adsperserint,  assequantur  re- 
demptionem  peccatorum.  Obsecro  vos,  viri  principes,  vel  hoc 
est  ex  doctrina  apostolorum  et  evangelio  Christi?  Cuius  quoniam 
conversionem  quidam  fieri  indigniorem  putant,  si  quis  curaverit 
reducendam  observationem  dierum  ex  veteri  lege,  quod  dictum 
sit,  «  dies  observatis  et  menses  et  tempora  et  annos,  timeo  de 
vobis,  ne  forte  sine  causa  laboraverim  in  vobis»,  nam  et  ob 
id  clamat  Paulus,  «  sunt  aliqui,  qui  vos  conturbant  et  volunt 
convertere  evangeliuni  Christi».  Liquet  id  ex  commentariis 
omnium  interpretum.  Quid  putatis?  Continuisse  ab  hac  impie- 
tate  sese  pontifices  Romanos?  immo  vero,  quia  Paulus  et  Petrus 
et  caeteri  apostoli  vetuerunt  restituì  dierum  observationem  et 
mensium  et  annorum,  pontifices  Romani  et  eorum  asseclae  re- 
stituerunt  et  servari  mandarunt. 

Recita  observationem  quatuor  temporum  et  sermonem  Leo- 
nis  papae  ex  Hieronymo:  «leiunium  quarti,  et  ieiunium  quinti,  et 
ieiunium  septimi,  et  ieiunium  decimi  mensis  domai  ludae  et  Hie- 
rusalem  in  dies  festos  vertetur  in  gaudium.  Hoc  loco  nostrorum 
multi  multa  dixerunt  et  inter  se  dissonantia.  Cogimur  igitur  ad 
Hebraeos  recurrere,  et  scientiae  veritatem  de  fonte  magis  quam 
de  rivulis  quaerere.  leiunium  quarti  mensis,  qui  apud  Latinos  vo- 
catur  Julius,  die  septimo  et  decimo  eiusdem  mensis,  illud  arbitra- 
mur,  quando  descendens  Moj'^ses  de  monte  Sinai  tabulas  legis 
abiecit  et  confregit,  et  iuxta  Hieremiam  muri  primum  rupti  sunt 
civitatis.  In  quinto  vere  mense,  qui  apud  nos  appellatur  Augustus, 
cum  per  exploratores  terrae  sanctae  seditio  orta  esset  in  populo, 
iussi  sunt  montem  non  ascendere,  sed  per  quadraginta  annos 
longius  a  terra  sancta  circuire  dispendiis,  ut  exceptis  Caleph  et 
losue  omnes  in  solitudine  caderent,  et  in  hoc  mense  a  Nabucho- 
donosor  et  multo  post  a  Tito  et  Vespasiano  tempium  Hierosoly- 
mis  incensum  atque  destructum,  capta  urbe  Bethel,  ad  quam  multa 
millia  confugerant  ludaeorum.  In  septimo  vero,  qui  apud  nos 
appellatur  October,  occisus    est    Godolias,  et   ludae   tribus    ac 

Hierusalem  reliquiae  dissipatae  sunt.  Mense  decimo,  qui  apud 
nos  lanuarius  dicitur,  eo  quod  ianua  sit  anni  atque  principium, 
Ezechiel  in  captivitate  positus  audivit,  et  cunctus  populus  capti- 
vorum:  — Quinto  mense  templum  est  subversum  —  ».  Observatio 
haec  mera  est  iudaicarum  rerum,  ut  quivis  videre  possit,  eam 
ab  aemulatoribus  legis  iudaicae  ad  nos  transìisse.  Hanc  tamen 
observationem  dierum  et  mensium  mandarunt  pontifices  Romani 
servari  debere  ubique  o;entium  et  ieiunio  celebrar!,  edicto  pro- 
posito et  poena  mortis  animae  indicta,  si  qui  non  servarint. 
«  Annorum  observationem  »  ex  iubilaeo  fatentur  a  veteri  testa- 
mento reduxisse,  qui?  Bonifacius  octavus  et  Clemens  sextus, 
pontifices  romani.  «  De  encoeniis  restitutis  »  ad  iudaicam  aemu- 
lationem  niliil  dico,  quod  ipsimet  ex  libro  Re^um  accepisse  te- 
stantur;  «in  quo,  inquiunt,  perlecta  dedicatione  templi  reperies». 
Argumentura  vero  eorum  est  perridiculum,  statuere  celebratio- 
nem  dedicationum  templi,  quod  aliquando  Christus  illis  ipsis 
diebus  inambularit  in  tempio  in  porticu  Salomonis.  Nam  fac 
esse,  quod  ex  eo  venerit,  inambularit  in  tempio  in  porticu 
Salomonis  ut  legale  servaret,  num  propterea  nos  quoque  te- 
nemur  servare?  «  ipso,  ut  aiebant.  Domino,  qui  circumcisus  est, 
exemplum  dante».  Annon  hoc  argumento  nitebantur  pseudo- 
apostoli asserere,  servandam  esse  circoncisionem,  «ipso,  ut 
aiebant,  Domino,  qui  circumcisus  est,  exemplum  dante  »?  Sci- 
mus  illum  frequentem  fuisse  in  tempio,  in  quo  ceremoniae  et 
caetera  de  ritu  fiebant.  Infirmum  tamen  argumentum  est:  —  Chri- 
stus in  tempio  dum  legalia  celebrarentur  adfuit;  ergo  a  nobis 
legalia  sunt  servanda.  —  Confutaverunt  enim  haec  omnia  apo- 
stoli, quod  lex  usque  ad  lohannem  habuisset  imperium.  A 
Christo  vero,  quae  erant  ex  lege,  fuerunt  observata,  ut  omnem 
legem  prò  nobis  adimpleret  unus  is,  qui  verissime  dixit, 
et  dicere  potuit  unus,  «  non  veni  solvere  legem,  sed  adim- 
plere  ». 

Legale  item  De  co?isecraHoiie  templi  pontifices  Romani 
restituerunt  ;  quam  ob  rem  ab  aemulatione  legis  sic  ordi- 
untur.  Recita  sanctionem:  «  Tabernaculum  Moysen  Deo  prae- 
cipiente  fecisse  et  sacrasse  cum  mensa  et  altari  eius  et  aeneis 


46  AONII    PALEARII    VERULANI 

vasis  et  utensilibus  ad  divinum  cultum  explendum  legimus,  et 
non  solum  divinis  precibus  eas  sacrasse  sed  etiam  sancti  olei 
unctione  domino  iubente  perlinisse  novimus.  Qualiter  autem 
haec  facta  sunt,  ut  non  alii  ipsa  sacramenta  quam  ipsi  sacer- 
dotes  sacra  unctione  delibuti  Dominoque  cum  vestibus  sanctis 
sacrati,  sacrati  levitae,  tractabant,  ferebant,  erigebant  et  de- 
ponebant,  in  ipsis  institutionibus,  quae  iubente  domino  con- 
scriptae  sunt  per  Moysen,  in  lege  Domini  reperitur».  Si  me- 
ministis,  multis  ac  multis  ostendimus,  has  ceremonias  fuisse 
umbras  futurarum.  Et  haec  ipsa  de  tabernaculo  omnia  exposita 
sunt  ex  doctrina  apostolica.  Diversa  enim  est  doctrina  apostolo- 
rum,  et  ea,  quae  est  aemulatorum  legis:  illi,  ut  est  in  proverbio, 
in  corticc  et  testa  adhuc  insistunt;  Christiani  in  nucleo  et  me- 
dulla:  illis  velum  Moysis  adhuc  positura  est  ante  oculos;  a  nobis 
omne  involucrum  est  ereptum  atque  sublatum  per  lesum  Chri- 
stum.  At  quoniam  recepimus  nos  de  unctione  sancta  aliquando 
dicere,  et  verba  de  consecratione  admonent,  quod  sancti  olei 
unctione  omnia  perlinita  fuerint;  primum  necesse  est,  vos  aliqua 
memoria  repetere  ex  iis,  quae  diximus,  per  ipsam  unctionem,  qua 
omnia  illa  sanctificabantur,  ipsum  Spiritum  sanctum  fuisse  signi- 
ficatum,  quo  Christus  erat  ungendus  et  sanctificandus  et  omne 
regale  sacerdotium,  non  clerici  tantum,  quos  vocant,  sed  omnes 
Christiani  fideles:  «  omnes  —  inquit  apostolus  —  qui  sunt  lesu 
Christi  »:  deinde  alia  quaedam  ex  illis  umbris  sunt  illustranda. 
Praeteribo  tamen  multa,  et  strictim  omnia,  principes  chri- 
stiani: quod  non  hoc  mihi  propositum  est,  ut  explicem  omnes 
umbras,  sed  eas  tantum,  quae  ad  sanctae  unctionis,  ad  sacerdotii 
regalis  explicationem  duxero  necessarium,  ut  et  caetera  manifesta 
sint  et  veritas  illustretur;  quod  ut  praestem  ignoscere  mihi  debetis, 
si  pauio  altius  quaedam  repetam,  cumque  umbrae  sint  aperien- 
dae,  paucis  me  expediam  non  in  vocibus  ipsis  sed  in  mysticis 
significatis  insistens,  quae  in  diuturna  obscuritate  latuerunt. 
Scriptum  est  in  lege  Domini  :  «  Filiis  Aaron  ad  sacerdotium 
adsumptis  eorum  partem  periisse,  partem  fuisse  servatam  »;  quod 
illud  significat:  «ex  populo  Dei»  ex  ludaeis  ipsis  «  reliquias 
quasdam  secundum  electionem  Dei  salvas    factas  esse,  partem 

concidisse  ut  ex  illorum  delieto  —  inquit  apostolus  —  salus  esset 
ex  gentibus  et  diminutio  illorum  divitiae  gentium  ».  Ergo  Nadab 
et  Abihu  fìliis  Aaron  mortuis  locutus  est  Dominus  ad  Moysen, 
ut  applicaret  tribuni  Levi  ad  cultum  divinum;  «  et  erunt,  inquit 
Dominus,  levitae  mei  »,  Per  hanc  applicationem  significabatur 
applicatio  gentium,  «ex  quibus  gentibus»,  ut  praedictum  erat, 
«  statueret  sibi  Christus  regale  sacerdotium,  ecclesiam,  prò  qua 
tradidit  seipsum,  ut  illam  sanctificaret,  mundans  eam  lavacro 
aquae  in  verbo  vitae,  ut  exhiberet  ipsam  sibi  gloriosam  eccle- 
siam, non  habentem  maculam  aut  rugam  aut  aliquid  huiusmodi, 
sed  ut  sit  sancta  et  immaculata».  Ex  levitis  ergo  sacratis  et 
perunctis  significabatur  ecclesia  fidelium  gendum,  sanctificata  per 
sanguinem  lesu  Christi,  peruncta  sanctissima  unctione,  Spiritu 
sancto  ipso,  qui  per  mosaicam  unctionem  significabatur;  qui 
levitae  haberent  sacras  vestes,  sacra  et  munda  corpora,  de 
quibus  inquit  afìostolus:  «  Nescitis  quoniam  corpora  vestra 
membra  sunt  Christi  ?  nescitis  quoniam  membra  vestra  templum 
sunt  Spiritus  sancti,  qui  in  vobis  est,  quem  habetis  a  Deo,  et 
non  esùs  vestri»?  Quid  est:  «non  estis  vestri  »?  Annon  illud  idem, 
quod  dicit  Dominus  :  «  Levitae  mei  sunt  »?  Et  de  fidelibus  alt 
apostolus:  «  Non  estis  vestri;  empti  enim  estis  pretio;  glorificate 
et  portate  Deum  in  corpore  vestro,  et  in  spiritu  vestro,  quae 
sunt  Dei  ».  Id  significabant  stolae  et  vestes  omnes  illae  in  lege 
veteri  sacratae  sacerdotum:  lotae  scilicet  stolae  Christianorum 
fidelium  in  sanguine  agni  Christi,  de  quibus  scriptum  est 
«  Beati  qui  lavant  stolas  suas  in  sanguine  agni  ».  Sacratae  vestes, 
omnium  fidelium  Christianorum  sacrata  corpora,  quoniam  Christi 
sunt  membra  peruncta  non  oleo  aliquo  exteriori,  sed  quoniam 
in  his  habitat  spiritus  sanctus,  qui  unctio  in  scripturis  appellatur. 
Annon  hoc  illud  est  fidelis  lohannis?  «  Vos  unctionem  habetis 
a  sancto  ».  Omnia  haec  non  ex  iudaica  sed  apostolica  doctrina 
sunt  accepta,  quae  quam  indignissime  velata  atque  obscurata 
sint  ab  aemulatoribus  istis  legis,  quos  credo  iam  vos  probe 
nosse,  vel  ex  eo  cognoscite,  quod  non  eorum  corpora  munda 
sanctificata,  immaculata  in  castitate,  in  sinceritate,  quibus  longe 
caeteris  deberent  excellere;  sed  stolas  et  vestes  oleo  perunctas 

et  exorcismis  sacratas  Domino  offerunt;  se  vero  ipsos  non  un- 
ctione  sancta  Spiritus,  ex  qua  Spiritus  sancti  opera  prodeunt, 
sed  exteriori  quadam  unctione  perungi  curarunt.  Qua  re  in  omne 
genus  sceleris  impune  irrumpunt,  et  veluti  vulpeculae,  iliudentes 
populo  Dei,  suppliciis  se  eximunt,  quae  ex  civilibus  legibus 
necesse  fuisset  infligi. 

Sed  haec  suo  loco.  Nunc  satis  est,  ut  intelligatis,  unctio- 
nem  illam  legis,  umbram  fuisse  Spiritus  sancti,  in  quo  omnes, 
qui  Christi  sunt,  baptìzati  sunt,  ne  opera  carnis  perficiant. 
Spiritum  sanctum  vero  unctionem  fuisse  appellatum  tam  a 
prophetis  quam  ab  apostolis,  demonstravimus  et  meminisse 
debetis,  et  illud  non  oblivisci,  non  haec  eo  a  nobis  dici,  ut 
negemus  signo  aliquo  visibili  opus  esse  in  sacramentis  exhi- 
bendis  et  ceremoniis  quibusdam;  sed  ut  eo  signo  visibili  mentes 
ad  coelestia  erigantur  non  deprimantur,  utque  ceremoniae  purae 
ac  simplices  ad  significata  ipsa  rapiant,  non  in  umbras  veluti 
ludaeorum  legalia;  doceant  insistendum  esse  denique  ut  gentibus 
et  nationibus  etiam  infirmioribus  adiumento  sint,  non  impedi- 
mento, ut  omnes  mentem  animumque  intendant  in  Deum  patrem, 
in  Christum  lesum,  in  spiritum  Dei  nostri.  Ad  hanc  normam 
insti tuendae  sunt  praeces  et  rogationes,  non  ut  reductione  aut 
imitatione  legis  mosaicae  tenebras  obducant  evangelio,  super- 
stitionem  invehant,  quod  sanctificationem  et  remissionem  pecca- 
torum  statuere  in  se  videantur.  Quod  commentum  ipsum  fuit 
pseudoapostolorum  ad  imminuendam  gloriam  Christi,  adconver- 
tendum  evangelium,  quod  illi,  ut  docuimus,  instigante  Satana, 
summo  studio,  incredibili  diligentia,  dolo  malo,  operarii  subdoli, 
inquit  apostolus,  commoliti  sunt:  ex  quorum  ludo  haec  prodiisse 
non  est  dubitandum,  quae  velut  zizania  dormientibus  hominibus 
sata  super  bonum  semen,  mirum  in  modum  creverunt  in  agro 
Domini,  ita  ut  pene  granum  suffocent.  Quae  ut  internoscamus 
(iam  etiam  oratio  de  his  properat  ad  finem)  ;  attendite,  obsecro, 
diligenter,  quae  agantur,  quae  petantur  a  pontificibus  et  collegis, 
dum  ea  unctio  conficitur,  ut  ex  iis  actis  intelligatis,  quo  spirita 
haec  invecta  sint  in  mundum.  Volumen  appellant  pontificiale; 
secundum   ritum  ecclesiae   Romanae  in    eo    haec   habentur,  — 

recita  sanctionem  de  officio  quintae  feriae  in  coena  Domini: 
«  Hac  die  in  toto  orbe  christiano,  chrisma  et  oleum  sanctum 
et  oleum  cathecumenorum  conficiuntur.  Dominus  enim  lesus 
Christus,  postquam  cum  discipulis  coenavit  et  eorum  pedes 
lavit,  ut  Fabianus  inquit,  chrisma  conficere  docuit  ».  Quod  novum 
hoc  est  evangelium  !  quis  unquam  accepit  ex  iis  quatuor,  qui  ad 
scribendi  manus  delecti  sunt  a  patre  Domini  nostri  lesu  Christi? 
Tantamne  rem  tam  negligenter  egerunt,  ut  quod  unum  esset 
maximum  ad  sanctificandos  homines,  vel  neglexissent  vel  omi- 
sissent?  An  Johannes,  qui  de  coena  et  lotione  pedum  omnia 
minutissime  coiiegit,  tantum  mysterium  praeterivit?  Quid  Paulus, 
cum  evangeHum  a  se  scribi  dicat,  diligentissimus  omnium  scriptor 
atque  illustrator,  de  hoc  ne  verbum  quidem?  Quid,  cum  usque 
adeo  acclamasset,  ne  legalia  restituerentur,  non  unum  excepit 
de  unctione? 

Sed  nos  ad  rem.  Ubi  quasi  gesticulariam  egerunt  apud  tres 
ampullas,  quae  plenae  oleo  sunt,  «  disposita  mappula  dimissa- 
qua  ampuUae  sua  (ut  aiunt)  serica  veste  alba,  pontifex  capite  in- 
clinato salutat  chrisma  aut  oleum  dicens:  —  Ave  sanctum  oleum, 
ave  sanctum  oleum,  ave  sanctum  oleum,  —  semper  altius  dicen- 
dum»,  utar  eorum  ipsorum  verbis,  «quod  postquam  tertio 
dixerit,  osculatur  labium  ampullae,  quo  facto  sedet  pontifex  et 
accipit  mitram;  tum  singuli  duodecim  sacerdotes  parati  accedunt 
successive  per  ordinem  ad  mensam,  supra  quam  posila  est 
ampulla,  et  factis  reverentiis  genu  flectunt  coram  ampulla,  quali- 
bet  vice,  semper  altius  dicendo  in  tonopraedicto:  —  Ave  sanctum 
oleum,  ave  sanctum  oleum,  ave  sanctum  oleum  —  ».  Quid  hoc 
est  si  idololatria  non  est.?  Nisi  quis  velit  vocare  elaeolatriam.  At 
non  haec  quidem  a  Moyse,  longe,  longe  haec  monstra  absunt 
a  ludaeis.  Salutatur  oleum  tamquam  vivens  aliquod,  non  signi- 
ficatione  ulla,  sed  quasi  sanctitate  et  divinitate  ipsa,  quae  insit 
in  oleo,  non  modo  salutatur  sed  adoratur  etiam  a  collegis  duo- 
decim ter  sigiilatim.  Hoccine  Christus  docuìsset?  boccine  apo- 
stoli? Desinant  tandem,  desinant  subdoli  operarli  illudere  populo 
Dei,  qui  qlioniam  haec,  ut  Fabianus  docuit,  accepisse  a  Christo 
non  possunt  ostendere,  proximum  est,  ut  iis  dent,  qui  proximi 

fuerunt  tempori,  quo  iacta  sunt  fundamenta  salutis  nostrae.  In 
iis  quoniam  miri  sunt  abusus,  qui  pseudoapostolorum  ingenia 
ex  scriptis  Pauli  norit,  facile  suspicabitur  ab  illorum  commentis 
ad  pontifices  Romanos  transiisse.  Quod  si  inexcusabiles  sunt  ii, 
«  qui  cum  cognovissent  Deum  non  sicut  Deum  glorifica verunt, 
aut  gratìas  egerunt,  sed  evanuerunt  in  cogitationibus  suis.  et  ob- 
scuratum  est  insipiens  cor  eorum;  dicentes  enim  se  esse  sapien- 
tes,  stulti  facti  sunt;  et  mutaverunt  gloriam  incorruptibilis  Dei  in 
sìmilitudinem  imaginis  corruptibilis  hominis  et  volucrum  et  qua- 
drupedum  et  serpentium  »:  quae  tandem  amentia  est?  quae 
superstitio?  quae  indignitas?  reiectis  umbris  accepta  tanta  luce 
a  Christo  per  apostolos,  ad  oleum,  creaturam  insensilem,  genua 
flectere,  acclamare  ad  oleum  illis  salutationibus:  «  Ave  sanctum 
oleum,  ave  sanctum  oleum,  ave  sanctum  oleum».  An  lovis  sacer- 
dotes  aut  Apollinis  aliter  sua  idola  salutarunt?  An  alium  tenue- 
runt  adorandi  ritum,  quam  provolvi  genibus  ad  mutas  statuas, 
facta  acclamatione,  atque  isti  ad  oleum? 

Recita  consecrationem  olei.  «  Exorcizo  te,  creatura  olei, 
in  nomine  Dei  patris  omnipotentis,  in  nomine  lesu  Christi 
et  spiritus  sancti,  ut  in  hac  invocatione  individuae  trinitatis 
atque  unius  virtute  deitatis,  omnis  nequissima  virtus  adver- 
sarii,  omnis  inveterata  malitia  diaboli,  omnis  violenta  inversio, 
omne  confusum  caecum  phantasma,  eradicetur  et  effugatur 
et  discedat  a  te,  ut  divinis  sacramentis  purificata  fias  in  ado- 
ptionem  carnis  et  spiritus  bis,  qui  te  ungendi  sunt  in  remis- 
sionem  omnium  peccatorum  ».  Quid  hoc  est?  quam  indi- 
gnum?  Quid  audio  peti  remissionem  omnium  peccatorum?  At 
Dominus  lesus,  cuius  vos,  fratres,  aquam  salientem  in  vitam 
aeternam  bibere  oportet,  non  abominationes  pontificum,  quid 
ait?  «  Hic  est  sanguis  meus  novi  testamenti,  qui  prò  multis 
effundetur  in  remissionem  peccatorum  ».  Hoc  est  sanctum  evan- 
gelium,  viri  principes,  haec  est  doctrina  omnium  apostolorum, 
«  remissionem  peccatorum  accipere  per  nomen  Domini  nostri 
lesu  Christi  omnes,  qui  credunt  in  eum;  ablutos,  sanctificatos, 
iustificatos  nos  esse  in  nomine  Domini  nostri  lesu  Christi, 
in  spiritu   Dei».  Sufficit,   sufficit   hic  sanguis  ad   remissionem 

peccatorum,  sufficit  hic  spiritus  ad  sanctifìcationem  animarum 
nostrarum:  cognoscimus  Christum  Dei  filium,  volumus  glorifi- 
care ut  Dei  filium,  nolumus  evanescere  in  cogitationibus  nostris, 
ne  et  cor  nostrum  obscuretur  et  fiat  insipiens.  Nam  quid  est, 
viri  Christiani,  tanto  pretio  soluto  redemptionisnostrae,  divina  illa 
effusione  sanguinis  lesu  Christi  fa  età,  «  per  quam  reconciliavit 
sibi  omnia  pater,  quae  in  terris  sive  quae  in  coelis  sunt,  ut 
exhiberet  nos  sanctos  et  immaculatos,  et  irreprehensibiies  coram 
ipso  »,  petere,  ut  ex  adspersione  aquae  cum  sale,  ex  cineribus 
ramorum  olivarum  superiectis,  ex  perunctione  olei  exorcizati, 
remedium  salubre  fiat  omnibus  gentibus  et  nationibus  in  remis- 
sionem  omnium  peccatorum,  in  tutelam  animae  et  corporis?  An 
non  sunt  hae  petitiones  obscurati  cordis  et  vel  maxime  insi- 
pientis?  Praetereo  consecrationes  de  amictu,  de  alba,  de  zona, 
de  cingulo,  manipula,  casula,  pianeta,  caligis,  sandaliis,  cheiro- 
thecis,  anulis,  vasis.  Praetereo  benedictiones  imaginis,  ut  ipsi 
loquuntur,  incensandae,  ut  quicumque  ob  devotionem  ad  ipsam 
adorandam  se  devote  inclinaverint,  salutem  mentis  et  corporis 
consequantur.  Praetereo  benedictionem  pabuli  animalium,  hordei, 
avenae  in  festo  sancti  Stephani,  benedictionem  vini  in  festo 
sancti  lohannis  Evangelistae  contra  venenum,  benedictionem 
panis  et  vini,  fructuum  et  seminum  in  festo  sancti  Blasii  contra 
malum  gutturis,  benedictionem  segetum  et  seminum  in  festo 
sancti  Marci,  benedictionem  casei  vel  butyri,  benedictionem  lar- 
di; ex  qua  una  caeteras  cognoscite:  nam  qui  unam  norit,  caeteras 
norit.  «  Benedic  Domine  creaturam  istam  lardi,  ut  sit  remedium 
salutare  generi  fiumano,  et  praesta  per  invocationem  tui  sanctis- 
simi  nominis,  ut,  quicumque  ex  eo  sumpserint,  corporis  sanitatem 
et  animae  tutelam  percipiant  ».  Quod  est  remedium  salutare 
generi  fiumano?  lardum.  Ex  qua  re  animae  tutelam  petunt?  ex 
esu  lardi.  Unde  haec  sunt?  a  pontifici  bus  Romanis.  Hi  sunt 
praefecti  ecclesiae?  praedicatores  evangelii?  magistri  sanctitatis? 
Sunt  haec  quidem  indigna.  Non  pudet  haec  in  lucem  proferre? 
Aiunt  tamen  esse  benedictiones;  nimirum  eae  benedictiones  sunt, 
de  quibus,  quod  non  solidam  sui  nominis  gloriam  darent,  Deus 
inquit  per  Malachiam:  «  Maledicam  benedictionibus  vestris,  o 
sacerdotes  ». 

Quae  cum  ita  sint,  principes  christiani,  nunc  per  virtutem 
Dei,  per  spiritum  sanctificationis  animarum  vestrarum  petit, 
orat  atque  obsecrat  vos  servus  lesu  Christi,  primum  ut  seve- 
rissime iudicetis,  deinde  ut  bono  animo  sitis,  magnamque  spcm 
habeatis,  neve  dubitetis  praeclare  aliquod  in  iis  factum  iri  ali- 
quando  ab  ecclesia  sanata.  Et  quoniani  nihil  aeque  consola- 
tionem  affert  animis  bonorum  ac  ipsum  verbum  Dei,  nolite 
putare  haec,  quae  hodie  geruntur,  non  fuisse  praedicta  in  scri- 
pturis  sanctis.  «Omnia,  inquit  Augustinus,  quae  nunc  vides  in 
ecclesia  Dei  et  sub  Christi  nomine  per  totum  orbem  terrarum 
gerì,  ante  saecula  iam  praedicta  sunt».  Quid  ergo  est?  conse- 
cratum  est  memoriae  hominum  sempiternae  in  iis  libris,  qui 
sunt  nobis  scripti  divinitus,  quod  vos  maxime  consolari  debet 
atque  erigere.  «  Cum  crevisset  Isaac  et  ablactatus  esset,  fecit 
Abraham  grande  convivium  in  die  ablactionis  eius,  cumque 
vidisset  Sara  filium  Agar  ludentem  cum  Isaac  filio  suo,  dixit  ad 
Abraham:  —  Eice  ancillam  hanc  et  filium  eius;  non  enim  erit 
haeres  filius  ancillae  cum  filio  meo  Isaac»,  per  quem  signifi- 
cantur  filli  promissionis,  christianus  populus,  ablactetur,  deturque 
illi  cibus  solidus,  solida  veritas,  solida  pietas,  solidum  evange- 
lium,  quod  est,  «  remissionem  peccatorum  accipere  per  nomen 
Domini  nostri  lesu  Christi  omnes,  qui  credunt  in  eum  »,  hanc 
non  per  aliud  assequi,  non  petere,  non  sperare  debere  gentes 
et  nationes,  quam  per  sanguinem  lesu  Christi;  sanctificationem 
non  in  alio  esse,  non  per  aliud  assequi,  non  petere,  non  sperare 
debere  gentes  et  nationes,  quam  in  spiritu  Dei  nostri;  ut  oculi, 
mentes,  animi  omnium  intendantur  in  Deum  patrem,  in  Christum 
lesum,  in  spiritum  Dei.  Cumque,  «Sara  »,  ecclesia  sancta,  videat 
«  Ismaèlem  filium  ante  Isaac  »,  carnis  filium  non  spiritus,  popu- 
lum  iudaicum  aliquando  populum  Dei,  nunc  non  populum  Dei, 
colludentem  «  cum  Isaac  »  cum  populo  christiano  aemulatione 
legalium,  observatione  dierum,  fiducia  rituum  et  ceremonia- 
rum;  «  dicat  Sara»,  dicat  ecclesia  delecta  a  piis,  augustis, 
invictis  principibus,  «  ad  Abraham  »  ad  coetum  seniorum  et 
patrum,  «  eice  ancillam  hanc  »,  eicite  doctrinam  iudaicam, 
«  et   filium  eius  »,   et  delectu  habito,  quidquid  ex  ea    doctrina 

natum  est  et  profectum  aemulatìone  legis,  umbrarum  repe- 
titione,  observatione  legalium.  «  Non  enim  erit  haeres  filius 
ancillae  cum  filio  meo  Isaac»,  quid  ludaeis  cum  Christianis? 
Filli  ancillae  adhuc  in  umbris  sunt,  haereditas  nulla  ex  umbris, 
sed  e  re  ipsa.  Christiani  filli  lucis,  filli  veritatis,  filii  excelsi  omnes, 
haeredes  per  sanguinem  Christi,  in  spiritu  Dei.  Non  ludat  Isaac 
cum  Ismaele,  eicite,  eicite  anclllam  hanc  et  filium  eius.  Haec 
fore  aliquando,  viri  principes,  tam  video  animo,  quam  ea,  quae 
nunc  oculis  cerno:  ea  ut  nostris  temporibus  contingant,  faciat 
pater  Domini  nostri  lesu  Christi. 

Recita  CAPUT  QUARTUM. 


Tentaverunt  pontifices  Romani  Deum,  cum  prò 
suavissima  gratia  Domini  nostri  lesu  Christi,  per 
quam  credimus  servar!,  imposuerunt  onus  grave  in- 
numerabilium  praeceptorum,  reclamante  Retro  et 
Paulo,  sanctissimis  apostolis.  Neque  vero  est  dubi- 
tandum,  pontifices,  scribas  et  pharisaeos  Hierosoly- 
manos  gessisse  typum  horum  nostratium,  de  quibus 
dixit  Dominus:  «  Alligant  onera  gravia  et  ìmportabilia  et 
imponunt  in  humeros  hominum  » . 

Declaratio  testimonii  IV. 

Consequens  erat  necessario  ex  tanta  aemulatione  legalium, 
ceremoniarum,  traditionum,  ut  durissimum  iugum  imponeretur 
cervicibus  fidelium  gentium  et  nationum;  quas  ut  a  iugo  legis 
liberaret  Christus,  magnis  susceptis  laboribus,  mori  potuit  et 
voluit,  ut  prò  libertate  suorum  vitam  cum  sanguine  in  cruce 
profunderet.  O  indignum  facinus  !  o  scelus  horrendum  !  o  incre- 
dibilem  impietatem!  Quantum  Christus  sua  morte  generi  humano 
profuit,  tantum  quantum  in  ipsis  fuìt,  pontifices  Romani  obfue- 
runt.  Christus  a  lege  nos  liberavit;  pontifices  reiecerunt  in  legem. 
Christus  laqueum  contrivit;  pontifices  non  laqueum  sed  laqueos 
restituerunt.  Christus  in  coelum  abiens  animis  nostris  pacem 
veram  reliquit  ;  pontifices  ad  inferna  descendentes  pacis  et  quietis 
spem  sustulerunt.  Quae  enim  pax  homini  esse  potest  in  ea  turba 
praeceptorum,  quae  si  non  singula  serventur,  peccatum,  inqui- 
unt,  est  mortale,  quod  est  poena  animis  mors  est  proposita? 
Hoc  multis  ac  multis  saeculis,  conscientiis  ulceratis,  universae 
audierunt  ecclesiae,  corpus  ipsum  scilicet  Christi,  quod  quoniam 

crudeliter,  impie,  miserabiliter  confossum  est  mucrone  isto  ve- 
stro,  pontifices,  nihil  vobis  mirum  videri  debet,  si  ea  ex  me 
audietis,  quae  Caiphae,  quae  Herodes,  quae  Pontii,  si  viverent, 
non  audirent.  Nam  erant  illi  quidem  manifesti  ac  aperti  hostes 
Christi,  vos  domestici  inimici  et  proditores.  Dum  vos  servos 
servorum  Dei  appellabatis,  nemo  unquam  putavìt  inimicos  fore 
Christi.  Dum  vos  Petri  officio  fungi  velie  ubique  gentium  prae- 
dicabatis,  credidimus  vos  Christi  discipulos  et  perfamiliares; 
cuius  corpus  quia  postea  discidistis  mirum  et  miserum  in  mo- 
dum,  fateor  me  non  habere,  quo  vos  nomine  satis  digne  ap- 
pellem.  Integerrima  vita  et  admirabili  vir,  Bernardinus  Ocellus 
Senensìs,  cum  ex  lege  non  esse  iustitiam,  sed  per  Christum 
lesum  superioribus  annis  evangelice  et  apostolice  doceret,  et 
vos  ob  id  ipsum  Italia  expulissetis,  appellavit  pontifices  Ro- 
manos  antichristos.  Parum  hoc  fuit,  si  quid  gravius  dici  posset. 
Nam  quis  usque  adeo  Christi  nominis  est  inimicus,  cuius  opera 
ita  ablegata  sit  eius  libertas  ab  orbe,  cuius  tantae  minae  fuerint 
in  defensores  libertatis  christianae?  Nulla  vis  tormentorum  acer- 
rimorum  a  vobis  praetermissa  est,  ita  ut  crudelissime  quibus- 
dam  necatis,  inquisitionis  et  mortis  metu  caeteri  perterrerentur, 
qui  longissime  aberant;  iis  quoniam  vim  et  manus  adferre  non 
poteratis,  execrationes  publice  exercuistis,  non  intelligentes  pie- 
tate  et  iustis  precibus  Deum,  non  devotione  iniqua  concitari. 
Nam  vetus  est  prophetae:  «  Quoniodo  maledicam,  cui  Deus  non 
maledixerit?  » 

Vobis  ad  libertatem  Christi  satis  videbatur  fore,  si  pileo 
quidam  donarentur.  Perbelle  saepe  illuditis  populo  Dei.  Non 
pudet  vos  curare,  ut  eius  insignia  in  honore  sint,  cuius  estis 
eversores?  Nolite  mentionem  facere  libertatis,  quam  funditus 
sustulistis.  Ncque  vero  mihì  novum  ncque  inopinatum  est,  si 
quod  superioribus  annis  indignissime  fuit  obiectum  Germanis, 
id  nunc  ego  quoque  audiam,  defensione  hac  libertatis  Christi, 
licentiam  carnis  quaeri.  Mirum  profecto  est,  quam  pontifices  Ro* 
mani  et  eorum  asseclae  doctrina  et  vita  et  conviciis  pharisaeo- 
rum  sint  simillimi.  Omnia  in  scribas  et  pharisaeos  dieta  a  Christo 
in  hosce  verti  possunt.  Nihil  est  dubitandum  pontifices,  scribas, 

et  pharisaeos  Hierosolymanos  gessisse  typum  horum  nostra- 
tium.  Cum  libertatis  huius  iaceret  fundamenta  Christus,  quid 
audivit?  «Ecce  homo  vorax  et  potator  vini».  Sobrietatem,  sic- 
cìtatem,  continentiam  et  in  rebus  omnibus  modestiam  ego  am- 
plector  et  laudo:  neque  haec  tollit  Christiana  libertas,  sed  facit 
ut  omnia  suo  commodo  fiant.  Suillae  carnis  usum  tollebat  Moyses, 
eam  concedit  Christus,  non  ut  helluonem  alat,  sed  ut  tuo  com- 
modo, cum  usu  venerit,  his  carnibus,  non  caeteris,  utì  possis. 
«  Surge,  occide  »,  dictum  est  Petro,  et  «  manduca  »;  non  est  ea 
vox  h'centiae,  sed  libertatis;  neque  enim  iubet,  ut  uno  tempore 
ad  gulam  pisces,  aves,  feras  et  pecus  occidat,  ut  ingurgitet,  sed 
ut  libertatem  ostendat,  non  minus  his  quam  illis,  non  plus 
hodie,  quam  cras  et  perendie  vesci  licere,  sobrie  tamen  et  mo- 
derate, «cum  gratiarum  actione  »,  inquit  Paulus.  Ebrietatem, 
crapulam,  deliciarum  curam,  magnifica  et  sumptuosa  convivia, 
quae  utinam  nulla  sint  in  pontificibus  Romanis  et  collegis,  da- 
mnat  Christus,  improbant  apostoli.  Nam  quid  illud  est?  «At- 
tendite  autem  ne  forte  graventur  corda  vestra  in  crapula  et 
ebrietate  ».  Quid  item  illud?  «  Abiiciamus  opera  tenebrarum,  et 
induamur  arma  lucis,  sic  ut  in  die  honeste  ambulemus,  non  in 
commessatìonibus  et  ebrietatibus  ». 

Modestum  ciborum  usum  admittunt  et  probant,  gratiarum  ac- 
tionem  inculcant,  apostoli,  quod  sabbatum  et  caeteros  dies  et  cae- 
tera  omnia  crearit  Deus,  mundarit  Christus,  ut  homini  christiano 
serviant.  In  villa  sum,  hospes  ad  me  divertit;  sunt  raihi  pulii  galli- 
nacei, sunt  colombini,  est  grex  et  propterea  copia  agnorum  et  hae- 
dorum  est  Deo  gratia.  Excipitur  hospes  humanissime  et  fraterne: 
venit  illi  in  mentem  diem  veneris  agi;  conturbamur,  neque  enim 
sunt  pisces,  non  ova,  non  fortasse  nummi;  quod  meo  commodo 
atque  hospitis  facere  poteram  ex  liberiate  Christiana,  ut  pullos  oc- 
ciderem  et  apponerem  in  coenam,  sanctione  pontificia  non  pos- 
sum.  De  coelo  vox  est:  —  Occide  et  manduca.  — Christi  vox 
est:  —  Manducate  quae  apponuntur  vobis.  —  Pauli  doctrina  est: 
«  Omnis  creatura  Dei  bona  est,  et  nihil  reiciendum,  quod  cum 
gratiarum  actione  percipitur  ».  Antichristus  papa  denunciat:  «  Ne 
manduces,  ne  comedas  sexta  vel  septima  feria  sub  poena  peccati 

morta lis  ».  Quid  est  «sub  poena  peccati  mortalis  »,  nisi  cum 
hoc  feceris  morte  aeterna  morieris?  Itaque,  quantum  in  pontì- 
ficibus  est,  dum  iudicant  inter  diem  et  diem,  praecepto  eorum 
morior  Deo,  qui,  ut  sibi  viverem,  per  aspersionem  sanguinis 
filii  sui  omni  periculo  liberarat.  Huc  illud  accedit,  si  appone, 
offendiculo  sum  hospiti.  Quid  autem  inquit  Dominus?  «  Vae 
homini,  per  quem  scandaiuni  venerit».  Per  quem  autem  nunc 
venit  nisi  per  pontifices,  per  quos  edictum  propositum  fuerat 
tanta  poena?  Vae  ergo  pontifìcibus  Romanis,  non  ego  dico, 
sed  Dominus.  Ubi  enim  lex  non  est,  nec  prevaricatio,  nec 
offendiculum.  Quae  sunt  ludibria  ista  superstitionis?  quid  de 
iis  disserimus,  quasi  Christus  aperte  non  dixerit:  «  Audite  et 
intelligite  »?  Non  vult  pontifex  Romanus,  ut  audias;  qui  spiri- 
tum  Christi  habent,  non  possunt  non  audire,  immo-vero  videntes 
vident,  et  audientes  audiant.  Quid  dicit  Dominus?  «  Audite  et 
intelligite:  non  quod  intrat  in  os  coinquinat  hominem,  sed  quod 
procedit  ex  ore,  hoc  coinquinat  hominem.  Tunc  accedentes  di- 
scipuli  eius  dixerunt  ei,  scis  quia  pliarisaei,  audito  verbo  hoc, 
scandalizati  sunt  ».  Nonne  et  nos  possumus  dicere?  nostine,  Do- 
mine, pontifices  Romanos  et  eorum  asseclas  audito  hoc  esse 
scandalizatos?  At  Dominus:  «  Omnis  plantatio  —  inquit  —  quam 
non  pianta vit  pater  meus  coelestis  eradicabitur  ».  Non  magis 
id  dictum  in  pharisaeorum  traditiones  quam  pontificum.  Nostis 
quae  plantatio  non  est  piantata  a  patre?  quae  repugnat  evangelio 
filii.  «  Filius  »  enim  «  et  pater  unum  sunt.  Sinite  illos;  cacci, 
inquit,  sunt  et  duces  caecorum  ».  Tam  dictum  hoc  de  scribis 
et  pharisaeis  quam  pontificibus,  si  in  eodem  errore  versan- 
tur.  «  Caecus  autem  si  caeco  ductum  praestat,  ambo  in  foveam 
cadunt  ». 

Id  praestant  decreta,  praecepta,  traditiones  pontificum,  si 
cum  evangelio  pugnent,  ut  in  foveam  cadant  tam  pontifices, 
quam  qui  eos  sequuntur.  «  Respondens  autem  Petrus  dixit  ei  : 
Edissere  nobis  parabolam  —  ».  Utinam  peterent  vellentque  ad- 
discere,  ut  Petrus,  qui  Petri  successores  dici  volunt:  nolunt  vero 
ipsi  de  iis  doceri  sicut  Petrus,  quod  Petri  successores  non  sint, 
et  Petri  doctrinam  non  sustineant.  Ncque  enim  abs  re  est,  quod 

potissimum  Petrus  petat  edisseri  parabolani.  «  Ait  Dominus: 
—  Ergo  adhuc  vos  sine  intellectu  estis  —  ».  Absit  ut  putent 
pontifices  Romani  hoc  sibi  a  Christo  posse  dici,  cum  sanctis- 
simi  sint  et  beatissimi,  et  errare  non  possint.  O  tempora!  O 
mores!  quasi  vero  ignoremus  Babyloniae  reges  quo  spiritu 
agantur.  «  Non  inteiligitis  —  inquit  Dominus  —  quia  omne,  quod 
in  OS  intrat,  in  ventrem  vadit  et  in  secessum  emittitur;  quae 
auteni  procedunt  de  ore,  de  corde  exeunt,  et  ea  coinquinant 
hominem:  de  corde  enim  exeunt  cogitationes  malae,  homicidia, 
adulteria,  fornicationes,  furta,  falsa  testimonia,  blasphemiae  ».  A 
quibus  si  tantum  abstinere  homines  curassent  pontifices  Romani, 
quantum  a  carnium  esu  die  Veneris  et  Saturni,  minus  certe  co- 
inquinatas  haberemus  gentes  et  nationes,  quae  invocant  nomen 
Domini  nostri  lesu  Christi-  At  hi,  ut  firmarent  eorum  tradi- 
tiones,  non  sunt  veriti,  eas  praeferre  praecepto  Dei,  quibus 
ne  ego  imponere  videar,  agam  rebus  minime  obscuris.  Nemo 
omnium  est,  qui  ignoret,  quam  incredibili  numero  multos  annos 
Romae  fuerint,  immo  vero  floruerint  meretrices,  adulteri,  scor- 
tatores,  lenones,  sicarii,  lanistae,  cynaedi,  aleatores,  harioli,  vi- 
nolenti, scurrae.  Omitto,  quod  nonnulli  ex  his  in  honore  summo 
fuerint  apud  pontifices:  quod  vulgare  est  dico,  hosce  homines 
impuros  non  modo  toleranter  ferebant  omnes  esse  in  urbe,  sed 
salutabant,  ut  fit,  omnes  qui  occurrebant.  Fuit  per  id  tempus 
fortasse  aliquis  vel  Germanus,  vel  Italus,  qui,  dicto  Christi 
confisus  vel  Pauli  sententia,  docuit  die  Veneris  et  Saturni  car- 
nibus  vesci  licere,  nihil  esse  a  mensa  reiciendum  cum  gratiarum 
actione.  Id  ubi  rescitum  est,  omnes  clamabant  haereticum  esse, 
in  civitate  non  ferendum  esse,  omnes  illum  adspernabantur, 
omnes  abhorrebant,  nemo  illum  auditu,  nemo  dignum  colloquio 
existimabat.  Quid  hoc,  pontifices?  Extra  hanc  rem  ne  verbum 
quidem  expeto.  Praeceptum  Dei  est,  «  non  moechabere,  non 
occides,  non  furtum  facies,  non  desiderabis  uxorem  proximi  tui, 
non  ancillam,  non  bovem,  non  asinum  ».  Contemptores  verbi  Dei 
ea  diligentia  praecepta  ista  solvebant,  quasi  qui  servarent  con- 
demnari  solerent.  Quid  est,  quod  tam  perditis  viris,  tu,  tu,  pon- 
tifex,  nil  commovebare?  nam  utebaris  familiarissime.  Quid  est, 

quod  hosce  ipsos  tui  tam  honorifice  persalutabant?  illum  mise- 
rum,  quod  is  carnes  comedisset  sexta  vel  septima  feria,  omnes 
tamquam  immanem  et  perniciosam  aliquam  pestem  fugiebant. 
Hic  quoniam  tergiversari  non  licet  centra  Christum,  qui  mihi 
facit  animum,  quoniamque  id  mihi  solum  non  respondes,  quod 
solum  audire  volo,  egomet  dicam:  «  In  tempio  Dei  sedens 
efferris  supra  omne,  quod  dicitur  Deus,  ostendens  te  tamquam 
sis  Deus  ».  Praeceptum  tuum  servari  vis,  non  verbo,  sed  re; 
Dei  praeceptum  verbo  quidem  egregie,  re  nihii,  servari  curas. 
Non  mihi,  viri  christiani,  sed  ventati  credite,  transgressione 
praeceptorum  Dei  potuistis  videre  sedere  pontifices  ncque  valde 
commoveri  ;  transgressione  praeceptorum  suorum  surgere  pon- 
tifices, conturbar!  curiam,  cìamorem  tolii.  —  I  lictor,  mitram  im- 
pone, colliga  manus,  virgas  expedi,  detrude  in  ignem.  —  Gulae, 
inquies,  peccatum  est  indignum.  —  Non  negamus.  Hic  tu  re- 
sponde. Bonus  vir  inops  atque  egens  suo  commodo  die  Veneris 
hoedinam  comedit,  damnatur:  ii,  qui  exquisitissimis  epulis,  con- 
chyHis,  et  omni  genere  piscium  non  vulgarium  mensas  exstruunt, 
adorantur.  Quae  haec  est,  pater  Domini  nostri  lesu  Christi, 
audacia  et  inscitia  helluonum.  Hic,  ubi  opus  est,  non  verentur; 
illic,  ubi  nihil  opus  est,  ibi  verentur. 

Multa  essent  dicenda,  principes  christiani,  quae  ne  molestus 
sim,  praetereo.  In  uno  praecepto  pontificum  de  escis  plusculum 
sum  moratus,  ut  reliqua,  quae  magno  hominum  incommodo  inve- 
xerunt  pontifices  isti,  singillatim  a  vobis  prò  prudentia  et  pietate 
vestra  perpendantur.  Sunt  enim  infinita  prope  et  multo  his,  quae 
diximus,  graviora,  quibus  misere  onerarunt  populum  Dei  :  qua 
de  re  Petrum  audite  clamantem:  «  Nunc  ergo,  quid  tentatis  Deum, 
imponere  iugura  super  cervices  discipulorum,  quod  ncque  nos, 
neque  patres  nostri  portare  potuimus?  sed  per  gratiam  Domini 
nostri  lesu  Christi  credimus  salvari  quemadmodum  et  illi  ».  —  Ob 
id  etiam  Paulus  apostolus:  «  Misit  Deus  filium  suum  factum  ex 
muliere,  factum  sub  lege,  ut  eos,  qui  sublege  erant,  redimeret». 
Et  alibi:  «Praetio  redempti  estis,  nolite  fieri  servi  hominum». 
Omitto  quod  manifeste  iubet,  «  non  esse  iudicandos  in  cibo  et 
potu  ».  Quibus  sententiis  commoneri  et  contineri  non  potuerunt 


6o  AONII    PALEARII    VERULANI 

pontifices  Romani,  ut  adimpleretur  quod  de  hoc  ipso  fuerat 
praedictum  a  leremia  propheta,  «  posuerunt  offendìcula  in  domo, 
in  qua  invocatum  est  nomen  meum,  ut  polluerent  eam  ».  Nunc 
ergo  tanto  conventu  bominum  et  frequentia  expedit  ut  solo 
aequentur  praecepta  pontificum,  ut  caput  tollere  Christiana  liber- 
tas  possit,  nisi  forte  expectamus,  ut,  qui  nos  a  lege  Moysis  sua 
morte  redemit,  iterum  crucifigatur,  ut  redimat  a  lege  pontifi- 
cum. Episcoporum  erat  non  onerare  praeceptis  propriis  eccle- 
siam  Dei,  non  pugnare  cum  evangelio  et  monitis  apostolorum: 
si  quaedam  pia  videbantur,  de  quibus  non  erat  praeceptum  a 
Domino,  commonere  et  fraterne  hortari  poterant,  Paulumque 
imitari  dicentem,  «praeceptum  Domini  non  habeo,  consilium 
autem  do  tamquam  misericordiam  consecutus  a  Domino,  ut  sim 
fidelis».  Nunc  ubi  vel  inscitia  vel  audacia  elati  isti  pontifices, 
libertatis  christianae  nulla  ratione  habita,  gravissimis  praeceptis 
oppresserunt  populum  Dei,  resistere  ac  repugnare  tandem  vos, 
principes  viri,  debetis,  neque  recusare  sudore  et  sanguine  Christi 
partam  vobisque  traditam  libertatem  pie,  sancte,  et  auguste 
defendere. 

Recita  CAPUT  QUINTUM. 


Non  dubitant,  qui  spirita  Dei  aguntur,  Spiritum 
sanctum  locutum  esse  per  Paulum  apostolum,  cuius 
evangelium  sanctum  est.  Itaque,  qui  Fault  instituta 
reiciunt,  Spiritum  sanctum  reiciunt;  in  quos  adhuc 
clamat  apostolus:  «An  experimentum  quaeritis  eius, 
qui  in  me  loquitur  Christus?  ».  Huius  apostoli  doctri- 
nam  et  instituta  ita  sustulerunt  pontifices  Romani,  ut 
qui  eorum  sedem  apostolicam  appellent,  quod  Pauli 
doctrinam  sequantur,  dicant  malum  bonum  et  bonum 
malum,  ponentes  lucem  tenebras  et  tenebras  lucem. 

Declaratio  testimonii  V. 

Non  possum  non  mirari  vehementer  tanta  audacia  fuisse 
homines,  ut  iis,  quae  divino  testimonio  sancta  et  firma  essent, 
manus  inferre,  et  iura  divina  confundere,  et  in  coelum  os  suum 
ponere  non  sint  veriti.  Qua  in  re,  quid  in  causa  fuisse  dicemus 
nisi  prudentiam  hominum?  Quae,  nisi  probe  se  norit,  quam  sit 
infirma  et  tennis,  tam  est  temeraria  tamque  audax,  ut  facile  efife- 
ratur  in  Deum.  Hinc  illae  cogitationes  quorumdam  impietatis 
et  superbiae  plenae,  qui  nonnulla  vel  frustra  vel  ad  perniciem 
producta  fuisse  a  Deo  queruntur,  quasi  ipsi  ad  rerum  tempe- 
rationem  sedissent,  multa  melius  fuissent  disposituri.  Horum 
certe  sunt  quam  simillimi,  qui  Spiritus  sancti  instituta  per  apo- 
stolum non  sunt  veriti  rescindere.  De  quibus  Irenaeus  egregie: 
«  Deserti  —  inquit  —  igitur  cum  sint  a  paterna  dilectione,  et  in- 
flati  a  Satana,  abstiterunt  sententiis  ab  eo,  qui  est  Deus,  et 
putaverunt  quod  a  semetipsis  plus  invenissent  quam  apostoli, 
se  autem  sinceriores  et  prudentiores  apostoiis  esse  ».   Qua  de 

re  Augustinus:  «  Opus  est  —  inquit  —  mitescere  pietate,  neque 
contradicere  divinae  scripturae  sive  intellectae,  sive  non  intel- 
lectae,  quasi  nos  melìus  sapere  meliusque  percipere  possimus; 
sed  cogitare  potius  et  credere,  id  esse  melius  et  verius,  quod 
ibi  scriptum  est,  etiam  si  lateat,  quam  id  quod  nos  per  nosme- 
tipsos  sapere  possimus».  Utinam  perpendissent  haec  pontifices 
Romani!  Non  enim  ausi  essent  commutare,  antiquare,  evertere 
institutiones  Pauli,  quasi  sapientiores.  Utinam  vel  legissent,  quae 
colligunt,  in  principio  earum  institutionum,  omnes  prope  inter- 
pretes!  Nam  cum  sic  esset  exorsus:  «  Paulus  apostolus  lesu 
Christi  secundum  imperium  Dei  »,  commentatur  Chrysostomus: 
«  porro  ubique  dum  scribit  apostoli  nomen  adiungit,  ut  audien- 
tes  erudiat,  ne  humana  esse  existiment,  quae  dicuntur  ».  «  Secun- 
dum imperium  Dei»,  — commentatur  Anselmus —  «non  se- 
cundum suam  praesumptionem;  qui  ergo  ei  resistit  imperio  Dei 
resistit  ».  Theophilactus  inquit:  «Cum  legem  de  constituendo 
episcopo  et  diacono  sit  Timotheo  daturus,  se  ipsum  apostolum 
nuncupat,  ut  suis  dictis  faciat  fidem,  perinde  ac  si  dicat,  — neque 
enim,  quae  mea  sunt  loquor,  sed  eius,  qui  me  ut  apostolus  sim 
destina vit;  cavendum  itaque,  ne  mea  haec  insta  praetereas;  neque 
enim  hanc  ipse  mihi  arripui  dignitatem,  sed  Domini  —  inquit  — 
defugere  mandata  non  queo  » . 

Quorsum  vero  interpretum  testimonia?  Nihil  bis  valde 
opus  est.  Clamat  apostolus:  «  an  experimentum  quaeritis  eius, 
qui  in  me  loquitur  Christus?»  Quid  ergo  est?  Spiritus  san- 
ctus dicit  per  apostolum:  «Melius  est  nubere  quam  uri».  At 
traditio  pontificum:  «  Damnabile  est  voventibus  velie  nubere  ». 
Itaque  prohibentur,  etiam  si  urantur.  Erudit  Paulus  in  Spiritu 
sancto  Timotheum,  monet,  rogat  ut  denunciet,  ne  quis  aliter 
doceat,  quam  ipse  per  imperium  Dei  constituit  de  episcopo 
constituendo  et  diaconis.  «  Oportet  —  inquit  —  episcopum  esse 
irreprehensibilem,  unius  uxoris  virum,  sobrium,  ornatum,  pru- 
dentem,  pudicum,  hospitalem,  doctorem,  non  vinolentum, 
non  percussorem,  sed  modestum,  non  litigiosum,  non  cupi- 
dum,  sed  suae  domui  bene  praepositum,  filios  habentem  sub- 
ditos  cum  omni  castitate;  diaconi   sint   unius  uxoris  viri,  qui 

suis  fìliis  bene  praesint  et  suis  domibus  ».  Attraditio  pontificum: 
«  In  coniugio  constitutus  in  sacerdotium  assumi  non  debet  ». 
Unius  uxoris  virum  in  episcopatum  assumi  non  debere,  dili- 
gentissime  est  observatum  multis  saeculis.  Sed  bene  saepe  as- 
sumpti  sunt  in  episcopatum,  non  modo  qui  illis  ornamentis  ca- 
reant,  quae  inesse  iubet  apostolus;  sed  etiam  extra  modum 
reprehensibiles,  ebriosi,  impudici,  inhospitales,  imperiti,  vino- 
lenti, avari,  multarum  concubinarum  viri,  filios  habentes  impu- 
ros  et  in  omni  vita  inquinatissimos  et  infames.  Spiritus  sanctus 
per  apostolum  asserit:  «  Vir  sui  corporis  potestatem  non  habet, 
sed  mulier;  uxori  vir  debitum  reddat  ».  Traditio  pontificum: 
«  Presbyter  uxorem  suam  quasi  sororem  diligat  et  quasi  hostem 
fugiat.  Id  vero  non  intelligi  potest  ex  consensu  ad  tempus». 
Quid  hoc  est,  si  instituta  apostoli  evertere  non  est,  ut  firmentur 
traditiones  pontificum?  Quid  clamas,  Paule?  Nempe  si  pontifices 
Romani  credidissent,  Christum  Dei  sapientiam  in  te  locutum, 
nunquam  fortasse  tua  instituta  sustulissent;  si  quae  in  epistolis 
scribis,  fuissent  arbitrati  esse  ex  Spiritu  sancto,  qui  est  spiritus 
veritatis,  spiritus  intellectus,  putassent,  credo,  ea  omnia  obiecta, 
quae  adducuntur,  sapientiam  Dei  et  Spiritum  sanctum,  dum  in 
te  is  loqueretur,  non  ignorasse.  Cum  itaque  tam  temere  tua  in- 
stituta sublata  videam,  illud  est  consectarium,  ut  opiner,  non 
credidisse  illos,  te  per  imperium  Dei,  ut  tu  asserebas,  sed  per 
prudentiam  humanam  ea  locutum,  in  qua  cum  illi  sese  longe 
lateque  superiores  existimarent,  quid  est,  quod  veriti  sint  in  haec 
prorumpere  «  quod  dignum  et  pudicum  et  honestum  est  sua- 
demus  »?  parum  hoc  fuisset,  nisi  aliquando  addidissent:  «  Volu- 
mus,  iubemus,  praecipimus  utsacerdotes  et  levitae  cum  uxoribus 
suis  non  coèant».  Quasi  vero  indignum,  impudicum,  inhonestum 
esset  quod  in  te  loqueretur  Christus,  dum  ea  institueres,  apostole 
sanctissime!  O  blasphemias!  «  Hortor —  inquit  —  monco,  rogo, 
ut  tollatur  hoc  opprobrium:  sacerdos  utique  omni  momento  pa- 
ratus  esse  debet,  munditiae  pietate  securus,  ne  aut  sacrificium 
offerat,  aut  baptizare  cogatur;  qui  si  contaminatus  est  carnali  con- 
cupiscentia,  quid  faciet?  excusabit?  quo  pudore?  qua  mente  usur- 
pabit?  qua  conscientia?  quo  merito  hic  exaudiri  se  credet?  »  Haec 

Siritius,  Miseret  me  atque  pudet  huius  episcopi.  Nam  quae  est 
haec  scriptorum  sacrorum  inscitia  et  perversa  interpretatio?  Illud, 
ut  sint  unius  uxoris  viri  episcopi,  non  tollit  quin  possint  esse 
sancii.  Et  damnatissima  haeresis  est  eorum,  qui  putant  matri- 
monium  esse  inquinationem.  Annon  daemoniorum  est  doctrina, 
quae  prohibet  nubere?  Castum  coniugium  ita  Dee  est  acceptum, 
ut  plerique  omnes  affirment,  reputari  a  Deo  in  sacramentum . 
Usus  ad  generationem  legitimus,  solutio  coniugalis  debiti  uxori, 
nonne  sunt  ex  praecepto  Dei?  o  homo,  tu  qui  es,  ut  statuas 
in  peccatum,  quod  Deus  sic  commendavit,  ut  censeatur  inter 
sacramenta?  «  Cogitationes  meae  non  sunt  ut  cogitationes  ve- 
strae, — dicit  Dominus».  Quid  tu  extimescis,  Siriti?  Inniteris, 
ut  vere  dicam,  prudentiae  tuae,  et  super  pectus  tuum  gradieris, 
et  veluti  Sara,  ad  verba  Domini  rides  occulte.  Quid  contami- 
natum  et  immundum  dicis,  cum  ipse,  quod  in  te  optime  intor- 
quetur,  asseras  omnia  munda  mundis?  Per  Christum  tamen 
intellige,  non  per  nos,  ut  tu  fortasse  arbitrabaris,  ut  merita 
nescio  quae  humanae  infirmitatis  extolleres.  Sed  ego  ad  rem. 
Paulus  si  quando  in  sermonem  incidit,  praedestinationis  ipso 
nomine  exsultat,  quodque  ex  ea  magnum  imperium,  praepotens 
dominatus  Dei,  solidum  gaudi um  eiectorum  ostenditur,  serio 
triumphat,  tollit  eam  in  coelum,  neque  sua  commendatione 
contentus  adhibet  testimonia  prophetarum.  At  Romani  ponti- 
fices,  eius  praedicationis  sempiterni  hostes,  nomen  praedestina- 
tionis tam  frequens  tamque  solemne  in  scriptura  divina  ode- 
runt,  et  sine  offensione  audire  non  possunt,  atque  in  ea  re, 
quod  mirere,  dicunt  aures  se  habere  pias.  Paulus  non  ex  lege 
et  operibus  iustificari  hominem  apud  Deum  contendit;  quasi 
athleta  fortissimus,  fidem  effert  omnibus  laudibus,  eamque  re- 
putari ad  iustitiam  proponit  gentibus  et  nationibus.  Is  sermo 
durus  est  pontificibus  Romanis  et  scandalum.  Paulus  infirmi- 
tatem  nostram  exponit,  neque  cogitari  quidem  aliquid  ex  nobis 
posse  affirmat.  At  pontifices  Romani,  nescio  quod  arbitrium 
liberum  cum  asseclis  commentati,  vires  humanas  extollunt, 
neque  curant  vulgus  omne  in  Pelagii  blasphemias  ruere.  Me- 
rita hominum  extenuat  Paulus,  passiones  huius  saeculi  minime 

dignas  ad  futuram  gloriam  ostendit.  At  pontifices  Romani  cum 
asseclis,  nescio  quid  de  congruo  et  condigno  commentati,  me- 
ritorios  actus  eliciunt,  et  meritorum  magnitudinem  ita  praedi- 
cant,  ut  ex  his  mercimonia  ampia  sint  constituta,  et  publice 
nundinentur.  Proposita  ventate  et  luce  evangelii  legalia  et  um- 
bras  reicit  Paulus,  dierum,  mensium  et  annorum  observationes, 
declarat,  obtestatur  non  esse  repetendas.  Harum  reductione  et 
imitatione  ita  pontifices  Romani  sunt  delectati,  ut  implerint  magna 
volumina  umbrarum  legalium  et  ceremoniarum.  Invehitur  Paulus 
in  eos,  qui  angelos  mediatores  inter  Deum  et  homines  assere- 
bant,  quod  in  veteri  lege  aliquid  erat,  quod  deferri  preces  no- 
stras  per  illos  ad  Deum  commonebantur.  Hac  causa  epistola  ad 
Colossenses  scripta  est,  in  qua  aperte  refutat  illorum  commen- 
tum,  monetque  non  nisi  unum  esse  mediatorem  Dei  et  hominum 
Christum.  Pontifices  Romani  non  modo  angelos  sed  animas 
sanctorum  hominum,  exutas  corpore,  praeter  Christum  media- 
tores intercessoresque  esse  contendunt,  quod  est  interponi  inter 
nos  et  Deum,  quibus  —  ut  illi  loquuntur  —  mediantibus  et  inter- 
cedentibus  nobis  reconcilietur,  et  in  eos,  qui  unum,  unum  Chri- 
stum alfirmant  prò  nobis  adstare  vultui  Dei,  patronum,  advo- 
catum,  intercessorem,  saeviunt  universos.  Quae  omnia  magno 
studio,  incredibili  diiigentia  oppugnantur  a  pontificibus  Romanis, 
advocatis  etiam  scriptoribus  undique  eloquentissimis  et  defen- 
soribus  pugnacissimis,  qui  dibaphum,  qui  hyacinthinam  vestiant, 
magnis  propositis  praemiis,  quod  doctrina  Pauli  (huc  omnia 
spectant)  ad  quaestum  pontificum  Romanorum,  ad  firmandos 
census  minime  sit  accomodata. 

Sed  ut  ego  iam  me  his  expediam,  Paulus  monet  manifeste, 
«  Spiritum  dicere  discessuros  quosdam  de  fide,  et  auscultaturos 
spiritibus  erroris  et  doctrinis  daemoniorum  prohibentium  nubere 
et  abstinere  a  cibis,  quos  Deus  creavit  ad  percipiendum  cum 
gratiarum  actione  fidelibus  ».  Hortatur  Timotheum,  ut  haec 
doceat;  addit:  «  Haec  proponens  fratribus  bonus  eris  minister 
Christi  lesu».  Nos  haec  proponentes  fratribus  appellamur  haere- 
tici,  cogimur  in  vincula,  vìrgis  caedimur,  detrudimur  in  ignem. 
Crudelissimi  Neronis  et  Diocletiani  sunt  exempla  ista,  Romane 

pontifex.  Liceat  mihi  in  te  Hilarii  illa  repetere,  ubi  in  nos  sae- 
vitia  sileni  et  tormenta  ipsa  defessa  sunt,  «  contra  Deura  pugnas, 
contra  ecclesiam  Dei  saevis,  sanctos  Christi  occidis,  religionem 
tollis,  tyrannus  non  iam  humanorum  sed  divinorum  christianum 
te  mentiris.  Christi  hostis  vetus  es,  condis  fidem  contra  fidem, 
doctor  prophanorum,  eversor  piorum,  divitias  ad  terrorem  eccle- 
siae  Christi  disponis,  ad  labem,  ad  pernitiem,  imperitos  rerum 
ad  impietatem  compeUis,  non  trudis  in  carcerem  ad  libertatem, 
sed  intra  palatium  honoras  ad  servitutem;  multis  non  gladio 
caput  desecas,  sed  animum  auro  occidis,  subrepis  nomine  blan- 
dienti,  illudis  specie  religionis,  Christum  confiteris  ut  neges 
Christi  fidem,  Christi  mendax  assertor  evertis  unitatem,  pro- 
curas,  ne  pax  sit,  haereses  comprimis  ne  christiani  sint,  sacer- 
dotes  honoras  ne  sint  episcopi  ».  Haec  quae  ille  in  alium, 
percommode  ego  in  te,  pontifex  Romane:  quod  indignissimum 
sit,  per  eum  episcopum,  quem  nonnulli  praesidem  apostolicae 
doctrinae  custodemque  esse  voluerunt,  apostolicis  institutis  im- 
pudentissime sublatis  apostolicam  doctrinam  esse  eversam. 

Recita  CAPUT  SEXTUM. 


Pontifices  Romani  non  sunt  veriti  rescindere  ver- 
bum  Dei,  ut  firmarent  traditiones  hominum,  quos  in 
spiriti!  videt  propheta  leremias  dicens:  «Et  perverti- 
stis  verba  Dèi  viventis,  domini  exercituum,   Dei  nostri». 

Declaratio  testimonii  VI. 

Etsi  ex  iis,  quae  diximus,  in  obscuro  esse  non  potest,  Christi 
spiritus  loquentis  in  Paulo  nullam  habitam  fuisse  rationem,  et 
propterea  indignissime  rescissum  verbum  Dei,  ut  firmarentur 
traditiones  et  mandata  hominum;  tamen  ut  audacia  et  impietas 
eius  ostendatur,  «  quem  Dominus  lesus  interficiet  spiritu  oris 
sui,  et  illustratione  adventus  sui»,  panca  suggeram,  quibus  testi- 
monii veritas  comprobetur.  Deus  per  Moysen  famulum  loquitur, 
repetit  per  Christum  filium,  «  honora  patrem  tuum  et  matrem 
tuam,  sicut  praecepit  Dominus  Deus  tuus  ».  Quamobrem  tales 
filios  iubet  esse  in  parentes  ut  illorum  aetas  ingravescens  in 
officio  et  pietate  acquiescat  liberorum.  E  traditionibus  a  pontì- 
ficibus  Romanis  probatis  et  firmis  propter  vitam  monasticam 
sancitur,  ut  liceat  homini,  immo  vero  expediat,  parentes,  fratres, 
sorores,  liberos  relinquere.  Decepti  sunt  qui  hoc  tradiderunt, 
veluti  Eustathius,  a  quo,  etsi  damnato,  cuculiati  multa  accepisse 
videntur,  falsa  eius  dicti  interpretatione,  quod  adducunt,  «  omnis, 
qui  reliquerit  domum  vel  fratres,  aut  sorores,  aut  patrem,  aut 
matrem,  aut  uxorem,  aut  filios,  aut  agros  propter  nomen  meum; 
centuplum  accipiet  et  vitam  aeternam  possidebit».  Quod  eo  est 
dictum  si  prò  Christo  filio  Dei  asserendo  defendendoque  eius 
evangelio,  necesse  sit  quempiam  omnia  relinquere;  ita  sese 
accingere  debet  homo  christianus,  ut  neque  periculi  impendentis 
metu,  neque  dilectione  rerum  sibi  carissimarum  ab   assertione 

Christi,  a  defensione  evangelii  abducatur.  Hoc  illud  est,  «  qui 
perdiderit  animam  suam  propter  me,  salvam  faciet  illam».  Quod 
si  parens  tibi  sit,  aut  frater,  aut  propinquus,  qui  de  Christo  male 
sentiat,  tibique  eam  ob  rem  sit  iratus,  teque  accuset,  curetque 
aut  de  medio  tollendum  aut  abducendum  a  Christo,  relinquendi 
sunt  potius  illi,  quam  Christus  deserendus.  Eam  ob  rem  dixit 
Dominus:  «  Non  veni  pacem  mittere  sed  gladium;  veni  enim 
separare  hominem  adversus  patrem  suum,  et  filiam  adversus 
matrem  suam,  et  inimici  hominis  domestici  eius».  At  si  pii 
tibi  parentes  sint,  iam  senio  confecti,  si  sorores  nubiles,  si  fratres, 
si  Uberi  Christiane  agentes  et  indigentes  ope  tua;  non  licet  tibi 
abire  in  solitudines,  ut  agas  vitam  monasticam  et  ocio  languescas: 
multo  sudore  ac  labore,  ut  pietatem  serves,  pater,  frater,  liberi 
sunt  nutriendi,  multo  sudore  pania  tibi  et  iis  est  comparandus 
ut  dicto  Dei  sis  audiens:  quod,  si  plus  es,  mi  frater,  pluris 
faceredebes,  quam  traditiones  et  mandata  hominum,  qui  rescisso 
verbo  Dei  concinunt,  «  licet  parvulus  ex  collo  pendeat  nepos, 
licet  sparso  crine  et  scissis  vestibus  ubera,  quibus  te  enutrierat, 
mater  ostendat,  licet  in  limine  pater  iaceat,  per  caicatum  perge 
patrem  ».  An  id  est,  quod  declarat  apostolus?  «Si  quis  autem 
suorum  et  maxime  domesticorum  curam  non  habet,  fidem  nega- 
vit  et  est  infideli  deterior».  An  hoc  est,  quod  praecipit  Deus: 
«  honora  patrem  tuum,  per  caicatum   perge  patrem?  » 

At  vero  quoniam  vita  monastica  eo  maxime  commendatur, 
quod  coeiibatum  illa  prae  se  ferat  et  colat,  aliqua  a  nobis  hic  etiam 
sunt  dicenda:  qua  in  re  extrema  video  quosdam  secutos.  Nam  qui 
virginitatem  ita  extulerunt,  ut  nuptias  improbarent,  magnopere 
erraverunt;  qui  item  nuptias  virginitati  praetulerunt,  fecerunt 
indignissime.  Paulus  sanctissimus  apostolus  laqueum  iniicere  se 
noUe  dixit;  at  consilium  salubre  quidem  dedit,  ut  unusquisque 
in  sua  vocatione  maneret.  Solutus  es,  ncque  in  fornicationem 
te  labi  vides:  sat  firmo  corpore,  firmissima  mente,  non  accendi^ 
non  uri  sentis?  donum  hoc  non  volgare  est,  mi  frater,  ex  Deo, 
ex  Deo  est.  Non  esto  superbus,  non  immemor,  non  ingratus. 
Non  haec  sunt  ex  carne  et  sanguine,  ex  Deo  sunt  haec  munera» 
gratiae  Deo  agendae  sunt;  nam  in  vocatione  persta  in  coelibatu. 

Non  tamen  ex  eo  pii  parentes  et  fratres  deserendi  sunt.  Si 
ocium  fugiendum  est,  non  deerit  ager  vel  alienus,  in  quo  defa- 
tigere,  ut  ex  iis,  quae  supersint,  elemosynam  des,  et  «  omnia  — 
inquit  Dominus  —  remittentur  tibi  ».  An  velut  amica  lutosus 
amandari  et  ad  claustrum  tantummodo  ali  vis,  ubi  pane  alieno 
victites,  ociosus,  nunquam  proximum  adiuturus.  Nam  quod  de- 
precatione  isthuc  te  facturum  polliceris,  potes  aeque  in  villa 
atque  urbe,  more  Pauli  et  caeterorum  apostolorum,  quos  imitari 
debemus.  «  At  si  ligatus  es  —  inquit  apostolus  —  non  est  quae- 
renda  solutio,  custodienda  uxor,  sicuti  et  caro  tua  »,  succur- 
rendum  item  fratribus,  sustentanda  est  vita  patris  et  matris,  pie 
educandi  liberi,  eorum  ratio  tibi  reddenda  est  veluti  villicationis 
et  hic  et  alibi.  Nam  quod  documenta  eam  rem  nobis  voluit  esse 
apostolus  in  episcopo  deligendo,  imprudenter  fecerunt,  qui  si- 
gnum  de  episcopo  et  sicuti  experimenti  genus  non  incertum 
sustulerunt.  «  Filios  habentem,  inquit,  diligere  oportet  cum  omni 
castitate  »  :  ad  quod  respexisse  videtur  concilium  Carthaginiense 
tertium,  «  ut  episcopi  vel  clerici  suos  filios  a  sua  potestate  per 
emancipationem  exire  non  sinant,  nisi  de  moribus  eorum  fuerint 
et  aetate  securi,  ut  possint  ad  eos  iam  propria  pertinere  peccata  ». 
At  si  quis  in  fornicationem  dabitur,  etiamsi  in  claustro  sit,  si 
accendi,  si  uri  se  sentiat,  melius  est  —  inquit  apostolus  — ,  «  nu- 
bere  quam  uri»:  ea  remedia  nulli  hominum  generi  sunt  dene- 
ganda;  siquidem  ob  id  dictum,  «  propter  fornicationem  unus- 
quisque  suam  uxorem  habeat  ».  Hic  magno  numero  cuculiati 
et  clerici,  etsi  prope  omnes  impurissimi  et  falsi  coelibatus  invo- 
lucro, per  quam  similes  sint,  ut  dixit  Dominus,  «  sepulcris  deal- 
batis,  quae  de  foris  appareant  hominibus  speciosa,  intus  vero 
piena  sunt  ossibus  mortuorum  et  omni  spurcida  »;  clamant  tamen 
et  apostoli  dictum  obiiciunt:  «  Nemo  militans  Deo,  implicat  se 
negotiis  saecularibus  ».  Commentatur  per  haec  verba  Paulum 
mandasse,  ut  sacerdotes  coniugio  abstinerent,  ne  negociis  saecu- 
laribus implicarentur,  quasi  vero  regnis  inhiare,  tyrannidem 
exercere,  conflare  bellum,  hos  atque  illos  detrudere  de  regnis 
avitis,  in  hiis  spurios  suos  collocare,  aut  cognatos,  excitare  re- 
ges,  advocare  Caesares,  conducere  externas  nationes,  permiscere 

omnia,  perturbare  bello  provincias  christianas  ob  regnum  obti- 
nendum,  agere  internunciis,  legationibus  ultro  citroque,  negocia 
saecularia  non  sint  et  mentes  non  implicent. 

Sed  quoniam  haec  sunt  sanctissimorum  pontificum  Romano- 
rum  propria,  ad  ea  venio,  quae  sunt  eorum  asseclarum.  Quasi 
vero  ambitione  titillari,  subviridis  pilei  et  rosei  desiderio  ardere, 
et  primam  cathedram  in  ecclesia,  ut  pharisaei  in  synagoga,  ap- 
petere,  in  fastu  ilio  per  urbem  incedere,  palatia  exaedificare  ad 
memoriam,  piscinas  et  septa  ad  gulam,  equos  alere  et  canes  ad 
voluptatem,  et  sexcenta  parare  ut  in  omni  luxu  vivant,  negocia 
saecularia  non  sint  et  mentes  non  implicent.  Coniugium  unum 
negocium  saeculare  est.  Quanto  melius  ex  hoc  ipso  colligit  con- 
cilium  Carthaginiense  tertium:  non  castum  coniugium  sed  divitia- 
rum  curam  et  ardorem  avaritiae  ab  episcopis  et  clericis  ex  sen- 
tentia  apostoli  esse  abigendum.  «  Ut  episcopi  —  inquit  —  et 
presbyteri,  et  diaconi,  vel  clerici  non  sint  conductores  neque 
procuratores,  neque  uUo  turpi  lucro  vel  inhonesto  negocio  victum 
quaerant;  quia  respicere  debent  scriptum  esse:  —  Nemo  militans 
Deo  implicat  se  negociis  saecularibus  ».  Et  Carthaginiense  quar- 
tum;  «  ut  episcopus  vilem  suppellectilem  ac  mensam  et  victum  pau- 
perem  habeat,  et  dignitatis  suae  auctoritatem  fide  et  vitae  meritis 
quaerat  ».  Non  loquor  ad  sensum  episcoporum  nostrorum,  fateor; 
ex  Pauli  apostoli  sententia  loquor,  quam  si  secuti  fuissent  pon- 
tifices  Romani,  non  in  hos  abusus  abiisset  ecclesia.  Audite  vos, 
obsecro,  principes  christiani,  Paulum  apostolum  ubi  episcopi  no- 
lunt  audire.  Scribit  is  ad  Timotheum  episcopum  de  episcopis,  qui 
et  quales  esse  debeant,  ut  Deo  militantes  non  implicentur  negotiis 
saecularibus:  «  Haec  doce  et  hortare;  si  quis  aliter  docet,  non 
acquiescit  sanis  sermonibus  Domini  nostri  lesu  Christi».  Quanti 
id  est?  «  Si  quis  aliter  docet,  non  acquiescit  sanis  sermonibus  lesu 
Christi».  Pergit  sanctissimus  apostolus:  «  Habentes  alimenta  et 
quibus  tegamur,  his  contenti  simus  ».  His,  inquam,  contenti 
simus.  «Nam  qui  volunt  divites  fieri,  incidunt  in  tentationem,  et 
in  laqueum  diaboli  et  desideria  multa  inutilia  et  nociva,  quae 
mergunt  homines  in  interitum  et  perditionem;  radix  enim  omnium 
malorum   est  cupiditas  ».   Sunt  haec  clarissima,  quae  vel  satis 

esse  deberent  episcopis,  qui  prò  regno,  prò  censu  firmando 
digladiantur  et  apostoli  dieta  invertunt.  Veluti  et  illud:  «  Qui 
in  carne  sunt,  Deo  piacere  non  possunt,  vos  autem  non  estis 
in  carne,  sed  in  spiritu».  Quod  non  eo  dictum  est,  ut  coniugio 
sit  abstinendum;  sed  ne  veluti  carnei  omnino  simus,  neve  secun- 
dum  carnis  sapientiam  ambulemus,  sed  in  spiritu  ».  Nam  si  hoc 
esset,  «  esse  in  carne  »,  uxorem  habere,  ut  isti  dicunt,  illud  esset 
consequens,  neminem  omnium,  qui  uxorem  habeat,  Deo  piacere 
posse;  christiano  itaque  hiomini  uxorem  ducere  fas  non  esset. 
Et  quae  commenta  haec  sunt?  Pudet  me  horum  theologorum. 
Mala,  inquiunt,  sunt  opera  carnis.  Est  id  profecto  verissimum. 
At  quae  sunt  opera  carnis?  num  castum  coniugium?  num  matri- 
monium  sanctum?  num  thorus  immaculatus?  minime;  «sed 
fornicatio  —  inquit  apostolus  —  immunditia,  impudicitia,  luxuria, 
idolorum  servitus,  venefìcia,  inimicitiae,  contentiones,  aemula- 
tiones,  rixae,  dissensiones,  sectae,  invidiae,  homicidia,  ebrietates 
et  his  similia»,  quae  in  homine  christiano  esse  non  debent. 
Haec  si,  ut  par  erat,  fuissent  exposita  et  illustrata,  non  in  claustra 
refugissent  multi,  veluti  abhorrentes  a  praecepto  Dei,  quod  est 
«  crescite  et  multiplicamini  ».  Itaque  persuadendum  erat  iis,  qui- 
bus  illud  virginitatis  munus  a  Deo  non  erat  concessum,  ad  aliud 
sese  esse  vocatos,  quod  si  pudice  servarint,  Deo  fore  acceptissi- 
mos  dignosque  ut  ad  omnes  gradus,  ad  omnes  honores  prove- 
hantur,  modo  curent  ut  coniugali  sacramento  crescant,  et  Domino 
legitime  multiplicentur,  familiae  bene  praesint.  Nunc  si  quis  fiat 
episcopus  vel  presbyter  ex  iis,  qui  uxorem  habeant,  coelum  et 
terra  miscetur:  episcopus  sine  uxore,  si  in  omne  genus  vetitae 
libidinis  ruat,  toleranter  fertur;  si  quis,  ut  cucullatus  fiat,  paren- 
tes,  fratres,  liberos,  qui  in  egestate  sint,  relinquat,  pius  habetur: 
at  si  iam  senio  confectis  prope  parentibus,  si  fratre  mortuo,  filiis 
superstitibus,  infirmissima  aetate,  ut  miseros  sustentet  ac  alat 
a  claustro  in  patriam  domum  redeat;  apostata  est  et  sacrilegus 
appellatur.  Si  in  cucullatorum  manus  venerit,  auctoritate  ea, 
quam  habent  a  pontificibus  Romanis,  in  vincula  coniicitur,  affi- 
citur  suppliciis  crudelissime,  ut  illud  sit  in  comperto:  a  ponti- 
ficibus Romanis,  ut  firmarentur  traditiones  hominum,  rescissum 
est  verbum  Dei. 

Recita  CAPUT  SEPTIMUM, 


Arroganter  fecere  homines  et  perverse,  qui  Chri- 
sti  praecepta  Consilia  appellarunt,  ut  eo  verbo  minus 
adstringi  videamur,  sanctiones  autem  pontificias  prae- 
cepta dici  voluerunt:  cum  contra,  humana  illa  Consilia 
et  commenta  erant  appellanda  atque  habenda;  divina 
vero  haec,  quibus  verissime  sumus  adstricti,  praece- 
pta de  quibus  non  ego  dico  sed  Dominus,  «qui  solverit 
unum  de  mandatis  istis  minimis,  et  docuerit  sic  homines,  mi- 
nimus  vocabitur  in  regno  coelorum  ». 

Declaratio  testimonii  VII. 

Si  Christi  mandata  quaedam,  quod  imbecillitate  virium 
humanarum  vix  servari  posse  videantur,  eo  non  sunt  appellanda 
praecepta,  neque  omnibus  dieta  sunt;  quid  dicendum  de  prae- 
cepto  Dei  per  Moysen,  «  diliges  Dominum  Deum  tuum  ex  toto 
corde  tuo  et  ex  tota  anima  tua  ».  Num  non  omnibus  est  dictum? 
Quid  de  ilio:  «  non  concupisces  »?  Num  quod  imbecillitate  virium 
humanarum  vix  servari  posse  videatur,  non  erit  praeceptum? 
num  non  ad  omnes  spectat?  Illa  per  Moysen  servari  sunt  iussa: 
haec  per  Christum,  cuius  mandata  qui  violarit,  poUicetur  se 
ultorem  Deus.  «  Prophetam  —  inquit  —  suscitabo  eis  de  medio 
fratrum  suorum,  et  ponam  verba  mea  in  ore  eius,  loqueturque 
ad  eos  omnia,  quae  praecepero  iUi.  Qui  autem  verba  eius,  quae 
loquetur  in  nomine  meo,  audire  noluerit,  ego  ultor  existam  ». 
Quod  si  praecepta  nihil  aliud  sunt,  quam  mandata  cuiusquam 
praepotenti  auctoritate  praediti,  quibus  non  servatis  poena  in 
transgressores  est  constituta;  ego  quidem  quod  isti  dicant,  nihil 
video.   Testimonium  de  auctoritate  Christi  quaerimus?  dedit  per 


ACTIO    IN    PONTIFICKS    ROMANOS  73 

Moysen  pater  amplissimum;  proxime  vero  locutus  est  nobis  in 
filium,  «  hic  est  filius  meus  dilectus,  in  quo  mihi  bene  compla- 
cui,  ipsum  audite  ».  lis  mandatis  adsignatis  non  poena  sed  poenae 
sunt  constitutae,  «  quod  qui  non  serva verit,  minimus  vocabitur 
in  regno  coelorum,  quod  reus  erit  iudicio,  quod  reus  erit  concilio, 
quod  in  carcerem  mittetur,  quod  totum  corpus  eius  ibit  in 
gehennam  ».  At  vero  in  eodem  capite  habetur,  «  diligile  inimicos 
vestros,  benefacite  iis,  qui  vos  oderunt».  Consilium  est:  quod 
sequitur,  «  mutuum  date,  nihil  inde  sperantes  »,  erit  praeceptum. 
Ex  mutuo  si  quis  teruncium  acceperit,  non  est  ferendum:  caetera 
si  non  servarit,  sat  potest  ferri.  Praeceptum  est,  ne  quis  uxorem 
dimittat,  excepta  causa  fornicationis;  quid  ita?  quia  praeceptum 
est  a  Christo,  «  audistis,  quia  dictum  est  antiquis,  quicumque 
dimiserit  uxorem  suam,  det  ei  libellum  repudii  :  ego  autem  dico 
vobis,  quia  omnis,  qui  dimiserit  uxorem  suam,  excepta  causa 
fornicationis,  facit  eam  moechari  ».  Hac  dicendi  formula  elicitur 
praeceptum.  Bene  est.  Perge:  «  item  audistis,  quia  dictum  est 
antiquis,  non  periurabis,  reddes  autem  Domino  iuramenta  tua: 
ego  autem  dico  vobis,  non  iurare  omnino  ».  Non  est  hoc  prae- 
ceptum? quid  ita?  nonne  eadem  dicendi  forma?  nonne  conti- 
nuum est?  non  repetitum  ab  apostolo  lacobo?  repetitum.  Non 
tamen  est  praeceptum,  vel  si  praeceptum,  non  ita  intelligendum, 
ut  omnino  non  liceat  iurare. 

Orat  hic  servus  lesu  Christi  vos,  principes,  in  quibus  habi- 
tat spiritus  Dei,  ut  ncque  humìli  neque  levi  de  re  audiendum  et 
iudicandum  putetis.  Nam  quid  hoc  est?  quid  querar?  quo  me 
vertam?  Utinam  mihi  tale  aliquod  ingenium  esset,  aliqua  dicendi 
facultas,  ut  impietatem  istorum  si  non  omni,  aliqua  saltem  ex 
parte  possem  ostendere.  Instituta  apostolorum  sublata  sunt.  Doc- 
trina  apostolica  eversa,  rescissum  est  verbum  Dei,  quae  tanta 
ista  impietas  coniuravit  in  divinum  ius,  ut  iis  rebus  non  potuerit 
expleri.  Ea  impietas,  ea  impietas,  nisi  occurritis,  principes,  nisi 
resistitis,  recta  ad  evertendum  evangelium  Christi,  recta  proti - 
ciscitur;  et  quoniam  prudentia  humana  inimica  Deo  est,  cum 
ea  hostes  Christi,  societate  inita,  impietate  duce,  bellum  infe- 
runt    evangelio.    Mirum    quot    tormenta    quacumque    potuerunt 

adduxerint,   quot  auctores    ex    magnis  commentalionibus    alle- 
garint,  ut  terra  marique  oppugnetur  praeceptum  Christi. 

Sed  ego,  ut  belli  huius  causam  exponam,  pauca  dicam, 
principes,  quibus  vos  de  tota  re  facilius  iudicare  possitis  et  prò 
vestra  pietate  malo  perniciosissimo  mederi.  Prudenter  non  modo 
ludaeae,  sed  et  populi  Graeciae  veteres  et  Romani  facere  visi 
sunt,  quod  iuramentum  in  omnibus  prope  rebus  adhiberent. 
Hinc  iuratos  iudices,  iuratos  testes,  iuratos  milites,  iuratos  magi- 
stratus,  iuratum  senatum  passim  legimus,  et  quid  denique  non 
iuratum  in  singulis,  quae  antiqui  obibant  tum  publice  tum  pri- 
vatim,  ut  vel  maxime  iurisiurandi  religione,  quae  penderent  ex 
promisso,  firmiora  essent?  Indignum  visum  est  prò  prudentia 
nostris  hominibus,  tam  frequentem  tam  solemnem  morem  prae- 
cepto  evangelico  omnino  tolli  ;  omnia  meditati,  omnia  commentati 
sunt,  ne  tolleretur  solemnis  gentium  usus  et  consuetudo;  cum 
tamen  a  Christo  dictum  meminisse  poterant,  qui  haec  previdebat, 
sic  fore  aliquando,  «in  vias  gentium  ne  abieritis  ».  Alii  nona 
iuramento  dixerunt  Christum  praecepisse,  ut  abstineremus,  sed 
a  periurio.  O  miram  crassitudinem  !  o  ineptias  singulares!  Sic 
enim  agunt,  quasi  verba  Domini  obscura  esse  possint.  Exstabat 
praeceptum,  ut  a  periurio  abstineremus.  Non  hoc  assumit  Christus, 
sed  aliud  et  maius  infert.  Quid.?  «  Audistis,  quia  dictum  est  in 
antìquis,  non  periurabis,  reddas  autem  Domino  iuramenta  tua; 
ego  autem  dico  vobis,  non  iurare  omnino  ».  An  potuit  dici 
clarius,  quam  «non  iurare  omnino»?  Aliì,  quia  hoc  non  valde 
placebat,  aliud  commentati  sunt,  Christum  non  praecepisse  per 
haec,  ne  iuraremus,  sed  voluisse  omnino,  ut  ncque  per  coelum, 
ncque  per  terram,  quod  est,  ncque  per  nomina  angelorum,  ncque 
per  angelos,  neque  per  capita  hominum  aut  creata  reliqua,  sed 
per  ipsum  Deum  iuraremus.  Est  profecto  hoc  commentum  illius 
pharisaici  quam  simillimum,  quod  improbat  Dominus,  qui  sua 
verba,  lux  mundi,  imago  Dei,  in  obscuro  esse  non  patitur. 
«  Stulti  —  inquit  —  quid  hoc  est?  «  quicumque  iuraverit  in  tempio, 
iurat  in  ilio  et  in  eo,  qui  habitat  in  ipso,  et  qui  iurat  in  coelo, 
iurat  in  throno  Dei  et  in  eo,  qui  sedet  super  eum  »;  cum  prae- 
cipit  ergo   Christus,   «  non  iurandum  neque  per  coelum  neque 

per  terram,  quia  coelum  thronus  est  Dei,  terra  autem  scabellum 
pedum  eius  »;  praecipit  non  esse  iurandum  neque  per  eum,  qui 
in  throno  sedet.  Itaque  ut  Christiane  et  evangelice  nonnulli 
multis  iam  saeculis  docuerunt,  et  aliqui  nostris  temporibus  con- 
tendunt,  Christus  vetuit  omnino  suos  iurare.  Quid  dicitis,  pon- 
tifìces?  non  teneri  praecepto  Christi  populos,  an  teneri?  Nam 
quod  omnia  commoda  nostra,  spem,  salutem,  vitam  obtinemus 
a  Christo,  non  puto  vos  aperte  nobis  suasuros,  ut  a  Christo 
recedamus:  id  quoniam  clandestinis  consiliis  cum  asseclis  et 
collegis  vestris  agitis,  ut  scilicet,  vos  secuti,  recedamus  a  Christo; 
genus  eiusmodi  hoc  est,  quod  principum  animos  excitare  atque 
infiammare  debet.  Nam  quod  eo  usque  vos  diligitis,  ut  neminem 
dignitate  exaequari  patiamini,  potest  hoc,  si  velint  homines,  ferri: 
sed  quod  praeceptis  Christi  nolitis  adstringi  homines  sed  vestris, 
hoc  non  est  iam  cum  hominibus  sed  exaequari  cum  Christo, 
immo  vero  et  superare  et  vincere  velie:  id,  si  quid  novi  ego  hos, 
principes  non  ferent:  qui  quoniam  non  ut  contemptores  verbi 
Dei,  sed  ut  iudices  veritatis,  pulcherrime  sedent;  recitemus 
omnia  argumenta,  quibus  vestri  asseclae  per  vos  egerunt,  non  ut 
verum  inveniretur,  sed  ut  falso  abducerentur  gentes  et  nationes. 
Deus  iurat:  ergo  nobis  licet  iurare.  Quanti  est  veritas,  prin- 
cipes, quanti  est  spiritus  Christi,  nihil  poterat  adduci,  quo  sensus 
Domini  magis  eluceret,  «  non  esse  iurandum  »,  quam  hoc  ipsum 
argumentum,  in  quo,  quoniam  veluti  ex  praecedenti  agunt  et 
consequenti,  quod  Deus  iuret  propterea  et  nobis  liceat  iurare; 
primum  illud  esset  videndum  ex  collatione,  qui  nos  homuncuii 
simus,  quis  et  quantus  sit  Deus.  At  ego  quidem  neque  mearum 
virium  tam  malus  sum  aestimator,  tamque  ignarus,  ut  ausim 
eo  ingredi,  unde  nulla  unquam  inventura  exitum  oratio  est. 
Tantum  cum  propheta  colligam  «  Domini  esse  terram  ad  pleni- 
tudinem  eius,  Domini  esse  coelum  et  quidquid  ubique  est, 
Domini  eam  esse  potentiam,  ut  quaecumque  voluerit  fecerit  in 
coelo  et  in  terra  ».  Quam  contra  sit  vis  exigua  vel  nulla  homi- 
num,  non  crediderim  ego  melius  usquam  ex  alio  intelligi  posse, 
quam  ex  his  verbis  Domini  :  «  Non  potes  —  inquit  —  non  potes 
unum  capillum   facere  album  aut  nigrum  ».  Mira  haec  virium 

exiguitas  et  impotentia,  quae  propterea  hic  commonstrata  est 
a  sapientia  aeterna  Dei  Christo,  ne  omnino  iuraremus,  qui  nihil 
habeamus,  quod  iuramento  interponere  et  poUiceri  possimus. 
«  Si  per  coelum  polliceris  ac  iuras,  coelum  —  inquit  Dominus  — 
thronus  est  Dei,  si  per  terram,  terra  est  scabellum  pedum  eius; 
si  per  Hierosolymam,  civitas  ea  est  magni  regis.  —  Per  caput 
—  inquies  —  meum  iurabo  — :  Hoc  quoque  tuum  non  est;  nam 
omnes  capilli  capitis  tui  numerati  sunt,  ncque  ex  his  tam  mi- 
nimis  capillum  potes  facere  album  aut  nigrum  ».  Quid  ergo  est, 
quod  tam  magnifice  possis  polliceri,  quod  est  iurare?  Ridicula 
ergo  iila  sunt  magni  tamen  cuiusdam  interpretis,  «  cum  dicit  quis- 
quam  «  per  meam  salutem  »  salutem  suam  Deo  obligat;  quando 
dicit  «per  filios  meos»,  oppignerat  Deo  filios  suos  »;  quasi 
haec  omnia  non  sint  Dei.  Sed  ego  redeo  ad  argumenta  adver- 
sariorum.  Deus  iurat.  Nostine  quare?  quia  omnia  unus  novit, 
omnia  sunt  eius,  is  firmissime  potest  polliceri,  is  vere  potest 
iurare,  quia  omnia  novit,  omnia  quaecumque  voluit,  fecit  in 
coelo  et  in  terra.  Nam  per  quid  iurat?  «  Per  memetipsum  —  in- 
quit —  iuravi  Dominus  »;  quia  ipse  unus  est  omnia  in  omnibus, 
ipse  sibi  regnat;  tui  autem  filii  tui  non  sunt,  immo  vero  «  tu 
tuus  non  est  sed  Domino  tuo  stas  aut  cadis  ».  Cognosce  ergo, 
quam  sis  exiguus,  vel  melius,  sine  Deo  nullus.  Quamobrem, 
ait  Dominus,  «  audistis,  quia  dictum  est  antiquis;  non  periurabis, 
reddes  autem  Domino  iuramenta  tua:  ego  autem  dico  vobis, 
non  iurare  omnino,  ncque  per  coelum,  quia  thronus  Dei  est, 
ncque  per  terram,  quia  scabellum  est  pedum  eius,  ncque  per 
Hierosolymam,  quia  civitas  est  magni  regis;  ncque  per  caput 
tuum  iuraveris,  quia  non  potes  unum  capillum  album  facere  aut 
nigrum.  Si  autem  sermo  vester  est  est,  non  non:  quod  autem 
ab  his  abundantius  est,  a  malo  est  ». 

At  vero  apostolus  Paulus  iuravit.  Qui  haec  dicunt,  si  ab 
interpretibus  graecis  potius  petant,  quos  linguae  graecae  peri- 
tiores  fuisse  par  est,  quam  a  latinis,  passim  legent,  «  adseve- 
rantis  haec  sunt  Pauli,  non  iurantis».  Huiusmodi  illa  sunt, 
«  quae  autem  scribo  vobis,  ecce  coram  Deo,  quia  non  mentior. 
Et  Deus  scit,  et  testis  est  mihi  Deus.  Nam  in  eo  quotidie  morior 

per  nostrani  gloriam».  Nihil  est  tantopere  mirandum,  quod 
particula  usus  est,  quam  Graeci  adhibere  solent  iurando.  Tale 
quid  est  nostrum  «  per  »,  quo  utimur  vulgo,  cum  firmiter  ali- 
quid  volumus  adseverare.  Hac  ipsa  Graecorum  voce  nostrum 
«  hercle  »  et  «  mediusfidius  »,  nescio  quid  est  maius,  quo 
tamen  nonnulli  nostro  quoque  tempore  utuntur:  eos  si  roges, 
dicent  nihil  a  se  longius  abfuisse,  quam  per  Herculem  iurare. 
Signifìcatum  vetus  recessit,  vox  ipsa  remansit,  quam  valuti  longo 
usu  tritam  et  nostram  eloquentes  scriptores  ad  numerum  ora- 
tionis  aptam  non  reiciunt.  Siculi  enim,  cum  viam  aliquam 
quotidie  imus  ac  redimus,  singula,  quae  pede  terimus,  non 
respicimus,  sed  quacumque  pedes  apte  ferunt,  incedimus,  prae- 
sertim  si  in  cogitando  luerimus  occupati  ;  sic  in  progressu  et 
filo  orationis  in  singulis  vocibus  non  insistimus,  sed  quaecumque 
opportune  nobis  offeruntur,  eas  accipimus,  ut  ad  maiora  quae- 
dam,  in  quibus  totus  est  animus,  veniamus:  in  minimis  istis 
et  in  singulis  litteris  atque  interpunctionibus  occupari,  non  modo 
theologis,  qui  praepetis  mentis  haustus  ex  aeternis  illis  mentibus 
sequuntur,  sed  etiam  oratoribus  antiquis  puerile  ac  turpe  fuit. 
Ex  sensu  Pauli  nihil  est,  quod  pervertas  praeceptum  Christi. 
Sensus  enim  ex  verbis  illis  hic  est  apertissimus:  si  Christus 
non  resurrexit,  ut  quid  nos  periclitamur  omni  hora?  «  quoti- 
die—  inquit  —  niorior,  nae  gloria  nostra»,  quae  ex  resurrectione 
est,  «  de  qua,  —  inquit,  —  quia  non  ambigo,  omni  hora  tot 
periculis  me  expono,  ut  quotidie  prope  moriar,  et  libenter  qui- 
dem:  nae  nostram  ob  gloriam  »;  scilicet  resurrectionis,  quam 
habemus  in  Christo,  Domino  nostro,  in  quo  gloriamur,  quia 
primus  resurrexit,  ut  certa  esset  fides  nostra,  scìremusque  nos 
cum  corpore,  ut  fecit  ipse,  redituros  aliquando  esse  in  vitam. 
Nam  quod  quidam  «  per  vestram  gloriam  »  legebant,  potuit 
lortasse  ea  res  esse  in  causa,  ut  putarint  iurasse  apostolura. 
Quod  vero  idem  dixerit:  «  Ego  autem  Deum  testem  invoco  ad 
animam  meam,  quod  parcens  vobis  nondum  veni  Corinthum»; 
qui  animadvertent,  Paulum  hic  dicere,  in  ea  re  spiritu  sese  agi 
atque  actum,  quod  cum  voluisset  ad  Corinthios  venire,  tamen 
nonaccesserit,  ut  veteres  eruditissimi  interpretes  colligunt;  nullum 

alium  sensum  nisi  hunc  elicient:  «  Ego  autem  quod  Corin- 
thum  non  venerim,  ea  fuit  causa,  ut  vobis  parcerem;  testem 
invoco  Deum  et  animam  meam,  quam  desiderium  tenebat  ut 
ad  vos  venirem,  sed  contra  spiritus  Dei  nolebat:  anima  mea 
itaque  desiderio  tenebatur,  ad  eam  testem  invoco  Deum,  ad 
eam  testis  accedit  Deus,  cuius  spiritus  noluit  ut  venirem,  ea 
causa  ut  vobis  parcerem  ».  Saepe  in  iis,  quae  scripta  sunt  divi- 
nitus,  dicitur  anima  desiderare,  ut  «  quemadmodum  desiderat 
cervus  ad  fontes  aquarum,  ita  desiderat  anima  mea  ad  te, 
Deus  ».  Sonant  ergo  haec  prope  idem  apud  apostolum  atque 
illa:  «  ecce  coram  Deo  quia  non  mentior  »  et  «  Deus  scit  »  et 
«  testis  est  mihi  Deus  »;  quae  affectat  apostolus,  cum  aliqua  non 
ex  se,  veluti  ex  se,  sed  ut  ex  Christi  spiritu  solet  adseverare. 
Sic  enim  haec  dicuntur  a  Paulo  tamquam  in  praesentia  Dei, 
cuius  spiritu  agebatur;  quod  ut  melius  quivis  capiat,  illud  tracte- 
mus,  quod  est  in  evangelio  lobannis:  «  Dicit  Simoni  Petro  lesus: 

—  Simon  lohannis,  diligìs  me  plus  bis?  —  dicit  ei  etiam:  —  Do- 
mine, tu  scis  quia  amo  te.  —  Dicit  ei  iterum:  —  Simon  lohannis, 
diligis  me;  —  ait  illi  etiam:  —  Domine  tu  scis  quia  amo  te.  — 
Dixit  ei  tertio:  —  Simon  lohannis,  amas  me?  —  Contristatus  est 
Petrus,  quia  dixit  ei  tertio,  «  amas  me?  »  et  dixit  ei:  —  Domine, 
tu  omnia  nosti,  tu  scis,  quia  amo  te  —  ».  Numquid  in  bis  iura- 
vit  Petrus?  nemo  omnium  est,  qui  id  dicat.  Nihil  enim  bis  ver- 
bis  dici  potest  modestius,  nemo  tamen  dubitat,  firmissime  esse 
adseveratum:  nam  idem  est:  «tu  scis,  tu  scis  quia  amo  te», 
ac  si  dixisset:  —  «  Testis  es  tu,  quia  amo  te;  —  et  si  dixisset: 

—  Quoniam  tu  ades,  ecce  coram  Deo,  quia  non  mentior  et  te- 
stem invoco  te  ad  animam  meam,  quia  amo  te  »;  —  aut  si  quid 
apostolice  dici  potest  significantius  et  firmius  ad  adseverandum. 
Omnia  ergo,  quae  apud  apostolum  huiusmodi  sunt,  non  iurandi 
causa,  sed  ea  ratione  dieta  sunt,  ne  cui  dubium  sit,  per  impe- 
ri um  Dei  esse  dieta,  cuius  spiritu  plenus  erat,  in  quo  loqueretur 
Christus.  Quae  cum  ita  sint,  nemo  tam  audax  esse  debet,  ut 
haec  tam  fìrmiter  adseverantis  apostoli  verba  audeat  usurpare, 
nisi  qui  per  imperium  Dei  Spiritu  sancto  actus  possit  dicere, 
«  experimentum  eius  quaeritis,  qui  in  me  loquitur  Christus». 

Venio  iam  ad  argumentum  illud,  in  quo,  veluti  in  arce, 
ad  versarli  se  putant  consistere,  quod  in  epistola,  quae  ad  He- 
braeos  scripta  est,  Illa  habeantur,  «  homines  enim  per  maiorem 
sui  iurant,  et  omnis  controversiae  eorum  finis  ad  confirmatìonem 
est  iuramentum  » .  Facile  quivis  hosce  ex  arce  deiciat,  facillime 
denique  ipsa  corruet  arx,  si  capitis  epistolae  plusculum  quis 
admoveat.  Non  enim  agit  in  ea  epistolae  parte  vir  Dei,  quod 
liceat  iurare,  sed  ut  veluti  ab  exemplo  et  more  vulgatissimo 
hominum  ostendat  promissionem,  quae  Abrahae  facta  est,  fir- 
mam  esse,  quod  iuraverit  Deus.  «  Homines  enim  —  inquit  — 
per  maiorem  sui  iurant,  et  omnis  controversiae  eorum  finis  ad 
confirmationem  est  iuramentum;  in  quo  ergo  abundantius  volens 
Deus  ostendere  pollicitationes  haeredibus,  immobilitatem  consilii 
sui  interposuit  iusiurandum  ».  Nam  quod  dictum  est,  «homines 
per  maiorem  sui  iurant»,  ubi  adversarii  petunt,  non  erit  ab  re, 
si  ea  verba  perpendamus,  «  homines  iurant  ».  Quid  ea  verba 
ponderis  habeant  ut-sciamus,  ab  apostolo  est  sumendum,  expen- 
dente Augustino,  cuius  haec  sunt,  «  cum  enim  dicitis:  —  Ego 
sum  Pauli,  ego  Apollo,  —  nonne  homines  estis?  quid  eos  volebat 
facere?  Audite  in  Psalmis:  '  Ego  dixi  Dii  estis  et  filli  excelsi 
omnes;  omnes  ergo  ad  hoc  vocat  nos  Deus,  ne  simus  homines  '». 
Ex  quibus  colligi  potest  apostolum  hic  per  homines  intellexisse 
gentes  et  nationes,  apud  quas  vigeret  hic  iurandi  usus  per 
maiorem  sui,  veluti  per  primates  et  regem,  et  quale  illud  est, 
«  per  Meropis  Steropisque  caput  »,  aut  quid  simile,  non  Chri- 
stianos,  quibus  veluti  opprobrii  loco  dicitur  «homines  estis». 
Sciebat  vir  Dei,  et  contìtentur  isti,  ne  per  maiorem  sui  iurarent, 
a  Christo  fuisse  praeceptum;  non  ergo  dixisset  «  homines  chri- 
stiani  per  maiorem  sui  iurant  »  cum  ita  iurare  asserant,  vetuisse 
Christum  et  per  Deum  tantum  iurandum  dicant  praecepisse. 

Nam  quod  argumentatur,  erroneum  est  dicere,  iuramentum 
in  lege  nova  simpliciter  esse  prohibitum  cum  in  \^g^  veteri 
licuerit;  —  quid?  si  quis  eorum  verbis  fretus  dixerit  erroneum  est 
dicere,  divortium  libello  repudii  dato  in  lege  nova  simpliciter 
esse  prohibitum,  cum  in  lege  vetere  licuerit,  num  ferrent?  Quid.? 
si  ut  pseudoapostoli  possent  dicere  de  circumcisione,  erroneum 

est  dicere,  circumcisionem  in  lege  nova  impliciter  esse  probi - 
bitam,  cum  in  lege  veteri  ea  fuerit  praecepta,  num  ex  eo  con- 
cedenda  est  circumcisio?  Hoc  illud  est,  principes  christiani, 
quod  principio  querebar:  aemulatione  legis  sunt  aliqui,  qui  nos 
conturbant  et  volunt  convertere  evangelium  Christi. 

li  postremo,  ut  dicebam,  inita  societate  cum  impietate  et 
prudentia,  quae  Dei  inimica  est,  sic  instant  contra  evangelium: 
—  Ordo  iuris  frequenter  iuramentum  exposcit,  et  quandoque  utile 
est,  quandoque  necessarium  hominum  commercia  et  principum 
foedera  iuramento  roborari.  —  Hem,  quid  id  est?  vox  haec  sonat 
antichristum,  antichristum  haec  vox  sonat,  principes.  Nam  quis 
non  intelligat,  quid  dicat?  non  debere  servari  praeceptum  Christi, 
ut  ordo  iuris  servetur;  infirmari  debere  verbum  Domini,  ut 
principum  civitatumque  foedera  roborentur,  Quis  Christi  usque 
adeo  est  inimicus,  qui  ista  possit  audire  et  perpeti?  Haec  sunt 
illa  vulnera,  quae  iis,  in  quibus  aliquid  Christi  spiritus  est,  non 
possunt  tractari  sine  dolore  et  gemitu.  O  Consilia  dissoluta  et 
perdita  hominum!  vobis,  pontifices,  habete  regna,  vobis  census, 
vobis  honores,  vobis  caetera  commoda  et  ornamenta:  nobis 
sacrum,  solemne,  perpetuum,  inviolatum  relinquite  evangelium 
Christi.  Quid  hac  postulatione  dici  potest  aequius  ?  Sinite  nos 
servire  Deo  nostro.  Quid  hoc  dici  potest  humanius?  Quod  eo 
dicimus,  principes,  quod  indigmssimum  sit,  christianum  homi- 
nem, si  quid  norit  in  causa,  ubi  verissime  omnia  quae  scit 
recensuerit,  evolverit,  enumeraverit,  invitum  cogi  ad  iurandum. 
Quid  si  dicit  Dominus,  «  nolite  iurare  omnino»?  Antichristus 
papa  denunciat:  —  Eo  ipso,  quod  iurare  nolint,  sunt  habendi 
haeretici.  —  Nolite  putare  quidquam  a  me  fingi.  Verba  haec  ipsa 
decreti  sunt  pontificii:  «  eo  ipso,  quod  iurare  noHnt,  sunt  ha- 
bendi haeretici  ».  Hoc  edictum  publice  positura  latumque  est, 
servarique  iussum  multis  saeculis  a  regibus  Babyloniae  Romanae, 
de  quibus  iure  per  leremiam  conqueritur  Dominus,  «  verba 
mea  non  audierunt  et  legem  meam  proiecerunt  ».  Quoniani  vero 
dedit  hoc  mihi  pater  Domini  nostri  lesu  Christi,  ut  omnia 
adversariorum  obiecta  facile  diluerim,  illud  quoque  ostendetur» 
quod  obiiciunt,   tam  esse  falsum,  quam  quod  maxime. 

—  Civile  et  comnmne  bonum  sine  iuramento  non  posse  sta- 
re. —  Contra  ego  dico,  civile  et  commune  bonum  cum  iuramento 
stare  non  posse.  Quoniam  Christus  ipse  mihi  facit  animum, 
facile  probabo,  omnia  melius  agi  posse  sine  iuramento.  Nam 
si,  quid  sit  in  iudiciis  iuramentum,  expendamus,  verissime  dice- 
mus,  iuramentum  sicam  esse  expeditissimam  in  manibus  ma- 
lorum  contra  bonos.  Eos  malos  appello,  quos  neque  amor  in 
Deum,  neque  metus  ex  praeceptis  Dei  cohibere  potest  a  malo. 
Hi,  nolite  quaerere,  quam  facile  pecunia,  promissis,  privato 
commodo  a  veritate  abducantur;  modo  putent  rescissum  iri  non 
posse,  modo  impune  facere,  nihil  est  quod  testimonium  non 
divendant,  non  dent  mutuum,  non  donent  prò  gratia  sibi  con- 
cilianda  civium  potentiorum  contra  tenues  et  miseros  homines; 
mirum  praeterea  odium,  incredibilis  invidia,  magnae  inimicitiae 
saepissime  latent  in  hoc  hominum  genere.  Quamobrem  nihil 
est  melius,  quam  si  hic  mucro,  quo  se  ipsos  confodiunt  ac 
iugulant,  de  eorum  manibus  extorqueatur.  «  Est  enim  —  ut 
inquit  vir  Dei  —  iaculum,  gladius  et  sagitta  acuta,  homo,  qui 
Ipquitur  contra  proximum  suum  falsum  testimonium  ».  —  Quid? 
ergo,  inquient,  testium  usus  est  toUendus?  —  Non  ego  id  dico. 
At  aliquam  rationem  excogitandam  puto,  qua  commune  bonum 
fìat  auctius  et  praeceptum  Christi  firmissime  stet,  «ne  iuretur 
omnino  ».  Nam  in  testimonio  dicendo  a  bonis  nihil  necesse 
est  petere  iuramentum;  siquidem  si  boni  fuerint,  si  non  turpi- 
tudine mendacii,  praecepto  Dei  vel  maxime  continebuntur, 
quod  est,  «  non  loquaris  contra  proximum  tuum  falsum  testi- 
monium ».  Hoc  mandatum  si  mali  contempserint,  neque  poenae 
aeternae  propositae  metu,  neque  imperantis  Dei  maiestate  per- 
terrebuntur,  num  iuramento  sese  continebunt?  Quid  si  per  civi- 
tates  aliqui  seniores  deligantur  viri  spectatae  fidei,  qui,  veluti 
per  annum  censores,  videant,  si  quando  testimonium  est  dicen- 
dum,  an  qui  testimonium  est  dicturus,  dignus  sit,  ut  ei  fides 
habeatur,  melius  erit  consultum  testimoniis  dicendis,  etiamsi 
nullum  intercesserit  iuramentum?  Eius  loco  placeret,  ut  is  senior, 
qui  ecclesiae  praeest,  commoneret  eum,  qui  testimonium  est 
dicturus,  ut  in  memoria  habeat   propositum    esse   praeceptum 

Dei,  «ne  falsum  testimonium  loquatur»,  standum  prò  ea  re 
non  multos  post  annos  ante  tribunal  Christi  severissimi  iudicis; 
proinde  eo  testimonio  non  agi  tantum  de  re  proximi,  quantum 
de  dicentis  testimonium  salute.  Poenae  interim  ex  civili  iure 
possent  constitui,  ut,  si  constiterit  aliquem  falsum  testimonium 
dixisse.  pontificum  Romanorum  bulla  empta,  ut  turpissime  sit, 
non  possit  poena  sublevari  ;  sed  ut  is  in  civitate  omnis  honoris 
ac  muneris  sit  expers,  et  aeque  iudex,  qui  litem  suam  fecerit, 
et  patronus,  qui  sit  praevaricatus,  et  is,  qui  testimonio  aliquem 
circumvenerit,  veiuti  causae  adversarii  addictus  et  iudicii  peri- 
culum  et  primam  sortem  et  litis  aestimationem  praestare  debeat. 
Pro  commerciis  hominum  quod  obiiciunt,  nihii  iuramento 
opus  est.  Optime  enim  caveri  scripto  et  viris  idoneis  advocatis 
potest.  Civitates  vero  si  quid  inter  se  transigunt,  si  quid  metuunt 
non  servatum  iri,  magnorum  hominum  fidem  accipere  et  obsides 
inter  se  dare  possunt.  Quo  iuramentum  ad  haec  non  accedet, 
eo  agetur  melius,  quod  multa  excogitabuntur,  quibus  firmìora 
sint  promissa,  et  periurio  nullus  sit  locus:  siquidem  natura  ita 
constitutum  est,  ut  id  potissimum  quisque  curet,  in  id  animum 
intendat,  quod  sibi  bono  est.  Quamobrem,  qui  ab  officio  disce- 
dere vult,  facile  causam  repererit,  vel  ex  iure  naturae  vel  gentium 
vel  fortasse  divino,  quae  causa  iuramento  aliquo,  quod  iurarit, 
se  non  putet  teneri.  Non  deerunt,  sicuti  nec  defuere  unquam, 
assentatores  legulei  vel  sophistae,  qui  persuadeant,  eaque  addu- 
cant,  ut  quod  volumus  facile  credamus,  non  teneri  nos  iura- 
mento. De  principum  foederibus  nihil  dico.  Neque  enim  est 
dubitandum,  christianos  principes  optime  consulturos,  ne  mi- 
nuatur  maiestas  praeceptorum  Christi  eorum  causa,  qui  quantum 
imperio  et  dignitate,  tantum  fide  caeteris  praestare  debent:  cuius 
in  primis  regium  est,  summam  habere  rationem  cum  fidei  obser- 
vatione,  qua  nihil  est  sanctius,  tum  boni  nominis  causa  ad 
posteritatem,  tum  quod  in  excelso  atque  illustri  loco  sunt  con- 
stituti,  ut  nobis  exemplo  sint  pii,  felices,  augusti  principes,  a 
quibus  omnia  bona  sunt  expectanda,  idque  praecipue,  ut  in 
singulis  praeceptis  Christi  restituendis  studium,  diligentiam,  cu- 
ram  adhibeant,  dignam   animis   tantorum   regum,  ut  disciplina 

Christiana  ad  priscos  redintegretur  mores.  Eo  enim  perventum 
est  opera  eorum,  qui  veluti  veneno  illita  quaedam  miscuerunt 
evangelio  Christi,  ut  vox  illa  non  unius  cuiusdam  videatur 
interpretis,  sed  vere  piae  et  deplorantis  ecclesiae.  «  Vetat 
Christus,  ne  iuremus  omnino  et  pluribus  verbis  inculcat;  et 
tamen  ob  tris  drachmas  iuramus  passim,  sic  excusantes,  non  est 
iurandum  scilicet  temere.  Vetat  ille  irasci  ;  mox  subiicimus  te- 
mere. Vetat  ii!e  compellare  quendam  contumeliosius;  nos  etiam 
colaphos  impingimus,  denique  occidimus,  et  excusamus  non 
laedendi  sed  castigandi  animo.  Vetat  ille,  ne  munus  offeramus, 
ni  prius  reditum  sit  in  gratiam  cum  fratre;  excusamus,  si  petat 
ille  ignosci,  et  si  satisfaciat.  Vetat  ire  ad  iudices  prò  credito, 
sed  rem  transigi  iubet  cum  adversario;  nos  ob  sex  obolos  conii- 
cimus  proximum  in  vincula,  et  iure  agere  dicimus,  immo  defi- 
nimus  peccare  eum  et  negligentiae  reum  agimus,  qui  ius  suum 
hac  via  non  persequatur.  Vetat,  ìniuriam  iniuria  retaliare,  etiam 
iure  (nam  antiquitus  retalionis  poena  sine  iudicio,  ni  fallor,  non 
permittebatur)  ;  nos  ob  paucos  nummos  subductos  hominem  ad 
suspendium  adigentes  excusamus:  —  ius  persequor  non  vindi- 
ctam  — .  Vetat  ille  resisti  malo:  nos  excusamus,  consiiii  esse  non 
praecepti,  licere  nihilo  secius,  vim  vi  repellere:  et,  ne  singula  per- 
sequar,  iubemur  diligere  inimicos,  bene  mereri  de  male  merenti- 
bus,  bene  precari  male  precantibus;  excusamus:  «  optabo  inimicis 
meis  mentem  meliorem,  signa  familiaritatis  non  teneor  exhibere  ». 
Postremo  communis  excusatio  opponitur  omnibus,  perfectis  haec 
praecipiuntur,  neque  quisquam  interim  ex  tam  multis,  qui  se 
perfectionis  titulo  venditant,  agnoscit  perfectae  pietatis  profes- 
sionem  cum  exigitur  officium,  ut  ista  pene  frustra  dieta  sint  a 
Christo  ».  Haec  ille.  Quae  verissima  quidem  sunt,  quibus  hono- 
rum animi  maxime  commoventur,  quod  commentationibus  istis 
rescissum  fuerit  multis  iam  saeculis  evangelium  sanctum,  immi- 
nuta maiestas  praeceptorum,  abductae  gentes  et  nationes  a 
Christo,  quem  per  Esaiam,  principes,  audire  potestis  his  voci- 
bus  lamentantem:  «  Haec  dicit  Dominus,  redemptor  tuus,  sanctus 
Israel,  ego  Dominus  Deus  tuus,  docens  te  utilia,  gubernans  te 
in   via,  qua  ambulas.    Utinam  attendisses  mandata  mea;  facta 

fuisset  sicut  flumen  pax  tua,  et  iustitia  tua  sicut  gurgites  maris, 
et  fuisset  quasi  arena  semen  tuum,  et  stirpes  uteri  tui  sicut 
lapilli.  Utinam  attendisses  mandata  mea!».  Quae  verba  com- 
movere vos  debent,  principes,  ut  in  hanc  curam  incumbatis. 
Dat  nunc  nobis  Deus  et  pater  Domini  nostri  lesu  Christi, 
ut  una  ac  ipsa  re  facillime  mederi  buie  malo  possitis,  una  ac 
ipsa  re,  si  hoc  loco  ad  agendum  amplissimo  declarari  curave- 
ritis,  divina  Consilia  Christi,  ubi  Consilia  appellata  sunt,  praefe- 
renda  esse  omnibus  hominum  sanctionibus,  ea  denique  sacra 
solemnia  perpetua  esse  praecepta  filli  Dei,  quibus  verissime 
omnes  simus  adstricti;  ut  ea  declaratione  vulgata,  atque  accepta 
ab  omnibus  gentibus  et  nationibus,  quae  invocant  nomen  Domini 
nostri  lesu  Christi,  illud  sit  consectarium,  ut,  si  qui  per  donum 
Dei  ea  praecepta  servaverint,  magnas  Deo  gratias  agant,  per 
quem  servarint;  si  non  servarint,  id  ipsum  dolentes,  ubi  vitam 
aliam  instituerint,  erecto  animo  gratias  itidem  agant,  quod  per 
Spiritum  sanctum  sibi  remissae  sunt  iniquitates,  ut  ad  lucem  et 
splendorem  gratiae  Christi  et  gloriam  Dei  omnes  confiteamur 
infirmitatem  nostram  et  peccata  nostra,  quae  toUens  agnus  Dei, 
Christus,  dilexit  nos  et  seipsum  tradidit  prò  nobis,  ut  uno  san- 
guine abluti,  uno  spiritu  iustificati,  simus  omnes  perfecti,  non 
habentes  maculam  aut  rugam.  Quod  si  verum,  si  pium,  si  sanc- 
tum vobis  videtur,  principes,  erigite  pietatem  iacentem,  tuemini 
evangelium,  proponite  vobis  ante  oculos  Christum,  imminuta 
praeceptorum  maiestate  humilem,  contemptum,  abiectum.  Id  si 
quid  vos  tangit,  declarate  iam  sententiis  vestris,  neque  imperia 
ncque  regna  neque  liberos  neque  vitam  neque  denique  rem  ullam 
maiestate  Christi  vobis  esse  potiorem. 

Recita  CAPUT  OCTAVUM. 


Hominum  commenta,  pontificum  decreta,  conci- 
liorum  sanctiones,  quaecumque  scriptae  lataeve  sunt 
contrariae  evangelio  lesu  Christi  et  actis  institutisque 
duodecim  apostolorum,  canonicis  libris  scriptis,  dae- 
moniorum  doctrinam  esse,  neque  potuisse  ab  homi- 
nibus  convenir!  in  nomine  Christi  et  congregari  in 
Spirita  sancto  contra  Christum,  dicente  Domino: 
«  Qui  non  est  mecum,  contra  me  est,  et  qui  non  congregat 
mecum,  spargit». 

Declaratio  testimonii  Vili. 

Ecclesiae  coetus,  synodi,  concilia,  in  quibus  vere  in  no- 
mine Cliristi  conventum  est,  sanctissima  et  firmissima  sunt  et 
erunt  semper,  quorum  auctoritas  ex  eo  colligitur,  quod  rece- 
perit  Dominus,  «  dico  vobis,  quod  si  duo  ex  vobis  consense- 
rint  super  terram,  de  omni  re,  quamcumque  petierint,  fiet  illis 
a  patre  meo,  qui  est  in  coelis:  ubi  enim  duo  vel  tres  congregati 
in  nomine  meo,  ibi  sum  in  medio  eorum  ».  Quae  verba  dili- 
genter  sunt  expendenda:  habent  enim  plus  ponderis  quam  vocis. 
Nam  bis  non  bene  acceptis,  disciplina  Christiana  conciliorum 
licentia  prolapsa  est:  iisdem  optime  expensis,  a  vobis,  prin- 
cipes,  in  quibus  habitat  spiritus  Dei,  concihorum  sinceritatem 
facile  potest  restitui.  Conciliorum  fìrmitudinem  non  facit  locus, 
in  quo  convenitur:  quod  indefinite  sit  dictum,  «  ubi  duo  vel  tres 
congregati  fuerint  »,  non  magis  Niceae  quam  Laodiceae.  Maio- 
rem  minoremve  numerum  eorum,  qui  convenerint,  non  video, 
ut  quidam  putant,  debere  tantopere  expendi,  cum  dixerit  Do- 
minus, «  si  duo   vel   tres   congregati  fuerint  ».  Si  sexcenti,  si 

mille,  si  duo  aut  tres  fuerint,  nihil  refert;  modo  quod  est  ad 
firmitudinem  conditi  non  desit.  Illud  etenim  est  certissimum, 
concilia  multa,  in  quibus  incredibili  hominum  numero  conven- 
tum  est,  ex  Deo  non  fuisse,  cuiusmodì  conventus  ille  magnus 
regis  Babylonii  in  statuae  dedicationem.  Talia  prope  infinita  ut 
omittam,  unum  illud  exemplì  causa  satis  erit.  «  Congregati  sunt 
principes  sacerdotum  et  concilium  fecerunt,  ut  lesum  dolo  te- 
nerent;  principes  autem  sacerdotum  et  omne  concilium  quae- 
rebant  falsum  testimonium  contra  lesum  ».  Negabitne  quispiam 
hoc  ex  Deo  non  fuisse?  Hoc  concilio  non  dubitate  significata 
fuisse,  veluti  certissimo  typo  et  figura,  concilia  omnia,  in  quibus 
id  agitatum  est,  ut  aliquid  a  sapientibus  mundi  excogitaretur  prò 
firmandis  hominum  commentis,  decretis  et  traditionibus,  quibus 
rescissum  fuerit  verbum  Dei,  conversum  evangelium,  imminuta 
maiestas  praeceptorum  Christi.  Quaesitum  est  saepe  falsum 
testimonium  contra  lesum,  cum  congregati  homines  prò  cu- 
piditate  explenda,  dicam  planius,  vel  avaritiae  causa,  prò  regno, 
prò  ditione,  prò  censu,  prò  immunitatibus  firmandis,  vel  ambi- 
tionis  gratia,  prò  primatu,  prò  praeeminentiis,  prò  praerogativis 
statuendis,  falsum  testimonium  quaesiverunt  contra  Christum, 
mentientes,  se  fuisse  congregatos  in  nomine  Christi,  qui  nihil 
minus  iussit,  quam  prò  bisce  rebus  in  nomine  suo  congregari 
eos,  quibus  illud  dicebat,  quos  nedum  harum  rerum  sed  ne  cibi 
quidem  aut  vestitus  voluit  sollicitudine  teneri.  Nam  quod  quidam 
expendunt  verba  Domini,  «  dico  vobis  si  duo  ex  vobis  »,  illud 
«  vobis»  non  est  negligendum,  quod  iis  dicatur  quibus  dixerat: 
—  «  Vos  estis  sai  terrae  »  —  et  cum  abiret  ad  patrem,  de  iis  in- 
quit:  — «  De  mundo  non  sunt,  sicuti  ego  non  sum  de  mundo  ».  — 
Quibus  verbis  excludi  videntur  omnes  imperiti  sanctarum  scriptu- 
rarum,  et  in  coeno  mundi  obvoluti;  quae  mirifice  congruunt  cum 
verbis  loélis  prophetae  de  concilio  sancte  peragendo.  Ubi  enim 
«  sanctificate  ecclesiam  »  dixit,  subiunxit  «  coadunate  senes,  con- 
gregate parvulos  et  sugentes  ubera  ».  Senes  cogendos  dixit, 
quod  homines  id  aetatis  sapientiae  plus  et  pietatis  habere  videan- 
tur;  parvulos  etiam  cogendos  et  sugentes  ubera  dixit,  quod  ea 
aetas  sit  purior,  minus  infecta  pravis  cupiditatibus,  magis  ignara 

malitiae,  superbiae  et  ambitionis  omnino  expers.  Quamobrem 
et  Dominus  lesus  in  medio  discipulorum  parvulum  statuens, 
inquit:  «Amen  dico  vobis,  nisi  conversi  fueritis,  et  efficiamini 
sicut  parvulus  iste,  non  intrabitis  in  regnum  coelorum  ».  Ex  quo 
sequitur  homines  imperitos,  impuros,  infectos  cupiditatibus,  ava- 
ritia  et  ambitione  ardentes,  superbia  elatos,  minime  idoneos  esse 
ad  conventus  istos  peragendos  in  concilii  sancti  celebrationem. 
Quos  vero  et  quales,  pater  Domini  nostri  lesa  Christi  hic 
adesse  video,  non  dubito  dicere,  eo  spiritu  adductos,  ut  pugnent 
prò  traditionibus  suìs,  seque  caeteris  praeferant,  unde  et  prae- 
latorum  superbiae  nomen  sibi  statuant,  curentque  ut  omnia  ad 
unum,  veluti  ad  eorum  caput  firmamentumque  conflati  regni 
cuiusdam  deferantur,  in  quod  regnum  omnes  adspirent,  quo- 
rum singulorum  cupiditati  nimis  angustus  orbis  terrarum  esse 
videntur.  Dicent  tamen  se  convenisse  Christi  nomine.  lì  tam 
audaces  sunt,  tamque  arrogantes,  ut  per  apostolos,  non  sim- 
plices  purosque  homines  minime  cupiditatibus  infectos  et  Christi 
gloriae  cupidissimos  a  Deo  electos  ante  mundi  constitutionem, 
significatos  asserant,  sed  sese  tantum  mitratos,  superbos,  ela- 
tos, quorum  typum,  ut  dixi,  gesserunt  mitrali  pontifices,  scri- 
bae  et  pharisaei  Hierosolymani  in  Satanae  coeno  et  mundi 
sordibus,  avaritia  et  ambitione,  sicut  isti  hodie,  volutati.  Sed 
ego  ad  rem. 

lUud  enim,  «  in  nomine  meo  congregati  »,  omnia  comple- 
ctitur  ;  omnia  ex  eo  pendent,  hoc  est  si  fideles  homines  in  nomine 
Christi  congregati  sint  in  Spiritu  sancto.  Huic  spiritui  spiritus 
Mammonae  ex  adverso  stat  coiitrarius  atque  inimicus.  Alter  pu- 
rus,  simplex  est  atque  integer,  Dei  gloriam  prae  se  ferens,  obser- 
vator,  laudator,  illustrator  beneficii  sanguinis  Christi,  defensor 
doctrinae  et  institutionum  apostolorum;  alter  subdolus,  multi- 
plex,  corruptus,  gloriam  incorruptibilis  Dei  in  hominum  aut 
aliarum  rerum  corruptibilium  gloriam  convertens,  contemptor, 
detractor,  obscurator  evangelii,  abrogator  institutionum  et  doc- 
trinae, quam  per  apostolos  suggessit  Spiritus  sanctus,  Habet 
uterque  spiritus  sua  concilia  et  praefectos  suos,  «quos  ab  ope- 
ribus  —  inquit    Dominus  —  cognoscetis  »   non    obscuro  signo. 


88  AONII    PALEARII    VERULANI 

«  Tradent  enim  vos  in  conciliis,  et  synagogis  suis,  et  flagella- 
bunt  vos  ».  Qua  in  re  nolite  putare  defuisse  illis  involucrum 
falsae  pietatis,  qua  se  Dei  causa  dicerent  congregatos,  quod 
scilicet  per  concilia  in  eos  saevirent,  qui  ceremonias  divinas 
confunderent,  qui  discessionem  docerent  a  lege  Dei,  qui  nova 
doctrina  evangelii  replerent  civitatem  ;  quibus  rebus  summi  pon- 
tificis  et  praefectorum  ecclesiae,  quam  illi  synagogam  appella- 
bant,  auctoritas  et  existimatio  minueretur.  Hoc  postremum,  hoc 
postremum  erat  in  causa,  quo  abducerentur  ab  ambitione  veri- 
tatis.  Ambitio  scilicet,  superbia,  avaritia,  privati  commodi  ratio 
excoecabat,  non  oculorum  sensum,  sed  mentis  aciem,  ne  intel- 
ligerent,  quae  ex  scriptis  divinitus  adducebantur  ab  apostolis  in 
evangelii  defensionem.  Ad  haec  accedebat  prudentia  humana, 
quae  Dei  inimica  iis,  qui  ad  rerum  temperationem  sedebant, 
persuadebat,  antiquos  ritus,  inveteratam  consuetudinem  retinen- 
dam  esse  in  civitate;  nihil  melius  ad  commune  bonum,  ad  otium, 
ad  quietem  civium,  quam  si  quae  longissimo  tempore  fuerant 
recepta,  ea  servarentur;  in  eo  potius  esse  invigilandum.  ne  quid 
novi  recìperetur  a  populis,  unde  dissensiones,  tumultus,  seditio 
facile  possent  exoriri  inter  cives;  in  eos  maxime  animadver- 
tendum,  qui  non  ambularent  iuxta  traditiones  seniorum.  Quae 
et  quanta  haec  prudentia,  cuius  tamen  auctor  erat  (ut  nostis) 
spiritus  Mammonae?  In  hoc  enim  spiritu  congregatus  summus 
pontifex,  princeps  sacerdotum,  et  omne  concilium,  Christum  in 
crucem  sustulit:  in  hoc  spiritu  a  ludaeis  Christus  habitus  est 
scandalum,  a  gentibus  stultitìa;  hunc  spiritum  secuti,  duce  hu- 
mana prudentia,  Nerones,  Diocletiani,  Probi,  Maxentii,  crude- 
lissime et  miserum  in  modum  insecuti  sunt  ecclesiam  Dei  :  hic 
spiritus  ut  longe  absit  ab  hoc  concilio,  vestrum  est  providere, 
principes.  In  Spiritu  sancto  congregati  non  quaerunt  gloriam 
propriam  sed  Dei,  utque  eorum  dux  et  moderator  spiritus  agit, 
Christi  dignitatem,  maiestatem,  non  ambitionem  sequuntur,  non 
avaritiae  stimulis  solicitantur,  verbo  Dei,  non  prudentia  humana 
omnia  perpendentes.  Ab  iis  omnino  diversi  sunt,  fuerunt  et  erunt 
semper,  qui  rebus  terrenis  inhiantes  mentiuntur  se  coactos  in  no- 
mine Christi,  quorum  opera,  si  quaeritis,  comperietis  conversum 

evangelium,  sublata  instituta  apostolorum,  ademptam  libertatem 
Christi,  iugum  legis  reductum,  vulgatam  ac  inculcatam  gen- 
tibus  et  nationibus  doctrinam  daemoniorum.  An  haec  in  no- 
mine Christi  possunt,  non  dico  agi,  sed  intentari?  Qua  de  re 
praeclare  quidem  Cyprianus:  «  Nec  se  quidam  vana  interpreta- 
tione  decipiant,  quod  dixerit  Domìnus,  ubicumque  fuerint  duo 
aut  tres  collecti  in  nomine  meo,  ego  cum  illis  sum;  corruptores 
evangeli!  atque  interpretes  falsi  extrema  ponunt,  et  superiora 
praetereunt,  partim  memores  et  partim  subdole  corrumpentes. 
Quomodo  possunt  duo  aut  tres  in  nomine  Christi  colligi,  quos 
constat  a  Christo  et  ab  eius  evangelio  separari?  propter  quos 
clamat  Esaias  propheta  —  Vae  vobis,  filli  desertores,  habuistis 
consilìum  et  non  per  me,  fecistis  conventionem  et  non  per  spiri- 
tum  meum  —  ».  Haec  ille,  quibus  facile  coarguuntur  omnes,  qui 
abutuntur  Christi  dicto,  sicuti  fecerunt  imperiti,  arrogantes,  su- 
perbi homines,  coUegae  horum,  quos  adesse  tanto  numero  videtis. 
li,  ne  vos  multis  morer,  cum  in  concilio  Constantiensi  publice 
pronunciar!  iussissent  et  edictum  proposuissent  magna  poena, 
ne  quis  institutionem  Christi,  Christi  inquam  institutionem,  et 
primitivae  ecclesiae  morem  et  consuetudinem  sequeretur,  verbis 
pharisaicis  illis,  «  licet  Christus  post  coenam  instituerit,  licet  suis 
discipulis  administraverit;  licet  primitiva  ecclesia»,  et  caetera: 
haec,  inquam,  cum  pronuntiassent,  tamen  primo  quoque  verbo 
se  in  Christi  nomine  et  in  spiritu  sancto  congregatos  asserebant. 
Quamobrem  illud  potius  est  videndum,  quo  spiritu  acti  sint 
(quod  ex  eo  potest  dignosci,  quod  statuerint)  quam  quo  nomine 
dicant  sese  coactos. 

«  Falso  prophetae  —  inquit  Dominus  —  vaticinantur  in  no- 
mine meo;  non  misi  eos  et  praecepi  eis,  ncque  locutus  sum 
ad  eos.  Visionem  mendacem  et  divinationem  fraudulentam  et 
seductionem  cordis  sui  prophetant  vobis.  Audivi  quae  dixerunt 
prophetae,  prophetantes  in  nomine  meo  mendacium,  qui  volunt 
facere,  ut  obliviscatur  populus  meus  nominis  mei,  propter  som- 
nia  eorum,  quae  narrai  unusquisque  ad  proximum  suum.  Pro- 
phetantes —  inquit  —  mendaciter  in  nomine  meo  ».  Haec  cum 
ita  sint,    magnam   omnino  laudem    vobis   primum  tribuendam 

esse  puto  optimis  integerrimisque  viris,  qui  veluti  buccinae  cuius- 
dam  cantu  mirabiliter  exsuscitastis  gentes  et  nationes;  deinde 
caeteros  omnes  vehementissime  laudo,  qui  non  mobilem  aut 
inanem  sed  firmam  et  stabilem  de  Christo  sententiam  habetis, 
cuius  gloriae  et  maiestatis,  quoniam  studiosissimi  estis,  san- 
ctiones,  commenta  et  decreta  hominum,  quaecurt^que  lata  scrip- 
tave  sunt,  examinanda  diligentissime  censetis,  ne  cum  evan- 
gelio pugnent,  aliudve  doceant.  Deinde,  quoniam,  ut  par  est, 
desideratis  ut  instituta  sanctissimorum  apostolorum  restituantur 
et  ritus  in  sacramentis,  quam  maxime  fieri  potest,  puri  ac  sim- 
plices;  ex  quibus  pietatem  haurire  non  superstitionem  possint 
fratres  nostri  non  sat  firmi,  quibus  prò  charitate  consulendum 
est:  hortor  ego,  oro  atque  obsecro  vos  per  eum,  qui  de  tene- 
bris  vos  vocavit  in  admirabile  lumen  suum,  ut  in  ea  sententia 
permaneatis,  neve  cuiusquam  vis  aut  minae  a  proposito  abducant, 
utque  ego  superioribus  annis  Germanos  per  epistolam  commo- 
nui,  contendendum  putetis  a  principibus  christianis,  ut  eorum 
opera  delectus  habeatur  in  Galliis,  Britannia,  Italia,  Hispaniis 
caeterisque  christianis  provinciis  ex  iis,  qui  rerum  divinarum 
bene  periti,  quam  minime  suspicionis  et  pontificiae  corruptelae 
affìnes  sint;  ii  provideant,  ne  quid  respublica  Christiana  detri- 
menti capiat.  Quod  si  quid  consuetudine  usuve,  conciliis,  disci- 
plinis,  imprudentia,  dolove  malo,  receptum  fuerit,  pugnans  cum 
praeceptis  institutisque  Christi,  quae  a  Matthaeo,  Marco,  Luca, 
lohanne  scripta  sunt  divinitus;  quodve  discrepet  ab  iis  Actis, 
quae  Apostolorum  inscribuntur,  ita  ut  exempli,  autadmonitionis, 
aut  doctrinae  iilorum  rationem  non  habeat  ;  quodve  alienum  sit 
ab  eo,  quod  Petrus,  Paulus,  lacobus,  ludas,  lohannes,  celebra- 
tissimis  epistolis  docuerunt:  non  obscuro  istorum  edicto,  nuUum, 
inane,  futile  sit.  Hoc  ut  ab  imperatore,  regibus,  principibusque 
civitatum,  prece,  admonitu,  obtestatione  impetretis,  si  respublica 
Christiana  loqui  possit,  vos  vehementer  etiam  atque  etiam  rogat. 

Recita  CAPUT  NONUM. 


Et  quoniam  pharisaici  homines,  habentes  quidem 
speciem  pietatis,  virtutem  autem  eius  abnegantes, 
qui  velati  lannes  et  Mambres  restiterunt  Moysi  ita 
et  ipsi  resistunt  veritati,  interpellatione  facta,  spe- 
rant,  se  posse  illudere  populo  Dei,  occurrendum  est. 
Obiiciunt  enim:  — «Qui  scitis  hos  libros  esse  canonicos  ? 
qui  scitis  Christum  esse  filium  Dei  »?—  Dicimus  ab  ec- 
clesia, valuti  Samaritanos  audivisse  de  Christo  et  de 
bis  libris,  At  ubi  mysterio  Dei  inenarrabili  ad  Chri- 
stum venimus,  revelatum  nobis  neque  per  carnem  ne- 
que  per  sanguinem,  sed  per  patrem  Domini,  qui  in 
coelis  est,  et  per  Spiritum  sanctum,  divinum  quiddam 
mira biliter  esse  impressum  atque  inustum  in  cordibus 
nostris,  ita  ut  baptizati  spiritu  sancto  et  igne,  fir- 
mitatis  et  non  superbiae  pieni,  dicamus  verbis  evan- 
gelicis,  «quia  non  iam  propter  tuam  loquelam  credimus,  ipsi 
enim^scimus  quia  hic  est  verus  servator  mundi  fiiius  Dei  vivi  », 
Itaque  et  spiritus  Dei  testatur  spiritai  nostro,  quod 
per  Matthaeum,  Marcum,  Lucam,  lohannem,  Pau- 
lum,  lacobum,  Petrum,  ludam  lacobi  fratrem,  evan- 
gelìzatum  est  et  scriptum,  quod  unum  est  et  idem, 
esse  sanctum  evangelium  lesu  Christi,  et  quod  hi 
libri,  quos  legimus,  verissimi  sunt:  et  quod  scimus 
loquimur;  et  scientia  nostra  verax  est,  non  ab  ho- 
mine,  neque  per  hominem,  sed  quia  unctio,  hoc  est, 
ipse  Spiritus  sanctus,  qui  hoc  nomine  in  scripturis 
appellari    consuevit,    docet    nos.    Quamobrem    inquit 

fidelis  lohannes:  «  Nec  necesse  habetis,  ut  aliquis  vos  do- 
ceat,  sed  sicut  unctio  eius  docet  vos  de  omnibus,  et  ve  rum 
est  et  non  est  mendacium  ». 

Declaratio  Testimonii  IX. 

Magna  est  audacia,  mira  improbitas,  incredibilis  impietas 
adversariorum,  qui  obnixe  pedibus  et  manibus  maiestatem  verbi 
Dei  imminuere  nituntur.  Excoecavit  illos  Deus,  ut  videamus  quo 
spiritu  agantur.  Rogavit  me  superioribus  annis  praefectus  quidam 
ecclesiae,  qui  scirem,  Christum  esse  filium  Dei;  cumque  respon- 
dissem,  quoniam  id  rogaret,  quod  magis  prò  comperto  habe- 
rem,  quam  omnia,  quae  oculis  cernerem,  quod  verissime  scirem, 
id  me  firmissinie  credere,  fidei  auctorem  non  esse  vulgarem,  et 
propterea  neque  carnem,  neque  sanguinem,  sed  patrem  Domini 
nostri  lesu  Christi,  spiritumque  Dei  testar!  spiritui  meo,  id  esse 
verissimum,  neque  me  Turcae,  christiani  nominis  hosti,  si  quando 
usu  veniat,  aliter  esse  responsurum;  excanduit  iracundia  homo, 
quod  ex  libello,  qui  circumferebatur,  non  respondissem,  scire 
id  me  non  ob  aliud,  quam  quod  ita  teneret  Romana  ecclesia, 
sese  de  Christo  id  non  ob  aliud  credere,  nisi  quia  sic  ecclesia 
Romana  statuisset  credendum;  si  ea  ecclesia  aliter  decreverit, 
aliter  se  crediturum.  Eius  sententiam  veluti  infirmam  atque  in- 
stabilem  cum  minime  probarem,  neque  a  pia  ecclesia  aliud  statui 
posse  dicerem,  quam  quod  ab  apostolis  et  quatuor  illis  fuerit 
evangelizatura,  quod  unum  est  et  idem,  indignissime  quidem  ille 
tulit.  Videtis  quid  ferant  turbinis  istae  nebulae  exagitatae,  so- 
phistae  diaboli,  contentionis  cupidi  homines,  non  ut  ecclesiae 
sanctae  auctoritatem  statuant,  sed  ut  abominationem  sedentem 
in  loco  sancto  firment,  et  veritatem  in  profundo  abstrudant,  scri- 
ptisque  divinitus  cogi  non  possint,  quorum  maiestatem  ut  infrin- 
gant  atque  imminuant,  ut  illis,  inquam,  cogi  non  possint,  sic 
primo  quoque  verbo  rogant  et  rogandum  docenti  —  Qui  scis 
hos  libros  esse  canonicos?  —  Deinde  addunt  :  —  Christus  non 
scripsit  aliquem  librum,  Christus  non  praecepit,  ut  discipuli 
describerent,  sed  ut  praedicarent  :  «  Ite  —  inquit  —  praedicate 

evangelium  omni  creaturae».  —  Quae  est  ista  perversitas?  qui 
iste  animi  furiis  agitati  sensus  ?  quae  diabolica  fraus?  Hic  pon- 
tifices  Romani  non  clamant,  hos  scriptores  non  devovent,  non 
execrantur,  non  damnant,  horum  scripta  non  prohibent  legi, 
immo  vero  honorant  et  colunt.  Si  quis  vel  concionator,  vel 
scriptor  Christi  gratiam  et  pretium  redemptionis  nostrae  hono- 
rifica  et  copiosa  oratione  longius  prosecutus  est  per  hosce 
annos,  meminisse,  principes,  debetis,  quae  turbae,  qui  clamor, 
quae  vociferatio.  Tonare,  fulgurare,  permiscere  omnia  visi  sunt 
pontifices  Romani. 

Utinam,  principes,  utinam  in  hanc  cogitationem  incumba- 
tis,  ut  vestigiis  adsequamini  causam,  cur  quibusdam  tantopere 
commoveantur,  pontifices,  episcopi,  presbyteri,  cuculiati,  quae- 
dam  negligenter  admodum  ferant.  Utinam  intelligatis,  qui  et 
quantopere  sit  cavendum  ab  iis,  qui  in  Spiritu  sancto  emendo 
et  vendendo  exercitati  in  hoc  curam,  cogitationem,  mentem 
fixerunt,  ne  vectigalia,  quaestuosis  traditionìbus  imminutis,  sibi 
fiant  deteriora.  Nam  quid  hoc  est?  «  Qui  scis  hos  libros  esse 
canonicos?  Christus  non  scripsit  aliquem  librum,  Christus  non 
praecepit  ut  scriberent».  Quorsum  haec  spectat  oratio?  Quid 
hosce  aliud  velie  putatis,  obsecro  vos,  principes,  in  quibus 
habitat  spiritus  Dei,  nisi  suadere,  ne  tanti  faciamus  evangelium, 
et  ea  quae  sunt  nobis  scripta  divinitus?  Quamobrem  subdole 
aguntex  dicto  leremiae:  «  Ecce  dies  veniunt  —  dicit  Dominus  ~ 
et  feriam  domui  Israel  et  domui  luda  foedus  novum,  non  se- 
cundum  pactum,  quod  pepigi  patribus  vestris;  sed  hoc  erit 
pactum,  quod  feriam  cum  domo  Israel:  post  dies  illos  —  dicit 
Dominus  —  dabo  legem  meam  in  visceribus  eorum,  et  in  corde 
eorum  scribam  eam,  et  ero  ipsis  in  Deum,  et  ipsi  erunt  mihi 
in  populum  ».  Quid  tum?  num  ex  eo,  quod  praedictum  erat 
scribendam  esse  legem  Dei  in  cordibus  fidelium  gentium  et 
nationum,  colligi  potest  non  scribi  oportuisse  evangelium  a 
Matthaeo,  Marco,  Luca  et  lohanne?  An,  quia  scribendum  in 
cordibus  dixit,  sequitur  evangelii  veritatem  non  contineri  scriptis 
illis  divinitus,  sed  pectore  tantum  quorumdam,  veluti  sacrario^ 
in  quorum  corde  non  Dei,  sed  bene  carnis  lex  soripta  est  atque 

impressa,  non  atramente  sed  coeno  Satanae  impurissimo;  «a  quo- 
rum fallacìis  et  haeresibus  ut  caveremus,  —  ut  Theophilactus  in- 
quit,  —  voluit  nobis  Deus  haec  exstare  monimenta  consecrata 
memoriae  hominum  sempiternae?  Quemadmodum  —  inquit  — 
magni  illi  atque  divini  viri,  qui  ante  datam  legem  Moysi  vixe- 
runt,  non  discebant  ex  litteris  et  libris,  sed  munda  praediti 
mente  spiritus  illustratione  illuminabuntur,  atque  hoc  modo  Deo 
ipsis  ore  ad  os  colloquente  Dei  voluntatem  cognoscebant.  Tales 
fuere  Noè,  Abraham,  lob,  Moyses.  At  postquam  vitiis  conta- 
minarunt  se  homines,  et  indigni  facti  sunt,  ne  a  Spiritu  sancto 
illustrarentur  et  docerentur,  concessit  tandem  misericors  Deus 
scripturas,  ut  per  illas  divinae  voluntatis  essent  memores.  Ita 
et  Christus  apostolos  coram  in  sua  persona  locutus  est,  et  Spi- 
ritus sancti  gratiam  misit,  ut  eos  instrueret  ».  Verum,  quoniam 
haereses  pullulaturae  erant,  quae  mores  nostros  depascerentur, 
operae  pretium  visum  est,  ut  scriberentur  et  evangelia,  quo 
edocti  veritatem  ex  illis  non  ab  haereseon  mendaciis  deciperemur 
moresque  nostri  non  prorsus  dissolverentur.  Haec  ille  de  evan- 
geHo;  quod  quia  Christus  non  scripsit,  quid  tum?  si  per  eos 
tamen  scriptum  constat,  quibus  Christus  ex  spiritu  suo  sugges- 
sit,  ut  promiserat.  «  Paracletus  autem,  Spiritus  sanctus,  quem 
mittet  pater  in  nomine  meo,  ille  vos  docebit  omnia  quaecum- 
que  dixi  vobis  ».  Haec  promissio  si  ad  apostolos  et  discipulos 
Domini  verissime  attinet,  quibus  id  in  primis  et  indubitanter  est 
dictum,  quid  oblatrant  blasphemi?  Cur  non  inteUigunt,  sugge- 
rente Spiritu  sancto,  post  eius  spiritus  efFusionem,  ex  voluntate 
Christi  esse  plenum  atque  perfectum  magisterium  admirabile 
Spiritus  sancti,  scriptum  sciiicet  evangelium  filii  Dei,  ut  imple- 
retur  quod  praedictum  fuerat  per  Ezechielem  prophetam  in 
visione  quatuor  animalium,  «  in  quorum  rotis  —  inquit  — 
erat  spiritus  vitae,  et  sonus  alarum  eorum  velut  sonitus  su- 
blimis  Dei  »  ? 

Quid  hoc  est?  an  tale  quid  scriptum  legimus  tanto  testimonio 
de  iis  quos  impudenter  quidam  conferunt  cum  magnis  apostolis 
et  scriptoribus  evangelii?  Quid,  inquam,  hoc  est?  «in  quorum 
rotis  erat  spiritus  vitae,  et  sonus  alarum   eorum   velut  sonitus 

sublimis  Dei».  Ex  eo  ipso,  quod  Dominus  dixerit:  «  Euntes 
in  mundum  universum  prnedicate  evangelium  omni  creaturae  »; 
ex  eo  ipso,  inquam,  apte  colligi  potest,  Spiritu  sancto  affla- 
tos  apostolos  et  discipulos  Domini  intellexisse,  quod  non  in- 
teliigit  animaiis  homo,  per  haec  scilicet  verba  iussum  fuisse  a 
Domino,  ut  scriberetur  evangelium:  quod  ex  iis,  quae  consecuta 
sunt,  facile  intelligere  possumus.  Quomodo  enim  ab  apostolis 
itum  est  in  universum  mundum?  quomodo  praedicatum  omni 
creaturae?  cum  id  prò  multis  creaturis  etiam  diceretur,  quae 
post  apostolos  crediturae  fuerant  per  verbum  eorum,  quomodo 
id  praestitissent  omni  creaturae,  nisi  (ut  ita  dixerim)  successione 
praedicationis  evangelicae?  Et  eorum  scriptorum  lectione  ali- 
quando  hoc  erit  consummatum,  ut  illud  sit  efifectum,  «  in  omnem 
terram  exivit  sonus  eorum,  et  in  finem  orbis  terrae  verba  eorum  », 
quodque  recepit  Dominus  magnum  ministerium,  «  et  eritis  mihi 
testes  in  Hierusalem  et  in  omni  ludaea  et  Samaria  usque  ad 
ultimum  terrae  ».  Testimonio  sunt  apostoli  Domino,  ubi  ubi, 
modo  hic,  modo  illic,  bisce  vel  illis  temporibus,  recitantur  scripta 
apostolorum  et  discipulorum  Domini  ex  apostolis  accepta.  Ea 
oratione  oravit  Dominus  prò  iis,  qui  ereditari  erant  per  verba 
eorum.  Ubi  vero,  obdormientibus  apostolis,  verbum  eorum,  nisi 
quia  scriptura  verba  eorum?  Quod  vero  legem  suam  Deus  pro- 
miserit  scripturum  se  in  cordibus  eorum,  id  porro  significat, 
futuram  fuisse  gentem  christianam  Dei  observantissimam,  quae 
ita  eius  amore  teneretur,  ut  nunquam  memoria  esset  depositura 
legem  Dei  viventis.  Atque  hoc  est  «  scribi  legem  in  cordibus 
hominum  »,  non  quod,  scripto  evangelio  filii  Dei,  et  suggesto 
per  Spiritum  sanctum,  eo  omisso  et  contemplo  standum  esset  tra- 
ditionibus  et  assertionibus  pontificis  Romani  et  asseclarum,  quo- 
rum tanta  esset  auctoritas,  ut  prae  ipsis  parvi  facienda  essent 
scripta  divinitus.  Nam  quod  obiicit  homo  corruptissimus  et  im- 
pudentissimus  quidam,  ut  statuat  in  tempio  Dei  suum  idolum 
tamquam  Deum,  potest  facile  retorqueri.  «  Frustra  Deus  —  in- 
quit  —  misit  fìlium  suum,  frustra  Spiritum  sanctum,  frustra  apo- 
stolos, martyres,  doctores,  confessores,  si  per  Lutherum  solum 
lux  veritatis  aperienda  erat.  Cur  Deus  non  unum  misit  Lutherum 

prò  omnibus?  »  Ego  quidem  Lutherum  non  novi.  At  dedit  mihi 
pater  Domini  nostri  lesu  Christi,  ut  animi  tui  sensum  bene  no- 
rim  invidia  excoecati,  ambitione  et  avaritia  flagrantis;  iis  abdu- 
ctus  quoniam  contra  evangelium  Christi  et  scripta  divinitus  ita 
efferris,  ut  quidquid  velis,  dicas,  nihil  mirari  debes,  si  ea  audieris, 
quae  nolis.  Si  scriptum  evangelium  a  Matthaeo,  Marco,  Luca 
et  lohanne,  si  scripta  ab  apostolis  parvi  facienda  sunt  prae  aucto- 
ritate  pontificis  Romani,  et  vere  tantum  evangelium  est  tantumque 
firmum  quod  scriptum  est  in  corde,  quodque  exit  ab  ore  eius; 
frustra  ergo  Deus  misit  fìlium  suum,  frustra  Spiritum  sanctum, 
frustra  apostolos,  frustra  martyres,  doctores,  confessores;  addo 
frustra  prophetarum  monimenta  tam  diu  nobis  adservantur,  fru- 
stra evangelium  scriptum  est,  frustra  epistolae  nobis  relictae  sunt, 
si  ab  hoc  oraculo  omnia  sunt  petenda;  omnia  ita  in  uno  posita 
sunt  et  locata,  per  quem  si  tantum  scripturae  authenticae  sunt, 
Christus  iam  minus  authenticis  scripturis  usus  est;  quod  ante 
pontifices  Romanos  fuerit,  et  fundamentum,  quod  Paulus  dixit 
ita  esse  positum,  ut  aliud  nemo  possit  ponere,  sine  auctoritate 
pontificis  Romani  non  sit  bene  positum.  Quae  quoniam  tam  falsa 
sunt  quam  quae  maxime,  illud  profecto  est  verissimum,  quae 
scripta  sunt  divinitus,  ea  authentica  semper  fuisse,  non  ab  ho- 
mine  ncque  per  hominem,  sed  quod  eorum  auctor  fuerit  spiritus 
Dei,  sine  quo  nihil  fuit,  est,  erit  sanctum  firmumque,  quod  isti 
vocant  authenticum,  in  quavis  ecclesia.  Illud  est  consectarium, 
tam  Lutherum  quam  pontificem  Romanum,  si  Christiani  esse 
velint,  teneri  ut  fateantur,  scripta  illa  excellere  supraque  se 
esse,  ita  ut  omnia  eorum  commenta  prius  necesse  sit  evane- 
scere,  quam  horum  verbum  vel  unum  praeteriri.  Quam  senten- 
tiam  non  modo  Caesares  et  reges  probaverunt,  sed  pontifices 
ipsi  aliquando,  qui  ad  evangelii  lectionem  recti  et  nudo  capite 
stare  consueverunt,  ut  ostendant,  non  humana  sed  divina  ea 
esse,  quae  recitentur.  Quamobrem  perverse  faciunt  adulatores, 
cupidi,  corruptique  homines  quidam,  qui  ut  aucupentur  ponti- 
ficum  gratiam,  quibus  nominibus  non  appellant?  quae  non  licere 
dicunt?  quas  lites  non  intendunt?  si  cum  evangelio  et  scriptis 
divinitus  docent  concertandum  de  auctoritate,  ecclesiae  nomine. 

quam  nemo  pius  est,  qui  non  revereatur  et  colat  summa  obser- 
vatione,  ecclesiam  scilicet  sanctam,  cuius  caput  est  Christus,  dux 
Spiritus  sanctus,  membra  prophetae,  apostoli,  discipuli  Domini, 
martyres,  fidelesque  omnes  Christi  lesu.  Haec  ecclesia  cum 
evangelio  et  scriptis  illis  divinitus  non  potest  contendere,  nisi 
secum  ipsa  contendat,  quod  eius  caput  sit  Christus,  dux  Spi- 
ritus sanctus,  quo  auctore  scripta  illa  sunt  a  prophetis,  ab  apo- 
stolis  et  discipulis  Domini,  qui  sunt  lectissima  membra  ipsiusmet 
ecclesìae.  Horum  scriptorum  quanto  est  illustrior  laus  et  maior 
auctoritas,  tanto  est  et  ecclesia  ipsa,  quae  veluti  totum  nihil 
aiiud  est  quam  suae  partes,  ex  quibus  tota  ipsa  est  atque  con- 
sistit,  quibus  remotis  nihil  omnino  ecclesia  est,  quae  non  ob 
aliud  a  Spiritu  sanato  regi  dicitur,  nisi  quod  ii  filii  Dei  omnes 
a  Spiritu  sancto  reguntur:  iis,  cum  unum  sit  caput  Christus, 
unum  quoddam  corpus  efficitur,  quod  uno  spiritu  informatum, 
nihil  mirum  videri  debet,  si  ubi  a  matre  ecclesia  audiverit  de 
Christo,  ita  adficitur,  ut  in  animos  ea  a  patre  Domini  prius 
opinio  insita  videatur,  non  a  carne  et  sanguine,  quando  ea  ita 
haeret  in  cordibus  fidelium,  ut,  si  coelum  ruat  omne,  omnia 
misceantur,  titubare  prò  tempore  fortasse  possit,  evelli  non 
possit.  Ita  etiam  et  suggesta  illa  a  paracleto  per  matrem  eccle- 
siam nobis  adservata  cum  legimus,  incredibili  dulcedine  tangi- 
mur,  complenturque  noli  aures  solum  sed  animi  nostri,  quod  is 
spiritus,  qui  per  Cnristum  est  effusus,  veluti  oleum  iaetitiae,  ut 
in  Psalmis  est,  atque  unctio  exhilaret  suos,  mirificus  consolator 
honorum,  bonus  dator  gaudii,  lator  meri  evangelii,  quod  mundus 
non  potest  accipere.  Hoc  qui  accipiunt  et  spiritum  una  accipiunt, 
quo  liquidissime  cognoscunt,  quod  per  Matthaeum,  Marcum,  Lu- 
cam,  lohannem,  Paulum,  lacobum,  Petrum,  ludam  lacobis  fra- 
trem,  evangelizatum  est,  et  scriptum  unum  et  idem  esse  sanctum 
evangelium  lesu  Christi.  Horum  sermo  verus  est,  et  quod  est, 
loquuntur,  et  veritas  est  in  eis,  qua  pieni  qui  spiritu  Dei  aguntur 
fideles,  non  necesse  habent,  ut  aliquis  eos  doceat.  Unctio  enim 
docet  eos,  quos  nisi  doceret  ncque  unde  id  sciret,  haberet  ec- 
clesia. Quod  ut  magis  perspicuum  fiat.  — 

Recita  CAPUT  DECIMUM. 


Ecclesia  Dei  sancta  semper  nixa  est  verbo  Dei. 
Ante  adventum  Domini  sustentata  est  verbo  Dei  per 
prophetas;  Christi  tempore  testimonio  scripturarum 
defensa  est  verbo  Dei  per  ipsum  etiam  Christum;  post 
ascensionem  Domini  in  coelum  apostoli,  paracleto 
accepto,  defenderunt,  administrarunt,  probaverunt 
omnia  verbo  Dei;  lectissimi  viri,  quos  Deus  praede- 
stinarat  ante  mundi  constitutionem ,  suggerente  spi- 
ritu  sanctu,  evangelizarunt  verbum  Dei  unum  et  idem 
ea  conditione,  ut  in  perpetuum,  qui  aliud  evangeli- 
zaret  anathema  sit.  Qui  igitur  scriptis  canonicis  coér- 
ceri  nolunt,  et  ut  auctoritate  superiores  sint  verbo 
Dei  contendunt,  neque  putant  audiendum,  si  contra 
eorum  traditiones  scripta  divinitus  adducantur;  mani- 
feste reprobi  sunt,  et  eorum  sententiae  iudicioque 
standum  non  est,  quod  ad  ecclesiam  Dei  nihil  atti- 
neant,  dicente  Domino:  «  Qui  ex  Deo  est,  verba  Dei  audit: 
propterea  vos  non  auditis,  quia  ex  Deo  non  estis  ». 

Declaratio  testimonii  X. 

Cum  frequentissime,  etiam  cum  minime  opus  est,  distinctio- 
nibus  affluere  soleant  homines  contentiosi  pontificiarum  partium; 
quid  dicemus  esse  in  causa,  quod  in  re  maxime  necessaria  ad 
explicationem  quaestionis  de  ecclesia  tergiversa ntur  et  tantopere 
a  distinguendo  refugiant?  Si  ecclesiae  nomen  multiplex  est, 
quomodo  in  magnas  difficultates  quivis  non  incurrat,  si  de 
ea    quaestio    sit,  nisi   explicetur?    Ecclesia,    ut   omnes   norunt, 

graeca  vox  est,  quae  apud  nos  coetum,  concionem,  congrega- 
tionemque  significat.  Ecclesia  templum  aliquando  minus  proprie 
dieta  est,  locus  scilicet,  quo  convenitur,  ut  sit  continens  prò 
contento,  quam  signifìcationem  nunc  omittimus,  nihìl  enim  ad 
rem.  Ecclesia  item  dieta  domestica  familia,  ut  «  ecclesiae,  quae 
in  domo  tua  est,  gratia  et  pax  »,  et  in  singulis  provinciis  eccle- 
siae quoque  multae  sunt  appellatae.  «  Salutant  vos  —  inquit  — 
omnes  ecclesiae  Asiae  ».  Huiusmodi  erant  particulares  dictae 
ecclesiae,  ut  Laodicaea,  Corinthia,  Thessalonìcensis.  Coetus 
etiam  quidam  seniorum,  senatus  quidam  ex  civibus  bonis  non 
ut  nunc  ex  sacrificulis  imperitis,  qui  per  civitates  delecti  consti- 
tuebantur  ad  aequi  bonique  conservationem,  ad  ìnstitutionem 
praedicationis  evangelicae,  ad  veros,  non  inanes  diaconatus,  ut 
nunc  sit,  gerendos,  presbyterorum,  id  est,  seniorum  dicebatur 
ecclesia,  ad  quam  deferebatur  si  quis  fraterna  admonitione  tes- 
teque  adhibito  aliam  non  insti tuisset  vitam.  Aliae  provinciales 
ecclesiae  sunt,  ut  Africana,  Graeca,  Latina.  Adhuc  ex  omnibus 
provinciis,  quae  invocant  nomen  Domini  nostri  lesu  Christi, 
Christiana  ecclesia  dicitur,  in  qua  quoniam  multae  gentes  et 
nationes  vulgoque  mali  et  boni  sunt,  comparata  est  a  Domino 
sagenae  missae  in  mare  ex  omni  genere  piscium  congreganti. 
At  quoniam  ad  conventus  peragendos,  non  omnes,  qui  ad  hanc 
ecclesiam  tam  amplam  copiosamque  attinent,  convenire  possunt; 
institutum  est,  ut  aliqua  (repraesentativam  quam  vocant)  ecclesia 
sit,  in  qua  boni  et  mali  esse  possunt.  Hisce  distinctionibus  de 
ecclesia  facile  solvuntur  multa,  quae  ingeniis  sunt  proposita, 
propterea  porro  quod  non  omnia  dieta  omnibus  ecclesiis  con- 
veniant.  At  hisce  ipsis  distincdonibus  assertionibusque  ecclesia 
ea  non  comprehenditur,  de  qua  celebre  illud:  «  una  est  columba 
mea,  perfecta  una.  Tota  pulchra  es,  amica  mea,  et  macula  non 
est  in  te  ».  Nam  in  illis  ecclesiis,  in  quibus  mali  cum  bonis 
mixti  sunt,  maculam  esse  oportet  insignem,  qua  mali  denique 
peribunt.  Quae  est  igitur  ecclesia,  in  qua  macula  non  est?  Ea 
certe  est,  quae  obediens  Christo  Spiritu  sancto  agitur,  sine  ma- 
cula et  ruga,  de  qua  Paulus  apostolus.  Et  sicut  ecclesia  subiecta 
est   Christo,  ita   mulieres  sint  viris  suis  in  omnibus,  prò  qua 

Christus  seìpsum  tradidit,  ut  illam  sanctificaret  mundans  eam 
lavacro  aquae,  in  verbo  vitae,  ut  exhiberet  sibi  ipsam  gloriosam 
ecclesiam  «  non  habentem  maculam  aut  rugam  aut  alìquid  eius- 
modi,  sed  ut  sit  sancta  et  immaculata  ».  Haec  cum  illis  pulcher- 
rime  conveniunt,  «  et  macula  non  est  in  te  »,  quod  scilicet  tota 
ex  iis  sit,  neque  aliud  omnino  ipsa  sit,  quam  abluti,  sanctificati , 
iustificati  per  aspersìonem  sanguinis  lesu  Christi  et  in  spiritu 
Dei,  praeordinati  ad  vitam  aeternam,  pii  omnes,  sancii  omnes, 
omnes  filii  Dei,  de  quibus  propheta,»  «  ego  dixi,  Dii  estis  et  filii 
excelsi  omnes,  ex  quibus  Deus  dedit  buie  »  sanctae  ecclesiae 
«  quosdam  prophetas,  quosdam  apostolos,  alios  vero  evange- 
listas,  alios  autem  pastores  et  doctores,  ad  consummationem 
sanctorum  fidelium  in  opus  ministerii  in  aedificationem  corporis 
Christi  »,  hoc  est,  ut  confletur  haec  ecclesia  sancta  Dei,  quam 
ipse  Deus  praedestinavit  ante  mundi  constitutionem.  Unde  in 
Psalmis,  «memor  esto  ecclesiae  tuae,  quam  possedisti  ab  initio»: 
cuius  quoniam  caput,  petra  et  fundamentum,  Christus,  unus  est 
salus  omnibus  credentibus  in  eum,  iilud  est  certissimum,  quod 
asserii  Augustinus,  «  omnes,  qui  ante  Domini  adventum  fuerunt 
Spiritu  sancto  informati,  fide  haeserunt  in  Christo  venturo,  spe- 
que  pieni  mentem  animumque  fixerunt  in  servatore,  in  quo  et 
nos,  qui  iam  venerit,  fide  haeremus,  totoque  animo  amplecti- 
mur  salutem  nostrani  Christum  crucifixum.  Tempora  —  inquit 
ille  —  variata  sunt,  non  fides».  De  ea  re  Paulus:  «Nolo  vos  igno- 
rare, fratres,  quoniam  patres  nostri  omnes  in  Moyse  baptizati 
sunt  in  nube  et  in  mari,  et  omnes  escam  spiritualem  manduca- 
verunt,  et  omnes  eundem  potum  spiritualem  biberunt,  bibebant 
autem  de  consequenti  eos  petra,  pelra  autem  erat  Cristus  ». 

Quae  cum  verissima  sint  ex  iis  omnibus,  qui  vel  ante 
adventum  Domini  fuerunt,  vel  per  id  tempus,  quo  is  egit  apud 
mortales,  vel  quo  nos  sumus,  quove  alii  erunt  aliquando  vere 
credentes  in  unigenitum  Dei  ad  novissimum  usque  diem,  quo 
dabit  in  regnum  Deo  patri,  ex  iis,  inquam,  omnibus  commu- 
nione  capitis  et  spiritus  quoddam  veluti  corpus  conficitur,  quae 
sancta  ecclesia,  sponsa  Christi,  civitas  Dei  dieta  est,  et  coelestis 
Hierusalem,   non    ab   haereticis,    ut    impudentissime  obtrectant 

corruptissimi  homines  quidam,  ut  veritatem  in  profundo  abstru- 
dant,  sed  a  prophetis  ubique,  ab  apostolis,  et  sanctìs  discipulis 
Domini  passim.  De  qua  magnus  ille  lohannes:  «  Et  venit  ad  me 
unus  de  septem  angelis  dicens:  —  Veni,  et  ostendam  tibi  spon- 
sam,  uxorem  agni,  —  et  sustulit  me  spiritu  in  montem  magnum 
et  altum,  et  ostendit  mihi  civitatem  sanctam  Hierusalem,  descen- 
dentem  de  coelo,  habentem  claritatem  Dei,  cuius  cives  dixerat 
esse  signatos  magno  numero  ex  omnibus  gentibus  et  tribubus  et 
populis  et  linguis  ».  Hanc  civitatem,  quae  sanctam  et  universam 
ecclesiam  Dei  significat,  sic  exponit  Augustinus:  «  Hierusalem 
verbum  est  hebraeum,  et  interpretatur  visio  pacis,  cuius  cives 
sunt  omnes  sanctificati  homines,  qui  fuerunt,  qui  sunt,  qui  futuri 
sunt.  In  hac  ncque  macula  est,  neque  ruga,  ecclesia  Spiriti  sancto 
piena;  adde  omnes  illas  laudationes,  Dei  vivi  columna,  quae 
errare  non  potest  ullo  modo,  quo  inferi  portae  in  eam  praeva- 
leant».  Hanc  unam  sibi  statuii  Christus  sponsam,  quae  una  est 
ex  lectissimis  partibus  omnium  illarum  ecclesiarum.  Non  est 
bigamus  Christus,  hac  cum  una  est  usque  ad  consummationem 
saeculi,  nimirum  cum  iis,  ex  quibus  tota  illa  constituitur,  ablutis, 
sanctificatis,  iustifìcatis,  praedestinatis  ante  mundi  constitutionem, 
praeordinatis  ad  vitam  aeternam,  quibus  Christus,  quantum  se 
aperit,  quantum  Spiritus  sanctus  communicat,  quantum  pater 
Domini  nostri,  lesu  Christi,  revelat,  tantum  ab  his  ipsis  novit 
ecclesia  illa,  quae  sagenae  comparata  est.  Iis  enim  dilectis,  vo- 
catis,  sanctis,  qui  spiritu  Dei  aguntur  et  fìlii  Dei  sunt,  asper- 
git  Deus  nunc  maiori  nunc  minori  numero,  ut  sibi  placitum 
est,  ecclesias  illas,  quae  continent  malos  et  bonos.  Boni,  quia, 
ut  docet  Dominus,  semper  odio  fuerunt,  sunt  et  erunt  mundo, 
nihil  mirandum  est,  si  pauci  sint,  et  aliquando  habeantur  in 
despectu,  et  eorum  vita  aestimetur  insania.  Quin,  ut  apte  quivis 
colligere  potest,  saepissime  in  exiguum  atque  angustum  locum 
adducta  est  ecclesia  Dei,  quae,  inquit  Augustinus,  «semper 
pauciori  numero  contenta  fuit  »,  ita  ut  prophetarum  tempore  vix 
quidam  veluti  prò  semine  a  Deo  servati  sint,  clamante  propheta, 
«  nisi  Dominus  exercituum  reliquisset  nobis  semen,  quasi  So- 
doma fuissemus  et  quasi  Gomorrae  similes  essemus  ». 

Haec  sancta  ecclesia  saepe  ex  admirabili  provìdentìa  Dei 
aucta,  saepissime  in  angustum  adducta  locum,  exacta  est  atque 
exclusa,  substituente  se  in  eius  locum  pharisaica  et  mundana; 
ut  (quod  exempli  causa  dicimus)  Christì  tempore  pharisaei  sum- 
mique  pontifices  et  sacerdotes,  arrogato  sibi  nomine  ecclesiae, 
Christum  in  crucem  sustulerunt,  Dei  ecclesia  depressa,  reproba- 
verunt  lapidem,  qui  erat  constituendus  in  caput  anguli,  eiecerunt 
apostolos,  occiderunt  sanctos  Dei.  Quamobrem  nihil  mirum  vi- 
deri  debet,  si  ab  iis,  qui  in  coeno  mundi  obvoluti  sunt,  saepissime 
statuantur  prò  ecclesiarum  praefectis  ii,  qui  non  plus  ad  petram 
Christi  attinent  quam  ludas,  «  in  cuius  typo,  inquit  Augustinus, 
significati  sunt  mali  episcopi».  Favet  mundus  suis,  nobilitatem 
generis,  prudentiam  hominum,  peritiam  rerum  humanarum  et 
huiusmodi  ampullas  amplectitur:  quamobrem  saepe  contigit,  ut 
ab  iis  gubernata  fuerit  ecclesia,  in  quibus  non  modo  non  sit 
spiritus  Dei,  sed  bene  spiritus  Satanae,  solitus  transfigurare  se 
in  angelum  lucis,  saeviens  in  ecclesiam  Christi  summo  consensu 
gentium  et  populorum,  qui  pietatis  fuco  et  ecclesiae  titulo  per 
haereses  aliquas  mundanae  prudentiae  acceptissimas  et  proba- 
biles  verbo  Dei  non  probatas  ab  hac  ecclesia  sancta  abducuntur. 
linde  Cyprianus:  «  Quid  vero  astutius,  quam  ut  Christi  adventu 
detectus  ac  prostratus  inimicus,  videns  idola  derelicta,  et  per 
nimium  credentium  populum  sedes  suas  ac  tempia  deserta, 
excogitaverit  novam  fraudem,  ut  sub  ipso  christiani  nominis 
titulo  fallat  incautos?  Haereses  invenit  et  schismata,  quibus  sub- 
verteret  fidem,  veritatem  corrumperet,  scinderet  unitatem.  Rapit 
de  ipsa  ecclesia  homines,  et  dum  sibi  appropinquasse  iam  lumini 
atque  evasisse  saeculi  noctem  videntur,  alias  nescientibus  tene- 
bras  rursus  infundit,  ut  cum  evangelio  Christi  et  cum  observa- 
tione  eius  et  lege  non  stantes,  christianos  se  vocent,  et  ambu- 
lantes  in  tenebris  habere  se  lumen  existiment,  blandiente  adver- 
sario  atque  fallente,  qui  secundum  apostoli  vocem  transfigurat 
se  velut  angelum  lucis,  et  ministros  subornat  suos  velut  ministros 
iustitiae,  asserentes  noctem  prò  die,  interitum  prò  salute,  despe- 
rationem  sub  obtentu  spei,  perfidiam  sub  praetextu  fidei,  anti- 
christum  sub  vocabulo  Christi».    Haec  ille:  ex  quibus   patet» 

nihil  esse  potius  ecclesiis,  in  quibus  boni  et  mali  permixti  sunt, 
quam  ut  traditiones  et  instituta,  quibus  longo  temporis  spatio 
nonnihii  vitii  potuit  accedere,  expendant  atque  examinent  omnia 
verbo  Dei,  quod  ex  lectissimis  membris  illius  ecclesiae  per 
Spiritum  sanctum  non  uni  aut  alteri  ecciesiae  sed  universis 
relictum  est,  ut  pura  atque  incorrupta  doctrina  irrigari  possint 
corda  fidelium  gentium  et  nationum,  manante  ex  fonte  puris- 
simo verbi  Dei. 

Nam  quod  quaedam  ex  iis  ecclesiis  inani  cogitatione  tu- 
meant  atque  inflentur,  simillime  sunt  synagogis  ludaeorum 
iactantium,  «  semen  Abrahae  sumus  »,  quae  veluti  ex  hoc  sibi 
persuaderent,  non  posse  errare:  at  Deus  illis  odiosis  et  super- 
bis reiectis  suscitavit  ex  gentibus  veros  filios  Abrahae:  qua- 
mobrem  inanem  illorum  fiduciam  reprehendit  Johannes  Bapti- 
sta  inquiens:  «  Et  ne  velitis  dicere  intra  vos,  patrem  habemus 
Abraham  ».  Huiusmodi  ostentationes  sunt  eorum,  qui  dicunt: 
«  errare  non  possumus,  quia  promissum  est,  ecce  vobiscum 
sum  usque  ad  consummationem  saeculi  »,  quasi  id  sibì  tantum 
et  non  apostolis  potius  et  vere  piis  sit  dictum,  quibus  cum 
semper  est  spiritus  Christi.  Videant  prius,  qui  et  quales  ipsi 
sint;  lustrent  animo,  an  ab  ecclesia  illa  sancta  discesserint,  an 
aliud  evangelium  receperint,  vitalique  mortiferum  miscuerint, 
seductione  Satanae,  an  oppugnent  an  velarint  beneficium  san- 
guinis  Christi.  an  contumeliis  insecuti  fuerint  spiritum  gratiae. 
Putabat  se  populus  ludaicus  populum  Dei  ;  appellatus  ita  in 
scripturis  sanctis  persaepe  fuerat,  et  tamen  non  erat  iam  populus 
Dei.  Vide,  ne  id  libi  contingat,  quae  superbe  admodum  efferris, 
quae  in  sanctos  Dei  saevis,  ecclesiae  nomine.  Id  ut  scias  tibi 
potuisse  contingere,  si  quid  te  commonere  potest  apostolus 
Paulus,  audi  commonentem  apostolum,  «  vobis  ego  dico  gen- 
tibus, quamdiu  ego  sum  gentium  apostolus,  ministerium  meum 
honorificabo»,  ubi  dixisset  gentes  esse  velut  oleastrum  inser- 
tum  in  ramis  popuii  Dei,  ludaici  scilicet,  subdit:  «  Noli  altum 
sapere,  sed  time.  Si  enim  Deus  naturalibus  ramis  non  pepercit, 
ne  forte  nec  tibi  parcat.  Vide  ergo  bonitatem  et  severitatem 
Dei,  in  eos  quidem,  qui  ceciderunt,  severitatem,  in  te   autem 

bonitatem  Dei,  si  permanseris  in  bonitate,  alioqui  et  tu  excide- 
ris  ».  Quid  ergo  tumes?  non  sunt  haec  ex  haereticis,  sed  ex  apo- 
stolo sanctissimo  Paulo.  Lege  haec,  perpende  etiam  atque  etiam, 
fatere  nihil  esse  tutius,  quam  si  verbo  Dei,  quo  se  prophetae, 
quo  se  apostoli,  quo  se  discipuli  Domini,  quo  se  martyrès, 
robora  illa  ecclesiae  Dei,  sustentarunt,  defenderunt,  confirmarunt, 
itidem  omnes  ecclesiae,  omnia  expendant  atque  examinent,  et 
ad  Deum  conversae  cum  coelesti  Hierusalem,  cui  oportet  omnes 
ecclesias,  quae  sanctae  esse  velint,  esse  coniunctissimas,  ad  quam 
veluti  communionem  sanctorum  se  referunt  omnes  credentes, 
infirmi  etiam,  si  quid  in  dubio  est,  ut  pie  sancteque  credant; 
cum  hac,  inquam,  coelesti  Hierusalem,  sancta  ipsa  catholica 
et  apostolica  ecclesia,  quae  sine  ruga  et  sine  macula  est,  quae 
habet  claritatem  Dei,  omnes  una  sapienter  concinant,  «  lucerna 
pedibus  meis  verbum  tuum,  et  lumen  semitis  meis». 

Recita  CAPUT  UNDECIMUM. 


Scripta  peritorum  hominum,  quantalibet  ii  sancti- 
tate  doctrinaque  sint,  nullo  modo  cum  scripturarum 
canonicarum  excellentia  comparari  posse  monet  Au- 
gustìnus.  Huic  sententiae  consona  est  illa  Cyrilli: 
—  optimum  fuerit,  Hermia,  non  curare  aliorum  proca- 
citatem,  qui  probatam  mentem  nobis  auferunt,  sed 
magis  fidei  canonem  rectum  et  non  perversum,  hoc 
est,  sermones  ab  apostolis  factos,  nec  aliis  quam  illis 
applaudere  nos  decet,  ac  dicere:  «Non  vos  estis,  qui 
loquimini,  sed  spiritus  patris  vestri,  qui  loquitur  in  vobis  ». — 

Declaratio  testimonii  XI. 

Qui  negant  contentionis  cupidissimos  esse  pontificios  scri- 
ptores,  quid  hic  dicent?  quo  spectant  illa  iurgia  et  magnae 
contentiones  misere  excogitatae  ad  aeque  benedicta  maledicta 
Germanorum  oppugnanda?  qui  in  re  perspicua  difficultatem 
adferunt,  quid  facient  in  obscura?  pudet  me  diu  de  hac  re  apud 
tales  viros  dicere,  apud  quos  satis  esse  arbitror,  si  dicto  Cyrilli 
et  aliorum  omissis,  Augustini  sententiam  recitem.  Ad  quem 
autem  scribit  Augustinus?  nempe  ad  Hieronymum  excelienti 
doctrina  et  acri  iudicio  summoque  ingenio  virum,  descendentem 
prope  in  arenam  et  campum.  Num  in  se  adductam  sententiam 
reiecit  Hieronymus?  minime.  Quid  igitur  rabulae  contendant, 
non  sat  scio.  Quid  vero  ait  Augustinus?  «  Ego  fateor  charitati 
tuae,  solis  eis  scripturarum  libris,  qui  iam  canonici  appellantur, 
didici  hunc  timorem  honoremque  deferre,  ut  nullum  eorum 
auctorem  scribendo  aliquid  errasse  firmiter  credam;  alios  au- 
tem ita  lego,  ut  quantalibet  sanctitate  doctrinaque  praepolleant. 

non  ideo  verum  putem,  quia  ipsi  ita  senserunt,  sed  quia  mihi 
vel  per  auctores  illos  canonicos,  vel  probabili  ratione,  quod  a 
vero  non  abhorreant,  persuadere  potuerunt.  Nec  te,  mi  frater, 
sentire  aliquid  aliter  existimo,  prorsus,  inquarti,  non  te  arbitror 
sic  legi  tuos  libros  velie,  tamquam  prophetarum  aut  apostolorum, 
de  quorum  scriptis,  quod  omni  errore  careant,  dubitare  nefarium 
est  ».  Et  alibi :«  in  opusculis  posteriorum,  quae  libris  innumera- 
bilibus  continentur,  sed  nullo  modo  illi  sacratissimae  canonica- 
rum  scripturarum  excellentiae  coaequantur,  etiam  in  quibus- 
cumque  eorum  invenitur  eadem  veritas,  longe  tamen  est  impar 
eorum  auctoritas  »,  Quae  si  verissima  sunt,  cur  magnis  com- 
mentationjbus  oppugnantur  Germani,  qui  idem  quod  Augustinus, 
quod  Cyrillus  dixerunt?  Qui  tot  clamoribus  opus  est?  In  iis  ego 
ne  augustos  et  pios  principes  multis  morer. 

Recita  CAPUT  DUODECIMUM. 


Interpretes,  quos  doctores  vocant,  oratorum,  poé- 
tarum,  philosophorum  perstudiosi  fuerunt,  nonnun- 
quam  abierunt  in  commenta  cogitationesque  eorum. 
Non  protinus  ergo  asserenda,  quaecumque  ab  illis 
dieta  sunt,  sed  expendenda  verbo  Dei;  scriptum  est 
enim:  «et  interpretes  tui  praevaricati  sunt  in  me,  et  venerunt 
structores  tui  destruentes  te,  et  dissipantes  a  te  exibunt  ». 

Declaratio  testimonii  XII. 

Testantur  ii  ipsi,  qui  magna  volumina  commentis  interpre- 
tationibusque  impleverunt,  se  oratorum,  poétarum,  et  philoso- 
phorum fuisse  perstudiosos.  Alii  enim  rethoricen  publice  docue- 
runt,  alii  se  ciceronianos  esse  putarunt,  quidam  in  Aristotele 
interpretando  aetatem  ronsumpserunt,  alii  platonicos  prope  chri- 
stianos  esse  rati  sunt.  Poétis  vero  quam  sese  oblectarint,  quivis 
intelliget,  qui  eorum  libros  videat  saepe  versibus  adspersos. 
Quamobrem  nihil  est  mirandum,  si  ex  iucundissima  eorum  lec- 
tione,  quasi  ex  consuetudine  haeserunt  aliqua  animis,  quae  dum 
legerent  in  scripturis  canonicis,  quasi  id  concinentibus,  offere- 
bantur.  Solet  enim  id  fieri,  ut  quod  vel  opinione,  vel  persuasione 
tamquam  probabile  in  animum  induximus,  facile  credamus, 
videaturque  quodcumque  legimus  idem  persuadere  ac  probare. 
Etenim  ad  motus  quosdam  et  impressiones  animorum  faciendas 
permagni  refert,  quibus  auctoribus  familiariter  utaris,  quos  quo- 
tidie  libros  habeas  in  manibus.  Aristotelis  studiosus  facile  arbitrii 
libertatem  credet,  quod  a  peripatetico  didicerit,  si  ex  necessitate 
omnia  fierent,  frustra  consultatio,  frustra  esset  prudentia,  frustra 
quae  in  homine  ratio  dicitur.   Qui  stoico  operam  dedit,  in  illud 

fertur  proclivius.  Non  sunt  hominis  viae  eius,  quod  fato  agi 
omnia  acceperit  aliquando.  Putabit  alter  hoc,  alter  illud  posse 
stare  cum  scriptis  divinitus.  Quamobrem,  cum  variae  sectae 
sint  philosophorum,  oratorum  et  poétarum,  quibus  non  vulgares 
adolescentes  se  a  pueris  dediderunt,  et  firmiore  aetate  bis  etiam 
delectati  theologiam  professi  sunt;  et  dictionis  genus  facile  reco- 
gnoscimus,  et  aliqua  etiam,  quae  philosophum  potius,  aut  ora- 
torem,  nonnunquam  poétam,  redoleant,  quam  apostolum  purum, 
gravem  et  firmissime  haerentem  verbo  Dei  :  optima  ergo  Cyrilii 
et  Augustini  sententia  est,  quam  superiori  capite  recitavimus, 
de  scripturis  canonicis,  in  quibus  neque  retractationes,  neque 
lapsus,  neque  errata  legimus,  ut  in  iis,  qui  interpretationibus  et 
commentariis  magnopere  excellere  videntur. —  Quid  ergo,  inquiet 
aliquis,  eorum  dieta  ac  sententias  adducis  in  medium,  ac  velati 
patronos  atque  advocatos  adesse  iubes  sententiarum  tuarum?  — 
Dicam,  et  in  quod  auctores  ipsi  non  adspirarunt,  nunquam  ego 
id  deferam  doctissimis  et  prudentissimis  viris.  Quid  ergo  est? 
incidimus  in  tempora  perdita  ac  misera,  addite  etiam,  si  velitis, 
suspiciosa.  Cum  aliquid  dicimus,  dubitant  homines,  ne  nova,  ne 
efficta  sint  a  nobis  aut  ab  iis  accepta,  qui  in  invidiam  rapti 
sunt,  veluti  perturbata  religione.  Huic  suspicioni  medemur,  si 
ab  iis,  qui  laudati,  qui  idonei  auctores  diutissime  fuerunt  habiti, 
ostendamus  aliquando  fuisse  probata.  Doctores  itaque  isti  atque 
interpretes  in  opinionem  adducere  possunt,  fidem  facere  piene 
non  possunt.  Ut  ergo  nemo  ea,  quae  proponimus  et  dicimus, 
a  nobis  primum  sine  pietate  excogitata  et  dieta  putet,  et  e 
numero  eorum  esse,  quae  in  aliquorum,  qui  probi  sunt  et  periti 
habiti,  cogitationem  minime  unquam  ceciderint;  adducimus  dieta 
et  sententias  veterum  interpretum,  quos  non  propterea  conferi- 
mus,  aut  conferendos  putamus  cum  scriptoribus  illis  primis, 
non  humano  sed  divino  testimonio  probatis:  quin  fatemur  hosce 
doctores  lapsos  interdum.  Atque  utinam  eorum  sinistra  patientia 
aiiave  causa  non  itum  sit  in  abusus  !  Si  enim  tum  primum  resti- 
tissent,  cum  tam  multi  tamque  firmi  non  erant  abusus,  difficil- 
limo  hoc  tempore  non  laboraremus.  At  ex  iis  quidam  peritiores 
augustioresque,  de   gratia  fundamentis  praeclare  iactis,  caetera 

contempserunt,  quasi  surgente  ingenti  hoc  aedificio  parietìnae 
superstitionum  et  perversarum  opinionum  stare  non  possent, 
coUapsura  per  se  mirum  in  modum;  quidam  imprudentiores 
demulserunt  plebeculas,  variis  ritibus  institutis,  prope  ethnicis,  et 
rithmis  compositis,  commentisque  poéticis  quibusdam  receptis: 
alii  suffarcinatione  umbrarum  veluti  legalium,  quibus  augeretur 
studium  pietatis,  cum  minus  nihil  sit  factum,  sed  bene  invectus 
incredibilis  cumulus  superstitionum,  offusaque  nox  luci  cvange- 
licae,  imminutaque  magna  ex  parte  fiducia  illa  in  Deum  patrem, 
in  Christum  lesum,  in  spiritum  Dei  nostri.  Quod  factum  hodie 
liquidissime  videmus,  recognoscimusque  praedictum  a  Spiritu 
sancto,  compellante  ecclesiam  bis  vocibus:  «  Et  interpretes  tui 
praevaricati  sunt  in  me,  et  venerunt  structores  tui  destruentes 
te  et  dissipantes  a  te  exibunt  ». 

Recita  CAPUT  DECIMUM  TERTIUM. 


Commentum  ignis  purgatorii  a  pythagoricis,  pla- 
tonicis  et  poétis  magna  ex  parte  esse  sumptum,  per 
assertionem  eius  commenti,  remissionem  peccato- 
rum  infringi,  reclamantibus  omnibus  prophetis  san- 
guini testamenti  singularem  iniuriam  fieri,  apostolis 
longe  ali  ter  docentibus,   «ne  evacueretur  crux  Christi  ». 


Declaratio  testimonii  XIII. 

Hoc  commento  ignis  purgatorii  nihil  quidquam  infirmius, 
nihil  tamen  quaestuosius  unquam  fuit  episcopis,  quorum  cupi- 
ditati  nimis  angustus  visus  est  orbis  terrarum.  li  simillimi  sunt 
eorum,  de  quibus  ethnici  dixerunt,  «  exhauriunt  domos,  et  su- 
perstitione  animos  implent  ».  Missa  facio  incommoda  accepta, 
abusus,  blasphemias,  quae  praeter  omnium  opinionem,  qui  tum 
commentum  primum  nascens  tolerarunt,  secuta  sunt.  Unum  dico, 
remissionem  peccatorum  hoc  commento  infringi,  merum  evan- 
gelium:  «  Venite  ad  me  omnes—  inquìt  Christus  —  qui  laboratis 
et  onerati  estis,  et  ego  reficiam  vos:  tollite  iugum  meum  super 
vos  et  discite  a  me,  quia  mitis  sum  et  humilis  corde,  et  inve- 
nietis  requiem  animabus  vestris  ».  —  Falleris,  inquiunt  pseudo- 
christi,  si  post  baptisma  mole  peccatorum  laborans  et  oneratus, 
Christo  licet  te  quantumvis  commendes  iugumque  crucis,  quod 
ille  tulit,  super  te  expendas,  aliamque  instituas  vitam,  putes  post 
mortem  statim  requiem  inventurum,  nisi  te  mercimoniis  nostris 
redemeris.  —  Christus,  inquies,  prò  me  mortuus  est.  —  Quid  tuni? 
respondent  illi,  culpa  ob  Christi  mortem  es  liberatus,  poenae 

taraen  temporariae  sunt  pendendae.  —  Falsa  ergo  tot  oracula  pro- 
phetarum  recipientium  malora  quaedam  de  Christo,  eius  scilicet 
morte  delenda  esse  non  modo  peccata,  sed  memoriam  etiam 
peccatorum.  Isti  autem  non  modo  memoriam,  sed  cruciatus  et 
tormenta  multis  ac  multis  annorum  millibus  restare  asserunt. 
Quid  autem  Esaias  prò  Christo  pollicetur?  «  Ego  sum,  ego  ipse 
sum,  qui  deleo  iniquitates  tuas,  et  peccatorum  tuorum  non  re- 
cordabor  amplius  ».  Quid  hoc  est?  «deleo».  Quid?  «non 
recordabor  amplius  ».  Et  «  delevi,  inquit,  ut  nubem  iniquitates 
tuas  et  quasi  nebulas  peccata  tua  ».  Et  quoniam,  ut  conse- 
cratum  est  memoriae  a  sanctissimis  apostolis,  «  huic  omnes 
prophetae  testimonium  perhibent,  remissionem  peccatorum  », 
recipit  Hieremias:  «  quaeretur  iniquitas  Israel  et  non  erit,  et  pec- 
catum  luda  et  non  invenietur  ».  Quid  est?  «  non  erit  ».  Quid  est? 
«  non  invenietur  ».  Et  alibi:  «  et  peccati  eorum  non  memorabor 
amplius».  Ezechiel  item:  «omnium  iniquitatum  eius,  quas  ope- 
ratus  est  non  recordabor  ».  Et  Michaeas:  «  deponet  iniquitates 
nostras  et  proiciet  in  profundum  maris  omnia  peccata  nostra». 
Et  David:  «  quantum  distat  ortus  ab  occidente,  longe  fecit  a 
nobis  iniquitates  nostras  ».  Quae  omnia  ut  essent  piena  ac  firma, 
Christus  mortuus  est  et  resurrexit  sedetque  ad  dextram  Dei 
patris  apparens  vultui  Dei  prò  nobis,  qui  per  Esaiam  ea  de  re 
peramanter  exsultat,  gratulaturque  quodammodo  nobis  de  pie- 
nissima remissione  peccatorum.  «  Venite  et  arguite  me,  dicit 
Dominus.  Si  fuerint  peccata  vestra  ut  coccinum,  quasi  nix  deal- 
babuntur,  et  si  fuerint  rubra  sicut  vermicuius,  velut  lana  erunt  ». 
Si  dicerem  nivem  esse  atram,  quis  ferret?  Si  fuloni  dicerem  in 
lana  optime  curata  restare  sordes  eluendas,  excandesceret  ira- 
cundia  homo,  qui  peritissimus  eius  artis,  in  ea  lana  curanda 
summam  diHgentiam  impedisse!,  et  merito,  si  fuisset  optime 
curata. 

Qui  ergo  dìxerit  ob  Christi  mortem  non  omnem  remissionem 
peccatorum  esse  factam,  quantum  in  se  est  dicit:  —  Ecce  ego  ve- 
rno, ecce  ego  arguo:  peccata  nostra  non  sunt  dealbata  sicut  nix, 
non  sunt  munda  velut  lana.  —  Tu  vide  iam,  quam  haec  verba  re- 
pugnent  promissis  Dei,  quam  sint  immemores  beneficii  sanguinis 

Christi,  quam  ingrati  ii,  qui  abierint  in  has  blasplemias.  Sunt  alia 
prope  infinita,  quae  adduci  possunt  ex  prophetis;  inter  quae  et 
illud  tritum,  «  vere  languores  nostros  ipse  tulit  et  dolores  nostros 
ipse  portavit  »,  «  Vere  portavit  »  dixit,  ne  tu  inanem  aliquam  sed 
plenam  remissionem  delictorum  factam  esse  putes.  Et  «  languores 
et  dolores  »  dixit,  ut  quivis  intelligeret,  cum  crudelissime,  gra- 
vissimis  poenis  inquam,  fuisset  affectus  innocentissimus  Christus, 
has  poenas  fuisse  pensas  prò  iis  poenis,  quibus  debuissent  af- 
fici ob  eorum  delieta  electi  Dei.  Nam  certe  ob  quid  aliud  poenae 
acerbissimae  pensae  sint  ab  innocentissimo  Christo,  nihil  potest 
dici,  nisi  prò  poenis  ob  delieta  electorum  suorum.  Neminem  vero 
tam  impium  esse  arbitror,  qui  ausit  dicere,  poenas  acerbissimas 
Christi  non  fuisse  satis  prò  poenis,  quae  vel  ante  baptismum, 
vel  post  baptismum  deberentur  ob  delieta  electorum  Dei.  Nam 
si  hae  non  sunt  satis,  nullae  unquam  erunt  satis;  aut  sì  sunt 
satis  tantum  prò  poenis  delictorum  ante  baptismum,  non  ex- 
pedit  baptizari,  nisi  cum  prope  abeundum  est  e  vita.  Haec  hae- 
resis  proxime  accedit  ad  eam,  quae  fuit  de  lapsis  post  baptis- 
mum. Quasi  vero  Spiritus  sanctus  et  benignitas  Dei  non  sit 
semper  eadem,  quacumque  bora  conversus  fuerit  peccator  a  vita 
mala,  et  merita  Christi  sint  ad  mensuram,  et  eius  crux  non  satis 
fuerit  prò  nobis  diu  viventibus,  nisi  nos  ipsi  poenis  nostris  sup- 
pleverimus.  At  quidem  ille  maiori  benevolentiae  signo  non 
poluit  declarare  quam  nos  amaret,  quam  ut  peccatorum  nostro- 
rum  poenas  ultro  luerit,  ne  nos  lueremus.  Quamobrem  iam 
ferme  moriens,  ut  Spiritus  sanctus  per  Davidem  praedixerat,  pie 
admodum  clamabat  e  cruce:  «  Deus,  Deus  meus,  quare  dere- 
liquisti  me?  Verba  delictorum  meorum  ».  Suscipe  iam  cogita- 
tionem  dignam  homine  christiano.  Quidnam  is,  de  quo  scriptum 
est:  «qui  peccatum  non  fecit,  nec  inventus  est  dolus  in  ore 
eius  »,  dicat:  «  verba  delictorum  meorum  »?  Age  cum  his  perpen- 
damus  verba  patris,  «  propter  scelus  populi  mei  percussi  eum  ». 
Viden',  quod  isti  petunt,  ut  eorum  verbis  utar,  plenarie  poena 
satisfactum  sit  divinae  iustitiae?  Qua  de  re  audi  communionem 
sanctorum.  Omnes  enim,  qui  ad  Christum  attinent,  gratias 
agunt,  et  non  modo  ore  fatentur,  ut  pseudochristiani  multi,  sed 

corde  etiam  id  firmissime  credunt  ad  eorum  iustitiam,  et  Chri- 
stum  volunt,  fatentur,  amplectuntur  iustificatorem.  «  Ipse  autem 
vulneratus  est  propter  iniquitates  nostras,  attritus  est  propter  sce- 
lera  nostra,  disciplina  pacis  nostrae  super  eum  et  livore  eius  sanati 
sumus».  «Pacis  nostrae»  dixit,  «et  sanati  sumus  »  dixit,  ut 
ostenderet,  relieto  in  nobis  fomite  peccati,  non  inducias,  non  cu- 
rationem  valetudinis  infirmam,  sed  quotiescumque  ad  ipsum  re- 
dierimus,  remissione  piena  peccatorum,  pacem  et  salutem  veram 
datam  nobis  per  Christum.  Qua  de  re  audi  apostolum:  «  quo- 
niam  quidem  Deus  erat  in  Christo,  mundum  reconcilians  sibi, 
non  imputans  illis  peccata  ».  Numquid  prò  his,  in  ignem  conii- 
cieris  ad  cruciatus  temporarios?  An  hoc  est  non  imputare?  Item 
alibi  inquit:  «  lustificati  ergo  ex  fide,  pacem  habemus  ad  Deum 
per  Dominum  nostrum  lesum  Christum»,  Et  «ne  evacueretur 
crux  Christi,  —  inquit,  —  charitas  Christi  urget  nos  aestimantes 
hoc,  quoniam,  si  unus  prò  omnibus  mortuus  est,  ergo  omnes 
mortui  sunt,  et  prò  omnibus  mortuus  est  Christus,  ut  qui  vivunt 
iam  non  sibi  vivant,  sed  ei,  qui  prò  ipsis  mortuus  est  et  resur- 
rexit».  Itaque,  si  redempti  per  sanguinem  Christi,  in  ignem 
cruciarentur,  non  sibi  cruciarentur,  sed  Christo,  «  qui  —  inquit  — 
est  donans  vobis  omnia  delieta».  Quomodo  «donans»?  Tutis- 
simum  est,  inquit  Augustinus  et  Irenaeus,  scripturam  per  scri- 
pturam  exponere.  Idem  ait  apostolus,  «  donantes  vobismetipsis, 
si  quis  adversum  aliquem  habet  querelam,  sicut  et  dans  donavit 
vobis,  ita  et  vos>.  Num,  si  quis  iniuriam  nobis  intulit,  iubet 
Dominus  ut  abesse  illum  a  culpa  dicamus,  at  supplicium 
nihilo  minus  aliquod  sumamus  prò  tempore?  Minime.  Sed  li- 
béralissime condonandum  monet;  si  peccaverit,  non  modo  sep- 
ties,  sed  septuagies  septies,  semper  ita  condonandum  iubet,  ut 
ne  irae  vestigium  sit,  ita  ut  ne  meminisse  quidem  iniuriarum 
velimus,  et  de  illis  ipsis  bene  mereamur;  id  non  sequeretur,  si 
non  et  ita  ipse  semper  nobis,  cum  redierimus,  donaret:  «Do- 
nantes, inquit,  vobismetipsis,  si  quis  adversum  aliquem  habet 
querelam,  sicut  et  dans  donavit  vobis,  ita  et  vos  ».  Dubiumne 
id  est,  quis  sit  «  ut  dans  donavit  vobis  »?  Haec  vel  piis  animis 
satis  sunt;    ut  impiis  aìiqua  sint  satis,    non  est  requirendum. 

Riformatori  italiani  del  Cinquecento  - 11.  8 

Quamobrem  credere  debemus,  quod  uno  ore  tam  firme  testantur 
prophetae,  quacumque  bora  conversus  fuerit  peccator,  spiritu 
Dei  commonitus,  et  dono  gratiae  Dei  in  viam  redierit,  exstare 
Deum,  divina  illa  liberalitate,  non  peccati,  non  vindictae  ullius 
memorem,  sed  paratissimum  ad  excipiendum  per  lesum  Chri- 
stum  summa  etiam  laetitia,  «  per  quem  —  inquit  apostolus,  — 
reconciliavit  sibi  Deus,  quae  sunt  in  coelis  et  quae  in  terris  ». 
Nam  quod  centra  tot  tantaque  testimonia  prophetarum  et 
apostolorum,  tres  vel  quatuor  suboscuros  et  incertos  locos  scri- 
pturae  pervertunt,  faciunt  ut  solent  caetera.  At  praeponenda  sunt  a 
vobis,  in  quibus  habitat  spiritus  Dei,  multa  paucis,  certa  incertis, 
firmissima  infirmis,  in  quibus,  quoniam  ad  aliud  properat  oratio 
mea,  nolo  multum  mora  ri.  Locum,  quem  ex  epistola  ad  Corin- 
thios  prima  de  igne  adducunt,  Chrysostomus  et  Theophilactus 
ea  in  epistola  non  de  purgatorio  igne,  sed  gehennae  interpre- 
tantur.  Augustinus  non  modo  interpretatur  sed  argumentatur, 
probatque  per  eum  ignem  tribulationis  tentationem  debere  in- 
telligi.  Quod  ex  Matthaei  evangelio  colligunt,  id  tale  est,  ut 
quivis  intelligat  ingenium  eorum,  qui  abusus  defendunt.  Si  qui 
sunt,  qui  plus  nimio  dialecticentur  in  sacris  libris,  hi  sunt  scho- 
lastici  homines;  tamen,  ut  pervicacia  vincant,  non  pudet  eos 
coUigere  ex  negativa  propositione  affirmationem,  quem  dolum 
sophistarum  omnes  dialectici  rident.  li  ut  nobis  illudant  et  po- 
pulo  Dei,  cum  placet,  dialecticae  regulis  omnia  examinant  atque 
obstringunt,  cum  rursus  placet,  reiciunt  eam  omnem  disciplinam, 
et  intra  cancellos  ipsi  conti  neri  nolunt.  Astute.  At  Augustinus 
et  Hilarius  antiqui  et  doctissimi  interpretes  non  bis  dolis.  li, 
cum  singillatim  ea  verba  ponderassent  atque  illustrassent  magnis 
commentariis,  nihil  tale  viderunt  posse  colligi.  Conclusionemeiicit 
Hilarius  assimiiem  praemissae.  Omnino  peccata  cuiusque  generis 
remittenda,  blasphemiam  in  Spiritum  sanctum  non  remittendam. 
At  isti  magni  dialectici  ratiocinantur  ex  eo,  quod  de  aliquibus 
negatur,  patet,  quod  de  quibusdam,  conceditur.  Unde  hoc  dia- 
lecticae genus?  negatur  de  aliquibus  homo,  si  dixero,  homo 
neque  lapis  est  ncque  lignum;  ergo  concedendum  est  aliquem 
hominem  esse  lignum.  At  ne  in  his  diutius,  Augustinus  tandem 

absolvit  quaestionem  his  verbis:  «  Quod  scriptum  est  in  evan- 
gelio Marci,  «non  habebit  remissionem  in  aeternum,  sed  reus 
ent  aeterni  delieti»,  quid  est  aliud,  quam  id,  quod  secundum 
Matthaeum  legitur,  «  non  remittetur  ei,  neque  in  hoc  saeculo, 
neque  in  futuro  »?  Aliis  quippe  verbis  et  alio  loquendi  modo, 
eadem  ipsa  est  expressa  sententia,  alium  evangelistani  non  de- 
struit  alius  sed  exponit  ».  Ex  Malachiae  verbis  firmi  nihil  habent 
adversarii.  Loquitur  enim  is  de  lohanne  Baptista,  quemadmodum 
declarat  Dominus  ipse  in  evangelio;  prosequitur  postea  propheta 
coniunctim,  ut  ordo  postulat,  adventum  Messiae,  qui  dicitur  Chri- 
stus.  Si  de  alia  re  sermo  esset,  sensus  ille  de  lohanne  Baptista 
et  Messia  coniunctissimus  et  continuus  divideretur.  Nihil  est 
quod  de  adventu  primo  non  optime  quadret.  Quod  in  Apoca- 
lypsi  dictum  est  facile  omnes  intelligunt,  qui  norint  tropos  scrip- 
turae.  Saepe  enim  a  brutis  inanimis  atque  insensibilibus  laudari 
et  benedici  Deus  dicitur  non  quod  ore  quaedam,  quod  non  ha- 
bent, Deum  laudent,  sed  quod  ex  iis  tam  belle  dispositis  eaque 
sapientia  productis,  quae  in  admirationem  traduxit  semper  omnes 
homines,  laus  ingens  atque  immensa  redundet  in  Deum.  Huc 
spectant  cantica  illa,  «  Laudate  Dominum  bestiae  et  universa 
pecora,  serpentes  et  volucres  pennatae.  Benedicite  ignis  et  aestus 
Domino:  benedicite  noctes  et  dies  Domino».  Quodque  isti  vi- 
dentur  non  animadvertisse,  de  iis  (quos  spiritus  vocant)  omnibus 
pariter  est  dictum,  «  omnis  spiritus  laudet  Dominum  ».  Quis 
haec  intellexerit,  nisi  tropum  scripturae  intellexerit?  Nam  si  quis 
ob  haec  dieta  deducat,  ergo  nix  benedicit  Dominum,  ineptis- 
simus  est.  At,  si  quis  ex  omnibus,  quae  sunt  in  coelo  terra  et 
inferis  cumulati ssime  laudem  referri  in  Deum  asserat,  ad  cuius 
gloriam  facta  sunt,  quae  ubique  sunt;  verissime  asseret,  ita  ut 
veluti  uno  ore  aeque  omnia  concinant,  «  sedenti  in  throno  et 
agno,  benedictio,  honor  et  gloria».  Sunt  et  aliae  interpretatio- 
nes  non  reiciendae.  Sed  quid  ego  apud  tales  viros  de  his  diu- 
tius?  Cum  praesertim  doctissimi  homines  ad  haec  et  caetera, 
quae  obiiciuntur,  apposite  et  copiose  responderint. 

Commentum  de  purgatione  animorum  a  pythagoricis,   pla- 
tonicis   et  poétis  sumptum  non  dissimili  argumento  ex  fabulis 

Graecorum  potuistis  nosse,  quod  latini  poètae  secuti  versibus 
celebrarunt. 


Quin  et  supremo  cum  lumine  vita  reliquit, 
non  tamen  omne  nialuni  miseris,  nec  funditus  omnes 
corporeae  excedunt  pestes,  penitusque  necesse  est, 
multa  diu  concreta  modis  inolescere  miris. 
Ergo  exercentur  poenis,  veterumque  malorum 
supplicia  expendunt,  aliae  penduntur  inanes 
suspensae  ad  ventos,  aliis  sub  gurgite  vasto 
invectum  eluitur  scelus  aut  exuritur  igni. 

Commentum  unde  sumptum  sit  videtis.  At  quod  spectris 
auctoribus  ab  evangelio  Christi  de  firma  plenaque  remissione 
peccatorum,  reclamantibus  prophetis  et  apostolis,  abduci  potue- 
runt,  fuit  quidem  indignissimum,  Aiunt  enim,  animos  duorum 
hominum,  qui  mortem  obierant,  in  balneìs  squalidos,  sordidos, 
Gregorio  esse  visos;  hos  petiisse,  ut  prò  se  fierent  oblationes, 
quae  gregorianae  hodie  appellantur,  eas  remedio  fuisse,  ut  illi 
poenis  liberarentur,  adsecutique  remissionem  peccatorum  in  re- 
gionem  piorum  convolarint.  Nolite  dubitare,  principes,  daemonia 
quaedam  forma  hominum  induta,  non  hominum  animos,  fuisse 
emissa  ad  Christi  gloriam  imminuendam,  ad  evacuandam  crucem 
Christi,  ne  scilicet  remissionem  peccatorum,  nobis  pie  abeun- 
tibus  e  vita,  omni  ex  parte  factam  plenam  atque  perfectam  esse 
Christi  morte  crederemus.  Gloriae  crucis  Christi  malum  dae- 
moniorum  genus  est  inimicissimum.  Daemonia  illa  fuerunt,  ad 
solicitandos  homines,  ut  ingrati  immemoresque  essent  beneficii 
accepti  ob  mortem  Christi,  ut,  precium  redemptionis  solutum  esse 
negantibus  hominibus,  quos  sanctos  appellaremus,  aliqua  ex 
parte,  quod  omni  ex  parte  esset  solutum,  singularis  iniuria  fieret 
sanguini  testamenti  in  perniciem  animorum  nostrorum  sempi- 
ternam.  Qui  a  daemonibus  vexantur,  saepe,  cum  super  eos  no- 
men  Domini  nostri  lesu  Christi  a  piis  invocatur,  clamant  esse 
sese  aut  occisorum  quorumdam  hominum  animos  aut  eorum, 
qui  suspendio  perierint  aut  morte  aliqua  tetra,  quod  magni  theo- 
logi  falsum  esse  docent,  asseruntque,  non  dubias  esse  illusiones 

daemonum,  qui  superstitiones  et  tenebras  vellent  offundere  hu- 
mano  generi,  certas  esse  animis  assignatas  a  Deo  sedes  sive 
cruciatus  sive  quietis.  Id  illi  tandem  in  nomine  lesu  convìcti 
fatentur,  et  cuius  legionis  sint,  coguntur  dicere.  Quod  si  verum 
est,  quis  tum  non  videat,  huiusmodi  monstra  illusiones  fuìsse 
daemoniorum,  quae  persuaderent  animos  hominum  vagari  post 
mortem,  et  ad  balnea  quoque  relegari,  ut  poéticis  fabulis  sancta 
conspurcaretur  Christi  religio  et  ad  illud  laberemur,  «  centum 
errant  annos  volitantque  haec  balnea  circum  »?  Facit  enim  Deus 
aliquando  potestatem  daemoniis  illudendi  in  portentis  et  signis, 
sive  ob  peccata  nostra,  sive  ut,  illusionibus  iis  illustratione  Spi- 
ritus  sancti  mirum  in  modum  reiectis,  effulgeat  gloria  Christi, 
cuius  evangelium  nos,  qui  in  lucem  admirabilem  vocati  sumus, 
sequi  par  est,  ncque  modo  daemoniis  credere  sed  ne  angelis 
quidem  de  coelo,  si  aliud  evangelizent,  quam  quod  receptum  est, 
debemus.  An,  si  constet,  nos  optime  esse  ablutos,  immo  vero 
sanctificatos  et  iustificatos,  et  dixerit  aliquis  post  mortem  ab- 
luendos  et  purgandos,  non  aliud  evangelizat?  Testìmonium  dae- 
monia  cum  dare  vellent,  respuit  Christus,  et  minas  etiam  addidit. 
Et  de  purgatione  animorum  doctrinam  ad  minuendam  gloriam 
crucis  ab  his  recipiet  ecclesia,  cuius  dux  et  moderator  est  Chri- 
stus? Ecquid  aliud  illusores  illos  voluisse  putatis?  nisi  ut  perso- 
luto  precio,  et  poenis  depensis  prò  peccatis  nostris,  a  Christo 
tam  amanter,  tam  liberaliter,  plus  etiam  quam  oportebat,  aliqua 
a  nobis  ini  uria  fieret  spiritui  gratiae  et  sanguini  testamenti,  per 
quem  sanctificati  sumus,  ut  periremus  culpa  nostra,  qui,  si  nos 
eo  sanguine  vere  ablutos  crederemus  et  Christum  iustitiam  no- 
stram  fateremur,  salvi  esse  possemus.  Obsecro,  quid  sit  illud, 
quod  in  edicti  formam  iis  verbis  Spiritus  sanctus  iussit  pronun- 
ciari,  perpendite  etiam  atque  etiam,  «  quanto  magis  putatis  de- 
teriora mereri  supplicia,  qui  filium  Dei  conculca verit,  et  san- 
guinem  testamenti  pollutum  dixerit,  in  quo  sanctificatus  est,  et 
spiritui  gratiae  contumeliam  fecerit  ».  Haec  addidit,  cum  prius 
dixisset:  «  et  peccatorum  et  iniquitatum  eorum  non  recordabor 
amplius.  Ubi  autem  horum  remissio,  iam  non  est  oblatio  prò 
peccato»;  quibus  illud  videtur  consectarium,  qui  Christo  semel 

prò  nobis  oblato  peccatorum  et  iniquitatum  Deum  recordari  as- 
serit;  qui  remissione  peccatorum  gratis  per  spiritum  Dei  facta 
oblationem  iam  esse  prò  peccato  asserit:  is,  reclamantibus  pro- 
phetis,  reclamantibus  apostolis,  conculcat  filium  Dei,  evacuat 
crucem  Christi,  et  sanguini  testamenti  singularem  iniuriam  facit. 
Quae  si  indigna  et  non  diutius  toleranda  viderentur,  ea  ne  iam 
fiant,  vobis  ad  gubernacula  reipublicae  sedentibus,  providete, 
principes,  ipsi,  in  quibus  habitat  spiritus  Dei. 

Recita  CAPUT  DECIMUM  QUARTUM. 


De  coena  Domini  sacramentum  est  sanctissime  in- 
stitutum  a  Christo,  quod  a  Paulo  caeterisque  apostolis 
et  discipulis  Domini  et  multis  postea  saeculis,  quibus 
optimi  fuerunt  christiani,  summa  diligentia  est  ob- 
servatum.  Verum  in  hoc,  ut  in  caeteris,  videndum,  ne 
arrogantia  quorundam,  qui  omnia  sibi  licere  puta- 
runt,  itum  sit  in  abusus.  Quod  si  ipse  apostolus  in  hoc 
ritu  nihil  sibi  temere  faciendum  putavit,  quam  mode- 
rationem  adhibere  caeteri  debuissent,  facile  intelligi- 
mus.  Quid  autem  inquit  apostolus?  «Ego  enim  accepi 
a  Domino,  quod  et  tradidi  vobis». 

Declaratio  testimonii  XIV. 

Cum  dormientibus  hominibus  iam  olim,  instigante  Satana, 
aliud  semen  superseminatum  sit  in  agro  Domini,  et  incredibiles 
abusus  creverint  in  ecclesia,  crebritate  tradidonum  hominum, 
rescindentium  verbum  Christi  et  instituta  apostolorum,  accu- 
santur  adversarii.  li  ut  in  aliquo  loco  consistant,  in  dicto 
quodam  Pauli  praesidia  defensionis  constituerunt.  Locus  est 
apud  Paulum  in  epistola  prima  ad  Corinthios^  quos  inter  cum 
essent  contentiones,  quas  ille  scissuras  vocat,  cuiusmodi  for- 
tasse,  nisi  maiores,  hoc  tempore  sunt  in  ecclesia:  de  mandu- 
catione  coenae  dominicae  eos  arguit,  quod  non  invicem  sese 
expectarent,  commonens  his  verbis:  «  Itaque,  fratres  mei,  cum 
convenitis  ad  manducandum,  invicem  expectate:  si  quis  esurit, 
domi  manducet,  ut  non  in  iudicium  conveniatis,  caetera  autem 
cum  venero  disponam  ».  Sunt  haec  coniuncta  et  continua,  quid  isti 
haec  ad  abusus  defendendos  vertunt,  cum  de  ritu  et  usu  coenae 

dominicae  loquatur  apostolus?  Agite  vero,  per  lesum  Christum 
istorum  hominum  ingenium  considerate.  Ex  hoc  loco  volunt 
tueri  pro*pe  omnes  ritus,  quos,  ubi  per  scripturas  canonicas  non 
possunt  ostendere  sibi  ab  apostolis  traditos,  velut  acceptos  per 
manus  asserunt.  Videamus  qui  tueantur.  Videte,  quantum  ipsis 
concedam:  si  in  hoc  ritu  servando  fideles  fuerunt  et  veluti  depo- 
situm  aliquod  integre  custodiverunt,  in  caeteris  omnibus  fatebor 
fideles  fuisse;  at  si,  quo  integritatem  suam  in  caeteris  volunt 
probare,  hunc  ipsum  ritum,  quem  non  esset  ausus  apostolus 
alium  facere  ab  eo,  quem  Christus  instituerat  et  discipulis  ad- 
ministraverat,  et  quo  primitiva  ecclesia  illa  usa  est,  quae  incre- 
dibili hominum  sanctitate  floruit,  si  hunc,  inquam,  ritum  tantis 
auctoribus  Christo,  Paulo,  caeteris  apostolis  et  primitiva  ecclesia 
firmum  sanctumque,  audaces  isti  homines  conturbare,  permi- 
scere,  et  non  modo  clam  multa  addere,  sed  publico  edicto 
multa  demere  non  sunt  veriti;  quid  credamus  in  caeteris  ritibus, 
in  quibus  ncque  tales  ncque  tantos  auctores  possunt  ostendere, 
continuisse  sese  intra  cancellos,  intra  pietatis  terminos,  ullis 
officii  et  reverentiae  legibus?  Nam  certe,  quam  institutionis 
Christi,  apostolorum  et  primitivae  ecclesiae  rationem  habuerint, 
obsecro,  cognoscite  ex  edicto  eorum  in  sessione  decima  tertia 
concili!  Constantiensis.  Recita  edictum:  «  Licet  Christus  post 
coenam  instituerit  et  suis  discipulis  administraverit  sub  utraque 
specie  panis  et  vini  hoc  venerabile  sacramentum,  hoc  non  ob- 
stante,  et  licet  in  primitiva  ecclesia  huiusmodi  sacramentum 
reciperetur  a  fidelibus  sub  utraque  specie  panis  et  vini,  postea 
a  conficientibus  et  a  laicis  tantummodo  sub  specie  panis  susci- 
piatur.  Quapropter  dicere,  quod  hanc  consuetudinem  aut  legem 
observare  sit  sacrilegum  aut  ilhcitum,  censeri  debet  erroneum, 
et  pertinaciter  asserentes  oppositum  praemissorum  tamquam 
haeretici  arcendi  sunt  et  graviter  puniendi  ».  Quae  haec  est  in 
verbis  pharisaicis  audacia?  quae  in  edicto  antichristi  impietas 
et  truculentia?  Licet,  inquiunt,  «Christus  post  coenam  insti- 
tuerit et  suis  discipulis  administraverit,  tamen  hoc  non  ob- 
stante...  »;  quid  ergo  obstat,  si  hoc  non  obstat?  «Licet  —  in- 
quiunt —  in    primitiva    ecclesia    hoc    venerabile    sacramentum 

reciperetur  sub  utraque  specie,  hoc  non  obstante,  petentes  laici 
communicari  sub  utraque  specie  tamquam  haeretici  arcendi  sunt, 
et  graviter  puniendi  ».  Si  Christi,  si  apostolorum,  si  discipu- 
lorum  Domini,  si  primitivae  ecclesiae  ratio  habita  non  est, 
cuius  rei  habitam  olim  ab  istis  putatis  rationem  aut  habendam 
unquam?  Si  tanti  ac  tales  auctores,  Christus,  Paulus,  apostoli, 
discipuli  Domini,  primitiva  ecclesia  non  obstiterunt  istorum 
audaciae,  quorum  iudicio  et  monitis  arbitramini  impios  sacri- 
legos  potuisse  aut  posse  cohiberi?  Ncque  vero  me  fugit  multas 
adversarios  comminisci  causas,  quibus  ab  instituto  Christi,  a 
consuetudine  primitivae  ecclesiae  sit  recessum,  ut  ne  sub  vini 
specie  servatum  sacramentum  coacesceret,  neve  cum  per  urbem 
circumferretur  lapsu  sacerdotis  posset  effundi.  Hoc  iliud  est, 
quod  dicebam;  si  tam  diligentes  fuissent  episcopi  Romani  in 
excogitando,  ut  praeceptum  Christi  sacrum,  solemne,  integrum, 
perpetuum  maneret,  quam  fuerunt  in  sanciendo,  ne  aliqua  ex 
parte  servaretur,  o  felicem  rempublicam  Christi  !  Quid  opus 
est  servari  sacramentum  in  aere?  quid  circumferri  per  urbem, 
si  domi  potest  confici  et  exhiberi  aegroto?  An  sacramentum 
hoc  in  tempio  Salomonio  instituit  Dominus,  vel  domi  potius 
alicuius? 

Omnia  sunt  excogitanda,  ut  praeceptum,  utinstitutum  Domini 
stet.  Causae,  si  quae  obstare  videntur,  tollendae  sunt,  non  ex- 
cogitandae  causae  ad  pervertendum  et  tollendum  praeceptum 
et  institutum  Domini.  Quod  vero  quidam  non  modo  laicis  te- 
nuioribus  sed  imperatoribus  et  regibus  sacrificulos  et  salisub- 
sulos  quosdam  de  grege  eorum,  de  quibus  dicemus,  putent 
praeferendos  et  acceptione  sacramenti  distinguendos,  primitiva 
ecclesia,  quae  servavit  traditionem  apostoli,  in  qua  non  erat 
ista  discretio,  testimonio  est,  quod  ambitione  faciant  non  apo- 
stolico instituto.  Nam  quod  Christum  pontifices  sibi  instituerint 
antecursorem  in  itineribus,  et  laterna  et  praesidio  circumstant, 
faciunt  et  indigne  et  astute,  ut  ferociorum  animos  contineant, 
et  plebeculae  undique  effluentes  provolvantur  ad  pedes  eorum, 
quos,  ut  ipsi  volunt  persuaderi,  Christus  ipse  concomitatur. 
Sunt  pontificum  Romanorum  hae  propriae  artes:   in  his  nolite 

quaerere,  quam  sint  excellentes.  Quod  autem  mercimonia  quo- 
que ex  hoc  sacramento  instituta  sint,  nolo  commemorare.  Di- 
sertissime enim  et  graviter  ea  de  re  dictum  est,  et  dicetur 
fortasse  ab  aliis.  Neque  est  dubitandum,  ut  ea  a  piis,  augustis, 
optimisque  principibus  tollantur,  quos  servus  lesu  Christi  (quan- 
tum nomen  Christi  commovere  potest)  orat  atque  obsecrat  per 
lesum  Christum,  ut  hoc  sacramentum  quam  fieri  potest  purissi- 
mum  restituatur  ex  vestigiis  doctrinae  apostolicae,  non  per  mo- 
dum  oblationis  novae  et  sacrifici!,  sed  commemorationis  tantum 
oblationis  eius  sanctissimae  et  sacrificii,  quod  semel  factus  est 
Christus  prò  nobis,  quo  a  se  ispo  tam  amanter  prò  nobis  oblato, 
et  in  sacrificium  libentissimo  accepto  a  patre,  omnes  oblationes 
et  sacrificia  cesserunt  in  abominationes.  Unde  vox  Domini  ob- 
testantis,  «qui  offert  oblationem,  quasi  qui  sanguinem  suillum 
offerat».  Oblationes  enim  et  sacrificia  in  hoc  tantum  prò  tem- 
pore erant  constituta,  ut  veluti  umbrae  significarent  hoc  unum 
Domini  sanctum  et  salutare,  in  quo  salus  facta  est  omnibus 
invocantibus  nomen  eius.  In  commemorationem  ergo  Domini 
coena  est  manducanda,  qui  inquit:  «  Haec  facite  in  meam  com- 
memorationem ».  Et  apostolus:  «  Quotiescumque  manducabitis 
panem  hunc  et  calicem  bibetis,  mortem  Domini  annunciabìtis 
donec  veniat».  Hoc  ergo  tantum  faciendum,  dum  in  comme- 
morationem divino  instituto  manducamus  panem  illum  et  ca- 
licem bibimus,  ut  mortem  Domini  annunciemus  donec  veniat. 
Sed  tu  iam.  — 

Recita  CAPUT  DECIMUM  QUINTUM. 

Preces,  rogationes  publicae,  imprudenter  fortasse 
nonnullae  irrepserunt  rudibus  saeculis,  nonnuUae 
superstitiosis.  Quamobrem  in  hanc  quoque  curam  est 
incumbendum,  viri  Dei,  ut  sint  purae  castaeque  depre- 
cationes,  modique  orandi  evangelici,  ut  et  imperiti 
etiam  bene  petere  adsuescant.  Verba  enim  apostoli 
commonefacere  nos  debent:  «  Petitis  et  non  accipietis,  eo 
quod  male  petatis  ». 

Declaratio  testimonii  XV. 

Quod  Christus  ipse  formulam  orandi  dictarit,  universae  ec- 
clesiae  permagni  refert:  quod  autem  receperit,  quidquid  a  patre 
per  se  petierimus,  id  nos  impetraturos,  manifeste  a  patre  per 
filium  docet  esse  petendum.  Atque  hoc  Ambrosii  illud  est, 
«  filius  vult  rogari  patrem;  pater  vult  rogari  per  filium».  Pro- 
gredientibus  saeculis  sensim  (quae  est  infirmitas  hominum)  aliae 
formae  sunt  excogitatae,  quae  nunc  a  contentiosis  et  supersti- 
tionis  defenduntur  ex  locis  suboscuris  et  incertis  scripturae 
sinistra  nonnunquam  interpretatione  depromptis.  At  si  certissima 
dubiis,  perspicua  obscuris,  optima  caeteris  praeponenda  sunt, 
hanc  unam  deprecandi  formam  caeteris  praeferemus.  At  eo  pro- 
cessit  impietas  et  audacia  latronum,  qui  a  pontificibus  Roma- 
nis  omnibus  locis  dispositi  sunt,  ut  quaestuosas  traditiones  tuean- 
tur,  ut  si  quis  concionetur,  hoc  orandi  genere  adsuefaciendum 
populum  Dei,  alia  genera  intra  modum  adhibita,  peritioribus  for- 
tasse non  esse  periculosa,  infirmioribus  et  imperitis  periculum  ali- 
quod  posse  creare,  ut  si  in  orando  cultum,  qui  uni  Deo  debetur, 
creaturae  dent,  si  sanctorum  patrocinia  toto  animo  complexi, 
spei  minus  minusque    fiduciae   in   Christo    habeant,    eaque    re 

impediantur,  ne  toto  corde  et  mente  omni  dìligant  Dominum 
Deum,  quod  maximum  praeceptum  est,  in  hac  rogandi  formula, 
quam  Christus  instituit,  nullum  periculum  inesse;  ita,  inquam, 
si  concionetur,  eo  processit  impietas,  et  audacia  hominum  pon- 
tificiarum  partium,  ut  magnum  periculum  impendeat  homini 
apostolice  et  evangeiice  docenti.  Ignorantia  vero  et  confusio 
perversioque  primi  et  maximi  praecepti,  de  uno  Deo  tantum 
colendo  tota  mente  et  corde  et  animo,  excusationem  uUam  non 
habet;  siquidem  «plus  quam  oportet  non  necesse  est  sapere, 
sed  quantum  oportet  sapere,  omnino  necesse  est  ».  Nam  quod, 
ut  diximus,  apostolus  gentium  ob  id  ipsum  epistolam  scribat, 
et  tantopere  contendat,  angelos  neque  esse  credendos  neque 
appellandos,  neque  invocandos  mediato res  Dei  et  hominum,  sed 
unum  lesum  Christum  commonefacere  gentes  satis  debet,  nun- 
quam  fuisse  daturum  apostolum,  ut  animas  hominum,  qui  e 
vita  decesserunt  quantalibet  sanctitate  fuerint,  appellaremus  atque 
solemniter  invocaremus  patronos,  intercessores  aut  mediatores. 
Quae  non  eo  dico,  ut  Virginis  clarissimae  et  gloriosae  et  san- 
ctorum  hominum  memoriam  delendum  putem,  immo  vero  pe- 
regregie  conservandam;  verum  ea  tollenda  arbitror,  quae  si  illi 
viverent,  non  ferrent.  Novimus  Barnabam  et  Paulum,  cum  ipsis 
de  aris  ponendis  turbae  Lystris  cogitarent,  conscissis  tunicis 
exsilisse  et  proclamasse:  «Viri,  quid  haec  facitis?  et  nos  mor- 
tales  sumus,  et  similes  nobis  homines».  Novimus  Petrum,  cum 
ad  eius  pedes  abiecisset  se  Cornelius  centurio,  aperte  recusantem 
huiusmodi  cultum  et  arguentem  his  verbis:  «  Surge;  et  ego  ipse 
homo  sum  ». 

Haec  cum  ita  sint,  tamen  nos  de  templis  ponendis  et  de 
cultibus  iis  cogitamus,  quos  illi  omnino  vetuerunt.  Quid  hoc 
est?  Utrum  honoribus  afficere  sanctos  viros,  an  vero  gravis- 
simis  iniuriis  onerare?  De  statuis  autem  et  picturis  cum  propheta 
dicimus:  «simulacra  gentium,  argentum  et  aurum,  opera  ma- 
nuum  hominum.  Similes  illis  fiant,  qui  faciunt  ea,  et  omnes,  qui 
confidunt  in  eis.  Confundantur  omnes,  qui  adorant  sculptilia,  et 
qui  gloriantur  in  simulacris  suis  ».  Nam  quod  aliquibus  saeculis 
quaedam  concessa  fuerunt,  habuit  fortasse  ea  res  excusationem, 

quod  per  id  tempus  lacte  opus  erat,  et  non  solido  cibo.  Nunc 
vero,  cum  iam  non  simus  parvuli  fluctuantes,  occurramus,  viri 
fratres,  «  in  unitale  fidei,  in  virum  perfectum,  in  agnitionem  ple- 
nitudinis  veritatis  ». 

An  ignoramus  hoc  abusu  in  idololatriae  speciem  incidere  ple- 
beculas,  maiores  fieri  concursus  ad  hanc  aedem  quam  ad  illam, 
statuae  aut  picturae  alicuius  gratia,  ante  quas  vulgo  se  homines 
abiiciant  atque  provolvant?  Quod  malum  quoniam  ncque  nunc 
primum  repit,  haud  nunc  primum  admonuit  spiritus  Dei,  qui 
in  concilio  aliquando  meminit  suae  voluntatis.  Nam  quae  ea  vox 
est?  «  Placuit  picturas  in  ecclesia  Dei  esse  non  debere,  ne,  quod 
colitur  aut  adoratur,  in  parietibus  depingatur  ».  In  cordibus 
enim  fidelium  non  modo  pictum  sed  fixum  esse  debet,  viri  fra- 
tres, quod  in  spiritu  coli  debeat  et  adorari,  dicente  Domino: 
4i  veri  adoratores  adorabunt  patrem  in  spiritu  et  veritate  »,  nam 
et  pater  tales  quaerit,  qui  adorent  eum.  «  Spiritus  est  Deus,  et 
eos,  qui  adorant  eum,  in  spiritu  et  veritate  oportet  adorare». 
Cuius  rei  gratia  exstant  Spiritus  sancti  monimenta  illa  aeterna 
canonicae  scripturae,  ex  quibus  ut  puram  integramque  pietatem 
hauriant  homines,  sanctissimi  apostoli  instituerant,  ut  presbyteri, 
non  sacrificuli,  sed  seniores  quidam  spectatae  vitae  et  doctrinae 
per  civitates  constituerentur,  ad  praedicandum  verbum  Dei,  non 
ad  ponendas  statuas,  picturasque  exornandas,  ut  ex  his  (quod 
aiunt)  rustici  et  imperiti  edocerentur,  sed  ex  vivo  et  efficaci 
sermone  Dei,  «  qui  penetrabilior  est  omni  gladio  ancipiti,  et 
pertingens  usque  ad  divisionem  animae  ac  spiritus,  discretor 
cogitationum  et  intentionum  cordis».  Id  enim  in  primis  est  ca- 
vendum,  viri  principes,  ne  indulgentia  statuarum  occasio  detur 
infinitae  hominum  multitudini  ad  idololatriam,  qua  illi  quidam 
peribunt;  sed  eorum  animas  Dominus  de  nianu  vestra  requiret. 
Id  ne  vanum  aut  futile  putetis,  contestatur  hodie  vobis  servus 
lesu  Christi,  quod  illi  in  impietate  peribunt,  animas  autem 
eorum  Dominus  de  manu  vestra  requiret.  Hoc  zelo  imperatores 
quidam  olim  graviter  commoti,  vi  pontificum  Romanorum  nihil 
profecerunt.  li  pontifices  ne  vobis  impedimento  sìnt,  providete, 
principes,  vos,  in  quibus  habitat  spiritus  Dei,  eorum  apertissimam 

impietatem  ad  resistendum  semper  Spiritui  sancto,  sicuti  et 
patres  eorum,  ne  sequamini.  Audite  quam  indigne,  quam  in- 
sipienter  ex  iis  unus  quidam  maximus  falsae  pietatis  involucro, 
quo  se  ille  saepe  obtexit,  reprehenderit  Servium  episcopura 
Massiliensem,  qui  ad  idololatriam  ruentem  populum  cum  ani- 
madvertisset,  statuas  omnes  in  ecclesia  confregerat.  «  Perlatum 
—  inquit  —  ad  nos  fuerat,  quod  inconsiderato  zelo  succensus 
sanctorum  imagines  sub  hac  quasi  excusatione,  ne  adorari 
debuissent,  confregeris,  et  quidem,  quia  adorari  eas  vetuisse 
laudamus,  omnino  fregisse  reprehendimus.  Die,  frater,  a  quo 
factum  sacerdote  aliquando  auditum  est  quod  fecisti?  »  Ut  omit- 
tam  de  Paulo  apostolo  illud,  «  quod  cum  Athenis  esset,  inci- 
tabatur  spiritus  eius,  videns  idololatriae  deditam  civitatem  >; 
nonne,  o  Gregori,  legimus  Ezechiam  regem  Deo  gratissimum, 
illum  ipsum,  de  quo  scriptum  est,  «  qui  fecit  quod  erat  bonum 
coram  Domino,  iuxta  omnia,  quae  fecerat  David  pater  eius, 
ipse  dissipavit  excelsa,  et  contrivit  statuas,  et  succidit  lucos, 
confregitque  serpentem  aeneum,  quem  fecerat  Moyses;  siquidem 
usque  ad  illud  tempus  filii  Israel  adolebant  ei  incensum  »;  quem 
tamen  serpentem  fecerat  Moyses,  posueratque  ex  iussu  Dei,  et 
erexerat  ad  salutem  coniicientium  oculos  in  eum:  fregit  signum 
ipsum  Christi  Domini,  cum  idololatriae  periculum  ex  eo  immi- 
neret,  confregit  —  inquam  —  Ezechias  signum  crucifìxi,  «  et  erat 
Deus  cum  eo»;  propter  quod  laudatur  Ezechias  in  scripturis 
sanctis,  reprehenditur  Servius  a  pontifìcibus  Romanis.  Non  est 
idem  spiritus,  qui  laudat  et  qui  reprehendit.  Ecquid  erat,  in- 
quam, serpens  ille  aeneus,  nisi  signum  ipsum  referens  Chri- 
stum  Domini?  Hoc  tamen  signum  tam  sacrum,  tam  solemne 
positum,  ut  eo  commonerentur  omnes  de  Christo,  in  quo  spes 
omnis  salutis  esset  ponenda,  imminente  periculo  idololatrias, 
confringi  debere,  spiritus  Domini  pungens  monuit  Ezechiam. 
Eodem  spiritu,  qui  est  spiritus  intellectus  et  sapientiae,  punctus 
et  commonìtus  Servius,  succensus  dicitur  spiritu  et  zelo  inconsi- 
derato. Sunt  hae  blasphemiae  in  Spiritum  sanctum  propriae  ponti- 
ficum  Romanorum,  per  quos  non  est  dubitandum,  saepe  illusisse 
Satanam  gentibus  et  populis,  prae  se  ferentem  angelum  lucis. 

Sed  ego  haec  missa  facio.  Ad  illud  potius  venìo,  quod 
auctores  ipsi,  quibus  nituntur,  tametsi  aliquando  non  ita  con- 
stanter  loculi  sunt,  ea  tamen  vis  est  veritatis  ut  saepius  gra- 
vissime commonuerint  firmiterque  adseveraverint.  Quod  operae 
precium  est  audire:  «  qui  habet  aures  audiendi  audiat,  quid  hic 
spiritus  dicat  ecclesiae.  Aliter  orare,  quam  Christus,  filius  Dei, 
qui  veritas  est,  docuit,  non  ignorantia  sola  est,  sed  culpa,  quando 
ipse  posuit  et  dixit:  «  reicitis  mandatum  Dei,  ut  traditionem  ve- 
stram  statuatis  ».  Quid  est  «  non  ignorantia  sola  est  sed  culpa  »? 
Dicant  iam,  ignorantiam  eius  rei  minimi  esse  faciendam,  opera- 
rii  Satanae.  Haec  Cyprianus  et  Augustinus  in  evangelio  lohan- 
nis  multis  ac  multis  agit,  ne  in  sanctis,  quos  montes  appellai, 
spem  ponamus  et  collocemus.  «  Non  potest  —  inquit  —  esse  in 
pace,  qui  spem  ponit  in  homine.  Nolite  sic  erigere  oculos  in 
montem,  ut  putetis  in  homine  spem  vestram  esse  collocandam, 
et  sic  dicite,  —  levavi  oculos  meos  in  montes,  unde  veniat  auxi- 
iium  mihi,  —  ut  statim  subiungas,  —  auxilium  meum  a  Domino, 
qui  fecit  coelum  et  terram.  —  Unde  enim  et  montes  acceperunt, 
ibi  et  spes  nostra  ponenda  est.  Mons  erat  et  ille  Baptista  Johannes, 
qui  dixit,  «  non  sum  ego  Christus,  ne  quisquam  spem  in  monte 
ponens  caderet  ab  ilio,  qui  montes  illustrai».  Et  Chrysostomus, 
cum  ea  verba  interpretaretur,  «  unusquisque  autem  videat,  quo- 
modo  superaedificet,  fundamentum  enim  aliud  nemo  potest 
ponere  praeter  id,  quod  positum  est,  quod  est  Christus  lesus  »; 
subdit:  «  super  hoc  ergo  aedificemus,  et  prò  fundamenlo  habea- 
mus  tamquam  palmite m  vitis.  Nullum  sii  medium  inter  nos  et 
Christum;  quod  si  medium  al iquod  intercederei,  id  quam  primum 
aboleamus  ».  Quae  etsi  verissime  dieta  sunl,  quia  tamen  eius  non 
sunt  auctoritatis,  qua  scripta  illa  divinilus,  ab  illis  non  receda- 
mus,  ex  quibus  docendi  sunl  populi  ut  firmissimi  haereanl,  et 
fiduciam  in  Deum  per  Christum  habeant.  «  lustificati  —  inquit 
apostolus  —  gratis  per  gratiam  ipsius,  per  redemplionem,  quae 
est  in  Christo  lesu,  quem  proposuil  Deus  propitiatorem  per 
fìdem  in  sanguine  eius  ad  ostensionem  iuslitiae  suae  »;  non 
ergo  ut  le  ex  operibus  tuis  iuslum  oslendas,  sed  ut  ipse  Chri- 
stus clarifìcetur,  quod  est,  ut  omnibus  sii  comperlissimum,  quia 

solus  ipse  est  iustus,  per  se  ipsum  tantum  iustificans  nos,  iustitia 
ipse  nostra,  lavans  nos  in  sanguine  suo.  Est  ergo  perpenden- 
dum,  quod  nostra  causa  venia  digni  non  sumus,  quod  media- 
tore opus  est  ad  Deum,  sed  firmissime  credendum,  unum 
mediatorem  Dei  et  hominum  esse  Christum,  cuius  sanguinis 
et  vitae  effusione  prò  nobis  placatus  est  pater,  ita  ut  quicumque 
quacumque  bora,  ut  pollicitus  fuerat  per  prophetam,  ad  Deum 
revertemur,  nos  benigne  excipiet.  Quamobrem  assiduum  propi- 
tiatorem  habemus  apud  Deum  praepotentem  et  volentem.  «  Unde 
et  salvare  —  inquit  apostolus  —  in  perpetuum  potest  accedentes 
per  semetipsum  ad  Deum  ».  Et  rursus:  «  Non  enim  in  manu- 
facta  introiit  Christus  exemplaria  verorum,  sed  in  ipsum  coelum, 
ut  appareat  nunc  vultui  Dei  prò  nobis  ».  Sunt  haec  firmissima, 
quibus  nemo  est  tam  stolidus,  ut  putet  comparari  posse,  quae 
adducunt  adversarii  eruta  ex  locis  obscuris  et  incertis:  cuius 
modi  est  illud,  «  si  steterit  Moyses  et  Samuel  coram  me,  non 
est  anima  mea  ad  populum  istum  ».  — Viden',  inquiunt,  cum  iara 
olim  e  vita  discessissent  Moyses  et  Samuel,  de  ipsis  tamen  dici- 
tur,  «si  steterint  Moyses  et  Samuel  coram  me».  Non  pudet 
haec  proferre  in  lucem?  Tropi  sunt  quidam  scripturarum,  qui 
et  frequenter  apud  latinos;  bis  non  bene  acceptis,  nibil  miran- 
dum,  si  caetera  male  accipiantur.  Conditionis  nota  nibil  babet 
firmi,  nibil  asserit,  nibil  ex  ea  sequitur,  nisi  antecedens  postea 
adfirmes  ac  sumas,  ex  quo  consequitur  id,  quod  est  annexum;  at 
per  se  nota  nibil  complectitur.  Tale  est  illud, 

Non  tali  auxilio  nec  defensoribus  istis 
tempus  eget,  non  si  ipse  meus  nunc  adforet  Hector. 

Ncque  enim  sequitur,  si  viveret  Hector,  Troia  non  caperetur, 
ergo  signum  est,  Hectorem  vivere.  Sed  bene  tropus  est,  quo 
ostenditur  nullam  esse  spem  de  salute  Troiae.  Sic  ncque  sequitur, 
si  Moyses  et  Samuel  orarint,  non  flectar,  ergo  signum  est  Moy- 
sen  et  Samuel  mortuos  orare.  Sed  bene  colligitur,  nullam  esse 
spem  in  flectendo.  Tropo  item  illud  est  involutum,  «  facite  vobis 
amicos  de  mammona  iniquitatis,  ut,  cum  defeceritis,  recipiant 
vos  in  aeterna  tabernacula  ».   Quis  est,  qui  recipit  in  aeterna 

tabernacula?  Quis  est,  qui  dat  vitam  aeternam?  nempe  is,  qui 
dicit:  «  Oves  meae  vocem  meam  audiunt,  et  ego  cognosco  eas, 
et  sequuntur  me,  et  ego  vitam  aeternam  do  eis  ».  Nam  si  quod 
unicuipiam  ex  minimis  Christi  fecerimus,  Christo  fecerimus,  et 
quia  prò  ea  re,  quae  fidem  non  inanem  consequitur,  nobis  Chri- 
stus  dat  vitam  aeternam,  dicuntur  quodammodo  et  illi  dare  nobis 
vitam  aeternam.  Ut  si  quis  furtum  fecerit  avarus,  et  ob  sub- 
reptam  pecuniam  infelici  arbori  reste  suspendatur,  dicimus,  pe- 
cuniae  illum  ad  furcas  adegerunt,  cum  tamen  ad  furcas  non 
pecuniae  sed  lictores  hominem  adegerint. 

Horum  similia  multa  sunt  ineptissime  ab  adversariis  ad- 
ducta,  quae,  ne  vobis  fastidio  sim,  omitto.  Nam  quod  viventes 
orant  prò  viventibus,  non  puto  vos  expectare,  ut  diluam.  — 
Ab  iis,  inquiunt  theologi,  qui  sunt  in  statu  promerendi,  charitas 
exigitur.  —  Hic  insurgunt.  —  Non  est  credendum  charitatem 
minui  in  animis  beatorum.  Quare,  cum  ii  charitatem  habuerint 
viventes,  eam  non  est  credendum  amissam  in  meliore  vita.  — 
Coniectura  haec  est  non  sat  firma.  Quid  si  id  est,  quod  non- 
nulli asserunt,  omnem  illorum  charitatem,  quae,  ut  ipsi  loquun- 
tur,  in  duos  ramos  divisa  erat  (in  dilectione  Dei  et  proximi), 
postquam  a  nobis  est  decessum,  in  unum  ramum  cohaesisse, 
in  dilectione  scilicet  solius  Dei:  ad  eius  maiestatem,  potentiam, 
gloriam  contemplandam  conversi,  aliud  praeterea  nihil  cogitare 
dicuntur,  Christi  gloriam  expectantes  et  regnum  Dei  tanto 
desiderio,  ut  de  vindicta  clamare  etiam  dicantur,  et  charitate 
tamen  ardeant,  amore  scilicet  ilio  in  Deum.  Adde,  quod  etsi 
in  sinu  Abraham  esse  dicantur,  qui  tamen  sit  ille  sinus,  qui 
status  dormientium  ad  diem  usque  iudicii  non  liquet.  Qua  de 
re  Augustinus:  «  Sed  quinam  sint  illi  beatissimi,  qui  iam  sint 
in  ea  possessione,  quo  ducit  haec  via  magna,  quaestio  est. 
Et  angeli  quidem  sancti  quod  ibi  sint,  nulla  quaestio  est.  Sed 
de  sanctis  hominibus  iam  defunctis,  utrum  ipsi  saltem  dicendi 
sint  iam  in  illa  possessione  consistere,  merito  quaeritur».  Et 
Irenaeus  inquit:  «  Cum  enim  Dominus  in  medio  umbrae  mortis 
abierit  eo,  ubi  animae  mortuorum  erant,  post  deinde  corporaliter 
resurrexerit,  et  post  resurrectionem  adsumptus  est,  manifestum 

est,  quia  discipulorum  eius.  propter  quos  et  haec  operatus  est 
Dominus,  animae  abibunt  in  invisibilem  locum,  definitum  eis 
a  Deo,  et  ibi  usque  ad  resurrectionem  commorabuntur  sub- 
stinentes  resurrectionem  ».  Praetereo  aliorum  opiniones,  et  de 
dormitione  quaedam,  et  caetera  nata  ex  coniecturis,  quae  nihil 
habent  firmi  et  comperti.  At  modus  iste  rogandi  a  patre  per 
filium  non  est  ex  coniecturis,  firmissimus  est,  nusquam  dubi- 
tabilis;  quia  ex  verbo  Dei.  Quae  amentia  tandem  est  adsuefacere 
gentes  et  nationes  rebus  incertis  et  coniecturis?  Annon  hoc  illud 
est?  «et  ad  fabulas  convertentur  » .  Verbum  Dei  conferre  cum 
coniecturis  numquid  est  apostolicum?  Evangelicum  mandatum 
non  pluris  facere  quam  traditiones  hominum,  numquid  episco- 
porum,  qui  Petrum,  qui  Paulum  agunt?  qui  columnas  eccle- 
siae?  Hic  modus  evangelice  orandi  est  certissimus,  et  propterea 
praeferendus,  et  longe  lateque  praeponendus  et  praedicandus. 
Quid  ad  haec  respondent?  Haec  Christi  verba  sunt.  Si  Christo 
non  credunt,  quod  re  faciunt,  declarent  iam  verbis  animi  sen- 
tentiam.  Quid  inquit  Christus?  «  Quodcumque  petieritis  patrem 
in  nomine  meo,  hoc  faciam,  ut  glorificetur  pater  in  filio  ».  —  Pec- 
cator,  inquies,  sum  — .  At  ipse  dicit:  «Non  veni  vocare  iustos, 
sed  peccatores».  Quomodo  vero  vocat?  quam  benigne,  quam 
liberaliter.  «  Venite  —  inquit  —  ad  me  omnes,  qui  laboratis  et 
onerati  estis;  et  ego  reficiam  vos;  tollite  iugum  meum  super 
vos,  et  discite  a  me,  quia  mitis  sum  et  humilis  corde,  et  inve- 
nietis  requiem  animabus  vestris;  iugum  enim  meum  suave  est 
et  onus  meum  leve  ».  Si  quis  ad  Christum  mediatorem  tam 
humaniter  invitantem  non  venit  ;  sed  aho  diffidens  divertit  infe- 
liciter;  ne  dubitate,  principes,  eorum  factum  esse  culpa,  qui 
maximam  curam,  incredibilem  diligentiam  adhibuerunt  in  fir- 
mandis  eorum  traditionibus.  Quod  si  vos  illos  esse  memineritis, 
qui  esse  debetis,  nihil  vobis  erit  potìus,  quam  ut  omnes  intel- 
Hgant,  nihil  vos  in  hoc  concilio  voluisse  minus  quam  supersti- 
tionis,  nihil  plus  quam  verae  et  solidae  pietatis,  ut  quantum  in 
vobis  fuit  per  sententias  vestras  et  bene  facere  et  bene  petere 
discerent  gentes  et  nationes,  quae  invocant  nomen  Domini  no- 
stri lesu  Christi. 


ACTIO    IN    PONTIFICES    ROMANOS  I3I 


Recita  CAPUT  DECIMUM  SEXTUM. 

Magna  est  licentia  episcoporum  et  clericorum,  qui, 
ut  vitae  integritate  et  innocentia  in  ecclesia  lucerent, 
quasi  divinum  aliquod  lumen,  et  caeteris  praeessent, 
ampia  ab  imperatoribus  et  regibus  privilegia  sunt  ad- 
secuti,  quibus  freti  in  omne  genus  sceleris  irrumpunt, 
et  coérceri  legibus  civilibus  non  possunt:  quae  siculi 
olim  iustis  de  causis  fuere  concessa,  sic  nunc  iustis 
de  causis  possunt  tolli.  Quae  multa  ex  scriptura  di- 
vina adducunt  pontifices  Romani,  ut  eorum  decreta 
fulciant,  ne  omnino  accusentur,  ne  in  eos  animadverti 
possit,  ne  iudicia  subeant,  durissime  esse  detorta  et 
nulla  esse.  Pleraque  enim,  quae  de  Christo  Domino 
dieta  sunt,  sibi  arroganti  nonnulla,  quae  ad  fideles 
omnes  aeque  spectant,  veluti  ad  se  solos  dieta  con- 
vertunt;  multa  ieiune  collecta  inanem  verborum  volu- 
bilitatem  habent,  praeterea  nihil.  Posse  nunc  impera- 
torem  Romanum  et  reges  principesque  reipublicae 
christianae  privilegia,  quibus  illi  abusi  sunt  multis 
saeculis,  abrogare,  edictum  proponere,  ut,  quorum 
vita  spectatae  non  fuerit  integritatis,  a  plebe  sancta 
et  populo  Dei  de  gradu  deici  possint,  et  alii  spedata 
vita  et  doctrina  substitui,  ut  spiritus,  quem  Deus  su- 
scitabit  in  populis,  «  vendentes  et  ementes  in  tempio  eiciat, 
et  mensas  nummulariorum  et  cathedras  vendentium  columbas 
evertat  ». 

Declaratio  testimonii  XVI. 

Quod  imperatorum  et  regum  privilegia  perpetua  esse  non 
possunt,  sicuti  verbum  Dei,  quod  summa  est  auctoritate,  huc 
appulerunt  animum  pontifices  Romani,  ut  decretis  agerent  veluti 

ex  scriptis  divinis,  quibus  tam  se  quam  asseclas  et  coUegas 
eximerent  legibus  et  poenis,  quae  civiles  appellantur;  unde  et 
forum  sibi  aliud  a  laicis  constituerunt:  cui  rei  iustissimis  olim 
de  causis  faverunt  pii  imperatores  et  reges.  Nam  eo  tempore, 
quo  non  penitus  recepta  fuerat  religio  Christiana,  sed  veluti 
nova  et  propterea  invidiosa  pullulabat,  magnis  opibus  summa 
potentia  oppugnabatur  ab  iis,  qui  deorum  cultum,  antiquos 
ritus,  paternam  atque  avitam  religionem  toUi  videbant.  Eam 
ob  rem,  si  piusaliquis  per  id  tempus  imperium  Romanum  est 
adsecutus,  id  in  primis  curavit,  ut  ecclesiae  praefecti  tuti  essent 
a  laicorum  vi  regulorumque  potentia.  Iis  principibus  orta  sunt 
privilegia  et  donativa,  quae  illis  temporibus  fuerunt  quidem  ne- 
cessaria: at  ubi  gentes  et  nationes  vulgo  idolorum  cultibus  reiectis 
ad  Christum  venissent,  privilegiis  nihil  valde  opus  erat,  cum 
praesertim  ecclesiarum  praefecti  summo  apud  omnes  in  honore 
essent,  qua  data  est  via  ad  tyrannidem  non  modo  humanarum 
rerum  sed  etiam  divinarum.  Perstiterunt  nihilo  secius  in  incepto 
pontifices,  et  in  dies  magis  se  privilegiis  munierunt.  Concede- 
bant  omnia  imperatores  et  reges,  vel  specie  pietatis  allecti,  vel 
lactati  spe  a  pontificibus  Romanis  quaestuosa  interpretatìone 
scripturae,  qua  assererent,  sibi  unis  esse  potestatem  fores  coeli 
aperiendi  transmittendique  animas  in  coelum,  licet  eae  ad  in- 
ferna  etiam  loca  essent  destinatae,  ut  praeter  alias  fabulati  sunt 
de  Traiani  et  de  Dagoberti,  Francorum  regis,  anima  apud  Ly- 
parim  extorta  de  manibus  daemoniorum;  vel  quod  privilegia  et 
dona  non  pontifices,  sed  divum  Petrum  ipsum  a  principibus 
accipere  confinxerunt;  unde  cum  ab  aliis  multis  multa  dona  tum 
ab  Honorio  fundi  coémpti  etiam  beato  Petro  dicuntur.  Et  per- 
belle  Gregorius  ad  Ricardum  regem  Visigothorum  Petri  nomine 
rescripsit  bis  verbis:  «  beatus  Petrus,  apostolorum  princeps, 
quam  libenter  munera  excellentiae  vestrae  suscepit  »;  vel  quod 
bis  artibus,  rudibus  saeculis,  pontifices  Romani  magna  aucto- 
ritate  praediti  partaque  monarchia  imperium  iam  haberent  in 
principes,  ut  nihil  quod  vellent  non  impetrarent,  ita  ut  Henrico 
pontifex  Romanus  potuerit  dicere:  «  te  imperatoria  adminìstra- 
tione    regiaque    deicio  »;    et    Toletano    archiepiscopo    Romam 

venienti  et  in  verba  pontificis  iuranti  pallium  et  privilegia  con- 
cesserit  eumdemque  totius  Hispaniae  primatem  instituerit.  Huius- 
modi  exempla  infinita  qui  velit,  ex  historiis  petere  potest.  Quae 
copiosissime  dici  possunt,  a  me  ne  quidem  attinguntur,  tum 
quod  hic  mihi  labor  non  est  propositus,  tum  quod  res  altera 
non  est  notior.  Quod  suscepi,  id  exsequar.  Nam  quod  hominum 
privilegiis  contenti  non  fuerint  pontifices  Romani,  sed  vim  etiam 
attulerint  scripturis  divinis,  ut  per  eas  tyrannis  in  omne  homi- 
num genus  et  in  verbum  Dei  statueretur,  meum  officium  est, 
ut  ostendam  indignissime  esse  factum;  vestrum  reliquum  est, 
principes,  in  quibus  habitat  spiritus  Dei,  ut,  quid  vobis  agen- 
dum  sit,   cogitetis. 

Maximum  commentum  fuit  semper  pontificum  Romanorum 
omnium  de  potestate  episcoporum  et  clericorum  immunitate, 
in  quo  nihil  aliud  cogitatum,  nihil  aliud  susceptum,  nihil  aliud 
actum  est,  nisi  ut  pontifices  Romani  provinciarum  omnium 
totius  reipublicae  christianae,  regnorum,  gentium,  nationum, 
orbis  denique  terrarum  domini  constituerentur;  quam  cupiditatem 
non  modo  in  decretis  sed  ne  in  precibus  quidem  ipsis  ad  aposto- 
los  occultare  potuisse  dicuntur,  «  Agite,  —  inquit  Gregorius,  — 
apostolorum  sanctissimi  principes,  et  vestra  auctoritate  interpo- 
sita  confirmate,  ut  omnes  nunc  demum  intelligant,  si  potestis 
in  coelo  ligare  et  solvere,  in  terra  quoque,  imperia,  regna, 
principatus,  et  quidquid  habere  mortales  possunt,  auferre  et 
dare  nos  posse».  Quid  Petrus?  quid  Paulus  audiit  unquam 
indignius?  quorum  nomine  haec  tyrannis  exercetur  in  terris. 
Pontificum  summa  cura  fuit  in  singulis  prope  decretis,  quae 
magno  numero  tomis  conciliorum  continentur,  ut  in  primis  age- 
rent,  episcopos  omnino  non  esse  accusandos,  episcopos  non 
esse  iudicandos  ab  hominibus,  hominesque  omnes  episcoporum 
at  episcopos  Dei  iudicium  expectare:  perinde  atque  non  idem 
aeque  sit  constitutus  iudex  vivorum  et  mortuorum,  cuius  ad- 
ventum  tam  illi  quam  nos  expectemus.  Ubi  de  hac  re  impera- 
torum  et  regum  responsis  frigide  et  iéiune  confictis  egerunt, 
insurgunt  ex  dictis  quibusdam  veluti  divinae  scripturae.  «  Cri- 
minatores   contra  doctorem  nemo   suscipiat,   quia  non   oportet 

filios  reprehendere  patrem  ».  Quid  hoc  sit  si  postules,  scriptum 
est,  inquiunt,  «  non  est  discipulus  super  magistrura  »  :  in  quo 
dicto  sibi  impudenter  arrogant,  quod  Christus  de  se  ipso  veris- 
sime pronunciat,  ea  arrogantia  elati,  ut  non  intelligant,  quid 
moneat  Christus,  quod  neque  pater  aliquis  neque  magister  nobis 
est  appellandus  in  terris:  «  et  patrem  —  inquit  —  nolite  vocare 
vobis  super  terram;  unus  est  enira  pater  vester,  qui  in  coelis 
est:  nec  vocemini  magistri,  quia  magister  vester  unus  est  Chri- 
stus», At  pontifices  Romani,  ut  noverimus  quam  sint  dicto 
Christi  audientes,  non  modo  patres  sese,  sed  patres  sanctissi- 
mos  et  beatissimos  instituerunt  appellari.  Ab  hominibus,  in- 
quiunt, non  sumus  iudicandi  nos,  de  quibus  est  scriptum:  «  Deus 
stetit  in  synagoga  Deorum;  in  medio  autem  Deus  iudicat  »  et, 
«ego  dixi,  —  Dii  estis  —  ».  Impudentia  secunda  haec  est  pon- 
tificum  Romanorum;  ut  quod  ad  omnes  Christi  fideles  attinet, 
episcopis  unis  dent.  Nam  istud  ipsum,  «  ego  dixi  —  Dii  estis  et  filii 
excelsi  omnes  —  »,  Augustinus  et  caeteri  interpretes  de  Christi 
fidelibus  omnibus  aeque  asserunt  dictum,  de  quibus  illud,  «  dedit 
eis  potestatem  filios  Dei  fieri,  his  qui  credunt  in  nomine  eius  »;  et, 
ne  multis  morer,  Christus  ipse  aperit,  «  ego  dixi,  —  Dii  estis  —  ». 
«  Deos  —  inquit  —  appellat  omnes,  ad  quos  sermo  Dei  factus 
est  ».  Huic  simile  illud  est,  ^  nolite  tangere  Christos  meos,  et  in 
prophetis  meis  nolite  malignari  '.  Id  de  omnibus  Christi  fideli- 
bus aeque  dictum  est,  qui  videntes,  qui  servi  Dei,  filii  Abraham, 
et  filii  lacob  electi  dicuntur,  quod  ipsimet  pontifices  liquidissime 
videbunt,  si  non  unum  aut  alterum  psalmi  versum,  sed  psal- 
mum  omnem  legent,  in  quo  haec  habentur,  «  semen  Abraham, 
servi  eius,  filii  lacob  electi  eius,  nos  autem  —  inquit  apostolus  — 
secundum  Isaac  promissionis  filii  sumus  ».  In  quem  errorem 
turpiter  saepissime  sunt  lapsi,  quod,  ut  in  principio  prope  que- 
rebar,  luci  evangelicae  offusis  tenebris  de  unctione  Spiritus  sancti, 
reiecerunt  se  in  umbras  iudaicas.  Christi  enim  dicuntur  omnes, 
qui  credunt  in  unigenitum  Dei,  quod  de  fideUbus  testatur  lohan- 
nes,  «  vos  unctionem  habetis  a  sancto  ».  Hinc  uncti  vocamur, 
hinc  Christi  omnes  a  propheta,  hinc  regale  sacerdotium  ab  apo- 
stolo, non  quod   unctione  exteriori    quadam   perunctum   caput 

haberemus  aut  aliud,  sicuti  sacerdotes  illi  veteres,  quibus  id 
contingebat  in  umbris,  ut  nos  ipsi  praefiguraremur,  sed  unctione 
quadam  interiore  spiritus,  ex  qua  Spiritus  sancti  opera  prodeunt, 
quam  qui  non  habent,  non  possunt  intelligere,  non  ut  habe- 
remus linostimas  Zosimi,  aut  Sotheri  pallam  et  consecrata  vesti- 
menta  pontificum,  stolasque  levitarum,  sed  corpora  munda  et 
sanctìficata,  vel  purum  coelibatum  vel  legitimum  matrimonii  ius 
servantes  in  castitate  et  sinceritate,  vasa  misericordiae  impol- 
luta,  scientes  quia  corpora  nostra  membra  sunt  Christi,  membra 
nostra  templum  sunt  Spiritus  sancti,  qui  in  nobis  est,  quem 
habemus  a  Deo.  Omnes  igitur,  qui  per  Spiritum  sanctum  cre- 
dimus  in  unigenitum  Dei,  Christi  appellamur,  quod  unctionem 
habemus  a  sancto,  baptizati  spiritu  Dei,  ut  ex  nobis  Christi 
corpus  sit,  quae  ecclesia  sancta  appellatur,  in  qua  licet  necesse 
sitesse  quosdam  spectatae  integritatis  homines  et  probatae  vitae, 
quales  proponit  apostolus  ad  diaconatus  et  episcopatus  gerendos, 
vel  ob  praedicandum  verbum  Dei,  vel  ob  egestates  sanctorum 
sublevandas:  ii  quamquam  a  nobis  colendi  et  observandi  sunt, 
non  tamen  prò  eis  magis  id  dictum,  «  nolite  tangere  Christos 
meos  »,  quam  prò  quovis  eorum,  de  quibus  Dominus,  «  quidquid 
fecistis  uni  de  his  fratribus  meis  minimis,  mihi  fecistis  ».  De  his 
nunc  dicit  per  prophetam:  «  Qui  vos  tetigerit,  tanget  pupillam 
oculi  mei  ».  Qui  sensus  cuique  erit  apertissimus,  qui,  quae  prae- 
dicta  sint,  quae  contigerint,  animadverteret.  Sine  muro  praedixit 
futuram  «  Hierusalem,  quod  est,  ecclesiam».  hoc  est,  sanctos 
Christi  fideles,  nudatam  auxilio,  quod  accidit  martyrum  tem- 
pore; quos,  ut  ibi  minatur  propheta,  mirabiliter  ultus  est  Deus, 
gente  scilicet  illa  Romana,  quae  saeviebat  in  Christos,  illa  orbis 
domina  deleta,  urbe  direpta  atque  incensa,  occupata  omni  Italia, 
imperio  amisso.  Annon  huc  illa  omnia  spectant?  «  Nolite  tan- 
gere Christos  meos,  et  in  prophetis  meis  nolite  malignari.  Et 
qui  tetigerit  vos,  tanget  pupillam  oculi  mei  ». 

Perge,  ut  quae  res  secutae  sint  cognoscamus.  «  Quia  ecce 
ego  lev^o  manum  meam  super  eos,  et  erunt  praedae  his,  qui  ser- 
viebant  sibi  ».  Haec  propheta,  quae  de  Christis  Domini,  hoc  est, 
Christi  fidelibus  dieta  sunt,  qui  fortiter  ceciderunt  et  in  suppliciis 

mortui  sunt  prò  testimonio  Christo  dando;  quos  mirabiliter  ultus 
est  Deus  et  pater  Domini  nostri  lesu  Christi.  Quae  si  perpende- 
rent  quidam  consultores  magnorum  principum,  non  usque  adeo 
inflammarent  reges  et  nationes  in  defensores  evangelii.  Memi- 
nerint,  meminerint,  quod  polliceatur  Deus  is,  qui  aufert  spiritus 
principum,  terribilis  apud  omnes  reges  terrae,  etsi  nos  minimi 
eius  servi  sumus,  pollicetur  correpturum  se  prò  nobis  reges, 
vocaturum  famem  super  terram  et  omne  firmamentum  contri- 
turum.  Sed  ego  me  ad  Christi  pedes  abiicio,  cui  servio  in  spi- 
ritu,  ad  quem  levo  manus  meas.  Aliud,  quo  nituntur  firmare 
eorum  decreta  pontifices,  est  quod  dìxerit  Dominus,  «  qui  vos 
audit  me  audit  et  qui  vos  spernit  me  spernit  ».  Constat  hoc  a 
Christo  apostolis  esse  dictum,  per  quos  Dominus  multa  erat  in- 
stituturus,  quibus  propterea  recepit  se  missurum  Spiritum  san- 
ctum.  «  Ille  —  inquit  —  suggeret  quaecumque  dixi  vobis:  qui 
ergo  vos  audit,  me  audit,  quis  vos  vestraque  instituta  spernit, 
me  spernit.  Quem  sensum  declarat  Paulus  dicens:  «  qui  haec 
spernit,  non  hominem  spernit,  sed  Deum  ».  Viderint  iam  pon- 
tifices Romani,  qui  nihil  magis  curarunt,  quam  ut  traditionibus 
suis  instituta  apostolorum  toUerentur,  quos  spreverint,  Paulumne 
et  Petrum  an  Christum  ipsum?  Quae  sunt  hominum  ingenia, 
discite  iam,  qui  interpretentur  scripturas,  volunt  hoc  dictum  sic 
exponi,  «  qui  vos  pontifices  audit,  me  audit,  qui  vos  pontifices 
spernit,  me  spernit,  »  et  non  «  qui  vos  apostolos  spernit,  me 
spernit»,  et  tamen  ad  apostolos  sciunt  hoc  dictum  a  Domino: 
primum  ergo  ad  apostolos  attinet,  deinde  ad  eos,  quorum  typum 
gerebant  apostoli;  gerebant  autem  typum  vere  fidelium.  Quo- 
modo  vero  fideles  isti  esse  potuerunt,  qui  hoc  ipsum  dictum, 
quod  tanti  faciendum  putant,  nihili  fecerunt?  nonne  ipsismet 
iudicibus  indicati  sunt?  Si  Christus  dixit  apostolis,  «  qui  vos 
spernit,  me  spernit  »,  cur  praetulerunt  prudentiam  suam  inanem 
institutionibus  apostolorum,  ita  ut  abrogatis  apostolicis  institutis 
suas  traditiones  servari  mandarint?  vel  non  hoc  est  spernere 
apostolos?  Sperni  apostolos  dicunt,  si  pontificibus  palatia  et 
episcopis  praeclarae  aedes  non  exaedificentur,  si  vectigalia  fiant 
deteriora  aut  de  censu  dematur,  quo  minus  in  vestibus  preciosis 

incedant  gloriosi  minusque  in  auro  bibant;  sperni  mirum  in 
modum  apostolos,  si  praeter  magnos  census,  quos  sunt  aucupati 
iam  multis  saeculis,  decimae  non  persolvantur  aut  impediantur; 
spemi  item  si  quis  commonstret  et  clamet  cavendas  decipulas  in- 
dulgentiarum,  quibus  nullus  est tam  custoditus  numnius,  quem  non 
intercipiant.  Quae  omnia  quam  sint  apostolica,  iam  omnes  norunt. 
Sed  ego  redeo  ad  commentum  illud  episcoporum,  ne  accu- 
sentur.  «  Si  enim  sine  crimine  sacerdos  eligi  praecipitur,  nulla- 
tenus  ab  hominibus  criminibus  irretitus  accusari  et  calumniari 
permittitur  ».  Hoc  si  verum  est,  non  modo  accusatorem  sed 
nec  sacerdotem  (excipio  semper  Christum,  «  qui  peccatum  non 
fecit,  nec  inventus  est  dolus  in  ore  eius»,  qui  verissimus  est 
sacerdos)  habebimus.  Quis  enim  est  sine  crimine?  At  quod 
Paulus  dicit,  «  oportet  episcopum  esse  irreprehensibilem  », 
intellige  tu  virum  bonum,  qui  homo  esse  possit  :  «vere  enim 
bonus  solus  est  Deus  ».  Ita  et  accusatores,  si  viri  boni  sint, 
erunt  magis  idonei.  Nam  fac  esse,  quod  vir  aliquis  simulator 
ac  dissimulator  pulchre  se  continuerit,  tantisper  dum  in  epi- 
scopatum  proveheretur,  deinde  ad  ingenium  redeat,  non  est  ex 
praecepto  Christi  commonendus  fraterne?  Si  malus  esse  non 
desinet,  adhibito  teste  non  est  arguendus?  Si  tandem  non  audie- 
rit,  non  est  accusandus  apud  ecclesiam  seniorum  aut  praefectum 
ecclesiae?  Nam  quod  Paulus  dixerit,  «  accusationem  adversus 
presbyterum  noli  recipere  nisi  sub  duobus  aut  tribus  testibus  », 
non  dixit,  non  esse  recipiendam,  sed  duobus  aut  tribus  testibus 
asserentibus  esse  recipiendam.  Quod  Evaristus  adfert,  non  con- 
venit  episcopis,  qui  non  ad  ferendum  gladium,  ut  principes 
terrae,  sed  ut  exemplar  vitae  spiritualis,  speculum  religionis, 
observatores  evangelii  esse  debent.  li,  si  opinionem  fallunt, 
cogendi  sunt  ab  ecclesia  sancta,  ut  episcopatu  se  abdicent, 
aliique  meliores  instituantur;  si  fures,  si  parricidae  fuerint  poenis 
adficiantur,  quae  civilibus  legibus  proponuntur.  Quod  fieri  non 
potest,  nisi  quod  vulnus  imperatores  et  reges  fecerunt,  impera- 
tores  et  reges  sanent,  ut  privilegia  nulla  sint,  quae  commune 
bonum  impedìant,  et  magnis  divitiis  et  regnis  auctos  episcopos 
in  infinita   potestate   et   summa  copia  rerum   omnium  in  eum 


138  AONII    PALEARII    VERULANI 

statum  redigant,  ut  vere  iam  episcopi  neque  dominationes  neque 
regna  quaerant,  sed  mediocri  censu  contenti  tranquillam  et  quie- 
tam  vitam  sequantur.  Id  cum  ipsis  optamus,  optamus  etiam,  ut 
vere  beati  sint.  Quod  si  recusarint,  cogantur  ut  dicto  apostoli 
sint  audientes:  «  habentes  alimenta  et  quibus  tegamur  bis  con- 
tenti simus;  nam  qui  —  inquit  —  volunt  divites  fieri,  incidunt  in 
tentationem  et  in  laqueum  diaboli,  et  desideria  multa  inutilia  et 
nociva,  quae  mergunt  homines  in  interitum  et  perditionem  ». 
Quam  sententiam  divinitus  scriptam  Carthaginiense  concilium 
secutum  decrevit,  «  ut  episcopus  vilem  suppellectilem  et  men- 
sani,  et  victum  pauperem  habeat  et  dignitatis  suae  auctoritatem 
fide  et  vitae  meritis  quaerat  ».  Et  rursus  «ut  episcopus  nuUam 
rei  familiaris  curam  ad  se  revocet,  sed  ut  lectioni  et  orationi 
et  verbo  praedicationis  tantummodo  vacet  ».  Non  impediet  hic 
me,  pontifices  et  collegae  pontificii,  vestrum  inimicum  edictum, 
quo  declarastis,  «  haereticos  esse  habendos  omnes,  qui  adfirma- 
rent  Christum  eiusque  discipulos  nihil  privatim  habuisse;  in 
ignem  esse  coniiciendos  omnes,  qui  adfirmarent  ipsis  discipulis 
vendendi,  donandi,  testandi,  acquirendi,  suopte  ingenio  ius  non 
competere».  Quorsum  hae  minae  spectent,  principes  isti  etiam 
considerabunt.  Ne  in  me  declamate,  pontifices;  minitamini  ista 
mitratis  vestris  et  iis,  qui  procurvaverunt  genua  sua  ante  Baal. 
Ego,  non  modo  bis  principibus  audientibus  et  universo  populo, 
sed  Christo  ipso,  qui  coelum  incolit,  dicam,  apostolos  non  modo 
integritate  vitae  sed  etiam  patientia  paupertatis  fuisse  ornatos; 
Christum  non  modo  pauperem  fuisse,  sed  hac  voce  veluti  pro- 
pria appellatum  in  Psalmis,  cuius  denique  vox  est:  «  vulpes 
foveas  habent,  et  volucres  coeli  nidos,  filius  autem  hominis  non 
habet,  ubi  caput  suum  reclinet  ».  Quod  vero  simuletis  ad  Chri- 
stum, ad  apostolos  magis  quam  ad  vos  ipsos  haec  regna,  hos 
census  pertinere,  id  non  sat  .scio;  ad  fratrum  filios,  ad  spurios 
adolescentes  quosdam,  et  minime  sobrias  mulieres  spectasse, 
persaepe  historiae  ipsae  testantur. 

Illud  vero  periniquum  omnino  et  non  ferendum,  quod  cum 
summa  avaritia  et  incredibili  cupiditate  pontificum  infinita  po- 
testas  coniuncta   est.  Saepissime    enim,    quidquid   mali    habuit 

Italia,  quidquid  calamitatis  ex  incendiis  bellorum  Christiana  res- 
publica  accepit,  id  omne  a  pontificibus  Romanis  est  conflatum. 
Quod  si  in  ea  felici  quidam  paupertate,  quam  apostolus  instituit 
Tito,  non  recedere  episcopos  iussissent  pii  principes,  qui  cupidos 
homines  imprudenter  in  opulentiam  coniecere,  minus  aliquando 
laboravissemus,  plus  laudatae  pietatis  haberet  ecclesia.  Sapien- 
tissimi imperatores  cum  in  hibernis  legiones  collocant,  si  qua 
oppida  contingant,  quae  bonitate  agrorum  et  rerum  adfluentia 
exceilant,  nonnihil  verentur,  ne  invictos  militum  animos  et  dura 
corporaeorum,  qui  a  pueritia  sub  peilìbus  stare  et  vigilare  noctes 
et  gravissima  quaeque  perpeti  sunt  adsueti,  copia  corrumpat  et 
lascivia  molliat:  et  nos  otiosis  istis  dubitabimus,  an  immensi 
census,  regiae  divitiae,  peramoeni  fundi,  voluptuaria  domicilia 
periculum  crearint?  Quos  constai  millies  a  regionibus  officii  et 
continentiae  abductos,  abducendosque  semper,  nisi  modum  ali- 
quem  licentiae  potestatique  eorum  feceritis  vos,  principes,  in 
quibus  habitat  spiritus  Dei.  Nam  maiores  vestri  eo  privilegia, 
regna  et  census  ingentes  iis  concesserunt,  ut  ecclesiae  Dei  bono 
essent.  Id  cum  vos  falsum  esse  comperiatis,  antiquare  privilegia, 
aliquid  instituere  potestis,  quo  census  illi  ecclesiae  bono  sint. 
Administratores  ecclesiae  dicunt  se  esse  episcopi.  Sint  sane.  At  si 
abusi  sunt  ea  administratione  sexagies  septies,  coactis  saepe  con- 
ciliis  statutum  est,  ne  abutantur,  si  rursus  ac  rursus  ad  vomitum, 
quousque  tandem  haec  patientia,  principes?  Statuite,  ut  censores 
quidam  annui  per  civitates  deligantur,  qui  a  praefectis  ecclesiae 
rationem  reposcant  administrationis,  ne  praeter  alimenta  et  hone- 
stum  vestitum  quidquam  habeant.  Ex  fructibus,  quae  supersunt, 
ut  monet  Christus,  elemosynam  dent,  scripturae  sanctae  inter- 
pretes,  evangelii  praedicatores  alant:  censuum  rationes  in  tabulis 
publicis  accepti  et  expensi  conscribantur  adserventurque  apud 
seniores  non  sacri  ficulos,  et  salios  praecentores,  et  succentores 
quosdam  collegas  episcopi,  sed  apud  senatum  et  eos,  qui  ad 
reipublicae  gubernacula  sedeant:  il  a  censoribus  accipiant  ra- 
tiones, animadvertantque,  ne  in  praefectorum  affines  erogata 
pecunia  sit,  censusque  male  effusi.  Quod  si  episcopi  culpa  fac- 
tum esse  compererint,  advocata   plebe   sancta,  decernatur,  ne 

teruncium  posthac  attingat  episcopus  is,  praeter  victum  et  ve- 
stitum,  et,  si  ad  regendam  ecclesiam  non  sit  aptus,  de  gradu 
deiciatur  et  privatus  esto.  Electionis  formula  de  episcopo  et 
praefectis  ecclesiae  per  suffragia  populi  constituendis  ea  semper 
mihi  visa  est  optima,  quam  legimus  apud  Augustinum  de  crea- 
tione  Eradii.  Eam  ut  perpendatis,  orat  vos  servus  lesu  Christi. 
Nam  ut  omnia  ad  episcopum  unum  aliquem  deferantur,  non  est 
ferendum.  Omnes  iam  intelligimus  his  artibus  tyrannum  ecclesiis 
esse  quaesìtum,  ut  iis,qui  gratia  plurimum  possent,  veluti  Alexan- 
der aliquis  regna  suis  commilitonibus,  dividerei.  Verisimilius  est 
civitates  ipsas  melius  sibi  malie,  quam  quemvis  alium  exteris. 
De  piis  hospitiis  nihil  dico,  quae  praeter  mentem  eorum,  qui  iis 
exaedificatis  testamentum  fecerunt,  neque  parvulos  alunt,  neque 
egentes  excipiunt,  neque  misere  aegrotantibus  subsidio  sunt,  con- 
sciìs  pontificibus  (nihil  excusent,  consciis,  inquam,  pontificibus); 
quae  hospitia  opera  pontificum  praeter  mentem  mandatumque 
eorum,  qui  exaedificarunt,  curatoribus  reiectis  atque  exclusis, 
unicuipiam  serviunt,  adsignata  saepe  homini,  qui  involet  ungui- 
bus  in  oculos  Christi,  qui  hauriat  sanguinem  innocentum.  A  quo 
adsignata  sint  nolite  quaerere.  Quid  creditis?  Ab  hoc  ipso  tyranno 
humanorum  et  divinorum,  Babyloniae  rege,  Antichristo  Romano, 
qui  non  modo  vivis  hominibus  sed  etiam  mortuis  vim  adfert, 
quem  Deus  propediem  ulciscetur  probe,  quando  ita  loquitur: 
«  Ecce  ego  ad  te  mons  pestifer,  qui  corrumpis  universam  ter- 
ram  ».  Quo  iure,  pontifex  Romane,  in  testamenta  sanctorum 
manus  intulisti?  Quia  hoc  libet,  licet.  Id  tu  non  modo  his  gentium 
dominis,  sed  ne  assentatoribus  tuis,  quibus  stipatus  sedes,  pileo 
ad  servitutem  coèmptis,  probaturum  te  esse  arbitror. 

Magna  sunt,  incredibilia,  infinita  caetera,  quibus  iste  iura 
humana  atque  divina  confundens  perturbavit  atque  permiscuit 
omnem  rempublicam  Christi,  cuius  vos  moderatores  esse  et  duces 
par  est,  principes,  in  quibus  habitat  spiritus  Dei.  Neque  vos 
deterreant  quidam,  qui,  ut  ait  apostolus,  «  aberrantes  sunt  con- 
versi in  vaniloquium,  volentes  esse  legis  doctores,  non  intelli- 
gentes,  neque  quae  loquuntur,  neque  de  quibus  adfirmant  ». 
li  dolo  malo  inculcant,  cavendum  omnino  vobis,  ne  in  animum 

cadat  ad  vos  attinere  curam  rerum  ecclesiasticarum,  quod  sacer- 
dotibus  solis  id  muneris  sit  adsignatum,  ut  arcam  Domini  de- 
portent.  Hic  commemorant  Ozam  quendam  inclinatam  arcam 
sustinere  volentem  misere  periisse,  quod  is  sacerdos  non  esset. 
At  vero  parietes  istos  dealbatos  si  quis  roget,  qui  fuerit  iste 
Oza,  num  e  sacerdotio  regali  et  sancto  pius  aliquis  imperator, 
num  rex,  num  populi  princeps  et  dux,  quem  vobis  ita  propo- 
nant,  quid  respondebunt?  Si  quis  postea  roget,  quis  eduxit  de 
Aegypto  populum  Dei?  respondeant  necesse  est,  non  sacerdos 
aliquis,  sed  Moyses  ipse  dux  et  imperator  populi.  Quis,  ut  multa 
praeteream,  declaravit  ac  consecravit  Aaronem  et  sacerdotes 
caeteros,  nisi  imperator  populi  Moyses?  quis  praecepta  Dei  pro- 
posuit  servanda?  quis  ritus  et  solemnitates  instituit?  quis  arcae 
isti  primum  ex  voluntate  Dei  formandae  praefuit  nisi  Moyses 
cum  imperio?  Quis  postea  arcam  foederis  istam  recte  expor- 
tari  iussit  sacerdotibus?  annon  losue,  filius  Nun,  dux  exercitus 
Jsraélitum?  cui  Dominus  inquit,  «tu  autem  praecipe  sacerdo- 
tibus, qui  portant  arcam  foederis  ».  Quis  arcam  Dei  neglectam 
a  sacerdotibus  reduxit?  nempe  David,  rex  bonus,  pius  et  felix. 
Quis  arcam  istam  in  tempio  et  sancto  sanctorum  colloca vit? 
nonne  Salomon  summa  et  admirabili  sapientia  rex  cum  optimis 
principibus?  Quamobrem  si  arca  ista  ecclesiam  significat,  qui 
melius  praeerunt,  ut  ea  ad  voluntatem  Dei  conformetur?  qui 
praecipient,  ut  plaustro  verbi  Dei  vehatur  per  sacerdotes?  quo- 
rum est  officium,  ut  curent,  ut  a  sacerdotibus  diu  neglecta  re- 
ducatur?  in  qua  impuri  quidam  Ozae,  non  uncti  Spiritu  sancto, 
arrogantes  contemptores  praecepti  Dei,  dum  arcam  sustinere  vo- 
lunt,  ipsi  cadant:  quorum  tandem  est  in  illustri  loco  et  sancto 
collocare  arcam  istam,  ut  quiescat,  nisi  magnorum  imperatorum, 
sanctorum  regum,  invictorum  principum,  in  quibus  habitat  spi- 
ritus  Dei?  Quibus  vero  magni  principes  id  oneris  imponent,  ut 
arca  comportetur?  num  Ophni  et  Phineae,  aut  iis  qui  Domino 
ignem  alienum  offerunt?  minime:  at  e  populo  acquisitionis,  ex 
regali  sacerdotio,  e  gente  sancta  delectis  viris,  qui,  si  per  vos 
nunc  liceat,  principes,  neglectam  iam  diu  ab  impiis  sacerdotibus 
tandem  pulcherrime  reducent  et  in  loco  illustri  et  sancto  collo- 
cabunt  ecclesiam  Dei. 

Recita  CAPUT  DECIMUM  SEPTIMUM. 


Non  modo  non  haereticos  sed  pios  esse  eos,  qui 
firmiter  crediderint,  ecclesiam  Dei  esse  aedificatam 
super  petram  Christum.  Hanc  opinionem  si  secuti  fuis- 
sent  episcopi  Romani,  minus  haberemus  abusuum  et 
abominationum.  Preti  enim  ea  opinione,  quod  super 
petram,  hoc  est,  Petrum,  et,  ut  ipsi  deducunt,  super 
pontifices  Romanos  et  eorum  doctrinam  aedificata  sit 
ecclesia  Dei,  in  quae  non  manus  intulerunt?  quid  non 
sibi  licere  putarunt?  ut  scriptura  impleretur,  «  arro- 
gantia  tua  decepit  te,  et  superbia  cordis  tui,  qui  habitas  in 
cavernis  petrae,  et  adprehendere  niteris  altitudinem  collis.  Grex 
perditus  factus  est  populus  meus,  pastores  eorum  seduxerunt 
eos  ». 

Declaratio  testimonii  XVII. 

Qui  ad  unum  pontificem  Romanum  omnia  deferunt,  et  verbo 
quidem  episcopum,  re  vero  in  gentes  et  nationes,  in  Caesares 
et  reges  principesque  universos,  tyrannum  constituunt,  hoc  in 
primis  argumento  instant,  quod  Petro  uni  sit  dictum  a  Do- 
mino: «  Tibi  dico:  tu  es  Petrus,  et  super  hanc  petram  aedificabo 
ecclesiam  meam  » .  Consulto  nunc  praetermittam  responsa  doc- 
tissimorum  hominum,  qui  non  ex  his  paucis  verbis  sed  ex  toto 
capite  evangelii  sensum  Domini  colligendum  sapienter  monent. 
Dominus  enim,  cum  haud  unum  Petrum,  sed  omnes  apostolos 
interrogasset:  «  Vos  autem  quem  esse  dicitis?  »  —  prò  omnibus 
respondit  Petrus  veluti  os  quoddam  apostolorum:  «Tu  es  Christus 
filius  Dei  vivi  ».  Hoc  sive  responsum,  sive  confessio,  si  una  est 
omnium  apostolorum,  immo  vero  fidelium  omnium,  et  propterea 
ecclesiae  totius  sanctae,  non  uni  Petro,  sed  apostolis  omnibus 


ACTIO    IN    PONTIFICES    ROMANOS  143 

universisque  fidelibus  et  toti  ecclesiae,  cuius  typum  gerebat 
Petrus,  dictum  est,  quod  sequitur:  quod  vel  ex  eo  ipso  adver- 
sarios  etiam  concedere  necesse  est,  quod  promissa  quaedam 
ingentia  ex  confessione  illa  non  negant  ad  omnes  apostolos 
attinuisse;  et  nunc  ad  omnes  episcopos  et  caeteros,  qui  per 
civitates  presbyteri  constituti  sunt,  attinere  asserunt  atque  adfir- 
mant.  Quae  sunt  ista  promissa?  «Et  tibi  dabo  claves  regni 
coelorum».  Quae  sunt  istae  claves?  obsecro,  ne  quid  anile  aut 
superstitiosum  cogitemus,  ferreas  aut  argenteas  aut  aureas  fuisse 
claves,  sed  potestatem  illam,  quae  bis  verbis  declarata  est, 
«et  quodcumque  ligaveris  super  terram,  erit  ligatum  et  in  coe- 
lis,  et  quidquid  solveris  super  terram,  erit  solutum  et  in  coelis  ». 
Annon  hanc  eandem  potestatem  dedit  omnibus  apostolis  dicens: 
«  Amen  dico  vobis,  quaecumque  ligaveritis  super  terram,  erunt 
ligata  et  in  coelo,  et  quaecumque  solveritis  super  terram,  erunt 
soluta  et  in  coelo  »?  At  ibi  in  coelis  dixit,  hic  in  coelo.  Ridicula 
haec  sunt,  quasi  de  eodem  non  dicatur  a  propheta:  «  Deus  autem 
noster  in  coelo  est  et  qui  habitat  in  coelis  irridebit  eos  ».  Pudet 
me  tam  frigidarum  commentationum.  At  Petro  dixit:  «et  tibi 
dabo  claves  regni  coelorum  ».  Rogo  rursus,  quae  sunt  istae  claves? 
An  aliud  quam  Spiritus  sanctus,  per  quem  fores  coeli  aperiuntur 
et  clauduntur  hominibus,  quod  dimittendo  peccata  solvuntur, 
retinendo  ligantur  homines?  Quamobrem  claves  dat  Dominus 
dicens:  «  Accipite  Spiritum  sanctum,  quorumcumque  remiseritis 
peccata,  remittuntur  eis,  et  quorumcumque  rednueritis,  retenta 
sunt  ».  Quae  si  verissima  sunt,  desinant  iam  opponere  nomina 
scriptorum,  ex  quibus  sumunt,  super  petram,  hoc  est,  super 
Petrum  aedificatam  ecclesiam  Dei.  Nam  ex  altera  parte  stant 
auctores  vel  nobilissimi,  quos  summis  laudibus  celebravit  ipsa 
etiam  ecclesia  Romana,  et  declaravit  primarios,  qui  saepius 
meminerunt,  ecclesiam  Dei  super  petram  Christum  aedificatam 
esse.  Quae  expositio  magis  cum  praedictionibus  prophetarum 
quadrat,  qui  Petrum  Christum  non  semel  appellarunt,  et  Pauli 
sententiae  consona  est,  qui  fundamentum  et  petram  Christum 
esse,  scriptis  illustravit  suis.  Age  vero,  quid  inquit  Augustinus: 
«Quando  Petro  est  dictum,  tibi  dabo  claves  regni  coelorum, 

et  quodcumque  ligaveris  super  terram,  erit  ligatum  et  in  coelis, 
et  quodcumque  solveris  super  terram,  erit  solutum  et  in  coelis, 
universam  significabat  ecclesiam,  quae  fundata  est  super  petram, 
unde  et  Petrus  nomen  accepit.  Non  enim  a  Petro  petra,  sicut 
non  Christus  a  christiano  sed  christianus  a  Christo  vocatur». 
Itaque  non  magis  significat  Petrus  episcopos  Romanos,  quam 
caeteros,  immo  vero  quam  omnes  fideles,  qui  sunt  Christi.  Quid 
ergo  tument?  quid  inaniter  inflantur  pontifices  Romani?  tam- 
quam  firmissimum  esset  quod  magnorum  auctorum  interpreta- 
tione  necesse  est  vel  aliter  accipi,   vel  haberi  prò  infirmo. 

Quamobrem  inquit  Augustinus:  «  Si  bonus  es,  si  ad  Christi 
corpus  pertines,  quod  significat  Petrus,  liabes  Christum  in  prae- 
senti  et  futuro  ».  Et  in  libro  de  agone  christiano  inquit:  «  Cum 
Petro  dicitur  '  amas  me,  pasce  oves  meas  ',  ad  omnes  dicitur  ». 
Quid  id  est?  «  Cum  Petro  dicitur  "^  pasce  oves  meas  ',  ad  omnes 
dicitur  ».  Quam  vellem  haec  legissent,  qui  uni  Petro  hoc  asse- 
runt  fuisse  dictum,  veluti  ex  promisso  singulari.  Quod  si  omnibus 
fidelibus  est  dictum,  nemo  dubitarit,  multa  sibi  unis  arrogasse 
pontifices  Romanos  vel  temere  vel  imprudenter.  Accedat  testi- 
monium  Origenis  antiquissimi  scriptoris.  Quod  Simon  Petrus 
respondens  dixit:  «tu  es  Christus,  filius  Dei  vivi  »,  si  dixerimus 
quemadmodum  dixit  Petrus,  non  a  carne  et  sanguine  nobis  reve- 
latum  est,  sed  a  luce,  quae  illuxit  cordi  nostro  a  patre,  qui  est  in 
coelis,  et  tamquam  non  accepta  huiusmodi  revelatione  a  carne  et 
sanguine  sed  luce  cordi  nostro  illucescente  a  patre,  qui  est  in  coe- 
lis, efficimur  Petrus,  et  dicetur,  quod  hunc  sermonem  sequitur: 
«  Tu  es  Petrus,  et  super  hanc  petram  aedificabo  ecclesiam  meam, 
et  portae  inferi  non  praevalebunt  adversus  eam,  et  tibi  dabo 
claves  regni  coelorum,  et  quodcumque  ligaveris  super  terram, 
erit  ligatum,  quodcumque  solveris,  erit  solutum  in  coelis  ».  Haec 
si  a  pontificiis  hominibus  fuissent  perpensa,  nunquam  eorum 
assentationibus  tumuissent  Caiphae  Romani.  Augustini  verba 
sunt,  «  ideo  quippe  ait  Dominus  ^  super  hanc  petram  aedificabo 
ecclesiam  meam  '  quia  dixerat  Petrus,  ^  tu  es  Christus,  filius  Dei 
vivi  '  super  hanc  ergo,  inquit,  petram,  quam  confessus  est, 
aedificabo  ecclesiam   meam.  Petra  autem  erat  Christus,  super 

quod  fundamentum  etiam  ipse  aedificatus  est  Petrus.  Funda- 
mentum  quippe  aliud  nemo  potest  ponere  praeter  id,  quod 
positum  est,  quod  est  Christus  lesus  ».  Haec  Augustinus,  quae 
sexcentis  locis  confirmat,  ac  probat.  Quod  sicubi  aliter  est 
interpretatus,  hanc  tamen  propriam  Augustini  sententiam  fuisse, 
nemo  est,  qui  in  eius  scriptis  versetur,  qui  nesciat.  Quae  si 
impia  est,  impius  est  Augustinus;  si  pia,  omnes  pii,  qui  eam 
sequuntur.  At  vero  impia  esse  non  potest,  quae  ex  prophetis  et 
apostolis  desumpta  est:  qua  in  re  ut  notissima  nihil  morabor. 
Hilarius  etiam  inter  antiquos  scriptores  laudatissimus  interpres 
minime  super  Petrum  aedifica tam  esse  ecclesiam  Dei  contendit, 
sed  super  fidei  petram  illani  et  confessionem  ingenuam  de  Chri- 
sto,  quam  confessus  est  Petrus,  ita  ut  sententiam  prophetarum, 
apostolorum,  Augustini,  caeterorumque  fidelium  prope  scripto- 
rum  complectatur,  ecclesiam  Dei  ex  bis  constitui,  qui  eam 
fidem  habuerint,  quam  habuit  et  confessus  est  Petrus.  Qua  de 
re  inquit:  «  Unum  igitur  hoc  est  immobile  fundamentum,  una 
haec  est  felix  fidei  petra,  Petri  ore  confessa:  tu  es  Christus  filius 
Dei  vivi».  Et  alibi:  «super  hanc  igitur  confessionis  petram 
ecclesiae  aedificatio  est,  haec  fides  ecclesiae  est  fundamentum» 
per  hanc  fidem  infìrmae  ad  versus  eam  sunt  portae  inferorum, 
haec  fides  regni  coelestis  habet  claves,  haec  fides,  quae  in  terris 
solverit  aut  ligaverit,  ligata  sunt  in  coelis  et  soluta».  Theophi- 
lactus  item  ait:  «  Quia  enim  confessus  erat  eum  Dei  filium 
Petrus,  dixit  quod  haec  confessio,  quam  confessus  es,  fundamen- 
tum erit  futurum  credentium  ».  Et  Cyriilus  inquit:  «  Per  petram 
aliud  nihil  quam  inconcussam  et  firmissimam  discipuli  fidem 
vocavit,  in  qua  ecclesia  Christi  fundata  et  firmata  esset,  ut  non 
laberetur  et  esset  inexpugnabilis  inferorum  portis  in  perpe- 
tuum  manens  ».  Quae  quoniam  magnorum  auctorum  sunt,  et 
ad  prophetarum  et  apostolorum  sensum  proxime  accedunt,  si 
iam,  ut  coeptum  est,  illustrentur,  quid  fiet  ampullis  et  inani  illa 
verborum  volubilitate,  quae  frequentissima  est  in  decretis?  Ex 
quibus,  ut  infinita  prope  omittam,  recensebo  quod  ad  orienta- 
les  episcopos  rescribit  papa  quidam.  Vos  interea  videte  turno- 
rem  verborum,   perpendite  levitatem.   «  Decuerat  vos  adversus 

sanctaiii  Romatiam  ecclesiam  et  apostolicam  limate  et  non  iro- 
nice  loqui  ;  quoniam  et  ipse  Dominus  noster  lesus  Christus  eam 
decenter  allocutus  ait:  tu  es  Petrus  et  super  hanc  petram  aedi- 
ficabo  ecclesiam  meam,  et  portae  inferi  non  praevalebunt  adver- 
sus  eam  ».  Et  insolenter  Sirìtius:  «  Hactenus  erratum  in  hac 
parte  sufficiat:  nunc  praefatam  regulam  omnes  teneant,  qui 
nolunt  ab  apostolicae  petrae,  super  quam  Christus  universalem 
construxit  ecclesiam,  soliditate  divelli».  Et  Leo  in  decretisi  «non 
solvitur  vel  ligatur,  nisi  quod  auctoritas  beati  Petri  solverit  et 
lipfaverit».  Quasi  vero  ligandi  et  solvendi  potestatem  caeteri 
apostoli  non  acceperint  a  Domino. 

Huiusmodi  bullis  praemunierunt  omnia  prope  eorum  decreta, 
maxime  vero,  cum  in  synodos,  episcopos,  provincias,  Caesares 
et  reges  fulminare  se  dixerunt.  Huiusmodi  ampuUas  proiecerunt, 
cum  perturbarunt  iura  humana  atque  divina,  quibus  elati  cum 
aliquid  statuerent,  non  putarunt  sibi  esse  perpendenda  scripta 
illa  divinitus,  ne  quid  imprudenter  eorum  scriptorum  aliquid 
rescinderent  aut  infirmarent,  ne  quid  diversum  docerent  atque 
instituerent;  quin  omni  cogitatione  conversi  tantum  sunt  ad  verba 
illa,  quasi  aliam  interpretadonem  non  possent  recipere,  «  super 
hanc  petram  aedificabo  ecclesiam  meam».  Quamobrem  arrogan- 
tia,  ut  praedictum  erat  per  prophetam,  verissime  decepit  eos. 
Putarunt  enim  omnia  sibi  licere,  sese  unos  errare  non  posse, 
quidquid  statuerent  merum  esse  evangelium,  in  ipsis  esse  omnia; 
unum  esse  videndum,  an  ecclesia  Romana  statuisset,  nefas  esse 
postea  dubitare,  an  fìrmuni  esset  et  sanctum,  quod  illa  statuisset, 
in  ipsos  coniiciendos  esse  oculos  atque  animos  omnium,  qui  ape- 
rire et  claudere  quibusvis  coelum  possent.  Quamobrem  tradi- 
tionibus  latis  poenas  etiam  minaciter  addiderunt,  ut  verbis  edam 
videamus,  quantum  intersit  inter  moderationem  et  humanitatem 
christianorum  et  superbiam  crudelitatemque  pontificum,  quibus 
pietas  est  mitram  ad  ignominiam  imponere,  colligare  manus, 
virgas  expedire,  detrudere  in  ignem.  At  certe  hanc  pietatem  a 
Christo  non  didicerunt,  cuius  tamen  vicem  sese  agere  dicunt 
in  terris,  immo  vero  se  caput  ecclesiae  esse:  quas  appellationes 
vendicare  sibi  aliquem  episcopum  an  tulissent  ii,  qui  in  concilio 

caverunt,  «ne  quis  summus  sacerdos  aut  princeps  sacerdotum 
appellaretur,  aut  aliquid  huiusmodi»,  iudicate  vos  ipsi,  in  quibus 
habitat  spiritus  Dei.  Nam  quid  est?  «aut  aliquid  huiusmodi». 
His  enim  appellationibus  arrogantia  alitur,  superbia  effertur, 
abusus  versantur  in  reh'gione,  ita  ut  iis  initiis  non  modo  in- 
terpretationes  ex  scriptura  assentatoriae  extortae  sint,  sed,  ut 
alia  missa  faciam,  quamvis  Paulus  et  Petrus  sermone  et  exemplo 
docuissent  non  esse  ferendas,  procedentibus  tamen  saeculis 
adorationes  veluti  Dii  quidam  statuerunt  sibi  pontifices  Romani. 

Recita  CAPUT  DECIMUM  OCTAVUM. 

Quoniam  aliqui  non  contemnendi  auctores  asse- 
ruerunt,  ecclesiam  Dei  aedificatam  super  petram  Pe- 
trum,  nihil  ex  ea  re  plus  habere  pontifices  Romanos, 
quam  caeteros  episcopos,  qui  non  habent  ea,  ob  quae 
amanter  dieta  sunt  illa  Petro;  cuius  vitae  exempla, 
quae  ex  actis  apostolorum  colliguntur,  ita  minime 
sunt  imitati:  doctrinam  vero,  quae  ex  apostoli  huius 
scriptis  habetur,  ita  passim  Romani  pontifices  pro- 
culcaverunt  et  everterunt,  ut  Petri  eversores  potius, 
quam  successores  sint  appellando  «Per  quos  —  inquit 
apostolus  Petrus  —  via  veritatis  blasphemabitur,  et  in  avaritia 
fictis  verbis  de  vobis  negotiabuntur  ». 

Declaratio  testimonii  XVIII. 

Firma  assertio  ea  esse  non  potest,  quae  ex  interpretatione 
sumitur  alicuius  loci,  quem  primarii  doctissimi  et  antiquissimi 
viri  varie  sunt  interpretati.  Nam  quod  testimonium  perhonori- 
ficum  mille  et  centum  continuos  annos  ecclesia  Romana  dederit 
Augustino,  quod  summis  laudibus  Hilarium,  Cyrillum  et  reliquos 
celebravit,  quos  praediximus,  reicere  pontifices  Romani  non 
possunt  auctoritatem  tantorum  virorum.  Quod  si  ex  altera  parte 
Cyprianum  et  quosdam  sibi  allegant,  qui  de  petra  locum  aliter 
sunt  interpretati,  nihilo  plus  agent,  quam  ut  nostra  quoque 
assertio  non  sit  firma.  Fiet  ergo,  ut  quod  nobis  non  dent,  neque 
ipsi  adsequantur.  At  vero  illud  est  consectarium,  si  infirmum 
est  fundamentum,  supra  quod  tantam  superbiae  fastusque  molem 
pontifices  erexerunt,  omne  eorum  aedificium  corruat  necesse 
est.  Remittant  igitur  iam  spiritus  atque  animos  illos,  sedent 
arrogantiam,  inteliigant  se  esse  episcopos  aeque  atque  alios; 
qui  si  boni,  si  pii  fuerint,  dignissimi  sunt,  ut  eos  colamus  et 

observemus:  at  si  mali,  si  impii,  norint  sese  ad  Christi  petram 
nihil  plus  attinere  quarti  ludam,  per  quem  typum  mali  episcopi 
sunt  significati.  Nam  quod  Petri  sedem  dicunt  se  obtinere,  quid 
existimant  homines  imperitissimi?  regnumne  fuisse  illud  Petri? 
aut  tyrannidem?  Sic  enim  disputant  de  prìmatu  Petri,  quasi 
regnum  aliquod  terrenum  obtinuerit  is,  cuius  ipsi  sint  legitimi 
haeredes  et  successores.  At  non  ita  est.  Reverentia  observan- 
tiaque  illa  apostolorum  iustissimis  de  causis  fuit  profecta,  ob 
amorem  Petri  in  Christum,  qui  omni  ex  parte  se  ostendebat, 
ob  fidei  firmitudinem,  quod  is  vel  ante  omnes  vel  prò  omnibus 
confessus  est,  Christum  esse  filium  Dei,  tum  ob  charitatem  egre- 
giam,  laboribus  ultro  susceptis  prò  pascendis  ovibus  Christi: 
quae  omnia  in  ilio  fuere  singularia.  Haec  si  in  episcopo  non 
sint,  ex  quibus  nascitur  propensio  animorum,  observantia  esse 
non  potest,  quam  isti  primatum  appellant.  In  quo  episcopo 
haec  sunt,  ad  hunc  omnia  illa  arbitror  attinere,  quae  dieta  sunt 
Petro.  Quo  quis  vita  erit  candidior,  quo  in  pascendis  ovibus 
Christi  studiosior,  eo  apud  vere  pios  reverentia  et  observatione 
erit  dignior;  non  quia  Romae  sit  magis  quam  Antiochiae,  aut 
Hierosolymitanae  ecclesiae  episcopus  et  non  Massiliensis.  Nam 
quod  locorum  acceptorem  faciant  Christum,  est  porro  indignis- 
simum,  cum  eius  spiritus  doceat,  non  esse  personarum.  Metiri 
ergo  oportet,  viri  principes,  dignitatem  episcoporum  non  ex 
loco  sed  ex  vita  et  actis,  in  quibus  eluceant  dona  illa  Spiritus 
sancti,  quod  et  ipsi  aliquando  verbis  non  re  celebraverunt.  Nam 
quid  illud  est?  «  non  sanctorum  filii  sunt,  qui  tenent  loca  san- 
ctorum,  sed  qui  exercent  opera  eorum  ».  Et  alibi,  «  morum 
nobilitas,  non  loci,  non  generis,  sacerdotes  notificet».  Et  «non 
loca  vel  ordines,  sed  merita  Deo  coniungunt  ».  Quomodo  vero 
Paulus  probat,  se  non  minorem  esse  magnis  apostolis?  obsecro, 
animadvertite.  «  Hebraei  —  inquit  —  sunt;  et  ego:  Israèlitae 
sunt;  et  ego:  semen  Abrahae  sunt;  et  ego:  ministri  Christi  sunt; 
et  ego.  At  plus  ego  in  laboribus  plurimis,  in  carceribus  abundan- 
tius,  in  plagis  supra  modum,  a  ludaeis  quinquies  quadragenas 
una  minus  accepi,  ter  virgis  caesus  sum,  semel  lapidatus  sum,  in 
labore  et  aerumna,  in  vigiliis  multis,  in  fame  et  siti,  in  ieiuniis 

multis,  in  frigore  et  nuditate:  instantia  mihi  quotidiana  est  et  so- 
licitudo  omnium  ecclesiarum  ».  His  privilegiis  agere  oportet  epi- 
scopum,  qui  Petri,  qui  Pauli  personam  velit  agere,  non  ex  loco, 
quod  Romae  sedeat.  Loci  superbiam  crediderim  ego  semper  odio 
fuisse  unigenito  Dei.  Nam  quid  est,  quod  Bethleem  in  praesepio 
rusticano,  non  Hierusalem,  non  Romae,  quae  tum  gentibus  et 
nationibus  imperitabat,  nasci  voluit?  Periniquum  est,  causas 
veras  primatus  et  dignitatis  episcoporum  praeterire,  et  eas  cele- 
brare, quae  inanes  sunt  et  odiosae  etiam  apud  Christum. 

Si  cui  vestrum,  principes,  illud  placet,  quod  uni  Petro 
quaedam  sint  promissa  et  adsignata  magis  quam  caeteris  apo- 
stolis,  non  contendam  vobiscum.  Sed  illud  obsecro  (quod 
libenter  arbitror  vos  esse  facturos)  ut  cogitetis,  quam  ob  rem 
promissa  illa  sint  atque  adsignata  Petri  nomine.  Si  Hilario  cre- 
ditis,  «  quod  fide  —  inquit  —  Petrus  caeteros  anteivit  ».  Si  Angu- 
stino, «quod  Petrus  —  inquit  —  plus  aliis  dilexerit  Christum». 
Sed  nos  haec  ipsa  ex  verbis  evangelii  sumamus:  «  Dicit  Simoni 
Petro  lesus:  —  Simon  lohannis,  diligis  me  plus  his?  —  Dicit  ei: 

—  Etiam,  Domine,  tu  scis,  quia  amo  te.  —  Dicit  ei  :  —  Pasce 
agnos  meos.  —  Dicit  ei  iterum:  —  Simon  lohannis  diligis  me?  — 
Ait  illi:  —  Etiam,  Domine,  tu  scis,  quia  amo  te  —  Dicit  ei:  — 
Pasce  agnos  meos.  —  Dicit  ei  tertio:  —  Simon  lohannis,  amas 
me?  —  Contristatus  est  Petrus,  quia  dixit  ei  tertio  «  amas  me  » 
et  dixit  ei:  —  Domine,  tu  omnia  scis,  quia  amo  te;  —  dicit  ei: 

—  Pasce  oves  meas  —  ».  Quid  primum  rogat?  an  plus  aliis 
diligat.  Quid  secundo?  quid  tertio?  de  dilectione.  Obsecro  vos, 
principes,  in  quibus  habitat  spiritus  Dei,  ne  sapientiam  Dei, 
Christum,  inaniter  frustraque  hoc  toties  petere  atque  iterare 
existimetis.  Docet  hic  vos  sapientia  Dei,  Christus,  non  acce- 
ptorem  esse  loci  aut  personarum  se,  ncque  alio  moveri  quam 
dilectione  erga  se  mirifica,  ut  alieni  committat,  ut  pascat  agnos 
et  oves  suas,  quas  ncque  Petro  credidisset,  nisi  re  cognita 
et  explorata,  quod  plus  caeteris  amaret.  Nam  quid  sic  rogabat 
is,  qui  omnia  novit,  quasi  haec  ignorarci?  Norat  ille  quidem 
omnia,  sed  vobis  rogabat,  principes,  qui  probaturi  episcopos 
aliquando    eratis:    plebi    sanctae    rogabat,    quae    in    episcopos 

aliquos  erat  delectura;  nobis  rogabat,  ut  dignosceremus  pseu- 
dopetros  istos,  qui  multis  iam  saeculis  gloriam  Christi,  salu- 
tem  gentium  et  nationum,  miserum  in  modum  oppugnaverunt, 
qui  plus  vastitatis  evangelio  et  institutis  apostolorum  attule- 
runt,  quam  una  reliqui  hostes  Christi,  et  tamen  audaces  ita 
sunt,  ut  prò  ipsis  dictum  asserant,  «  pasce  agnos,  pasce  oves 
nieas  ».  Quibus  verbis  temere  elati  atque  inflati  non  intelligunt, 
non  eos  se  esse,  quos  ecclesiae  suae  promisit  Deus  per  lere- 
miam,  «  dabo  vobis  pastores  iuxta  cor  meum,  et  pascent  vos 
scientia  et  doctrina»,  Num  iis  vos  pastores  estis,  pontifices? 
Existimate  interea,  principibus  optimis  praesentibus,  respondere, 
qui  probe  norunt,  quidquid  aliquando  mali  reges  viderunt; 
quidquid  incommodi  ex  bellorum  incendiis  acceperunt  impera- 
tores;  quidquid  sollicitudinis  ac  negotii  habuit  ecclesia  Christi, 
a  certis  quibusdam  hominibus  aliquando  fuisse  conflatum.  In 
quos  si  animadvertetur,  non  propterea  minuetur  gloria  apostoli, 
immo  vero  augebitur,  explosis  pseudoepiscopis,  et  constitutis 
veris  episcopis,  in  quibus  evangelica  puritas  et  apostolica  or- 
namenta eluceant,  et  caetera,  quae  habuit  Petrus,  quibus  cum, 
pontifices  Romani,  careatis,  audite,  quamecantilenam  ad  aures 
insusurret  vobis  Origenes.  «  Quoniam  qui  episcoporum  locum 
sibi  vindicant,  utuntur  eo  dicto  sicut  Petrus;  dicendum  est, 
illos  recte  loqui,  si  pariter  facta  habuerint,  ob  quae  dictum  est 
illi,  qui  erat  Petrus,  '  tu  es  Petrus  et  super  hanc  petram  aedifi- 
cabo  ecclesiam  meam  ';  sique  tales  fuerint,  ut  a  Christo  super 
eos  aedificetur  ecclesia,  et  ad  eos  iure  referri  possit.  Porro  si 
quis,  cum  haud  sit  nec  habeat,  quae  dieta  sunt,  sicuti  habuit 
Petrus,  credit,  se  ligaturum  in  terra,  ut  quae  ligaverit,  ligata 
sint  et  in  coelis,  ac  se  soluturum  super  terram,  ut  quae  solverit, 
soluta  sint  et  in  coelis;  hic  inflatus  est,  non  intelligens,  quid 
sibi  velint  scripturae,  et  tumefactus  incidit  in  diaboli  ruinam  ». 
Haec  Origenes.  Quae  si  perpendissetis,  pontifices,  aeque  ac 
laudationes  quorumdam,  qui  vos  unos  voluerunt  esse  omnia, 
et  in  officio  fortasse  manere  et  pascere  oves  Christi  aliquando 
didicissetis.  Nunc  cum  verbis  illi  vos  suis  infatuarint,  obiurgari 
patiamini,    si    iure.  —  In   cathedra    Moysis,   inquiunt,    sederunt 

scribae  et  pharisaei;  quaecumque  illi  dicunt,  servate  et  facite.  — 
Remitto  ego  hos  ad  Theophilactum  praeclare  docentem,  quid 
sit  in  cathedra  Moysis  sedere.  Ex  eo  nunc  tantum  sumam  simile 
quoddam.  In  cathedra  Petri  sedent  ii  tantum,  qui  non  iugum 
revehendum,  sed  ea  docent,  quae  docuit  Petrus,  et  quoniam 
super  Petrum  et  eius  successores  ecclesiam  Dei  ah'qui  aedifica- 
tam  contendunt,  nolo  esse  contentiosus,  quod  alias  non  conce- 
derem.  Hic,  quia  omnibus  modis  possum  vincere,  concedam, 
si  unum,  quod  per  se  est  verissimum,  mihi  dabitur,  successores 
Petri  non  esse  veluti  regum,  principumque  filios,  regni  cuiusdam 
terreni  successores,  sed  spirituales  potius  ac  sanctos,  hoc  est, 
ut  ii  fide  in  primis  firma  et  dilectione  praecipua  sint  in  Dominum 
nostrum  lesum  Christum,  qua  fuit  Petrus,  et  qui  Petri  doctrinam 
et  instituta  tamquam  ex  successione  alant,  sustineant  actueantur. 
Si  quis  Petri  doctrinam  reiecerit,  si  quis  ab  apostolo  desciverit, 
et  eius  instituta  sustulerit  de  medio,  Petri  successor  non  sit, 
non  appelletur;  fateantur  omnes  hunc,  quiqui  sit,  qui  a  Petro 
recesserit,  ad  ecclesiam,  quae  super  Petrum  aedificata  est,  nihil 
attinere;  hunc  ludam,  pseudopetrum  et  Antichristum,  liceat  bona 
cum  venia  vestra  appellare,  pontifices.  Indicate  vos,  an  aequa 
postulatio  sit,  principes;  de  dilectione  pontificum  Romanorum 
in  Christum  ipse  scit,  qui  omnia  novit.  At  lohannes  signo  etiam 
aliquid  assequi  nos  posse  docuit.  «  Qui  —  inquit  —  non  diligit 
fratrem  suum,  quem  videt,  Deum,  quem  non  videt,  quomodo 
potest  diligere?  »  Si  historiam  pontificum  legimus,  nullam  curam 
intelligimus  illis  fuisse  potiorem  quam  dominatus  propugnandi 
et  ditionis  augendae  et  regni  servandi  :  quod  ut  tuerentur,  bar- 
barae  gentes  saepe  excitatae  sunt,  rerum  novarum  studiosi  populi 
solicitati  in  reges  et  imperatores,  foederibus  modo  in  hos,  modo 
in  illos  ictis,  aucta  incendia  bellorum,  spoliati  reguli  et  necati 
crudelissime,  cives  exinaniti,  aucta  vectigalia  pontificum,  spo- 
liatae  urbes,  aeraria  aliorum  compilata,  haec  quoniam  principes 
ipsi  senserunt  et  populi,  missa  faciam.  Ad  illud  venio,  quod 
pene  turpiter  omiseram.  Eius  verba  haec  sunt,  qui  mentir!  non 
potest:  «  Qui  non  diligit  me,  sermones  meos  non  servai;  et  qui 
habet  mandata  mea  et  servat  ea,  ille  est,  qui  diligit  me  ».  Caput 


ACTIO    IN    PONTIFICKS    ROMANOS  I53 

est  de  maiestate  mandatorum  Christi  imminuta,  in  quo  pluribus 
questi  sumus,  a  pontificibus  non  modo  non  servata  mandata 
Christi,  sed  summa  diligentia  fuisse  cautum,  adhibitis  etiam 
minis,  et  suppliciis  constitutis,  ne  ab  aliis  servarentur.  Eius  vos 
meminisse  oportet.  Obsecro,  memineritis,  vos,  principes,  in 
quibus  habitat  spiritus  Dei. 

Percurramus  nunc  partem  aliquam  doctrinae  apostoli,  ut 
cognoscamus,  an  pontifices  Romani  eam  sustinuerint  aut  su- 
stulerint.  Proponamus  vitam  apostoli,  ut  intelligamus,  si  eius 
vitae  exempla  sunt  imitati,  aut  potius  execrati  non  verbo 
sed  ipsa  re.  In  epistola  multis  agit  Petrus,  ut  lapidem  ele- 
ctum  et  petram  quandam  ostendat  esse  Christum.  «Ad  queni 
—  inquit  —  accedentes,  lapidem  vivum,  ab  hominibus  quidem 
reprobatum,  a  Deo  autem  electum  et  honorificatum,  et  ipsi 
tamquam  lapides  vivi  superaedifìcamini.  Propter  quod  continet 
scriptura:  "^  ecce  ponam  in  Syon  lapidem  summum,  angularem, 
electum,  preciosum;  qui  crediderit  in  eum,  non  confundetur  \ 
Vobis  igitur  credentibus  honor,  non  credentibus  autem  lapis, 
quem  reprobaverunt  aedificantes;  hic  factus  est  in  caput  anguli 
et  lapis  offensionis,  et  petra  scandali  his,  qui  offendunt  verbo, 
nec  credunt  in  quo  positi  sunt  ».  Docet  hic  Petrus,  Christum  esse 
lapidem  et  petram,  ut  et  ipsi  superaedificentur.  Ecquid  aliud  so- 
nat,  «  super  hanc  petram  aedificabo  ecclesiam  meam»?  Addit: 
«  et  qui  crediderit  in  eum,  non  confundetur  »,  quod  est  idem  atque 
«in  eos,  qui  crediderint,  portae  inferi  non  praevalebunt  ».  Hanc 
doctrinam  si  secuti  fuissent  pontifices  Romani,  non  laboraremus. 
Pergit,  «vos  autem  genus  electum,  regale  sacerdotium,  gens 
sancta  »:  hic  fideles  omnes  appellat  non  modo  sacerdotes,  sed  et 
regios.  Si  quis  laicos,  quos  vocant,  sacerdotes  appellet,  quae  et 
quam  turpes  in  eum  sequentur  nomenclationes,  declaratione 
opera  pontificum  Romanorum.''  Spirituales  hostias  nos,  inquiunt, 
offerimus.  At  hoc  de  omnibus  Christi  fìdelibus  dicit  apostolus. 
Nam  quid  ait?  «  Sacerdotium  sanctum  offerentes  spirituales  ho- 
stias, acceptabiles  per  lesum  Christum».  Christum ~ inquiunt  — 
nos  offerimus.  Quasi  vero  semel  prò  nobis  seipsum  ipse  Christus 
non    obtulerit    satis,    adstetque    semper   vultui    Dei   prò    nobis 

mediator  advocatus  et  interponens  sese,  Coramemoratio  mortis 
Domini  est  celebranda.  At  dum  panem  illum  manducamus  et 
calicem  bibimus,  omnibus  aeque  est  praeceptum,  ut  eius  bene- 
ficii  memores  morlem  Domini  annunciemus,  donec  veniat.  Quae 
non  eo  dico,  ut  negem,  diaconos  non  inanes,  et  episcopos 
seu  presbyteros  non  adumbratos,  constituendos  esse  per  dvita- 
tes  ab  ecclesia  sancta  (est  enim  id  perquam  necessarium);  sed  ut 
ostendam,  nihilo  plus  illos  caeteris  esse  sacratiores.  Nam  unum 
baptisma,  unam  fidem,  unam  unctionem  habemus  a  sancto,  qua 
sumus  sacri,  non  quod  simus  succincti  vestibus  et  zona,  sed 
succincti,  inquit  Petrus,  lumbos  mentis,  quodque  sancti  simus 
omnes  Christi  sacerdotes  fideles.  Quamobrem  sacerdotibus  illis, 
quibus  omnia  contingebant  in  umbris,  ut  nos  significaremur 
praedictum  fuerat:  «sancti  estote,  quia  ego  sanctus  sum  ».  Huic 
doctrinae  apostoli  tenebrae  densissimae  atque  incredibiles  ofifu- 
sae  sunt  a  pontificibus  Romanis;  quod  saepe  iam  questi  sumus, 
Pergit.  «  Subiecti  estote  omni  humanae  creaturae  propter  Do- 
minum  ».  Id  omnibus  dicit,  ncque  diaconos  neque  episcopos 
excipit.  Exemerunt  tamen,  veluti  vulpeculae,  pontifices  Romani 
se  et  suos,  mirumque  in  modum  privilegiis  munierunt,  non 
modo  ne  laicis,  sed  ne  civilibus  legibus  subiicerentur,  neve 
Retri  doctrinam  sustinerent,  quam  manifeste  in  hoc  privilegiis 
quaesitis  oppugnant. 

Sed  ego,  ne  totam  epistolam  videar  velie  interpretari,  venie 
ad  Ada  apostolorum.  Petrus  accepto  Spiritu  sancto  cogitat  de 
regno  Dei,  aperit  scripturas,  et  adponit  uno  die  Christo  ani- 
marum  circiter  tria  millia.  Pontifex  Romanus  (ex  historiis  quivis 
repetat),  accepta  mitra  Mammonae,  cogitat  de  regno  mundi, 
aperit  fores  lani,  quod  est,  de  bello  cogitat  in  regulos  non  suae 
factionis,  et  feudatarios,  quos  vocat,  rebelles,  et  scandalizat, 
adponitque  diabolo  uno  die  hominum  plusquam  centum  millia. 
Petrus  nulla  re  magis  exultans  quam  paupertate,  claudo  dicit, 
«  argentum  et  aurum  non  est  mihi  ».  Pontifex  vero  exultans 
auro  et  regia  gaza,  in  salibus  habet,  se  id  non  posse  di- 
cere, quod  claudo  apostolus  Petrus.  Ubi  claudus  salvus  adsti- 
tisset,   neque   sese,   neque    alium    hominem    spectari   vult,   sed 

Christum  solum,  docet  non  esse  aliud  nomen  a  Deo  datum  sub 
eoelo,  in  quo  nos  oporteat  salvos  fieri.  Pontifex,  si  quid  usquam 
tale  acciderit,  vel  Petrum,  vel  alium  quem  ex  hominibus,  qui 
dicti  sunt  sancii,  spectari  vult,  et  iis  tempia  exaedificari,  erigi 
statuas,  docetque  sub  coelo  esse  multa,  quae  sint  ad  salutem. 
Petrus  in  concilio  principum,  seniorum  et  populi  vocatus,  asserii 
aequum  esse  audire  Deum  potius,  quam  concilium.  Superioribus 
annis,  cum  Germani  advertissent  aliud  statuere  decreta  et  con- 
cilia, aliud  evangelium  et  se  dicto  Dei  fore  audientes  potius 
quam  hominum,  a  pontifice  Romano  damnati  sunt  atque  exclusi. 
Petrus  precio  agrorum  ecclesiae  accepto  dividit  singulis,  prout 
cuique  opus  erat,  neque  erat  inter  tot  quisquam  egens.  Pon- 
tifex Romanus,  acceptis  bonis  ecclesiae,  magnis  divitiis  cumulat 
suos,  dat  quod  cuique  opus  est,  ne  quis  sit  inter  suos  egens; 
caeteros  miseros,  qui  vel  servitutem  serviunt  in  Africa  et  Asia 
apud  hostes  nominis  Christi,  vel  qui  duriter  vitam  agunt  apud 
nos,  non  curat  absumi  fame  et  rerum  omnium  inopia.  Petrus 
Ananiam  et  Sapliiram  mentientes  Spiritui  sancto,  accensus  spi- 
ritu,  aspectu  ipso  exanimat.  Pontifex  Romanus,  cum  videat 
atque  intelligat,  ab  iis,  quibus  stipatus  sedet,  episcopatus  adpeti 
atque  geri,  non  ut  doctrina  et  sapientia,  quam  nullam  in  iis 
esse  cognoscit,  pascant  oves  Christi,  sed  causa  magnorum 
proventuum  et  in  luxu  vitam  agendi,  fert,  immo  vero  alit  atque 
extollit,  cumulatque  magnis  muneribus,  et,  ut  Hilarius  aiebat, 
«  intra  palatium  honorat  ad  servitutem  »  addam  ego  «  ad  calami- 
tatem  et  exitium  ovium  Christi  ».  Petrus,  cum  apostolis  Symon 
pecuniam  obtulisset,  ut  impositione  manus  acciperet  Spiritum 
sanctum,  abegit  clamoribus  hominem,  qui  donum  Dei  existi- 
maret  pecunia  posse  possideri.  At  pontifices  Romani  saepe  pe- 
cunia, saepissime  corruptione,  ut  his  internunciis  demererentur 
reges  et  principes,  manus  imponi  curaverunt  iis,  quos  non  aptos 
ad  episcopatus  gerendos,  curamque  animarum  suscipiendam, 
sed  ad  conciliandos  imperatorum  et  regum  animos  intelligerent 
accomodatos,  aut  privato  aliquo  commodo  et  sanguinis  commu- 
nione  coniunctos.  Petrus,  cum  in  coenaculum  esset  ductus,  et  cir- 
cumstaret  illum  magna  turba,  reiectis  foras  omnibus,  oravit  ex 

instituto  evangelico,  «  cum  oratis  non  eritis  sicut  hypocritae,  qui 
amant  in  synagogis,  et  in  angulis  platearum  stantes  orare;  tu 
autem  cum  oraveris,  intra  in  cubiculum  tuum,  et  ciauso  ostio 
ora  patrem  tuum;  in  abscondito  reddet  tibi  ».  Pontifex  Romanus, 
cum  orandum  est,  et  tuba  cani,  et  reboari  per  urbem  instituit, 
et  alta  voce,  et  confusa  concini  musicorum  instrumentis  contra 
reboantibus.  Quod  non  eo  dico  ut  orationes  publicas  improbem, 
sed  quod  institutis  pontificiis  huc  ventum  est,  ut  tenues  homines, 
cum  domi  possent  orare  et  curare,  quae  curanda  sunt,  ad  tempia 
volitant  tamquam  otiosi,  quasi  ille  domi  orandi  modus  evange- 
licus  minus  sit  Deo  acceptus.  Petrus  cum  visionem  videret,  et 
vas  quoddam  veluti  linteum  magnum  submìtti  de  coelo  in  ter- 
ram,  in  quo  erant  omnia  quadrupeda  et  serpentia  terrae,  et 
volatilia  coeli,  vocem  audit:  «  Surge,  Petre,  occide  et  manduca  », 
non  ut  gulae  licentia,  sed  libertas  Christi  sanguine  parta,  gen- 
tibus  et  nationibus  proponeretur,  ut  sine  offendiculo  omnibus 
semper  uteremur  cibis,  quos  Deus  creavit  ad  percipiendum  cum 
gratiarum  actione.  At  pontifices  Romani  poena  mortis  animis 
proposita,  distinguentes  inter  diem  et  diem,  contra  vocem  illam 
e  coelo  missam,  reclamanti  —  His  aut  illis  diebus  ne  manducato 
neve  adponito.  —  Petrus,  cum  Caesaream  intrasset,  et  ad  eius 
pedes  Cornelius  se  abiecisset,  adorassetque  eum,  non  tulit,  sed 
monuit  hominem  esse  sese,  et  propterea  tales  cultus  non  sibi 
deberi.  At  pontifex  Romanus,  non  modo  tenues  homines  ad 
pedes  eius  abiici  statuit,  sed  beatissimis  pedibus  osculum  dari 
vult  ab  imperatoribus  et  regibus  principibusque  civitatum  ad  eius 
pedes  provolutis.  Petrus  os  suum  aperiens,  dixit:  «  in  ventate 
comperio,  quia  non  est  personarum  acceptor  Deus,  sed  in  omni 
gente,  qui  timet  eum  et  operatur  iustitiam,  acceptus  est  ei»; 
pontifex  Romanus  non  modo  personarum  sed  et  locorum  facit 
acceptorem  Deum  ita  ut,  si  alii  episcopi  possint  errare,  episcopus 
Romanus  non  possit,  quod  Romanae  ecclesiae  sit  episcopus,  ob 
quam  dictum  est  Retro,  «tu  es  Petrus,  et  super  hanc  petram  aedi- 
ficabo  ecclesiam  meam  »  (Romanam),  «et  portae  inferi»  (haere- 
ticorum  sectae)  «  non  praevalebunt  adversus  eam  ».  Petrus  tan- 
dem, cum  surrexissent  quidam  de  haeresi  pharisaeorum,  qui 
crediderant,  praeciperentque  servari  quaedam  legalia,  acclamavi! 

apostolus,  «  nunc  ergo  quid  tentatis  Deum?  imponere  iugum 
super  cervices  discipulorum,  quod  neque  nos,  neque  patres 
nostri  portare  potuimus,  sed  per  gratiam  Domini  nostri  lesu 
Christi,  credimus  sai  vari,  quemadmoduiii  et  illi  »;  monet,  obte- 
statur  apostolus,  tentari  Deum,  si  quis  de  iugo  imponendo  et 
legaiibus  cogitet. 

At  pontifices  Romani  niliil  magis  cogitasse  videntur,  nihil 
magis  curasse,  ut  ostendimus,  quam  ut  eorum  opera  iugum 
ex  legaiibus  et  praeceptis  restitueretur.  Si  circumcisionis  onus 
apostolo  intolerabile  visum  est,  quod  semel  in  vita  cuique 
erat  obeundum,  quod  ludaeis  fere  semper  in  infantia  illa  ab- 
solvebatur,  in  qua  grave  quid  sit  non  intelligitur,  et  tantopere 
reclamat  apostolus;  quid  faceret  hoc  tempore,  in  infinita  rnulti- 
tudine  legalium  et  praeceptorum,  quae  non  in  omni  vita  semel, 
sed  partim  singulis  annis  saltem  semel,  partim  non  semel  sed 
saepe  et  saepius  singulis  mensibus  servanda  sunt,  mortis  poena 
animis  proposita,  si  non  serventur?  Habetis,  principes,  ex  altera 
parte  amorem  Petri  in  Christum,  doctrinam  et  vitam  apostoli; 
ex  altera  parte  pondficum  Romanorum.  Vos  ego  nunc  appello, 
vestram  imploro  fidem,  obtestor  ego  vos  per  lesum  Christum, 
ante  cuius  tribunal  sisti  tandem  omnes  oportet,  ut  iudicetis, 
utrum  successores  isti  fuerint  an  eversores  Petri,  utrum  apostoli 
doctrinam  aluerint,  an  sustulerint  de  medio.  Mirum  profecto 
est,  quam  in  his  nihil  sit  eorum,  quae  in  Petro  potissima  fuerunt. 
Nihil  tam  diversum  est  quam  vita  apostoli  et  pontificum  Roma- 
norum; nihil  tam  pugnans  quam  huius  et  illorum  doctrina. 
Conterte  vos  etiam  atque  etiam,  principes,  neque  mihi  sed  veri- 
tati  credite.  Considerate,  inquam,  an  hi  sint  successores  Petri 
vel  eversores.  Liberate  inveterata  et  indigna  infamia  apostolum. 
Declarate  sententiis  vestris,  hosce  illos  ipsos  esse,  quos  in  spi- 
ritu  vidit  Petrus  apostolus,  magistros  mendaces,  qui  in  avaritia 
fictis  verbis  (praefationibus  illis  servi  servorum  Dei,  vel  beatis- 
simi et  sanctissimi  Domini,  Domini  nostri)  non  modo  de  tenuibus 
hominibus  multis  iam  saeculis,  sed  magnis  imperatoribus  et 
regibus  sunt  negotiati:  quod  futurum  apertissime  monuit  Petrus 
apostolus,  ut  erudiremini  aliquando  et  caveretis  ovibus  Christi, 
vos  invicti,  augusti,  pii  principes,  in  quibus  habitat  spiritus  Dei. 

Recita  CAPUT  DECIMUM  NONUM. 


Revelatur  ira  Dei,  inquit  apostolus,  super  omnem 
impietatem  et  iniustitiam  hominum  eorum,  qui  verita- 
tem  Dei  in  iniustitia  detinent;  quia,  quod  notum  est 
Dei,  manifestum  est  in  illis:  at  cum  cognovissent, 
quod  Dominus  Jesus  factus  est  nobis  salus,  sapientia, 
a  Deo,  iustitia  et  sanctificatio;  non  glorificaverunt 
aut  gratias  egerunt,  sed  evanuerunt  in  cogitationibus 
suis,  et  obscuratum  est  insipiens  cor  eorum,  et  con- 
tulerunt  gloriam  unigeniti  Dei  rebus  inanimatis,  ita  ut 
genu  flecterent,  et  adorarent  illas,  et  peterent  in  san- 
ctificationem.  Propter  quod  Deus  tradidit  illos  in  coe- 
citatem,  ut  facerent  ea,  quae  non  convenirent;  sicut 
praedixerat  Spiritus  sanctus  per  os  Pauli  quod  fu- 
turi erant  (videte  iam,  si  revelata  est  ira  Dei  super 
hominum  impietatem;  animadvertite,  si  bene  expressi 
sunt  pontifices  Romani,  coUegae  et  asseclae  eorum, 
qui  veritatem  Dei  in  iniustitia  detinuerunt)  ;  «  homines 
seipsos  amantes,  cupidi,  elati,  superbi  ». 

Declaratio  testimonii  XIX. 

Qui  hi  sunt  elati,  superbi?  discite  ex  eorum  litteris.  Nos  reve- 
rendissimi, reverendique  patres,  miseratione  divina  episcopi, 
presbyteri,  diaconi,  cardinales,  patriarchae,  archiepiscopi,  epi- 
scopi, praelati.  Sed  tu  perge.  «Blasphemi,  parentibus  non  obe- 
dientes  ».  Adde  etiam,  si  vis,  iubentes,  ne  alii  parentibus 
obediant.  Nam  de  ea  re  caput  fuit  sextum.  Perge.  «  Ingrati, 
scelesti,  sine  affectione,  sine  pace,  criminatores,  incontinentes, 
immites,  sine  benignitate  » .  Hic  ego,  si  antiqua  nolim  repetere. 

Alexandrum  sextum,  qui  plus  veneni  quam  aquae  miscuisse  di- 
citur,  possum  commemorare;  et  lulium  secundum,  cuius  opera 
plus  uno  die  sanguinis  hausit  terra,  quam  ipse  cum  combiboni- 
bus  vini  in  toto  pontificatu.  Praetermitto  populationes  agrorum, 
ingentes  praedas,  incendia  oppidorum,  quae  secuta  sunt  ferro 
ignique  omnibus  locis  vastatis:  quarum  calamitatum  primarios 
testes  quam  plurimos  excitare  possum,  et,  si  libet,  ab  Ascanio 
Columna  et  Camertum  et  Urbinatum  duce  petere,  quos  credo 
Paulus  pontifex  iustis  de  causis  non  sperat  habere  laudatores. 
Sed  ego  hanc  partem  orationis  aliis  relinquo.  Nam  quod  sine 
benignitate  et  humanitate  fuerint  pontifices,  qui  potest  esse  ob- 
scurum?  Si  constat  eos  non  modo  in  viventes,  sed  in  mortuos 
etiam  saevisse?  Stephanus  sextus  Formosi  corpus  e  sepulcro 
erutum,  pontificio  indumento  spoliavit,  abiicique  in  vilem  tu- 
mulum  iussit,  duobus  digitis  dextrae  abscissis.  Sergius  tertius 
Formosi  cadaver  tractum  e  tumulo,  securi  percussit,  et  post 
contumelias  in  Tiberim  proiecit.  Multorum  ossa,  ut  eorum  verbis 
utar,  exhumari,  multorum  cineres  vento  spargi  mandarunt. 
Recte  ergo  apostolus  hos  praevidens  appellavit  homines  immites 
et  sine  benignitate.  Perge.  «  Proditores,  protervi,  tumidi  et  vo- 
luptatum  amatores  magis  quam  Dei,  habentes  quidem  speciem 
pietatis,  virtutem  autem  eius  abnegantes».  Quis  Romae  fuit 
pompam  illam  intuitus  et  apparatum  pontincum  et  collegarum 
asseclarumque  eorum,  quo  Christi  religionem  eludunt,  qui  pie- 
tatis speciem  non  sit  arbitratus  inesse  illis?  Quis  vero  diem  unum 
aut  alterum  Romae  egit,  ut  oculis  potius  quam  auribus  crederet, 
qui  virtutem  solidamque  pietatem  uUam  esse  non  negarit  in  bis 
hominibus?  Quid?  quod  se  vicarios  Christi,  et  Retri  successores 
et  episcopos  et  pastores  et  servos  servorum  Dei  asserant?  Ha- 
bent  hic  quoque  speciem  pietatis.  Cum  autem  eorum  nihil  sit, 
quae  poUicentur,  sed  contra  omnia  insint  vitia;  pietatis  virtutem 
abnegare  dicuntur.  «  Homines  corrupti,  reprobi  circa  fidem,  sed 
ultra  non  proficient.  Insipientia  enim  eorum  manifestabitur  ». 
Utinam,  principes,  det  nobis  hoc  pater  Domini  nostri  lesu 
Christi,  ut  quod  aliquando  futurum  est  vobis  ad  gubernacula 
reipublicae  sedentibus  contingat,  ut  per  sententias  vestras  omnes 

intelligant  atque  cognoscant  auctorem  omnium  malorum  et  in- 
commodorum  nostrorum,  quem  oportet  aliquando  cognitum  iri. 
«  Revelabitur  —  inquit  apostolus  —  suo  in  tempore  homo  pec- 
cati, tìlius  perditionis,  qui  adversatur  et  extollitur  super  omne, 
quod  dicitur  Deus  aut  quod  colitur,  ita  ut  in  tempio  Dei  sedeat, 
ostendens  se  tamquam  sit  Deus».  Considerate,  principes,  quid 
sit  «ita  ut  in  tempio  Dei  sedeat,  ostendens  se  tamquam  sit 
Deus,  et  iam  mysterium  operatum  iniquitatis  ».  Tempore  enim 
Pauli,  ut  ostendimus,  pseudoapostoli  illi  obtegere  coeperant 
beneficium  sanguinis  Christi,  velare  evangelium,  tenebras  offun- 
dere  rebus  clarissimis  et  simplicissimis,  quorum  pseudoaposto- 
lorum  doctrina  sustentata  atque  aucta  est  aemulatione  legalium  a 
pontificibus  Romanis,  ex  quibus  veluti  unum  aliquod  corpus,  una 
civitas,  unus  quidam  ex  membris  multis  perficitur  atque  conflatur. 
Quamobrem  pergit  apostolus,  «et  revelabitur  ille  iniquus,  quem 
Dominus  lesus  interfìciet  spiritu  oris  sui».  Quomodo  interficiet 
spiritu  oris  sui?  evangelium,  verbum,  spiritus  oris  Domini  est. 
lUustratione  evangelii  cadet,  cadet  Babylon,  peribit  ille  iniquus, 
qui  dicitur  Antichristus.  Ut  vero  multos  ac  multos  homines  fora 
intelligatis  Antichristum,  hic  dicitur:  «  insipientia  eorum  mani- 
festabitur».  Quorum  obsecro  insipientia?  suscipite  curam  et 
cogitationem  dignam  animis  vestris,  principes,  et  sinite  iam  illu- 
stratione  evangelii  sancii  interfici  impium,  sinite  spiritu  verbi 
Dei  corpus  illud,  coetum  impurissimum  dissolvi  hominum,  qui 
servari  mandant  doctrinam  daemoniorum.  Qui  attendant  doctrinae 
daemoniorum,  certissima  signa  proposuit  apostolus,  quibus  om- 
nibus vestigiis,  si  vultis,  eos  adsequemini;  nunquam  efìfugient. 
«  Spiritus  —  inquit  —  manifeste  dicit  »  num  dubitanter  loquitur? 
manifeste  dicit  «quod  in  novissimis  temporibus  discedent  quidam 
de  fide  ».  Res  digna  est  observatione.  Haec  enim  tempora  nobis 
sunt  novissima.  Qui  hi  sint,  qui  discesserint  de  fide,  agite  iam 
videamus.  «  Discedent  de  fide,  attendentes  spiritibus  erroris  et 
doctrinis  daemoniorum».  Quorum  daemoniorum?  «prohiben- 
tium  —  inquit  —  nubere  et  abstinere  a  cibis,  quos  Deus  creavit 
ad  percipiendum  cum  gratiarum  actione  ndelibus  ».  Nobis  sunt 
haec,  quibus  vivimus,  novissima  tempora.  Nihil  sane  refert,  vel 

Marcion  vel  Manichaei  quidam  docuerint,  nuptias  esse  impuras 
propter  concubitum,  bonum  non  esse  omnibus  vesci.  Si  pon- 
tifices  Romani  idem  instituerunt,  et  Marciones  suntet  Manichaei. 
At  tergiversari  non  licet  contra  Spiritum  sanctum.  Res  in  illu- 
stri omnium  gentium  et  nationum  conspectu  posita  est:  Marcion 
et  Manichaei  docebant,  impuras  esse  nuptias,  docebant  non 
omnia  bona  esse  ad  victum;  at  non  prohibuerunt  edicto  aliquo 
gentibus  et  nationibus  proposito.  At  apostolus  non  «  docentium  » 
inquit,  sed  «  prohibentium  nubere  et  abstinere  a  cibis».  Non 
est  idem  docere  et  prohibere;  vis  est  in  verbo.  Quis  prohibuit, 
quis  edictum  proposuit,  ne  diaconi,  ne  presbyteri,  ne  episcopi, 
ex  instituto  Spiritus  sancti  per  apostolum  scripto  deligi  possint 
ex  iis,  qui  a  plebe  sancta  probati  et  laudati  unius  uxoris  viri 
sint,  qui  domui  bene  praesint,  et  a  fìliis  bene  eductis  atque 
educatis  pie  colantur  et  observentur?  Quis  infinitam  multitudi- 
nem  clericorum  et  cucullatorum  matrimonii  sacramento  absti- 
nere non  dico  docuit,  sed  uti  prohibuit,  ita  ut  si  quis  eorum 
uxorem  habeat,  sacerdos  esse  non  possit?  Quis  poena  mortis 
aeterna  proposita,  non  dico  docuit,  non  dico  hortatus  est,  prohi- 
buit, dico,  ne  gentes  et  nationes  ex  libertate  Christi  suo  com- 
modo semper  cibis  omnibus  uterentur,  quos  Deus  creavit  ad 
percipiendum  cum  gratiarum  actione  fidelibus,  nisi  libertatis 
christianae,  et  evangelicae  apostolicaeque  doctrinae,  inimicis- 
simus  coetus  et  insipiens  pontificum  Romanorum?  «  At  insi- 
pientia  eorum  —  inquit  apostolus  —  manifestabitur  ».  Latine 
multi  scripserunt,  germane  ut  audio  plurimi,  italice  in  primis 
integritate  et  castitate  vitae  admirabilis  vir  Bernardinus  Ocellus 
Senensis  de  Antichristo,  Res  celebrar!  coepta  est  etiam  aliis 
linguis,  ita  ut,  illustratis  scriptis  illis  divinitus  Danielis  pro- 
phetae  et  lohannis  Apocalypsi,  et  sanctissimorum  apostolorum 
Retri  et  Pauli  epistolis,  res  in  comperto  sit,  in  pontificum  Ro- 
manorum persona  expressam  esse  faciem  Antichristi. 


Riformatori  italiani  del  Cinquecento  -  li. 

Recita  CAPUT  VICESIMUM. 


Malae  consuetudìnes,  abusus,  abominationes  pu- 
biico  edicto  tollendae.  Bacchanalium  enim  speciem 
habemus,  ludorum  speciem,  simulacrorum  abusus. 
Neque  enim  abest,  quin  infirmitas  humana,  insti- 
gante  Satana,  ut  Deos  olim,  divos  morbis  praefece- 
rit;  ita  ut  ad  Petri  fanum  Romae  templum  Febris  sit, 
divae  Mariae  titulo.  Nec  brutis  deest  patrocinium 
sanctorum,  applaudentibus  pontificibus  Romanis, 
Fornicari  impune  licet:  scorta  ubique  publica;  ita 
ut  Romae  superioribus  annis  censa  sint  meretricum 
publicarum  capita  ad  decem  millia;  earum  quaestus 
portionem  quandam  sibi  pendi  iubent,  sicut  et  a 
ludaeis  pontifices,  quod  foenerari  impune  permit- 
tant,  centesimam  exigunt.  Acerbissimae  vero  exa- 
ctiones,  crudelissimi  dominatus,  simoniae,  doli,  Spi- 
ritus  sancti  venditiones  et  emptiones,  et  caetera 
abominanda  sic  Romae  regnant,  ut  qui  Christi  spiri- 
tum  habent,  liquido  videant  scriptum  in  fronte  cu- 
riae  Romanae:  «  Babylon  magna,  mater  fornicationum  et 
abominationum  terrae  » . 

Declaratio  testimonii  XX. 

Incredibiles  sunt  abusus,  infinitae  abominationes  in  magnis 
urbibus.  At  quam  omnia  superstitionum,  abominationum,  abu- 
suum  piena  sint  in  castellis,  vicis  atque  oppidis  rusticanis,  nullura 
est  ingenium,  nulla  eloquentia,  quae  adsequi  possit  dicendo.  Quo 
minus  dici  possunt,  eo  magis  vestrum  est,  principes,  animis  et 

cogitatìone  complecti:  in  quibus  ilkid  est  mirandum,  quod  omnia 
haec  mala  ab  uno  perditionis  fonte  manarunt.  Quod  si  vos  admi- 
ratione  adficiat,  quod  tam  diu  haec,  non  dico  incognita  (parum 
enim  hoc  esset),  sed  et  celebrata  et  prò  piis  habita  sint  a  regibus 
et  populis,  est  consentaneum:  id  enim  ipsum  in  spiritu  videns 
revelator  ille  rerum  altissimarum  Johannes,  «  et  admiratus  sum 
—  inquit  —  admiratione  magna  ».  Desinite  iam  mirari,  principes; 
illud  vos  potius  consoletur,  quod  dixit  Augustinus,  quod  «  vi- 
dentesquae  praedicta  fuerant  in  scripturis  sanctis,  nostris  tempo- 
ribus adimpleri,  aedificamur  in  fìdem,  quod  est,  ad  caetera  cre- 
denda  efficimur  propensiores  »,  Quam  vellem,  Auguste  Caesar, 
piique  reges  et  magni  principes,  his,  quae  de  hac  ipsa  re  a  lohan- 
ne  praedicta  sunt,  aliquantulum  daretis  operae.  Neque  enim  fugit 
hominem  illum  divina  mente  praeditum  quid  futurum  esset. 
«  Apocalypsis  —  inquit  —  lesu  Christi,  quam  dedit  illi  Deus  palam 
facere  servis  suis:  beatus,  qui  legit  et  audit  verba  prophetae  huius 
et  servat  ea,  quae  scripta  sunt».  Pie  quidem  dicuntur:  non  sunt 
negligenda,  principes.  Vidisse  dicit  ille  se  meretricem  magnam, 
«  sedentem  super  aquas  multas,  cum  qua  fornicati  sunt  reges  ter- 
rae,  et  inebriati  sunt,  qui  habitabant  terram  de  vino  prostitutionis 
eius;  et  mulier  erat  haec  circumdata  purpura  et  coccino,  et  inau- 
rata auro  et  lapide  pretioso  et  margaritis,  habens  poculum  au- 
reum  in  manu  sua  plenum  abominatione  et  immunditia  fornicatio- 
nis  suae,  et  in  fronte  eius  nomen  scriptum:  mysterium,  Babylon 
magna;  mater  fornicationum  et  abominationum  terrae».  Aperit 
mysterium  angelus  Domini.  «  Mulier,  quam  vidisti,  est  civitas 
magna,  quae  habet  regnum  super  reges  terrae  ».  Bestia  ascen- 
sura  de  abysso,  tyrannis  pontificum  est,  pontificia  ipsa  potestas, 
pontificia  vis,  quae  detortis  scripturis,  privilegiis  acceptis,  ut 
ostendimus,  et  inveterata  consuetudine  imperium  sibi  statuii  in 
imperatores  et  reges.  Huc  illud  accediti  «  septem  capita  septem 
montes  sunt,  super  quos  mulier  sedet».  Ecquae  urbs  septicollis 
appellata  est?  «  Mulier  —  inquit  —  ebria  de  sanguine  sanctorum 
et  de  sanguine  martyrum  lesu  ».  Num  ea  Roma  est?  dicant  iam 
ipsi  pontifices.  —  Sed  et  meretrix  super  aquas  multas.  —  Aperit 
hoc  etiam  angelus  Domini:  «aquas,  quas  vidisti,  ubi  meretrix 

sedet,  populi  multi  sunt  et  gentes  et  linguae».  Quis  de  certitu- 
dine  et  ventate  religionis  christianae  possit  ambigere,  in  qua 
mille  et  quingentis  prope  annis,  quae  praedicta  fuerant,  contin- 
gere ita  videmus  hoc  tempore,  ut  ne  minimun  quippiam  sit 
praetermissum?  «  Coelum  —  inquit  Dominus  —  et  terra  peribit: 
verba  autem  mea  non  praeteribunt  ».  Credo  ego  vos  admirari 
solitos  esse,  principes,  si  tales  fuerunt  pontifices  Romani  (quales 
utinam  non  fuissent),  quomodo  tam  diu  a  gentibus  et  nationibus 
summo  consensu  celebrati  et  culti  sint.  Opertebat  pontifices 
sedere  super  aquas  multas,  oportebat  a  gentibus  et  nationibus 
multis  magno  plausu  probari  doctrinam  pontificum,  ut  impleretur 
scriptura,  essetque  Babylon  illa  mater  magna  fornicationum  et 
abominationum  terrae,  cum  qua  fornicarentur  ipsi  etiam  reges. 
Magnae,  ingentes,  omnino  infinitae  a  vobis  deo  gratiae  agendae 
sunt,  principes,  qui  vos  in  admirabilem  usque  adeo  lucem  vo~ 
cavit,  ut  id  de  vobis  ncque  dici  ncque  cogitari  possit.  Quid 
enim  est,  «  fornicari  cum  Babylone»,  nisi  cum  iis  sentire  et 
coniungi,  qui  iura  humana  et  divina  confuderunt?  «  Babylon  » 
externa  vox  est,  apud  nos  confusionem  sonat. 

Liceat  mihi  prò  amore  atque  observantia  vestra  in  Christum, 
principes,  aliquid  liberius  dicere.  Imprudenter  olim  rudibus  sae- 
culis  imperatores  quidam  et  reges  cum  Babylone  sunt  fornicati. 
Non  mens  illis  noxia  fuit,  non  animus  nocens,  non  sensus,  non 
consilium,  non  cogitatio  ulla  peccandi.  Quo  purior  et  candidior 
illorum  mens  erat,  eo  facilius  a  quibusdam  malis  artificibus  fraus 
et  dolus  admoti  sunt.  Imperatores  primi  illi,  qui  in  barbaris 
nationibus  ex  imperii  finibus  pellendis  fuerunt  occupati,  theologiae 
litteras  interiores  attingere  non  potuerunt,  religionem  nostram 
peramanter  complexi,  quidquid  offerebatur,  accipiebant,  quidquid 
proponebatur,  exequebantur.  Quamobrem  antistites,  qui  per  id 
tempus  Romae  fuerunt,  perliberaliter  tractati  sunt.  Nunquam 
vero  imperatores  illi  crediderunt,  eorum  muneribus  tantam  licen- 
tiam  futuram  pontificum  Romanorum,  ncque  fortasse  legerant, 
victu  et  vestitu  debere  esse  contentos  episcopos,  et  cum  divitiis 
non  putarunt  apud  barbatos  illos  avaritiam  subrepere,  quae  radix 
est  omnium  malorum.  At  ubi  episcopi    reges    esse  coeperunt, 

simul  suspicionem  regni  amittendi,  et  curam  conservandi  et 
cupiditatem  nonnunquam  augendi  necesse  fuit  accedere:  impli- 
cati sunt  tum  primum  negotiis,  quae  saecularia  ab  apostolo 
appellantur,  a  quibus  longissime  eos  iubet  abesse,  qui  Deo 
serviant.  At  pii  principes  illi  prodesse  putarunt  se  sanctissimae 
religioni,  obesse  certe  quidem  nunquam  voluerunt.  Nondum 
luxus  isti  prodierant,  initio  abusus  ignoti,  neque  tanto  numero, 
et  ii,  qui  essent,  non  proferebantur.  Proximi  illorum  saeculis 
faerunt  summo  ingenio  et  eloquentia  theologi,  qui  in  reiciendis 
sectis,  quae  ab  Arianis,  quae  a  Manichaeis  et  caeteris  magno 
incommodo  fuerant  invectae,  occupati,  volumina  compleverunt 
disputationibus  et  commentariis.  In  bis  excelluit  Augustinus;  ita 
ut  Romanae  etiam  ecclesiae  iudicio  primus  sit  habitus  obsessor 
atque  expugnator  haereticorum.  Is  quoniam  et  valde  peritus  et 
acutus  fuit,  in  haec  quoque  penetravit,  quae  hodie  disputantur. 
Nihil  enim  non  attigit,  sed  de  quibusdam  breviter  omnino  et 
strictim  veluti  pungens  et  somno  excitans.  Fundamenta  vero 
ea  iecit  de  gratia,  ut  si  ea  attoUi  plusculum  passi  fuissent  ho- 
mines,  et  de  abusibus  multis  et  magnis  actum  et  mirum  in 
modum  aucta  fuisset  doctrina  vere  apostolica.  At  Augustini 
opinio  de  gratia  hoc  tempore  a  pontificibus  Romanis  et  eorum 
asseciis  ferri  non  potest,  sicuti  libri  de  praedestinatione ,  quos  in 
senectute  scripsit,  maturiore  aetate  et  properante  ad  veram  so- 
lidamque  pietatem  et  pleniorem  peritiam.  Tyrannidi  pontificum 
Romanorum,  quod  ii  ex  provocatione  ius  sibi  statuerent  in 
onines  episcopatus,  universi  Africae  episcopi  egerunt  in  conci- 
liis  de  capite,  de  appellatione  ad  episcopum  Romanum,  quod  di- 
cebatur  esse  concilii  Nicaeni  capitibus  suppositum  atque  adiec- 
tum,  quorum  opera  nihil  dico;  litterae  adhuc  exstant,  plenae 
querelarum  Africanorum  episcoporum,  testimonia  item  de  exem- 
plaribus  concilii  Nicaeni,  summa  diligentia  conquisitis  et  acce- 
ptis  ab  antistitibus  Graeciae,  consonis  iis,  quae  antiquissima  in 
Africa  adservabantur.  in  quibus  caput  non  erat  illud,  «  placuit 
si  episcopus  accusatus  fuerit  ».  Re  explorata  et  comperta  de 
tyrannide  pontificum  romanorum  in  omnes  episcopos  per  dolum 
conquisita  et  comparata  cum  conclamare   coepissent   antistites 

Africani,  contigerunt  per  id  tempus  magni  bellorum  motus,  ir- 
ruptiones  Gothorum  in  Italiani,  in  Hispanias,  in  Gallias,  in  Afri- 
cani, quibuscum  conveniundi  et  disserendi  post  commonitionem 
praeclaram  ad  pontificem  Romanum,  (ut  concilii  Africani  verbis 
utar),  ne  famosus  typus  saeculi  in  ecclesiam  Christi  induceretur, 
fìnem  fecerunt  Carthaginensia  concilia.  Occupata  misere  et  diu 
Italia  et  illustribus  provinciis  secutae  sunt  incredibiles  tenebrae 
discipiinarum  omnium  multis  ac  multis  saeculis,  ita  ut  non  modo 
liberales  artes,  sed  omnes  etiam,  in  quibus  manus  accedit,  de- 
perderentur.  Non  solum  dicendi  genus  et  antiqua  latinitas  mu- 
tata est,  sed  etiam  forma  et  figura  ipsa  litterarum,  quarum 
exempla  ad  nostra  quoque  tempora  pervenerunt.  Quid  putatis 
interea  actum  de  theologia?  annon  ipsi  quoque  tenebras  fuisse 
offusas?  Superstiti©  (vetus  est)  religionem  imitatur:  proni  fue- 
runt  semper  homines  ad  malum.  Quis  ergo  dubitet  ad  super - 
stitionem  fuisse  aditum?  Omitto,  quod  tenebrae  istae  et  fames 
verbi  dei  et  ieiunia  praedicta  fuerint  in  scripturis  sanctis:  ad  ea, 
quae  oculis  cernimus,  veniamus.  Quis  pietas,  annos  abbine  non 
dico  sexcentos  aut  trecentos,  sed  centum  ipsos,  in  parietinis 
imagines  conspiciat  et  risum  teneat?  Quis  latinitatis  amator  sche- 
dulam,  quae  intra  hoc  tempus  scripta  fuerit,  potest  ferre,  ut 
iterum  legat?  Et  quoniam  cum  imperatore  et  regibus  principi- 
busque  civitatum  sermo  est,  de  praeliorum  genere  et  ratione 
belli  gerendi  perpauca  atque  intra  modum  dicamus.  Quis  non 
miretur,  tanto  olim  usu  et  peritia  rei  militaris  apud  Romanos 
et  exteras  nationes  multas  ad  eam  inscitiam  fuisse  ventum.  ut 
neque  milites  ordinem  servare  ncque  imperatores  aciem  instruere 
neque  castris  fossam  ducere  neque  valium  iacere  scirent;  vulgo 
sine  ordine,  sine  fossa,  sine  vallo  castra  metabantur.  Felicitate 
et  virtute  vestra,  principes,  ingenia  hominum  se  extulerunt, 
animi  veluti  e  longo  somno  excitati,  (quantum  vix  videbamur 
posse  sperare)  omnia  diligentia  et  industria  sunt  adsecuti.  Pictura, 
ut  a  rebus  nodssimis  et  humilioribus  incipiam,  pulcherrime  re- 
stituta  est:  latinae  litterae  honestissime  reductae;  rei  militaris  ars 
atque  ratio  belli  gerendi  exquisitior  atque  absolutior  fuit  nusquam 
gentium.  Ecquid  creditis,  theologiae,  chaldaicis,  graecis,  latinis 

bibliothecis  restitutis,  magno  studio,  summa  diligentia,  incredi- 
bili opera  adhibita,  nihil  fuisse  melius?  Mirum  videri  non  debet 
si,  luce  ingenti  quadam  sanctissimae  facultati  adlata,  multa, 
quae  in  diuturna  obscuritate  latuerunt,  videri  coepta  sunt. 

Tempus  est  iam,  Carole  caesar,  pie,  felix,  auguste,  vosque 
summi  reges,  et  magni  principes,  re  in  illustri  omnium  gentium 
et  nationum  conspectu  posita,  declarare  sententiis  vestris,  non 
modo  nobis  sed  posteris,  propensionem  animorum  vestrorum  in 
Christum.  Eius  evangelium  conversum  et  confusum  videtis  mi- 
serum  in  modum,  beneficium  sanguinis  Christi  velatum  atque 
obtectum,  infirmis  male  consultum,  onus  grave  innumerabilium 
praeceptorum  super  humeros  fidelium  gentium  et  nationum  im- 
positum.  Quid  expectandum?  libertas  Christi  sublata  est;  insti- 
tuta  apostolorum  eversa  sunt;  rescissum  est  verbum  Dei;  praece- 
ptorum Christi  maiestas  imminuta;  crux,  quantum  per  hoc  licuit, 
evacuata  est;  abusus  magni  atque  incredibiles  invecti;  confusa 
denique  iura  humana  atque  divina.  Quis  Christi  nominis  tam  est 
inimicus,  qui  possit  haec  audire  et  ferre?  aut,  si  nulla  ratione 
mederi  queat,  ne  cum  impiis  sensisse  videatur,  non  morte  te- 
statum  relinquat?  Hanc  ob  rem,  si  quid  gravius  in  me  acciderit, 
qui  prò  gloria  Christi,  prò  salute  fratrum,  periculoso  Consilio, 
at  perquam  pia  mente,  suscepi  communem  causam;  nunquam 
profecto  pigebit,  si  defenso  evangelio  filii  Dei  id  sequi  necesse 
est.  Accede,  lictor,  colliga  manus,  caput  obnubito;  ipsum  me 
cruciatibus  et  pontificum  irae  offero:  percute  securi.  Quae  est  ista 
tanta  crudelitas  et  saevitia,  quam  mors  ipsa  non  exsatiet?  Satu- 
rari  pontifices  nequeunt,  nisi  viscera  nostra  lanianda  et  in  ignem 
coniicienda  praebuerimus.  Accede,  lictor.  Id  etiam  feremus.  Lì- 
ceat  mihi,  antequam  de  misero  supplicia  sumantur,  abiici  ad 
pedes,  provolvi  ad  genua  magnorum  et  sanctissimorum  piinci- 
pum.  Orat  vos  servus  lesu  Christi,  principes,  et  flens  obsecrat 
per  eam  fidem  et  operam,  quam  praestare  debetis  Christo,  qui 
tam  amanter  prò  vobis  mortuus  est,  qui  resurrexit,  qui  adstat 
vultui  Dei  prò  vobis,  ut  ipsi  iam  evangeli!  defensionem  susci- 
piatis.  Quod  si  supra  hominum  sortem,  supra  mortalitatem  ve- 
stram   datum   est   vobis,    principes,    ut  rescissum   verbum   Dei, 

imminutam  niaiestatem  mandatorum  Christi,  instituta  Spiritus 
sancti  restituere  possitis,  orat  atque  supplicat,  ut  ncque  animi 
ncque  corporis  laboribus  defatigemini,  quo  mìnus  ecclesiam 
Dei,  quam  dacmonia  quaedam  forma  hominum  induta  multis 
saeculis  labefactare  conata  sunt,  vos  hoc  uno  consessu  ve- 
stro,  qucm  illa  sibi  horribilem  et  formidolosum  putarunt,  gen- 
tibus  et  nationibus  vindicetis  in  pristinam  cius  lucem  et  di- 
gnitatem. 


II 

OLIMPIA  MORATA 

LETTERE 


I 

Olympia  Morata  Chiliano  Sinapio  S.  D. 

Etsi  multa  soleo,  mi  Chiliane,  domestico  praeconio  testes 
colligere,  tamen,  quia  collectam  a  me  exigis,  non  committam, 
ut,  si  refugerim,  causam  tibi  dem  aliquam  posthac  non  scribendi. 
Tuae  itaque  literae  mihi  gratissimae  fuere,  quum  quia  ex  ipsis 
benevolentiam  tuam  erga  me  facile  perspexi,  tum  quia  me  vehe- 
menter  ad  studia  politioris  humanitatis  hortari  visus  sis:  quod 
quidem  mirificam  mihi  attulit  voluptatem.  Nam  istis  studiis  nihil 
hominum  generi  a  Deo  immortali  datum  esse  melius  neque  prae- 
stantius,  semper  in  animum  induxi  meum:  praesertim  cum  ani- 
mus noster,  qui  nobis  ex  sempiternis  illis  ignibus  (licet  enim 
mihi  quoque  apud  te  philosophari),  quae  sydera  et  stellae  vo- 
cantur,  a  Deo  optimo  maximo  datus  est,  nulla  re  magis  quam 
literarum  scientia  excolatur,  cumque  nulla  re  alia  caeteris  ani- 
mantibus  praestemus,  Cum  tantum  igitur  literae  inter  caeteras 
res  humanas  excellant,  quae  quaeso  me  muliercularum  fusa  et 
acus  (ut  tu  ais)  a  mansuetioribus  Musis  avocare  poterunt?  ego 
enim  illarum  magiis  tamquam  Ulysses  Syreneis  scopulis  aures 
clausi  meas.  Quid?  colus  et  fusa  valebunt  ad  persuadendum 
mihi  hoc  quo  non  loquuntur?  an  fortasse  illa  vilissima  munera 
per  se  illecebras  aliquas  prae  se  ferunt?  Sed  adeo  ab  illarum 
sententia  animus  meus  abhorret,  quae  me  omissa  hypera,  ut 
aiunt,  pedem  sectari  volunt,  ut  eas  in  praesentia  missas  facere 
decreverim:  ac  tibi  ad  id  quod  caput  fuit  in  tua  epistola  respon- 
dero.simulque  scribaadi  finem  fecero.  De  alumnis  igitur  tuis, 
quid   promoveant   in    literis,    te    iuxta   tritum    dicendi    morem 

admonitum  volo,  JtQopàtcov  ovòèv  òcpeKog,  èàv  ó  ji;oi|xt|v  àjtfi. 
Quare  nulla  est  quae  tuum  adventum  valde  non  desideret,  in 
primisque  ego.  Vale. 

[Ferrariae,  1540]. 

II 

Olympia  F.[ulvia]  Morata  Chiliano  Sinapio  S.  P.  D. 

Quantum  suum  quisque  magistrum  amare  debeat,  mihi 
exemplo  suo  ostendisse  videtur  Alexander  ille  cognomento 
Magnus,  qui  suum  usque  adeo  diligebat,  ut  se  diceret  non 
minus  ei  quam  patri  debere.  A  patre  enim  vivendi,  a  magistro 
bene  vivendi  initium  sumpsisse.  Ego  vero  quod  ad  amorem 
quidem  attinet,  Alexandro  fortasse  non  cessero;  sed  quod  gra- 
tiam  itidem  ut  ille  magistro  referre  non  possum,  hoc  vero 
aegre  fero.  Mirifice  enim  afficior,  dum  tui  tanti  in  me  beneficii 
recordor,  quae  a  te  primum  graecae  huius  linguae  elementa 
principiumque  sumpserim,  quod  in  omnibus  non  solum  totius 
dimidium  est,  ut  plerique  existimant,  verumetiam  plus  dimidio, 
ut  Aristoteli  videtur.  Itaque  metuo  ne  quis  mihi  dictum  illud 
obiiciat  Agesilai :  «Odio  dignum  esse,  non  si  quis  affectus  ini- 
micitia  ulciscitur,  sed  quis  benefìcio  accepto  ingratum  se  prae- 
bet  ».  Verumtamen  ingrati  me  animi  arguere  nemo,  ut  opinor, 
poterit,  si  in  eruditione  prò  virili  proficere  studuero.  Videtur 
enim  nec  ingratus  nec  improbus  esse  discipulus,  si  magistri 
mores  et  virtutem  disciplinamque  prò  virili  conatur  imitari. 
Magister  quoque  virtutem  promittens,  non  pecuniam  aut  opes 
exigit  a  virtutis  cupido,  sed  maximi  quaestus  loco  ducit,  bo- 
num  et  frugi  reddidisse  auditorem,  unde  ipse  non  divitias,  sed 
divitiis  preciosiorem  gloriam  decusque  consequatur;  quae  solus 
animantium  homo  cupiens,  caeteris  antecellere  videtur.  Igitur 
ego  caetera  omnia,  quae  vulgo  bona  vocantur,  nihil  faciens, 
solamque  virtutem  suspiciens,  solam  hanc  animi  proprium  et 
nunquam  amittendum  bonum  indico;  et  caeteris  quidem  omni- 
bus incertam  ancipitemque  fortunam  moderari,  virtutem  vero 
divinam  esse,  divinoque  fato  nobis  venire,  ideoque  omnes  ea 

praeditos  recte  vivere,  recteque  omnia  agere.  Neque  enim  in 
scientia,  sed  in  exercitatione  atque  actione  et  initium  virtutis 
est  et  finis.  Ac  quemadmodum  ludis  Olympicis  non  formosis- 
simi et  valentissimi  quique,  sed  qui  certant,  coronantur,  quippe 
quorum  aliqui  vincant,  sic  et  honorum  huius  vitae  compotes 
fiunt,  qui  recte  vivunt,  sicuti  Mucius  ille  vir  praestans,  qui  prò 
patria  tantum  laborem  pertulit.  Cuius  ego  tibi  historiam  mitto, 
quam  nuper  conscripsi.  Tu  enim  mihi  primus  occurristi  tali 
munere  dignus,  qui  eruditione  plerosque  nostri  temporis  homi» 
nes  eo  usque  antecellis,  ut  solus  is  sis,  de  quo  homericum  illud 
merito  dici  queat: 

Ille  sapit  solus,  reliqui  metantur  ut  umbrae. 

Igitur  quum  cogitarem  quae  diis  consecrantur,  quamvis  nullius 
sint  pretii,  tamen  ab  omnibus  plurimi  fieri,  volui  ego  quoque 
bisce  te  potius  quam  alium  quemquam  affari,  ut  alicuius  precii 
esse  videatur  donum  acceptumque  exiguum.  Vale,  et  Creme- 
rum,  qui    est    Musarum   dulcis   alumnus,   meo    nomine  saluta. 

Ferrari ae,  [1540- 1548]. 


Ili 

Olympia  Morata  Ioanni  Sinapio  S.  P.  D. 

Etsi  opportunitatem  operae  tuae  in  omnibus  rebus  desi- 
dero, tamen  non  tam  mea,  quam  tua  causa  doleo  te  non  va- 
lere; idque  molestissimum  est  mihi:  sed  spero  te,  diligentia 
adhibita,  etiam  firmiorem  fore.  Modo  fac  id  quod  humanitatis 
tuae  est,  ne  quid  aliud  cures  hoc  tempore,  nisi  ut  quam  com- 
modissime  convalescas:  sicut  rogo  atque  oro  Dominum  meum 
ut  valeas.  Nam  ego  omnem  spem  tui  curandi,  diligenter  in  eo 
habeo.  Nunc  nihil  te  impedit.  Quantam  diligentiam  in  valetu- 
dinem  tuam  contuleris,  tanti  me  fieri  a  te  iudicabo.  Vale,  mi 
domine  Sinapi.  Vale,  vale  et  salve.  Domina  Logeria  tibi  salu- 
tem  dicit.  Vale. 

fFerrariae,  1540- 1548]. 


174  OLIMPIA    MORATA 

IV 

Olympia  Morata  Ioanni  Sinapio  medico  S.  D. 

Si  vales,  est  quod  gaudeam:  sin  nec  dum  satis,  doleo. 
Verum  tu,  mi  Sinapi,  noli  imitari  malos  medicos,  qui  in  alienis 
morbis  profitentur  se  tenere  medicinae  scientiam,  se  ipsi  curare 
non  possunt.  Valetudinem  tuam  cura  diligenter. 

[Ferrariae,   1540-1548]. 


Olympia  Morata 
DOCTORi  Andreae  Grunthlero  sponso  suo  S. 

Valde  doleo  te  a  me  discedere,  et  tam  diu  abfuturum;  nihii 
mihi  ncque  molestius,  ncque  gravius  accidere  potuisset:  licet 
enim  te  non  videam,  tamen  non  tot  solicitor  curis,  quot  cum 
abes:  nam  semper  timeo,  ne  aut  cecideris,  aut  alseris,  aut  per- 
fregeris  aliquid.  Et  quando  non  timui  graviora  pericula  veris? 
Nosti  illud: 

Res  est  solliciti  piena  timoris  amor. 

Quod  si  me  hanc  solicitudinem,  qua  semper  te  absente  crucior, 
omittere  voles,  facies,  si  commode  fieri  poterit,  ut  intelligam 
quid  agas,  qui  valeas;  nam  tibi  sancte  adiuro,  te  mihi  nec 
charius  nec  iucundius  esse  quicquam;  quod  te  etiam  perspicere 
scio.  Si  enim  aliter  staret  sententia,  non  te  celarem,  ut  antea 
aperte  me  tui  odium  cepisse  significabam.  Velim,  mi  sponse, 
tecum  essem;  tunc  intelligeres  planius,  quanta  esset  magnitudo 
amoris  erga  te  mei.  Incredibile  memoratu  est,  quam  efflictim 
te  depeream:  nihil  tam  asperum,  ncque  tam  difficile  est,  quod 
non  cupidissime  sim  factura,  dum  tibi  gratificer;  quare  non  est 
mirandum,  si  haec  mora  est  mihi  molesta,  quoniam  odit  ve- 
rus  amor  nec  patitur  moras.  Quidvis  aliud  tua  causa  quam 
hoc  facilius  ferrem:  proinde  te  obsecro,  perque  tuam  fidem  te 

obtestor,  ut  manibus  pedibusque  obnixe  omnia  facias,  ut  hac 
aestate,  ut  polliceris,  simus  una  in  patria.  Si  aeque  me  amas, 
ut  ego  te,  facies;  sat  scio.  Sed  ne  sim  tibi  molesta,  de  hoc 
non  loquar  amplius,  neque  quicquid  de  hac  re  attigi,  feci  ut 
te  increparem,  sed  ut  te  tui  officii  admonerem,  etsì  satagis 
harum  rerum. 

De  vestibus,  petere  illas  non  decet:  nam  nuper  princeps 
per  quandam  mulierem  nunciavit  mihi,  non  esse  verum,  quod 
nobilissimi  Camilli  uxor  quicquam  de  salutanda  filia  illi  dixisset; 
attamen,  quia  filia  hoc  vellet,  se  id  permittere  factum,  illam 
vero  petiisse  mihi  unam  vestem  quam  non  prius  se  daturam, 
quam  ipsa  rediisset,  dixit.  Haec  respondisse  arbitror,  ut  vi- 
derem  illam  nihil  mea  causa  facere,  sed  illius,  et  ut  (sed  tacere 
melius  est  quod  omnes  vident)  Lysippae  satisfaceret,  quam 
secum  tunc  fuisse  credo.  Ut  ut  haec  sint,  illas  me  habituram 
vix  credo.  Vale. 

[Ferrariae,  1549I. 

VI 

Olympia  Morata 
excellentissimo  medico  ioanni  slnapio  s.  d. 

Hoc  tuum  tam  diuturnum  silentium,  plus  quam  Pythago- 
reum  me  admirari,  suspicari,  timere  facit.  Admiror  enim  cum 
adeo  sancte  adiurasses,  te  neminem  praetermissurum,  qui  in 
Italiam  proficisceretur,  cui  ad  nos  literas  non  dares:  ne  unam  qui- 
dem  ad  nos,  praesertim  cum  quatuor  iam  epistolas  ad  te  scrip- 
serim  et  ad  uxorem  tuam.  Suspicor  te  omnium  amicorum  ob- 
litum  esse  non  aliter  ac  si  per  oblivionis  campum  iter  habuisses. 
Non  parum  vero  timeo,  ne  quid  vos  in  itinere  impedierit.  Sal- 
tem  qui  valeretis  omnes  scripsisses,  quod  scire  iam  tanto  tem- 
pore avemus,  ut  nihil  interim  dicam,  quam  misere  cupiamus 
certìores  fieri,  quid  egeris  apud  regem  de  nostro  negotio.  Nihil 
enim  certi  de  rebus  nostris  statuere  possumus,  ni  prius  quid 
iile  responderit  intellexerimus.   Quapropter  si  nos  omni  cura, 

sollicitudine,  metu  liberatos  velis,  te  vehementer  etiam  atque 
edam  rogo,  ut  negocium  nostrum  ita  suscipias  et  tractes  apud 
regem  et  Fuggerum,  illisque  nos  ita  commendes,  ut  tuam  com- 
mendationem  non  fuisse  vulgarem  mox  intelligamus,  et  quam 
primum  quid  actum  sit  fac  ut  sciamus,  qua  re  nihil  mihi  gratius 
facere  poteris.  Commendo  tibi  perquam  diligenter  mea  carmina. 
Bene  vale,  et  me  ama.  Salutem  dicito  meo  nomine  uxori,  na- 
poli, fratri  et  filiolae.  Vos  vero  salutat  Domina  Lavinia. 

Ferrariae,  tertio  Calendas  [Aprilis],  1549. 


VII 
Olympia  Morata  Ioanni  Sinapio  S.  D. 

Longiorem  epistolam  paucis  ante  diebus  ad  te  scripsi,  ita  ut 
nihil  opus  esse  existimem,  ut  de  meis  rebus  cantilenam  eandem 
toties  canam.  Nosti  quid  te  agere  mea  causa  in  Germania  cupiam: 
non  me  tibi  commendabo  amplius,  neque  mea  carmina  ut  ad 
regem  et  ad  Fuggerum  afferas,  admonebo.  Scio  enim  omnia 
tibi  curae  esse.  Bene  vale.  Salutem  plurimam  dicito  meis  verbis 
uxori,  filiolae  et  Hosvaldo,  quos  et  te  una  salute  plurima  im- 
pertit  D.  Lavinia. 

Ferrariae,  pridie  Idus  Aprilis,  1549. 


Vili 

Olympia  Morata 
D.  Ioanni  Sinapio  viro  doctissimo  S.  P.  D. 

Qui  mihi  est  vita  charìor,  eum  ut  ne  tecum  retineas  plus 
uno  mense,  et  ad  me  suam  sponsam  quamprimum  remittas, 
etiam  atque  etiam  rogo,  ne  ego  misera  dolore  tabescam.  Ille 
enim  apud  Terentium  tam  iniquo  patiebatur  animo  sibi  manen- 
dum  esse  sine  illa  biduum.  At  mihi  cum  duos  menses  sine  ilio 


^ 

nianendum  sit,  quid  animi  mihi  miserae  fore  credis?  oi8e  Jto- 
6ei3vTeg  èv  atiati  yilQaaxouat.  Quare  si  me  multis  curis  liberare 
voles,  eum  ad  me  quamprimum  remittas.  Et  si  illi  tua  opera 
opus  erit,  eam  confestim  impendas,  ai  rateai  /«.piteg  yTiv^egco- 
tépai.  Bene  vale.  Salutem  plurimam  dicito  fratri  tuo  D.  Chiliano. 

Ferrariae,   14  Calendas  lunii,   1549. 


IX 
Olympia  Morata  Ioanni  Sinapio  S.  D. 

Te  oro,  mi  doctissime  Sinapi,  ut  quamprimum  hasce  literas 
Andreae  Grunthlero  meo  viro  reddas,  ut  quid  agam  scire  possit. 
Nihil  habeo  in  praesentia  quod  ad  te  scribam.  Commendo  tibi 
nostra  negocia,  remitte  ad  me  quamprimum  meum  virum.  Bene 
vale.  Saluta  uxorem  et  filiolam,  D.  Chilianum  et  Hosvaldum 
meo  nomine.  Tibi,  uxori  et  filiolae  D.  Lavinia  salutem  pluri- 
mam dicit. 

Ferrariae,  Calendis  lunii,  [1549]. 


X 

Olympia  Morata  Ioanni  Sinapio  S.  P.  D. 

Cum  in  Germaniam  venissemus  pridie  Idus  lunii.  spera- 
bamus  nos  quamprimum  isthuc  ad  vos  venturosi  sed  nos  diu- 
tius  quam  putabamus  retinuit,  et  adhuc  retinere  cogitat,  nobi- 
lissimus  vir  Georgius  Hermannug.  Cum  hanc  ob  causam  nihil 
hactenus  literarum  ad  te  dedi,  tum  etiam  quia  te  cum  principe 
tuo  Augustam  Vindelicorum  venturum  aiebat.  Postea  vero  quam 
te  videndi  nos  omnis  spes  frustrata  est,  te  de  nostro  adventu 
certiorem  facere  volui,  ut  nos  salvos  advenisse  gaudere  posses. 
Vale. 

In  KaufFbeuren  apud  Vindelicos,  8  Calendas  Septembris,  anno  1549. 

Rifcrmalori  italiani  del  Cinquecento  -  n.  12 

XI 
Olympia  Morata  Laviniae  Ruverensi  S.  D. 

Magnam  ex  tuis  literis  cepi  voluptatem,  quod,  ut  optaram, 
quid  ageres  et  ubi  esses  cognovi.  Siquidem  solicita  eram  ne 
prius  te  Romam  conferres,  quam  me  certiorem  faceres,  ut  quo 
literas  mitterem,  nescirem.  Itaque  quod  me  hac  cura  liberasti, 
gratìas  ago,  ingentes  vero  quod  mihi  in  adiuvando  Phannio 
studium  tuum  et  operam  polliceris.  Id  mihi,  ne  mentiar,  tam 
gratum  fuit,  quam  quod  gratissimum:  nam  spam  mihi  nonnui- 
lam  afferra  videtur  haec  tua  profeclio,  cum  sciam  quantum 
Romae  tua  auctoritas  valeat.  Praeterea  venit  mihi  etiam  in  men- 
tem,  te  isthinc  discedente  aliquid  opis  illi  afferre  posse;  nam 
tibi  discessurae  non  dubium  est  quin  dux  omne  suum  studium 
polliceatur.  Eum  igitur  rogare  poteris,  ut  si  quid  tua  causa 
facere  velit,  ut  illum  absolvat,  qui  omni  vacat  culpa.  Pro  gravi 
peccato  hoc  supplici!  satis  esse  deberet.  Tu  in  hac  re,  quid 
optimum  factu  sit,  prò  tua  prudentia  considerabis,  et  haud 
ignara  mali  miseris  succurrere  disces,  praesertim  miseris  et  cala- 
mitosis  non  suapte  culpa,  sed  Christi  causa;  cum  te  non  fugiat, 
quicquid  officii  et  beneficii  in  istos  contuleris,  id  te  Christum 
in  se  contulisse  existimaturum.  Plura  de  hac  re  non  scribam, 
cum  non  sim  nescia,  illius  salutem  tibi  aeque  ac  mihi  magnae 
curae  esse:  tantum  te  hortor  ut  ne  malevolentissimis  hominum 
obtestationibus  magnitudinem  animi  tui  inflectas  in  his,  quae 
ad  Christi  puram  religionem  pertinent. 

De  meis  autem  rebus,  quid  novi  ad  te  scribam  nihil  habeo. 
Sumus  adhuc  apud  illum  Hermannum,  sed  in  alio  oppido,  quod 
iter  unius  diei  ab  Augusta  Vindelicorum  abest,  ubi  et  aclorem, 
quem  e  morte  mei  consobrini  cepi,  et  tui  desiderium  literis 
nostris  lenire  conor.  Est  enim  mihi  nunc  summum  otium,  ut 
cum  maxime  refero  me  saepe  ad  divina  studia,  quod  et  tibi 
faciendum  censeo,  maioremque  ex  eis  in  dies  voluptatem  capio. 
Tibi  vero  gratulor,   quod  Romam  sis  itura;    lubentius  te  illuc 

fore,  quam  isthic  exislimamus,  et  tuorum  praesentiam  solicitu- 
dines  tuas,  quae  te  cruciant,  allevaturam  non  dubito;  quo  si 
Cherubinam  foeminam  optimam  tecum  adduces,  eam  tibi  ma- 
gnopere  commendo.  Meam  matrem,  sorores,  meosque  omnes 
tibi  commendatissimos  esse  cupio.  Ego  neminem  praetermittam , 
quem  Romam  iturum  sciam,  cui  ad  te  literas  non  dem:  idem 
te  facturam  confido.  Vir  meus,  qui  cum  saepe  de  te  sermonem 
habeo,  et  qui  te  plurimi  facit,  tibi  gratias  agit,  quod  illi  in  tuis 
litteris  salutem  adscripseris.  Idem  tibi  plurimam  salutem  im- 
pertit.  Vale. 

[Kauffbeuren,  1549]. 

XII 

Olympia  Morata 

NOBILISSIMAE   MaGDALENAE   UrSINAE   S.    P.    D. 

Etsi  gravi  eram  dolore  affecta  morte  mei  consobrini,  tamen 
cum  esset  ad  me  allatum  de  vestra  profectione,  facete  non  potui, 
quin  prius  isthuc  ad  vos  scriberem;  non  quod  esset  ulla  res, 
quam  aut  vestra  scire  interesset,  aut  mea  scribere,  sed  ut  explo- 
ratum  haberetis,  me  vestri  memoriam  summa  cum  benevolentia 
tenere.  Valete,  et  parentibus  meis  verbis  salutem  nunciate.  Vale 

[Kauffbeuren,  1549]. 


XIII 
Olympia  Morata  Gregorio  Gyraldo  S.  P.  D. 

Salvi  in  Germaniam  pervenimus,  ubi  prolixe  accepti  sumus 
a  Georgio  Hermanno,  regis  consiliario,  apud  quem  dies  com- 
plures  commorabimur;  eum  enim  aegrum  curat  vir  meus.  Ego 
vero  hic  libentissime  sum;  totum  diem  me  cum  Musis  delecto: 
nullis  enim  negotiis  aliis  ab  illis  abducor,  saepissime  refero  me 
ad  divina  studia,  maiorem  ex  istis,  quam  ex  illis,  et  fructum  et 


l8o  OLIMPIA    MORATA 

voluptatem  capiens.  De  viro  meo  bene  existimatur.  Res  nostrae 
bono  loco  sunt,  et  meliore  propediem  |tjv  6etp  fore  videntur. 
Haec  te  scire  volui,  quem  scio  nobis  cupere  et  nostra  gaudia 
gaudere.  Vale. 

[Kauffbeuren,  1549]. 


XIV 

Olympia  Fulvia  Morata  Grunthlera 
Caelio  Secundo  Curioni  S.  P.  D. 

Cum,  multis  ac  maximis  fluctibus  iactata,  me  in  Germaniam, 
tamquam  in  portum,  contulissem,  nihil  mihi  antiquius  fuit,  cum 
te  isthic  esse  ex  Georgio  Thrace,  viro  optimo,  Patavii  intellexis- 
sem,  quam  ut  ad  te  nostri  studiosissimum  scriberem,  teque  de 
rebus  nostris  tamquam  familiarissimum  certiorem  facerem.  Cum 
enim  patri  meo,  dum  in  vita  manebat,  amicissimus  fueris,  hanc 
me  tueri  amicitiam  debere  existimavi,  ngéKei  yàg  xovq  jtaìSa?, 
wajieQ  Tfjg  ovaiaq,  ovtco  xal  xr\q  cpiÀiag  tfjg  jtaxQixfìg  xÀ8Q0V0[xeTv. 
Scito  igitur  abbine  biennium  patrem  meum,  multis  exantlatis 
laboribus,  singulari  in  Deum  fide,  ex  hac  turba  et  colluvione 
discessisse;  me  vero  post  mortem  illius  (ut  sapientius  a  Graecis 
o'UfAcpoQàv,  quam  a  Latinis  calamitatem,  appellari  iudices)  statim 
a  principe  mea  desertam,  indignisque  acceptam  modis  fuisse: 
ncque  mihi  hoc  separatim  a  meis  sororibus  accidet,  sed  hos 
fructus  omnes  a  nostris  principibus  retulimus,  nimirum  prò 
labore  tulimus  odium.  Quanto  vero  fuerim  dolore  affecta,  tu 
existimare  potes.  Nullus  erat  qui  nos  respiceret,  et  tot  nos  res 
eodem  tempore  circumvallabant,  unde  emergi  nunquam  posse 
videbatur.  Sed  ille  optimus  pupillorum  pater  non  me  diutius 
in  bisce  malis,  quam  biennium,  reliquit:  qui  amorem  mei  in 
quodam  germano,  philosophiae  et  medicinae  artibus  excelienti, 
Andrea  Grunthlero  (nam  illi  hoc  est  nomen),  excitavit,  qui  nullo 
principis  odio,  nullis  meis  miseriis  deduci  potuit,  quin  me  in 
matrimonium  duceret.   Hic  igitur  me  in  Germaniam  duxit,  ubi 

aliquot  dies  apiid  Vindelicos  cum  Geòrgie  Hermanno,  regis 
consiliario,  fuimus,  quem  vir  meus  egrotum  curavit:  hinc  brevi 
in  patriam  mei  viri,  quae  in  Francia  orientali  sita  est,  ituri 
sumus,  et  ibi  menses  aliquot  cum  affinibus  et  amicis  consu- 
memus.  Quanta  autem  vir  meus  sit  probitate,  quam  literis  graecis 
et  latinis  eruditus,  malo  te  ex  aliis  quam  ex  meis  literis  co- 
gnoscere.  Hoc  tantum  te  scire  volo,  si  cum  principe  mea  summa 
mihi  gratia  fuisset,  si  me  ditasset,  non  potuisse  me  in  meliorem 
statum  collocari,  quam  in  quo  misera  et  spoliata  sum  a  Deo 
collocata,  Doctus  est,  non  infimo  loco  natus,  cui  etiam  pater 
aliquid  patrimonii  reliquit.  Tantus  vero  est  eius  amor  in  me, 
ut  nihil  supra  possit  esse.  Eandem  opem  Deum  meis  sororibus 
laturum  confido;  eas  Ferrariae  apud  matrem  reliqui;  tres  enim 
habeo,  et  eas  nubiles;  fraterculum  annos  octo  natum  huc  mecum 
adduxi,  quem  literis  graecis  et  latinis,  quantum  in  me  est, 
erudire  conor.  Haec  omnia  ad  te  scribere  volui,  non  ut  nostris 
malis  laborares,  sed  ut  nobis  gratuleris.  Fautor  enim  nobis  Deus 
in  nostris  aerumnis  extitit,  immo  omnia  haec  mihi  contigisse 
laetor:  ego  enim  si  diutius  in  aula  haesissem,  actum  de  me  ac 
de  mea  salute  fuisset.  Nunquam  enim,  dum  ibi  fui,  quicquam 
altum  aut  divinum  suscipere  potui,  neque  libros  utriusque  Testa- 
menti legere.  Sed  posteaquam  princeps  malevolentia  et  obtrecta- 
tionibus  quorundam  improborum  a  nostra  familia  alienata  fuit, 
non  me  tam  miro  desiderio  haec  brevia,  fugacia  et  caduca 
affecerunt:  sed  Deus  cupiditatem  meam  incendi!  habitandi  in 
illa  codesti  domo,  in  qua  iucundius  est  dieculam  unam  com- 
morari,  quam  annis  mille  in  istis  principum  aulis,  et  ita  me  ad 
divina  studia  retuli.  Cuius  rei  testimonium  sunt  carmina,  quae 
superiore  anno  feci,  quae  subscripta  eo  ad  te  mitto,  ut  videas 
ocium  mihi  tot  calamitatibus  oppressae,  literis  operam  dandi 
Deum  praestitisse;  qui  me  etiam  illi  viro  nuptum  dedit,  qui 
magnopere  bisce  meis  studiis  delectatur.  Atque  haec  de  rebus 
nostris.  Quid  vero  tu  agas,  quid  uxor,  cum  aliquid  ocii  nactus 
eris,  familiarissime  ad  me  perscribas  velim.  Vale. 

Augustae,  Nonis  Octobris,  [1550]. 

XV 
Olympia  Morata  Grunthlera  Caelio  Secundo  Curioni  S.  D. 

Gratissìmae  mihi  tuae  literae  fuerunt,  ex  quibus  intellexi 
tam  longum  et  temporis  et  locorum  intervallum  nihil  de  tua 
erga  nos  benevolentia  detraxisse.  Tales  nimirum  christianorum 
amicitiae  esse  solent.  Grates  itaque  ago  Deo  meo,  qui  me  tali 
dignatur  honore,  ut  a  suis  amer.  Impios  enim  quantumvis  sint 
potentes,  dites,  nobiles,  vel  etiam  eruditi,  non  magnifacio,  sive 
me  oderint,  sive  amare  videantur.  Quapropter  etiam  tuum  de 
meis  carminibus  iudicium  gratissimum  mihi  fuit.  Nam  te  cum 
maximi  faciam,  si  aliud  id  esse  intellexissem,  ab  hoc  scribendi 
studio  me  deterruisses:  nunc  autem  cum  a  piis  hominibus  illud, 
praesertim  a  te  non  improbari  videam,  quantum  in  me  erit,  in 
hoc  elaborabo. 

Quod  autem  nos  rogas,  ut  si  quando  in  Itaham  redea- 
mus,  iter  isthac  faciamus,  ego  nos  eo  unquam  profecturos 
affirmare  non  possem.  Non  enim  hoc  animo  huc  venimus, 
ut  iterum  Italiam  petamus;  nam  te  non  fugit,  quam  sit  peri- 
culosum  illic  christianum  se  profiteri,  ubi  potestatem  habet 
tantam  Antichristus:  qui  iam,  ut  audio,  in  sanctos  ita  bacchatur 
et  ita  saevire  incipit,  ut  ludum  iocumque  dicas  alterum  illum 
fuisse,  prae  ut  huius  rabies  quae  dat;  in  omnes  urbes  Italiae 
enim  suos  Corycaeos  misit,  ncque  ut  ille  alter,  ullis  principum 
preci  bus  flecti  potest.  Superiore  enim  anno,  nescio  an  tu  audie- 
ris,  Phaninum  quendam  pium  virum,  constantissimae  fidei,  cum 
in  carcere  fere  biennium  fuisset  (nunquam  enim  ncque  metu 
mortis,  ncque  coniugis  vel  liberorum  amore  a  veritate  desciscere 
voluit)  suffocari,  deinde  corpus  cremari,  nec  hoc  contentus,  ossa 
in  Padum  proiici  iussit.  Quare,  licet  meorum  maximo  desiderio 
tenear,  tamen  in  ultimas  terras  proficisci  mallem,  quam  eo  redire 
ubi  ille  tantopere  saeviendi  potestatem  habet.  Si  vero  hinc  nobis 
discedendum  esset,  nusquam  alio  libentius,  quam  ad  vos  profi- 
cisci velim.   Viderer  enim  mihi  apud  meos  esse,  si  vobiscum 

vitam  agere  contingeret.  Quamobrem  si  istic  vel  aegros  curan- 
do, vel  publice  legende,  suo  munere  fungi  posset  vir  meus, 
libenter,  vel  mea  causa  acciperet  conditionem.  Si  hoc  fieri  posset, 
nihil  mihi  iucundius  accideret.  Essem  etiam  Italiae  propinquior, 
ita  ut  saepius  ad  meam  charissimam  matrem,  sororesque  meas, 
quae  mihi  ante  oculos  noctes  diesque  versantur,  scribere  et 
ab  iUis  literas  accipere  possem:  quod  hic  perdifficile  est:  accepi 
tamen  hoc  mense,   satis  longo  intervallo. 

Et  quia  scio  te  nobis  omnia  cupere,  mea  interesse  videtur, 
ut  de  illis  te  certiorem  faciam.  Serviebant  meae  sorores  una  Hele- 
nae  Rangonae  Bentivolae;  altera  eius  filiae,  quae  Mediolani  nupta 
est,  quam  cum  ad  te  scripsi,  Ferrariam  venisse  arbitrabar,  sed 
cum  se  dare  in  viam  cogeretur,  et  omnia  parata  essent,  ado- 
lescens  quidam,  unicus  filius,  satis  locuples,  hoc  audiens,  eam 
abire  non  est  passus,  sed  nullam  petens  dotem,  in  matrimoniura 
duxit;  quae  mense  maio  hoc  anno  Ferrariam  matrem  invisit 
una  cum  suo  sponso,  et  apud  eam  dies  aliquot  commorata  est; 
alteram  Romani  secum  abduxit  Lavinia  Ruverensis  Camilli 
Ursini  nurus,  qua  ego  nullam  doctiorem  in  Italia  novi,  et  quod 
omnium  maximum  est,  pia  est.  Ita  Deus  mirifice  cum  sanctis 
suis  agit;  quemadmodum  etiam  superiore  anno,  cum  Wirceburgi 
apud  Sinapium  essemus,  in  maximo  periculo  nobis  praesto  fuit. 
Nam  fraterculus  meus,  quem  mecum  habeo,  e  fenestra  sane 
excelsa  super  aspera  saxa  decidit,  Eum  omnino  moriturum 
putabamus;  aut  si  viveret,  abvvaxióxaxov  Sinapio  et  meo  viro 
esse  videbatur,  eum  non  in  epilepsiam  incidere.  Sed  non  plus 
mali  habuit,  quam  si  humi  cecidisset;  et  locus  est  adeo  excel- 
sus,  ut  adhuc  meus  animus  meminisse  horreat.  Veruni  de  hoc 
tanto  Dei  praesidio  ad  matrem  scribere  non  sum  ausa.  Non 
enim  adduci  posset,  ut  eum,  nisi  videret,  vivere  crederet.  Haec 
habui  quae  de  meis  tibi  scriberem. 

Hoc  unum  autem  te  rogare  velim,  ut  si  libruni  illum  de 
instituendis  liberis  a  te  compositum  habes,  qualem  in  aedibus 
Sinapii  iegi,  ad  me  mitteres,  ubi  commodum  erit.  Cupio  enim 
eum  Iegi  diligenter  a  mea  sorore,  quae  Mediolani  est.  Si  tuum 
etiam  illum  Pasquillum  latine  scriptum  haberes,  nos  et  aliquot 
viri  boni,   qui  hic  sunt,  legeremus. 

Habes  epistolam  satis  verbosam;  non  enim  vereor,  ne  te 
scribendo  expleam;  praesertim  cum  intellexerim,  in  hoc  genere 
te  studium  meum  non  aspernari.  Sed  tamen  cum  unum  adie- 
cero,  finem  faciam.  Necesse  enim  arbitror  tibi  respondere  ad 
id,  quod  ex  me  quaeris,  an  aliquid  pepererim.  Hos  foetus, 
quos  eodem  die  et  eadem  bora,  qua  tuas  literas  accepi,  edidi, 
ad  te  mitto,  haec  scilicet  carmina,  hic  adscripta.  Dialogum  etiam 
latinum,  quem  nuper  composui,  cum  descripsero,  ad  te  mittam. 
Nullos  alios  foetus  edidi,  nec  edendi  hactenus  mihi  spes  est. 
Te  vero,  doctissime  Caeli,  rogo,  ut  quid  agat  uxor,  quot  habeas 
istic  liberos,  quid  discant,  ad  me  diligenter  perscribas.  Omnia 
enim  tua  mihi  maximae  sunt  curae.  Cum  autem  ad  me  literas 
mittes,  ad  Sinapium  nostrum  Wirceburgum  mitte.  Hoc  oppidum 
a  Wirceburgo  tantum  iter  unius  diei  abest.  Vale.  Maritus  meus 
vobis  omnibus  S.   P.  D. 

Suinfordii,  Calendis  Octobris  vesperi  festinans,  [1551]. 


XVI 
Olympia  Morata  Laviniae  Ruverensi  Ursinae  S.  P.  D. 

Epistolam  satis  longam  ad  te  hac  aestate  dederam,  cui 
cuiusdam  docti  ac  pii  viri  dialogum  adiunxeram;  an  acceperis, 
nescio:  perraro  enim  literae  bisce  turbulentissimis  temporibus 
redduntur,  quibus  omnia  bello  ardere  videntur.  Sumus  praeterea 
longissimo  locorum  intervallo,  ut  antea  ad  te  scripseram,  di- 
siunctae.  Quare,  mea  Lavinia,  si  minus  meas  accipis,  quemad- 
modum  ncque  ego  a  te  praeter  unas,  posteaquam  hic  sumus, 
accepi,  noli  putare  id  aut  negligentia  mea  fieri,  aut  tui  obli- 
vione. Si  haberem  cui  darem,  neminem  praetermitterem;  ad 
meam  quoque  matrem,  de  qua  semper  solicita  sum,  quotidie, 
si  fieri  posset,  scriberem:  tantum  enim  abest,  ut  vestri  oblita 
sim,  ut  mihi  quidem  quotidie  augescat  magis  de  vobis  aegritudo. 
Et  sane  nisi  hoc  solatium  mihi  Germania  daret,  quod  eos 
theologiae  libros  habere  licet,  quibus  istic   carendum   fuisset, 

desiderium  meorum  ferre  non  possem,  praesertim  tui,  quae  mihi 
semper  in  medullis  haeres,  tuique  semper  in  meis  precibus 
mentionem  facio.  Magnae  mihi  curae  est  tua  salus,  semperque 
vereor,  ne  dies  noctesque  soUiciteris,  ut  soles,  et  te  curis  con- 
ficias.  Propterea  licet  occupationibus  maximis  distinear,  relictis 
tamen  omnibus,  hunc  dialogum  tua  causa  componere  volui,  ut 
saltem  dum  legeres,  animum  a  tuis  molestiis  abduceres.  Su- 
spicor  enim,  cum  bellum  sit  in  Gallia,  virum  tuum  abs  te  di- 
scessisse,  et  te  tuo  more  cruciari:  ideo  in  dialogo  aliqua  quae 
tibi  convenirent,  et  si  non  omnia,  interspersi,  ut  videbis.  Mitto 
etiam  D.  Martini  scripta  quaedam,  quae  cum  legerem,  valde 
me  delectarunt,  ut  te  quoque  afficere  et  recreare  possint,  In- 
cumbe  per  Deum  in  haec  studia,  implora  ut  te  vera  religione 
illustret,  non  feres  repulsam.  An  credis  Deum  mentiri?  quorsum 
tot  promissa  omnibus  suam  opem  implorantibus  fecisset,  nisi 
ea  servare  vellet?  omnes  miseros  ad  se  invitai  et  allectat,  ne- 
minem  excipit.  Quamobrem  depone  illum  veterem  errorem,  quo 
hactenus  ductae  fuimus,  cum  putaremus,  priusquam  eum  invo- 
caremus,  scire  oportere,  an  ab  aeterno  tempore  nos  elegisset; 
quin  potius,  ut  ipse  iubet,  prius  ab  illius  misericordia  implore- 
mus,  et  cum  hoc  fecerimus,  nos  in  numero  electorum  esse  certo 
sciamus.  Cessatum  usque  adhuc  est,  nunc  porro  expergiscere, 
et  considera  iam,  non  quae  tecum  colioquatur,  sed  qualia,  et 
cuius  sint  haec  dieta.  Vale. 

Suinphurdii,  [1552]. 


XVII 
Olympia  Morata  Laviniae  Ruverensi  Ursinae  S.  D. 

Valde  dolui  me  eo  tempore  accepisse  tuas  literas,  quo  re- 
spondere  non  potui  ;  non  enim  ignoras,  quam  difficile  sit  hybernis 
temporibus  reperire  cui  literas  demus.  Ad  malum  hoc  etiam 
accedit,  quod  iam  maiore  locorum  intervallo  disiunctae  simus, 
quam  eramus  superiore  aestate.  Nam  cum  tu  Romam  veneris, 

nos  vero  Suinphurdium  in  patriam  mei  viri,  propter  Hispanos, 
quos  cum  Imperator  huc  misisset  hybernandi  causa,  Senatus  in 
patriam  accersivit  maritum  meum,  ut  eius  opera  uteretur.  His 
ig^itur  de  causis  statim,  ut  optabam,  tuis  suavissimis  literis  res- 
pondere  non  potui,  quae  me  partim  molestia,  partim  laetitia 
afFecerunt.  Facere  enim  non  potui  quin  Phannii,  viri  magna 
pietate  praediti,  morte  non  commoverer,  licet  postea  eius  magna 
constantia  meum  dolorem  leniret.  Laetata  vero  fui,  quod  soro- 
rem  meam  tecum  adduxisti,  eoque  maiorem  cepi  ex  parte  laeti- 
tiam,  quia  improvisum  inopinatumque  hoc  accidit.  Certe  affir- 
mare  non  possum  utrum  plus  doloris  acceperim  ex  iniuriis, 
quibus  affectae  fuerunt,  an  voluptatis  ex  Dei  praesidio,  qui 
tunc,  cum  maxima  esset  consilii  inopia,  cum  de  nobis  actum 
esse  putaremus,  nobis  praesto  fuit,  atque  ex  aerumnis  extraxit, 
quod  ab  eo  fieri  non  solum  in  Italia  experta  sum,  sed  etiam 
in  Germania  saepissime.  Nosti  enim  diabolum  nobis  ubique  in- 
sidias  tendere,  e  quibus  nisi  Deus  nos  eriperet,  ne  unum  qui- 
dem  diem  viveremus.  Quare  illi  gratias  ago  immortales,  quod 
nos  respiciat,  teque,  quia  in  hoc  opera  tua  uti  voluit,  valde 
amo,  meque  tibi  eo  magis  debere  existimo,  quod  ultro,  antequam 
rogata  esses,  hoc  beneficium  mihi  dedisti:  gratia  namque  cum 
fieri  properat,  gratia  grata  magis.  Vale. 

Suinphurdii,  [1552]. 


XVIII 

Olympia  Morata  Antonio  Hermann©  S.   D. 

Arca  nostra  cum  libris  huc  advecta  est.  Maximas  tibi  gratias 
ago,  quod  in  hac  re  tuum  erga  nos  studium  declarasti.  Utinam 
etiam  aliquando  referre  possemus.  Has  literas  Patavium  mittimus; 
fac,  quaeso,  cum  tuo  commodo  fieri  poterit,  ut  iilas  Laurentius 
noster,  vir  cum  primis  pius,  accipiat.   Vale. 

[Suinphurdii,   1553]. 

XIX 

Olympia  Morata  Laurentio  Schleenri  S.  P.  D. 

Nos  tandem  libros  nostros  accepimus,  quare  gratias  libi  agi- 
mus  ingentes,  quod  hoc  studiose  diligenterque  curasti.  Avicennae 
liber  non  erat  in  arca:  si  quid  autem  tibi  debetur,  fac  nos  cer- 
tiores,  et  pecuniam  tibi  curabimus.  Nos  adhuc  in  patria  com- 
moramur,  ncque  nobis  propter  haec  bella  hinc  discedendi  fuit 
potestas.  Ad  te  perlatum  esse  credo,  ducem  Saxoniae  libera- 
tum  fuisse,  et  suam  pristinam  dignitatem  obtinuisse,  àXXà  xavra 
^.èv  8t]  xavxY].  Unum  autem  a  te  summopere  contendere  volo, 
ut  de  rebus  Italiae  ad  nos  scribas  quamprimum  si  vacabit, 
praesertim  de  ingrata  mea  patria  Ferraria.  Mensis  hic  igitur 
decimus  quartus,  cum  nihil  de  matre  mea  audivi,  et  cum  saepe 
ad  ipsam  et  ad  affines  amicosque  omnes  perscripserim,  tamen 
nemo  mihi  rescribit.  Quamobrem  statui  has,  quas  tuis  adiunctas 
vides,  ad  te  mittere,  ut  tu  illas  ad  matrem  perferendas  cures, 
et  dispicias,  quanam  ratione  possit,  ut  quid  agant,  intelligam. 
Hoc  mihi  gratius  facere  nihil  poteris,  quod  ut  facias  te  etiam 
atque  etiam  oro,  perque  tuam  pietatem  obtestor.  Vale. 

Suinphurdii,  [1553J. 


XX 

Olympia  Morata  Hermanno  filio  S.  D. 

Scripsit  ad  nos  perhumaniter  parens  tuus,  conditionemque 
nobis  talem  obtulit,  qualem  libenter  acciperemus;  sed  incurri- 
mus  in  quandam  difficultatem,  quae  nonnunquam  nobis  impe- 
dimento fore  videtur:  quod  cum  a  te  expediri  posse  arbitrarer, 
id  quale  esset  meis  literis  tibi  signifìcandum  putavi,  quo  nobis 
in  hac  re  opem  tuam  feras.  Haud  te  clam  esse  existimo,  nos 
sub  Christo  merere,  eiusque  militiae  sacramento  ita  obligatos 

esse,  ut  ab  eo  si  discesserimus,  poenas  daturi  sempiternas 
simus.  Nam  talis  et  tantus  est  Imperator,  ut  non  solum  vitae 
necisque  in  suos  milites  potestatem  habeat,  sed  et  eos  aeternis 
suppliciis  mulctare  possit,  nec  patitur  quemquam  suorum  utra* 
que  sedere  sella.  Quare  hoc  nobis  maximae  curae  esse  debet, 
ne  metu  hostium  scutum  abiiciamus,  neque  nos  temere  periculis 
offeramus.  Nam  in  eum  peccaremus.  Hoc  igitur  tìmens,  te  etiam 
atque  etiam  vehementer  rogo,  ut  nos  tuis  literis  et  tuorum  ami- 
corum,  qui  Linceam  urbem  incolant,  certiores  facere  velis,  an 
Antichristus  ibi  ita  saeviat,  ut  ad  aures  nostras  fama  pervenit,  an 
animadvertant  in  eos  qui  missae  eorum  non  intersunt,  et  pura 
religione  Deum  colunt.  Nam  sic  stat  sententia  nos  perversam 
ac  impiam  religionem  colere  nolle,  et  nos  Christianos  profiteri. 
Quod  si,  ut  solent  in  aliis  locis,  Corycaei  Antichristi  nos  obser- 
varent,  et  cogere  vellent  interesse  suis  sacris,  eo  omnino  nobis 
accedendum  non  esset;  nam,  ut  iam  dicebam,  in  Deum  pecca- 
remus. Hoc  tu  nobis  effectum  dare  posses,  hoc  est,  nos  admo- 
nere;  quod  ut  facias,  te  rogo  atque  obsecro.  Vale. 

[Suinphurdii,  1552]. 


XXI 

Olympia  Morata 
DOCTORi  Valentino  Carchesio  S.  P.   D. 

Magna  molestia  affecti  sumus,  quod  eo  tempore  venisti  in 
Germaniam,  quo  quidem  tempore  nos  videre  non  potuisti.  Nos 
adhuc  animo  suspenso  et  solicito  scire  avemus,  quid  rerum  in 
Italia  geratur,  praesertim  quid  mei  agant:  nam  ex  illa  epistola 
adeo  exigua  scripta,  nihil  fere  eorum  intellexi,  quae  ex  te  co- 
gnoscere  potuissem;  fuissemusque  tibi  de  hoc  tuo  honore  co- 
ram  gratulati  ;  quod  cum  non  licuit,  per  literas  id  agere  decrevi. 
Nos  itaque,  mi  Valentine,  tibi  gratulamur,  optamusque  ut  haec 
res  tibi  prospere  eveniat.  Has  literas  apertas  ad  te  mitto  propter 
haec  suspiciosissima  tempora,  quas  ut  matri  reddas,  oro,  et  nos 


LETTERE  189 

ei  valere  dicas,  atque  verbum  unum  cave  de  istis  maximis 
calamitatibus,  quod  illam  cura  et  solicitudine  afficere  possit. 
Deus  nos  tuetur  et  conservat:  hactenus  praesto  fuit,  ut  dubium 
non  sit  eum  posthac  etiam  suam  opem  et  auxilium  nobìs  esse 
laturum.  Plura  scribemus,  si  tempus  ita  feret,  et  ad  te  misissem 
psalmum,  quem  nuper  versibus  graecis  mandavi.  Salutem  no- 
stris  verbis  herae  tuae  nuncia  et  aliis  si  qui  sunt,  qui  nobis  cu- 
piant.  Vale. 

Suinphurdii,  [i553]- 


XXII 

Olympia  Morata 
Georgio  Hermanno  Regis  Consiliario  S.  D. 

Te  eas  literas,  quas  ad  te  superioribus  diebus  aurigae  no- 
stro dedimus,  accepisse  puto,  quibus  et  de  nostra  valetudine, 
et  itinere  nostro  vobis  significavimus.  Nos  adhuc  Wirceburgi 
apud  Sinapium  sumus:  bine  enim  non  discedemus,  quoad  no- 
bis nostrae  sarcinulae,  quae  adhuc  Bambergae  sunt,  advehantur. 
Si  quaeris  quid  agam,  literis  me  abdo,  et  saepe  legens  totum 
produco  diem;  maiorem  levationem  non  reperio.  Vir  meus  si- 
militer  suis  studiis  se  delectat.  Fraterculus  autem  meus  ut  expe- 
riundo  sciremus,  Deum  angelis  mandasse  ut  toilant  manibus 
filios  suos,  ne  cum  cadant  offendant  ad  lapidera,  de  fenestra 
excelso  loco  in  terram  super  horrida  saxa  paucis  ante  diebus 
decidit,  sed  illi  nihilo  plus  fuit  mali,  quam  si  humi  cecidisset. 
Nihil  perfregit,  nihii  se  confecit  mali.  Valet  atque  vivit,  non 
jsine  magna  omnium  nostri  admiratione.  Est  enim  incredibile 
et  praeter  naturam,  ex  tam  gravi  casu  nihil  mali  ad  eum  deve- 
nisse: ita  Deus  qui  mortuos  etiam  ab  inferis  excitare  potest, 
suos  incolumes  tueri  et  conservare  solet,  cui  nos  omnes  com- 
mendo et  trado.  Vale. 

Wirceburgi,  [1550]. 

XXIII 

Olympia  Morata  Thomae  Lucio  S. 

Etsi  valde  doleo  me  tibi  tani  saepe  meis  literis  molestiam 
exhibere,  tamen  cum  tua  pietas  mihi  in  mente  venit,  facere  non 
possum,  quin  ea  a  te  petam,  quae  fides  pietasque  postulat. 
Scis  autem  quantum  matri  debeam,  cum  quia  mater  est,  et  in 
me  omnia  matris  officia  contulit,  tum  etiam  quia  mulier  est  pia, 
et  viro  orbata.  Nam  non  es  ignarus  quanto  studio  nobis  Deus 
viduas  commendet.  Pietate  igitur  adducta,  ad  illam  aliquot  num- 
mos  aureos  mitto:  te  rogo,  ut  illi  in  manus  literas  tradas,  ne 
pecunia  amittatur:  hoc  beneficium  non  ipsi,  sed  Christo  dabis. 

Caeterum  quod  ex  viro  meo  cognoscere  cupis  de  rerum  Ger- 
manarum  statu,  cum  ipse  scribendi  spatium  non  habeat,  prò 
ilio  tibi  respondebo.  Nihil  adhuc  in  Germania  certi  est.  Impe- 
rator  quidem  est  Augustae,  et  plerique  omnes  alii  Germaniae 
principes;  sed  quid  ibi  agere  velint,  nullus  scit.  Dixit  quidem 
Tridenti  comitia  se  instituere  velie,  interim  ut  omnes  sui  in- 
terregni de  religione  leges  servent,  quibus  nemo  adhuc  parere 
coactus  est;  sed  ut  antea  omnes  suo  arbitratu  vivunt.  Quod 
autem  te  iamdiu  nihil  de  Sinapio  intellexisse  scribis,  nobis  adhuc 
eum  videre  non  contigit,  quia  Augustam  est  secutus  suum 
episcopum;  sed  ex  eius  literis  eum  esse  Herbipoli  et  valere 
intelleximus.   Haec  habui,  quae  ad  te  scriberem.   Vale. 

Wirceburgi,  1551]. 

XXIV 
Olympia  Morata  Valentino  Carchesio  S. 

Quid  novi  in  praesentia  ad  te  scribam  non  habeo:  non  enim 
mea  interesse  puto  de  bellis,  quae  Germaniae  impendent,  seri- 
bere:  nunciabunt  alii,  multa  rumor  etiam  perferet:  ego  nisi  quae 
certa  sint,  ame  scribi  oportere  non  existimo.  Quare  in  proximsi 

literis,  quas  ad  te  scripsi,  nisi  certum  exploratumque  mihi  fuis- 
set,  concionatorem  nostrum  esse  virum  bonum,  nunquam  eum 
laudassem.  Unde  vero  coniecturam  faciam,  eum  esse  talem, 
nisi  ex  ilio  Lydio  lapide,  quo  homines  probari  prophetarum 
apostolorumque  scripta  prodiderunt?  hoc  est,  ex  tcòv  6i3co  vevóav, 
quales  ille  perpessus  est,  et  adhuc  perpessurum,  si  res  tempus- 
que  postulabit,  apparet.  Nulli  enim  in  his  periculosis  tempori- 
bus blanditur,  et  invehitur  in  eos,  ut  concionatorem  decet; 
quibus  si  adularetur,  facilius  rem  familiarem  augeret.  Aequalem 
ac  parem  verbis  vitam  agit.  Nonnulli  praeterea  alii  viri  boni  hic 
sunt,  àvaY8Y8VT]fxévoi  sx  OKOQàq  àcpMpTov  8ià  /.óyov  ^cóvrot;  OeoO, 
quorum  causa  hic  libenter  sumus,  lubentissimeque  tibi  istas 
ollas  Aegyptiacas  concedi mus.  Sed  de  his  hactenus.  Gratissi- 
mum  mihi  fuit,  quod  meae  matris  literas  ad  me  miseris;  ex  tuis 
literis  vero  scire  cupio,  quid  agat  eruditissimus  noster  Lylius 
Gregorius,  et  eri  tzov  ^oóet  xal  cìQq.  q)àoQ  fie^ioig,  cui  nostris 
verbis  salutem  nuncies  te  rogo,  nec  non  doctissimo  iuveni  lo- 
sepho  Brixensi,  qui  apud  Chavanum  diversatur.  Scribe  saepe 
quid  tu  agas,  quid  istic  agatur;  in  primisque  sacros  libros  dili- 
genter  pervolve.  Cave  epyov  TcdQSQyov  noir\07]q.  Herae  tuae 
Agnesae,  architriclinoque  salutem  die.  Sed  heus  tu,  in  aurem 
dicito,  nequis  sibi  ab  Olimpiae  nomine  metuat,  etiam  alios  quos 
amo,  nisi  illos  meo  nomine  audito  posse  exhorrescere  vererer. 
Vale. 


XXV 

Olympia  Morata  Antonio  Hermanni  F[ilio].  S.  P.  D. 

Clarissime  vir, 

quanta  diligentia  negocia  nostra  curaveris,  ex  proximis  tuis 
literis  intelleximus,  tantumque  vobis  nos  debere  existimamus, 
quantum  persolvere  difficile.  Quare  studium  vestrum  vestraque 
benevolentia  facit,  ut  quotiescumque  nobis  vestra  opera  opus 
sit,  ea  uti  non  dubitemus.  Itaque  summe  a  te  contendere  volui. 

Ut  semel  dumtaxat,  ad  Milichium,  ubi  commodum  erit,  scribere 
ne  graveris,  ut  ille  quascumque  literas  a  nobis  acceperit,  eas 
reddi  curet.  Si  semel  hoc  illi  significaveris,  facilius  ad  meos 
literas  dare,  et  illorum  accipere  poterò:  nihil  vero  mihi  iucundius  i^ 
in  extera  natione,  quam  de  rebus  meorum  certior  fieri,  et  de 
nostris  illos  certiores  facere.  Hoc  si  feceris,  de  tuis  erga  nos 
officiis  mihi  gratissimum  erit.  Si  tibi  graves  sumus,  tuae  huma- 
nitati  attribuito.  Vale. 

Suinphurdii,  [1552]. 


XXVI 

Olympia  Morata 
Georgio  Hermanno  regis  Ferdinandi  consiliario  S,  D. 

Non  quod  tui  ulla  me  ceperit  oblivio,  raras  meas  literas 
accipis,  sed  quia  nulla  res  fuit  hactenus,  de  qua  ad  te  a  me 
scribi  oportere  existimaverim:  nunc  vero  cum  scire  cupias,  an 
in  animo  habeam  eo  me  conferre,  ubi  Deus  optimus  maximus 
nobis  conditionem  offerre  velie  videtur,  ego  brevi  quid  sentio 
dicam.  Cum  me  Deus  illi  vero,  quo  mihi  in  hac  vita  nihil 
charius  est,  connubio  stabili  iunxerit,  cumque  per  Alpium  iuga 
secutasim,  posthac  etiam  inhospilalem  Caucasum,  vel  Occidentis 
usque  ad  ultimum  sinum  forti  sequerer  pectore.  Quod  cum  illi 
sit  cordi  eo  proficisci,  et  mihi  gratum  est:  decet  enim  me  ad 
eius  voluntatem  conformare,  a  quo  honeste  dissentire  non  pos- 
sum.  Omne  solum  forti  patria  est,  modo  illic  nos  Christianos 
aperte  profiteri  liceat  et  sacris  pontificum  non  uti,  remigio  ve- 
loque  festinabimus.  Unum  interim  te  rogare  velim,  ut  nos  de 
hac  re  certiores  facere  velis,  nosque  si  eo  proficisci  contingat, 
si  quos  illic  pios  et  doctos  nosti,  illis  commendes;  tibi  prò  hoc 
beneficio  si  minus  ad  referendam  gratiam  satisfacere  poterimus, 
ad  habendam  certe  satis  sumus  facturi.   Vale. 

Suinphurdii,  [1552]. 

XXVII 
Olympia  Morata  Michaeli  Webero  adolescenti  S.  P.  D. 

Quum  matrem  tuam  ob  summam  pietatem  plurimum  ame- 
mus,  facere  non  possumus,  quin  eius  gaudia  solide  gaudeamus. 
Quare  magnam  laetitiam  et  voluptatem  cepimus  ex  tuis  literis 
ad  virum  meum  datis,  cum  quia  pietatis  tuàe  specimen  dede- 
rant,  tum  etiam  quia  indicium  fecerunt,  quid  in  literis  profeceris; 
de  hocque  tanto  bono  matri  tuae  sum  gratulata,  quod  sic  ani- 
mum  ad  studia  literarum  applicaveris,  neque  (quod  vulgus  ado- 
lescentium  solet)  discum,  quam  philosophum  audire  malueris. 
Magnum  est  tibi  (mihi  crede)  munus  a  Deo  datum,  si  te  huius 
seculi  malis  moribus,  quorum  iam  licet  maximam  metere  messem, 
ut  ille  ait,  corrumpi  non  sinis;  isthuc  Deo  acceptum  referas, 
si  Tfi5  XeoòcpÓQov  [lì]  paSt^eig.  Quapropter  mihi  gaudeo,  tibi  gra- 
tulor,  optoque  ut  haec  opinio,  quam  de  te  habeo,  in  dìes  magis 
magisque  duplicetur,  quo  matrem  tuam  gaudio  delibatam,  et 
nos  tui  studiosos  ex  amicis  amicissimos  reddas,  in  primisque 
ne  in  Deum,  qui  te  in  hanc  mentem  impulit  et  tibi  ingenium 
dedit,  impie  ingratus  ov  yàg  àjrópA,r]  xd  ys  Qeov  èQiyir\Òéa  Sòipa. 
Quod  autem  adeo  solicitus  es,  ne  haec  trislia  tempora  te  a  tuo 
cursu  revocent,  nihil  est  quod  sic  animo  angaris,  non  multum 
damni  facies  in  hoc:  nam  non  minor  est  virtus,  quam  quaerere 
parta  tueri;  poteris  librum  aliquem  tuo  Marte  legere,  dum  cares 
praeceptore;  nec  enim  omnia  a  praeceptoribus  traduntur,  sed 
ipsi  tamquam  digitum  ad  fontes  intendunt.  Si  mihi  auscultabìs, 
librum  aliquem  diligenter  leges,  quem  tibi  utilem  fore  putabis; 
(nam  mihi  tuorum  studiorum  ratio  nota  non  est)  euni  pervolu- 
tabis,  ac  in  eo  uno  elaborabis,  quandoquidem  praestat  unum 
aliquid  insigniter  agere.  quam  multa  mediocriter,  ut  ait  Piinius 
ille  iunior.  Hoc  si  facies,  matrem  tuam  de  hoc  solicitam  valde 
levabis.  Sed  ne  currentem  incitare  videar,  hic  modum  faciam, 
si  te  prius  hortata  fuero,  ut  omni  animi  impetu  totoque  pectore 
ad  studia  sacrarum  literarum  incumbas,   quae  sola  te,  quid  sit 

Riformatori  italiani  del  Cinquecento -n.  13 

pulchrum,  quid  turpe,  quid  utile,  quid  non,  edocebunt,  teque 
meliorem  reddent,  ac  in  istis  aerumnis  sua  te  consolatione  sus- 
tentabunt.  Bono  animo  esto,  Deus  te  non  deserei,  qui  suos 
etiam  in  summis  periculis  versantes  tueri  ac  conservare  solet, 
ut  ille  ait:  «  Dominare  in  medio  inimicorum  tuorum».  Plura  ex 
iisdem  fontibus  haurire  poteris.  Nos  tibi  uti  debemus  in  quibus- 
cumque  rebus  poterimus  operam  nostram  et  studium  navabimus. 
Vir  meus  te  plurima  impertit  salute;  qui  tuis  literis,  si  ei  ocium 
fuisset,  respondisset,  prò  quo  tibi  ego  respondi.  Vale.  Christus 
te  tueatur. 

Suinphurdiae,  duodecimo  Calendas  Decembris,   1552. 


XXVIII 

Olympia  Morata  Ioanni  Sinapio  S.  P.  D. 

Vir  meus  proxime  ad  te  literas  dedit,  et  tua  filiola  simul, 
quas  omnes  an  acceperis,  ignoramus.  Ego  has  ad  Antonium 
Hermannum,  ut  vides,  mitto,  quo  meas  literas  Patavium  ad 
Laurentium  perferendas  curet.  In  animum  enim  induxi,  cum 
tanto  temporis  intervallo  nihil  literarum  acceperim,  ab  eo  expi- 
scari  quaenam  causa  sit,  quae  huic  rei  tantam  producere  moram 
possit.  Tua  filiola  valet,  et  quotidie  aliquid  addiscit,  et  òé  OfAixQÒv 
ènì  a^iytQÒv  xaTaOeìo,  nosti  reliqua.  De  conditione  illa  si  quid 
compertum  habes,  fac  nos  quam  primum  quaeso  certiores:  nam 
Senatum  nostrum  multum  in  hac  re  nos  iuvare  posse  audivimus 
facturumque  confidimus.  Vir  meus  te  plurima  impertit  salute  et 
uxorem  tuam,  quam  etiam  meis  verbis  salvere  iube.  Vale. 

Suinphurdii,  decimo  octavo  Calendas  Februarias,  1553. 

XXIX 


Olympia  Morata 

PRAECLARISSIMAE    D.    LaVINIAE    RuVERENSI    URSINAE 

IN  Christo  Iesu  S.  P.  D. 

Laetata  sum  vehementer  mi  hi  in  tantis  nostris  aerumnis 
occasionem  ad  te  seri  bendi  oblatam  fuisse,  quo  te  tamquam  mihi 
amicissimam,  et  omnium  mulierum  charissimam  (matrem  excipio) 
de  rebus  nostris  certiorem  facerem,  ut  non  tam  nostram  vicem 
dolores,  quam  de  praesidio  Dei  nobis  gratulareris.  Scito  enim 
nostram  salutem  iam  longo  tempore  in  summo  discrimine  ver- 
satam  fuisse,  et  adhuc  versari,  nosque  multis  periculis  undique 
cinctos  fuisse.  Nani  et  a  maximo  exercitu  duorum  episcoporum 
Wirceburgensis  et  Bambergensis,  et  a  copiis  ducis  electoris 
Mauritii,  ducisque  Brunsvicensis  et  Norimbergensium  praeterea 
obsessi  fuimus,  propter  marchionis  Brandeburgensis  exercitum, 
quem  ille  in  «hac  urbe  coliocaverat.  Sed  Deus  ita  nos  texit  et 
tutatus  est,  ut  nullus  (prorsus  incredibile  dictu)  a  tormentis  illis, 
quae  dies  noctesque  maximo  cum  impetu  iactata  fuere,  inter- 
fectus  fuerit;  illorum  impetum  a  nobis  propuìsavit  et  propulit, 
qui  etiam  in  omnibus  malis  et  damnis,  quae  belium  dare  solet, 
praesto  adhuc  nobis  est,  nobisque  in  hac  annonae  caritate,  quae 
maxima  est,  quae  ad  victum  necessaria  sunt,  benigne  adhuc 
praebet.  Multos  etiam  fere  ab  inferis  excitavit;  nam  contagione 
militum,  quibus  urbs  refertissima  est,  morbus  adeo  gravis  pene 
omnes  cives  invasit,  ut  etiam  mentis  dolore  fere  dimidia  pars 
civium  mortua  sit.  Affectus  fuit  etiam  tali  morbo  mei  amantis- 
simus  maritus,  et  ita  graviter  ac  periculose  aegrotavit,  ut  illius 
vitaes  pes  nulla  ostenderetur.  Verum  ille,  qui  solet  ad  inferos 
deducere,  maximis  et  continuis  ecclesiae  precibus  ac  meis  illum 
reduxit,  mei  misertus,  quae  tantum  dolorem  ferre  non  potuis- 
sem.  In  omnibus  vero  malis  istis,  unico  solatio  usi  fuimus,  verbo 
Dei,  quo  nos  sustentavimus,  et  propter  illud  nunquam  ad  ollas 
Aegyptiacas  respexi,  sed  mortem  hic  oppetere  malebam,  quam 

alibi  omnibus  mundi  voluptatibus  fruì.  Et  quamquam  nondum 
liberati  sumus  bisce  malis,  tamen  quia  semper  habuimus  Deum 
tam  praesentem,  spem  habemus,  nos  quando  illi  libitum  et 
opportunum  visum  fuerit,  liberandos  fore.  Tuum  est  etiam  illum 
simul  nobiscum  comprecari,  quo  partu  isto  (nam  iam  novem 
menses  laboramus)  feiices  edamus  foetus. 

Haec  habui  quae  ad  te  scriberem,  et  quibus  te  admone- 
rem,  ut  periculum  ex  nobis  faceres,  tibi  quod  ex  usu  esset. 
Nam  haec  omnia  ob  verbi  Dei  contemptum  nobis  accidere 
non  dubitamus,  ob  quam  causam  Hierosolymam  etiam  funditus 
eversam  fuisse  constat.  Quare  toto  pectore  ad  sacras  literas 
incumbe,  quae  solae  te  cum  Deo  copulabunt,  tibi  errores,  falsas 
opiniones  eripient.  Hoc  unum  erit  tuum  viaticum,  quod  bine 
tecum  ferre  poteris;  caetera  omnia  vel  clarissima  relinquenda 
erunt.  Meam  sororem,  quae  in  clientelam  tuam  et  fidem  tibi 
data  est,  quaeso  hortare  ut  idem  faciat,  cui  prò  tua  humanitate 
has  literas  interpretaberis;  angustiis  enim  temporis  ad  eam  seri- 
bere  non  potui,  et  quia  simul  suppudebat,  praeclarum  heroa, 
qui  has  ad  te  perferet,   meis  literis  onerare.   Vale. 

Suinphurdii,  quarto  Nonis  Februariis,  [1554]. 

Tibi  plurimam  salutem  adscribunt  maritus  meus  et  fraterculus. 
Salutem  tuis  omnibus  meis  verbis  nuncia  nullo  excepto.  Iterum 
vale,  mea  suavissima  Lavinia,  quae  mihi  semper  haeres  in  me- 
dullis,  ncque  unquam  tui  me  capiet  oblivio,  dum  spiritus  hos 
reget  artus.  Vale,  vale  et  salve. 

XXX 

Olympia  Morata 

PIO    ATQUE    ERUDITO    VIRO    MaTTHIAE    FlACCIO    IlLYRICO 

IN  Christo  S.  P.  D. 

Cum  multum  diuque  cogitassem,  vir  optime,  qua  ratione 
meos  aliosque  Italos  locupletarem  bis  bonis,  quibus  Germania 
adfluit,  ncque  locum  consilii  in  me  ipsa,  ncque  auxilii  copiam 

haberem,  mihi  in  mentem  venit,  me  id  per  alios  doctos  viros 
facile  assequi  posse;  et  cum  mihi  tua  scripta  te  notissimum 
fecissent,  tu  primus  occurristi,  qui  meis  Italis  in  egestate  coe- 
lestium  honorum,  in  multisque  erroribus  versantibus,  magno 
adiumento  fore  visus  es.  Si  autem  libellum  aliquem  Lutheri 
germanica  scriptum,  in  quo  eorum  publicos  errores  coarguit, 
in  italicum  converteres  (nani  ego  Germanorum  linguam  nondum 
intelligo,  alioqui  laborem  non  fugissem)  aut  tu  de  eadem  hac 
re  aliquid  italice  componeres,  quod  profecto  melius  quam  ego 
praestare  potes,  utpote  qui  sacrae  scripturae  libros  pervolvisti, 
quos  ego  vix  primoribus  labris  gustavi,  multis  viris  piis  certe 
te  errores  quibus  ducuntur  erepturum  confido.  Si  ecclesiae 
causa  prò  qua  et  vitam  profundere  debemus,  hunc  laborem  su- 
scipere  voles,  quos  hoc  tuo  divino  beneficio  in  perpetuum  tibi 
devincies.  Magis  autem  ex  usu  illorum  fore  videtur;  si  italice 
scribas,  quippe  ipsorum  multi  literas  nesciunt,  quod  ut  facias 
te  etiam  atque  etiam  oro,  perque  Christum  obtestor,  qui  sibi 
hoc  beneficium  datum  putabit,  et  a  quo,  cum  ego  tibi  gratiam 
referre  non  possim,  pulchre  tibi  foeneratum  duces.  Pluribus 
verbis  hoc  a  te  contenderem,  si  lohannes  Cremerus  noster  afift- 
nis  non  tecum  de  eadem  hac  re  per  literas  egisset,  et  si  per 
se  pietas  non  loqueretur.  Unum  autem  a  te  peto,  ut  si  tibi  meae 
literae  molestiam  exhibuerunt,  non  id  meae  importunitati,  sed 
tuae  pietati,  qua  freta  ad  te  scripsi,  attribuere  velis.  Si  tibi  opus 
erit  opera  nostra,  omnia  nostra  studia  a  nobis  expecta;  non  fal- 
lemus  opinionem  tuam.  Vale. 

VII  Calendas  lunii,  1553,  Suinphurdii. 


XXXI 

Olympia  Morata  cuidam  concionatori  Germano  S.  D. 

Saepenumero  mihi  offerri  occasionem  tecum  colloquendi 
maxime  exoptavi,  sed  cum  eam  hactenus  nancisci  non  potue- 
rim,  id  tecum  per  literas  agere  decrevi,  quod  coram,  si  licuisset, 

egissem:  me  enim  rem  differre  amplius  Christi  praeceptum  non 
patitur,  cui  nos  parere  et  obedire  necesse  est.  Cum  itaque  explo- 
ratum  habeam  te  saepe  peccare,  ut  te  admoneam  mihi  peropus 
est,  si  Christi  dìcto  audiens  esse  volo;  quare  tu  etiam  nullo  pacto 
(si  modo  tu  tecum  rem  recta  reputabis  via)  mihi  succensere  de- 
bes,  si  omnino  te  admonendum  putavi,  quod  praeter  amplis- 
simam  ministerii  tui  dignitatem,  praeter  canitiem  tuam  facis, 
dum  genio  non  minus  indulges,  quam  Epicurus  quispiani.  Quod 
quam  turpe  sit,  homini  liberaliter  instituto,  etiam  homines  nulla 
Christiana  religione  imbuti  non  ignorarunt  :  Christiano  vero  tur- 
pius,  cuius  vita  sancte  et  integre  acta,  caeteros  ad  Dei  cultum 
ac  puram  religionem  suscipiendam  invitare  atque  allectare  debet; 
concionatori  vero  turpissimum  qui,  cum  aliis  monstret  viam,  ipse 
sibi  semitam  non  sapit.  Quippe  si  philosophus  in  ratione  vitae 
peccans  hoc  turpior  est,  quod  et  in  officio  cuius  magister  esse 
volt,  iabitur,  certe  concionator  turpissimus  est,  qui  aliis  vitam 
agendam  inculcans  ipse  flagitiosissime  degit.  An  non  flagitium 
est  ingens  perpotare,  ebriosum  esse,  abuti  optimo  Dei  munere, 
quod  nobis  datum,  ut  eo  cum  gratiarum  actione  fruamur,  non 
ut  abutamur?  Quid  non  ebrietas  designat?  nosti  caetera.  Sed 
quod  a  poeta  omissum  est,  id  vero  multo  maximum,  quod  ebrii 
plerumque  obscoena  loquuntur,  quod  saepe  execrantur,  iurantque 
per  nomen  Dei  sanctissimum  (quod  qui  vioiabit,  inultum  id  nun- 
quam  auferet);  templum  Dei  sanctum  hoc  est,  sui  ipsius  corpus 
polluunt  et  foedant;  Spiritui  sancto  moestitiam  inferunt:  illum 
a  se  expellunt  et  eiiciunt:  ipsi  a  precibus  avocantur.  Quod  si 
olim  Deus  de  eo  qui  templum  Hierosolymitanum  contaminasset, 
tam  grave  sumpsit  supplicium,  quid  faciet  ei  qui  tale  templum 
inquinaverit?  ut  nihil  interim  dicam  Jiepl  xov  axavSdÀou,  quo 
maiestas  ministerii  imminuitur,  Christus  atque  Evangelium  de- 
decorantur,  denique  qui  sic  vivit,  plus  dedocet  discipulos  per- 
ditis  moribus  quam  doctrina  erudit:  at  qui  mercedem  accepit, 
ut  doceat  et  dedocet,  nonne  furtum  facit?  Tu  omnibus  tuis  disci- 
pulis  exemplum  esse  deberes  modestiae,  sobrie tatis  et  tempe- 
rantiae,  et  tu  ista  turpi  tua  vita  in  flagitia  eos  immergis?  Noli 
quaeso  illud  Christi  oblivisci,  v\xeI<;  èyè  xò  dkag  Tfjg  yf\c,.  èàv  8è 

TÒ  àkac,  ^,coQav8fi,  èv  rivi  àXaa^Y\aexai,  èie,  ovòkv  lax^et  eri,  et  fi>] 
P^TìOfivai  s^co,  xaì  xaTaTraTelo^ai  vtzò  xòòv  oIvòqcóitkoa'.  Cogita  de  illa 
Pauli  sententia:  èyco  ujccojtidtco  f.ioi)  xò  aco|xa,  '/al  bovXayQnyò),  \ir\  Jtco? 
ò.X'koig  7ir[Qv%aq,  avxòq  d8ÓHi|.io<;  yévcoi^at.  Quo  ore  hortaberis  tuos 
discipulos  ut  te  imitentur,  quemadmodum  Paulus  suos  a  se  exem- 
plum  petere  iubet,  an  ut  te  imitentur  potando,  commessando? 

Neque  vero  excusatione  infirmitatis  carnis  hoc  vitium  de- 
fendere poteris.  Scimus  omnes  homines  delinquere,  neque 
ullum  reperiri  qui  careat  culpa;  sed  qui  veram  fidem  habent, 
hi  TY]V  crctQxa  èaavQoaoav  gvv  xoXq  naQr\[iaGi  xal  tal?  èjii'&DfxiaK;. 
Infirmi  non  semper  infirmi  manent,  sed  aliquando  etiam  fortes 
fiunt  ut  peccatum  non  amplius  dominetur  eis,  et  ebrietas  tale 
scelus  est,  ut  etiam  qui  Christum  non  norunt,  abstinere  possint. 
Scilicet  credendum  est  Christianum  propter  innumerabilia  Christi 
in  se  beneficia  collata,  sobrium  esse  non  posse,  cum  Turcae 
propter  perditum  hominem  et  profligatum  Machometum  parce, 
continenter,  sobrieque  vivant,  adeo  ut  ne  vinum  quidem  gustent. 
Et  si  Paulus  carnem  in  perpetuum  edendam  sibi  non  putet  po- 
tius,  quam  fratri  dolorem  commoveat,  tu  saltem  non  dico  a  vino, 
sed  hoc  nefario  scelere  non  abstinebis?  non  ut  ne  frater  tuus 
dolore  afficiatur  et  offendatur,  sed  ut  ne  magna  hominum  mul- 
titudo  pereat.  Neque  vero  debemus  hoc  peccatum  verbis  exte- 
nuare,  nam  Deus  de  ilio  ex  nostra  opinione  non  existimabit, 
sed  secundum  latam  sententiam  suam,  qui  ebrietatem  in  numero 
eorum  flagitiorum  reponit,  quae  qui  adimit,  Christi  regnum  nun- 
quam  possidebit.  Quapropter  te  etiam  atque  etiam  rogo,  ob- 
secro,  perque  Christum  obtestor,  ut  tandem  mutes  mores  istos, 
tum  propter  tui  muneris  functionem,  tum  propter  oxdvòaÀov,  atque 
etiam  propter  salutem  tuam,  ne  in  extremo  die  in  eorum  sis 
numero,  quibus  dicetur  djtoxooQeìxe  djt'  è\iov  oi  èQya'C,6i.ievo\,  xr\v 
avofxiav.  Deus  huc  usque  convivit,  teque  sua  lenitate  ad  poeni- 
tentiam  incitavit.  lam  ferme  tua  aetas  exacta  est,  respice,  quaeso, 
ut  Deum  propter  sanctimoniam  et  mutatos  mores  gloria  hono- 
reque  afficiant,  qui  antea  propter  ebrietatem  ignominia  adfece- 
runt.  Haec  fac  tote  animo  cogites,  ne  tandem  Deus  a  te  poenas 
expetat,   et  perpetuo  pereas.   Nam    ut   te  non   fugit,   turpis  ac 


200  OLIMPIA    MORATA 

flagitiosa  vita  arguii  fìdem  in  Christuni  non  adesse,  sine  qua 
prorsus  pereundum  est.  Quamobrem  eam  a  Deo  petas  moneo  et 
hortor,  priusquam  te  mors  occupet:  pete  veniam,  quam  omnino 
poenitenti  dabit,  qui  etiam  iuravit  se  oolle  sontis  mortem.  Haec 
habui  quae  ad  te  scribere  me  oportere  existimavi,  quae  si  chri- 
stianus  es,  tantum  abest,  ut  graviter  feras,  ut  etiam  te  admoneri, 
gaudere,  vehementerque  laetari  debeas.  Vale  in  Christo. 

Suinphurdii. 

XXXI L 

Olympia  Fulvia  Morata  Annae  Estensi  Principi  Guisianae 
PER  Iesum  Christum  S.  P.  D. 

Quamquam  iampridem  longo  locorum  intervallo  disiunctae 
fuimus,  Anna  princeps  illustrissima,  tamen  ex  animo  meo  nun- 
quam  hactenus  tui  memoria  discessit.  Si  ob  multas  iustas  causas 
ausa  fuissem,  ad  te  meas  literas  dedissem:  nunc  autem,  oblata 
occasione,  cum  quidam  doctus  et  pìus  vir  e  Lotharingia  huc 
profectus  nos  invisisset,  nihil  mihi  potius  fuit,  quam  ut  quid  tu 
ageres,  ex  ilio  percontarer.  Cumque  meas  literas  ad  te  perfe- 
rendas  se  curaturum  poliicitus  esset,  non  putavi  te  tam  animo 
duro  fore,  ut  literas  ab  ea  datas  non  libenter  legeres,  quae  tecum 
a  teneris  annis  educata  fuisset.  Scis  enim  quam  familiariter  (licet 
mea  princeps  et  hera  esses)  tot  annos  Inter  nos  vixerimus,  et 
ut  literarum  studia  nobis  communia  fueiint,  quae  merito  mu- 
tuam  benevolentiam  Inter  nos  conciliatam  in  dies  magis  ma- 
gisque  augere  debent. 

Equidem,  princeps  praeclara,  testor  Deum,  libi  ex  animo 
bene  volo  optoque;  si  qua  in  re  possem  tibi  inservire  (non 
quod  ego  rursus  in  aula  agere  vitam  velim,  nam  id  liceret  mihi 
etiam  hic)  sed  si  tibi  absens  absenti  vel  consolando,  vel  qua- 
cumqua  alia  re  prodesse  possem,  id  scito  me  libenti  animo 
studioque  singulari  facturam. 

Nihil  vero  magis  cupio,  quam  ut  serio  ad  sacrarum  literarum 
studia  te  conferas,  quae  sola  te  cum  Deo  coniungere  possunt, 

et  te  in  omnibus  istius  vitae  miseriis  consolari.  Ego  certe  nullum 
habeo  solatium,  nullam  aliam  oblectationem.  Nam  ut  primum 
Dei  singulari  benignitate  ab  illa  idololatria  Italiae  discessi,  meque 
nuptam  medico  Andreae  Grunthlero  in  Germaniam  contuli,  in- 
credibile est  quam  Deus  mutaverit  animum  meum,  utpote  quae 
prius  longissime  a  divinis  literis  abhorruerim,  iam  illis  solis  me 
oblectem,  et  omne  meum  studium,  operam,  curam,  mentem 
denique  omnem,  in  eo  locem,  ut  quantum  fieri  possit,  haec 
omnia  contemnam,  divitias,  honores,  voluptates,  quae  quondam 
adeo  admirari  solebani.  Quae  sane  vellem,  optima  princeps, 
etiam  atque  etiam  tu  considerares.  Nihil  est,  mihi  crede,  stabile 
hic,  omnia  mutantur,  et  omnibus  (inquit  ille)  calcanda  semel 
via  laeti,  et  cito:  volat  enim  aetas:  nihil  divitiae  prosunt,  nihil 
honores,  nihil  regum  favor:  tantum  vero  illa  fides,  qua  Christum 
amplectimur  nos,  ab  illa  sempiterna  morte  ac  damnatione  eri- 
pere  potest.  Quae  cum  sit  donum  Dei,  eam  ab  ilio  maximis 
precibus  petere  debes.  N.on  enim  sat  est  Christi  historiam  nosse, 
quam  et  diabolus  non  ignorat,  sed  eam  fidem  habere  oportet, 
quae  operatur  per  dilectionem,  quae  efficit  ut  Christum  profiteri 
audeas  inter  illius  hostes,  alioqui  quem  mei  (inquit)  puduerit,  et 
me  illius  coram  patre  meo  pudebit.  Ncque  ulli  unquam  martyres 
extitissent,  si  suam  occultassent  fidem.  Quapropter,  mea  sua- 
vissima  princeps,  cum  Deus  te  tanto  affecerit  beneficio,  ut 
suam  veritatem  tibi  patefecerit,  sciasque  tot  illos  homines,  qui 
iam  istic  comburuntur,  innocentissimos  esse,  propterque  Christi 
evangelium  tot  subire  cruciatus;  certe  tuum  est  officium,  ut  eos, 
vel  excusando  regi,  vel  prò  illis  deprecando,  tuam  ostendas 
sententiam.  Nam  si  taces  aut  connives,  fersque  tuos  ita  cruciari, 
comburique  pateris,  ncque  saltem  verbis  tibi  id  displicere  osten- 
dis;  videris  tacendo  in  eorum  caedem  conspirare,  et  Christi 
hostibus  assentiri.  At  dices  fortasse:  —  Si  hoc  ego  facerem, 
possem  mihi  regem,  vel  maritum  meum  iratos  habere,  multos- 
que  alios  inimicos  capere  — .  Cogita  satius  esse,  te  odio  esse 
hominibus,  quam  Deo,  qui  non  solum  corpus,  sed  etiam  ani- 
mam  perpetuo  igni  cruciare  potest.  At  hunc  si  amicum  habue- 
ris,  nemo  tibi  nocere  poterit,  nisi  ille  permiserit,  in  cuius  manu 

omnia  sunt.  Haec  fac  tecum  animo  cogites.  Utinam  intelligam 
te  serio  pietatem  colere,  et  Deum  metuere.  Incumbe,  obsecro, 
in  sacras  literas,  et  preces.  Quicquid  (inquit  Christus)  meo  no- 
mine a  patre  patieritis,  dabit  vobis.  Memineris  te  mortali  con- 
ditione  generatam  esse,  neque  audias  illos  qui  dicunt:  —  Bre- 
vissima est  haec  vita,  ergo  animo  obsequaraur,  fruamur  huius 
mundi  voluptatibus — ;  quin  potius  Paulum  audias,  qui  ait:  «Si 
secundum  carnem  vixeritis,  hoc  est  si  corporis  voluptatibus  vos 
dederitis,  perpetuo  peribitìs»,  Piura  alias  in  hanc  sententiam 
scribam,  si  meas  literas  tibi  gratas  fuisse  intellexero,  curaboque 
ad  te  christianos  libellos  perferri,  si  Christum  discere  voles. 
Haec  amore  summo  in  te  adducta  scripsi.  Cum  enim  me  Deus 
ad  summum  codeste  regnum  asciverit,  eorundem  aeternorum 
honorum  te  participem  fieri  maxime  veliem:  quod  si  ita  ceci- 
disse,  ut  opto,  intellexero,  summam  ex  eo  voluptatem  capiam, 
gratiasque  Deo  agam  ingentes.   Vale. 

Heidelbergae,  Calendis  lunii,  1554. 


XXXIII 
Olympia  Morata  D.  Andreae  Grunthlero  S.  P.  D. 

Salve.  Scire  quamprimum  cupio  ut  valeas,  quid  tu  agas,  et 
quid  istic  agatur,  et  quo  loco  sitae  sint  res;  quid  de  reditu,  aut 
quid  de  accersendis  nobis  cogites,  mirum  in  modum  sum  solicita. 
Quare  omnia  diligenter  ad  me  scribas,  oro;  ut  tu  res  se  habet, 
nihil  falsi  me  consolandi  causa  fingas;  nam  si  quicquam  est  pe- 
riculi,  quod  Deus  avertat,  id  tecum  subire  impense  cupio:  quod 
si  aliter  facias,  summa  me  iniuria  a  te  affectam  esse  putabo.  Sin 
autem  nihil  est  mali,  quod  utinam  Deus  ita  faxit,  vide  ut  ne- 
gocia  nostra,  si  tamen  tempus  ita  fert,  conficias,  et  scribas,  ne 
sarcirnulae  nostrae  advehantur,  si  iter,  quod  verisimile  est,  non 
sit  tutum.  In  primis,  mi  vir,  in  his  malis  velim  cogites,  nul- 
lum  nos  praesidium  firmius  habere  posse,  quam  Deum.  Hunc 
quaeso  cum  aliis  piis  viris  comprecare;  nihil  est  quod  piorum 

precibus  effici  non  possit.  Nobis  exemplo  Heliae,  qui  etiam  ipse 
civdQcoato?  o\ioiónaòO(;  v\il\,  ut  inquit  lacobus  xal  Trgoosv/y]  tzqo- 
ar]v%axo  xov  pi  PQs|ai,  xal  o^x  è'i3Qe|8v  ènl  xy]q  \'r\q  èviavxovc,  xqeXc, 
xaì  f.if)va(;  8|.  Commendate  igitur  vos  Deo,  totosque  vos  illi  tra- 
dite; praesto  vobis  erit.  At  qui  ego,  quae  alios  consolor,  conso- 
latione  egeo:  summo  enim  dolore  affecta  sum,  nec  ullum  aliud 
buie  malo  remedium  inverno,  nisi  a  Deo  auxilium  ut  implorem, 
idemque  ut  vos  omnes  faciatis  sedulo  moneo  et  hortor.  Scribe, 
quaeso,  quando  sim  te  visura,  et  cave  ne  te  in  viam  des,  nisi 
explorate.  Vale. 

Decimo  Calendas  Decembris. 


XXXIV 
Olympia  Morata  doctori  Andreas  Grunthlero  S.  P.  D. 

Tuas  literas  accepi,  et  pergratum  mihi  fuit  quod  me  bine 
abducere  cogitas,  quod  ut  faceres,  tibi  hodie  alìoqui  eram  scrip- 
tura:  nam  certum  est,  principem  adventare,  ut  bellum  cum  istis 
gerat,  qui  nihil  timent,  hostibus  fortiores  se  esse  autumantes. 
Et  bellum  potius  gerere  velie  videntur,  quam  pauxillulum  pecu- 
niae  prò  placandis  hostibus  dare.  Ego  vero,  mi  coniunx,  te  etiam 
atque  etiam  rogo,  ne  me  hic  relinquas.  Sint  alii  licet  securi, 
ego  timeo,  quia  exploratum  habeo,  Deum  adeo  ab  istis  non 
stare;  propterea  fac,  ut  quamprimum  ad  nos  curru  veharis,  ut 
redire  possim.  Bucinoriam  quoque  redituram  credo,  quamvis 
nollet  bine  discedere,  nisi  illos  prius  propius  accessisse  intel- 
ligeret.  Quod  cavere  possis,  stultum  est  admittere.  Perendie  te 
expecto,  dum  iter  est  tutum.  Malo  in  summa  inopia  in  ecclesia 
Dei  versari,  quam  hic  vitam  ducere  et  abundare  omnibus  rebus, 
praesertim  cum  periculo.  Noli,  quaeso,  nostri  oblivisci,  et  omnino 
me  hinc  abducas  obsecro.  Deo,  cuius  nutu  hoc  nobis  successit, 
gratias  agamus.  Saluta  omnes.  Nostri  hospites  tibi  salutem  plu- 
rimam  dicunt.  Vale. 

XXXV 

Olympia  Fulvia  Morata  Chiuano  Sinapio  I.  C.  S.  P.  D. 

Nihil  ad  tqas  literas  rescrìpsimus,  quoniam  puerum  nostrum, 
qui  ad  vos,  ut  mala  medica  isthinc  asportaret,  profectus  erat, 
libi  indicasse  putabamus,  ut  ei  diligenter  mandatum  erat,  nos 
illi  tuo  affini,  de  quo  scribis,  nullam  opem  afferre  posse,  cum 
non  mediocriter  laboraverimus,  ut  alteri  ex  istis,  quos  iam  tot 
menses  aluimus,  hic  prospici  posset;  sed  nihil  effecimus.  Adhuc 
Andreas  Campanus  urget,  ut  suum  nepotem  ad  nos  recipiamus. 
Mihi  crede,  si  omnes  Suinfordenses  iuvare  possemus,  nihil  nobis 
gratius  neque  iucundius  esset.  Etiam  Andreas  Rosius  ludima- 
gister,  se  vitam  in  summa  egestate  degere  ad  nos  scripsit,  vel- 
letque  hic  suam  operam  in  erudiendis  pueris  navare,  at  pesti- 
lentia  obstat.  Tu  si  quid  potes  (potes  autem  plusquam  nos) 
succurre  illis  miseris,  et  omni  cogitatione  curaque  tu  et  Go- 
tualdus  ad  adiuvandam  patriam  vestram  incumbite:  nos,  quan- 
tum in  nobis  situm  est,  contendimus.  Ex  literis  quas  proxime 
ex  Italia  accepi,  Ferrariae  crudeliter  in  Christianòs  animadverti 
intellexi  ;  nec  summis,  nec  infimis  parci  ;  alios  vinciri,  alios  pelli, 
alios  fuga  sibi  consulere.  Tu  quid  de  fratre,  ut  sciam  cura.  Ma- 
ritus  meus  te  salutat,  salutem  dicit  tuae  uxori  et  D.  Andreae 
Gotualdo. 

Heidelbergae,  vii  Calendas  Februarii,  [1555]. 


XXXVI 
Olympia  Morata  doctori  Ioanni  Sinapio  S.  P.  D. 

Literas  tuas  accepimus,  quas  nobis  magister  Vitus  reddidit. 
Superioribus,  quas  ad  me  in  lecto  iacentem  dedisti,  cum  essem 
Furstenaiae  morbo  impedita,  respondere  non  potui:  iam  breviter 
utrisque  respondebo.  Primum  gratias  tibi  agimus  ingentes,  quod 

ex  animo  adeo  nobis  te  velie  significas.  Scito  itaque  nos  magis 
beneficiis  et  muneribus,  primum  ab  illustri  comite  Rinecensi, 
deinde  a  nobilissimis  affinibus  eius  comitibus  Erbacensibus  affec- 
tos  fuisse.  lam  ante  aliquot  dies  Heidelbergam  pervenimus.  Ma- 
ritus  meus  se  ad  lectionem  parat:  ego  hodie  in  emenda  suppel- 
lectile  vehementer  fui  occupata,  ut  migremus  in  aedes  nostras: 
nam  huc  usque  apud  quendam  bonum  virum  diversati  sumus. 
Cremerò  nostro  scripsi,  eumque  vehementer  rogavi,  ut  ad  me 
anum  coquam  ex  miseris  illis  pauperculis  et  vagis  Suinphorden- 
sibus  mittat,  eamque  quotidie  vehementer  expecto.  Quod  vero 
tu,  D.  Sinapi,  filiam  tuam  apud  me  esse  cupis,  scias  velim,  illam 
mihi  fore  carissimam,  cum  ut  aegritudinem  meani  in  hac  extera 
regione  leniat,  tum  etiam  ut  uxori  tuae  vel  mortuae  gratificer. 
Ego  certe  quantum  in  me  erit,  ei  non  deero,  maioreque  eam, 
cum  iam  sit  matre  orbata,  benevolentia  complectar,  quam  antea. 
Quare  si  ad  me  eam  non  in  aulam  (nam  ego  omnino  procul 
ab  aulis  aetatem  agere  cogito)  mittere  voles,  te  oro  ut  quam- 
primum  id  fiat:  nam  velim  ut  cum  Cremerò  ageres,  ut  una  cum 
ancilla,  quam  ei  iam  ante  aliquot  dies  inquirendi  negocium  dedi, 
eam  mitteres,  et  lectum  etiam,  quia  in  praesentia  tot  lectos  emere 
non  possumus,  et  hic  sunt  percari.  Adferent  etiam  secum  man- 
ticam  nostram,  in  qua  insunt  reliquiae  nostrae  repertae.  Addu- 
cerem  eam  nonnunquam  mecum  ad  illustres  comites  Erl>acenses, 
quorum  probitas  et  sanctimonia  est  mihi  perspecta.  Habet  comes 
Eberhardus  tres  fihas  egregia  forma  et  sancte  educatas,  cum 
illis  posset  consuetudinem  familiaritatemque  iungere.  Tu  facito 
quod  ex  usu  illi  sit,  modo  si  eam  ad  me  transferri  vis,  ne  mo- 
ram  propier  ancillam  interponas.  Quam  enim  incommódum  sit 
ea  carere,  cogitare  potes.  Plura  alias.  De  Plutarcho  multum  te 
amo.  Saluta  omnes  tuos  domesticos  et  Licentiatum  Faium,  si 
non  amplius  est  monachus.  Salutant  vos  omnes  maritus  meus 
et  frater,  qui  ad  Theodoram  scriberet,  nisi  esset  domesticis  ne- 
gotiis  nimis  occupatus.    Valete  omnes. 

Heidelbergae,  [1554]. 

XXXVII 
Olympia  Fulvia  Morata  Andreae  Campano  S.  P.  D. 

Ego  propter  meam  adversam  valetudinem  coacta  fui  nudius 
tertius  coquam  hic  conducere,  qualemcumque  reperi,  quae  sin- 
gulis  mensibus  florenum  poscit,  hac  lege  etiam,  ut  prò  se  liceat 
sibi  opus  facere,  adeo  homines  hic  nihil  pudet.  Quoniam  vero 
necessitas  est  durum  telum,  mensem  unum  hac  mercede  eam 
conduxi.  Sed  quia  hos  sumptus,  etiam  si  satrapes  sim,  sufferre 
non  possem,  ego  vehementer  te  et  dominum  paroecum  vestrum 
rogo,  ut  mihi  interea  temporis  opem  feratis,  ut  post  hunc  mensem 
de  alia  ancilla  mihi  prospectum  sit,  sive  anu  quod  ego  maHm, 
si  ve  adolescentula.  Ego  matronae  quinque  florenos  me  daturam 
polliceor.  Quaeso  in  hac  re  operam  vestram  nobis  navate,  me- 
mores  nos  dicetis  et  gratos.  Puellulam,  de  qua  tecum  collocuta 
fui,  vir  quidam  statim  tuum  post  discessum  in  cista  ad  nos  ge- 
stavit,  quae  etiam  ipsa  aegrotat.  Bene  vale  cum  coniuge  et 
familìa.  Salutat  te  maritus  meus.  Te  oro,  ut  meis  verbis  uxori 
et  paroeco  vestro  S.  P.  dicas,  meque  ei  purges,  si  non  fuit 
a  nobis,  ut  merebatur,  acceptus:  nam  tunc  febris  me  invase- 
rat.  Vale. 

[Heidelbergae,  1554I. 

XXXVIII 

Olympia  Fulvia  Morata  Andreae  Campano  S.  P.  D. 

Quum  maritus  meus  iam  domi  non  sit,  nihil  habeo  quod  iam 
ad  tuas  literas  rescribam,  nisi  mihi  adhuc  puella  valde  opus 
esse.  Quapropter  si  aut  tuam  neptem,  aut  aliam  ad  me  idoneam 
quamprimum  transmittere  poteris,  gratissimum  mihi  facies.  Ego 
propter  mei  charissimi  mariti  patriam  optime  erga  Suinfordenses 
sum  affecta;  quamcumque  ad  me  mittes,  nulla  a  nobis  afficietur 

iniuria  et  pie  educabitur.  Cura  ut  valeas,  et  puellam  vel  mittas, 
vel,  quod  erit  iucundius,  ad  nos,  si  tuo  commodo  fieri  poterit, 
adducas.   Saluta  uxorem  tuam  meo  nomine. 

Heidelbergae,  octavo  Calendas  Februarii,   1555. 


XXXIX 

Olympia  Fulvia  Morata  Andreae  Campano  S.  P.  D. 

Moleste  fero  puellam  aliosque  tuos  aegrotare;  si  convalescat, 
me  certiorem  facies  statim,  nam  ego  ancillarì  malo  quam  habere 
ancillas  huiusmodi,  quales  hic  reperiuntur;  interim  tu  consolare 
tuos  aegrotos  Dei  verbo,  illosque  sic  instrue,  ut  si  Deus  ipsos 
migrare  ex  hac  vita  volet,  paratos  offendat.  Quemadmodum  enim 
pueri  peccatum  habent  ex  Adami  contagione,  ita  carent  etiam 
fide  in  Christum,  quae  precibus  et  auditu  Dei  verbi  donatur. 
Haec  non  ut  sus  Minervam  doceam,  sed  benevolentia  adducta 
ad  te  scribo.  Commentarios  in  Epistolas  ad  Atticum  diligenter 
et  apud  bibliopolas,  et  apud  amicos  inquisivi,  neque  reperire 
potui.  Magna  hic  estbonorum  auctorum  penuria.  Si  mihi  fuissent, 
nihil  mihi  gratius  quam  tibi  et  in  hac  re,  et  in  aliis  commodare. 
Maritus  meus  te  plurima  impartit  salute. 

Heidelbergae,  4  Nonas  Februarii,  [1555]. 

XL 

Olympia  P'ulvia  Morata  P,  P.  Vergerio  S.  P.  D. 

lam  pridem,  vir  optime,  tuis  literis  rescripsissem,  nisi  morbus 
gravis  me  impedisset,  a  quo  ne  nunc  quidem  sum  Oberata.  lam 
vero  diutius  differre  non  potui.  Maximum  enim  desiderium  me 
tenuit  ad  te  scribendi  ab  eo  tempore,  quo  lectis  tuis  libellis 
tuum  anìmum  promptum  atque  alacrem  ad  ecclesiam  iuvandam 
perspexi.  In  animum  enim  induxeram,  te  ecclesiae  causa  facturum 

quod  a  te  petiissem.  Pudor  vero  me  hactenus  impedivit,  ut  ne 
ad  te  scriberem,  simulque  verebar,  ne  aliquam  aliis  suspicio- 
nem  importareni  me  ostendandi,  si  prior  te  literis  provocassem. 
Nunc  autem  abs  te  mihi  datam  esse  occasionem  vehementer 
laetata  sum.  Itaque  primum  ingentes  tibi  agam  gratias  prò  tuis 
libellis,  quos  mihi  donasti;  postea,  a  te  id  contendam,  quod 
antea  petere  non  fui  ausa.  Id  autem  est  huiusmodi,  ut  cum  tu 
toto  pectore  ad  ecclesiam  propagandam  incumbas,  illius  causa 
etiam  M[artini]  L[uterij  libellum,  qui  Catechismus  maior  inscri- 
bitur  a  Vincentio  Opsopeao  in  linguam  latinam  conversum  in 
italicam  tranferas.  Quanto  emolumento  nostris  Italis,  praesertim 
iuventuti,  futurum  id  sit,  ex  ipso  libro,  si  diligenter  persolveris, 
cognosces.  Quapropter  te  etiam  atque  etiam  rogo,  perque  Chri- 
stum  obtestor,  ut  tuorum  fratrum  causa,  prò  quibus  etiam  mor- 
tem  oppetere  debemus,  hunc  laborem  suscipere  velis.  Porro  de 
Sacramento  magnam  esse  inter  Christianos  controversiam  non 
ignoro,  quae  facile  iamdudum  esset  dirempta,  si  homines  non 
suam,  sed  in  Christi  gloriam,  et  ecclesiae  salutem,  quae  con- 
cordiam  continetur,  in  consilium  adhiberent.  Itaque  ut  eodem 
redeam,  eum  librum  nostris  hominibus  magno  usui  fore  existimo, 
si  tu  operam  tuam  illis  in  hac  re  navare  voles.  Quod  ut  facias, 
tanto  studio  a  te  contendo,  ut  maiore  non  possini.  De  Ferra- 
riensi  causa,  eadem,  quae  tu  scribis  mense  decembri,  ex  cuiusdam 
pii  viri  literis  intelleximus.  Neque  id  nobis,  qui  illam  intus  et  in 
cute  novimus,  mirum  visum  fuit.  Magis  quosdam  alios  a  Chri- 
sto  defecisse  miramur.  Matrem  vero  meam  constantem  fuisse 
in  illis  turbis,  Deo  gratias  agimus,  eique  totum  acceptum  refe- 
rimus.  Eam  oravi,  ut  ex  illa  Babylonia  una  cum  sororibus  ad 
nos  proficiscatur.  Maritus  meus  gratias  agit,  quod  ei  tuum  stu- 
dium  offers.  Eius  animus  in  te  talis  est,  qualis  esse  debet. 
Uterque  maximo  te  oramus  opere,  ut,  ne  hoc  tempus  tibi  obla- 
tum  nos  invisendi  praetermittas,  exoptatus  venies.  Vale. 

[Heidelbergae,   i555]- 

XLI 

Olympia  Morata  Ioanni  Infantio  Barrensi  S.   P.  D. 

Cum  tuis  verbis  Philotheus  me  salutare  iussisset,  perspecta 
tua  humanitate,  facere  non  potui,  quamquam  morbus  adhuc  gra- 
vis  est,  quo  tuum  post  discessum  afficior,  quin  ad  te  scriberem. 
Libelli  atque  literae  tuae  mihi  gratissimae  fuere,  prò  quibus  in- 
gentes  tibi  ago  gratias,  Quod  citius  fecisseni,  nisi  me,  ut  iam 
dixi,  morbus  impedisset.  Fuerunt  enim  mihi  in  lecto  iacenti 
tuae  literae  redditae,  neque  hactenus  ex  illa  adversa  valetudine 
emergere  potui.  Quid  de  me  fiet  nescio:  ego  me  totam  Deo 
trado  et  committo,  cupioque  dissolvi  et  esse  cum  Christo.  Plura 
nequeo:  impedit  enim  febris,  qua  nullo  temporis  momento  careo. 
Vale  ergo,  et  Deum  prò  me  comprecare.  Salutat  te  maritus  meus. 
Saluta  illos  Italos,  qui  mihi  in  tuis  literis  salutem  adscripserunt. 

[Heidelbergae,  1555]. 

XLII 

Olympia  Morata  Caelio  Secundo  Curioni 
IN  Christo  Iesu  S.  P.  D. 

Ego,  mi  Caeli,  nulla  iam  me  excusatione  apud  te  uti  necesse 
esse  arbitror,  cur  tuis  literis  iampridem  ad  me  datis  non  re- 
sponderim,  cum  bellum  ipsum  satis  me  tibi  purget,  quo  quatuor- 
decim  menses  ita  vexati  fuimus,  ut  nuUam  ex  eo  calamitatem 
non  acceperimus.  Nam  ut  primum  Albertus  marchio  ob  loci 
opportunitatem  suum  exercitum  Suinfordii  collocasset,  tunc  eius 
hostes,  qui  plurimi  erant,  urbem  obsidere,  ac  eam  oppugnare 
coeperunt,  murosque  ab  omni  parte  suis  tormentis  dies  noctes- 
que  pulsare,  cum  nihilominus  etiam  intra  muros  a  militibus 
marchionis  multis  afficeremur  iniuriis,  neque  quisquam  domi 
suae  satis  tutus  esset.  Praeterea  quoties  non  dissolvebatur  eis 
pecunia,  quae  debebatur,  tamquam  a  nobis  accersiti  aut  conducti 
essent,  omnia  se  civibus  abripere  velie  interminabantur.  Eratque 

Riformatori  italiani  del  Cinquecento  - 11.  14 

urbs  tot  iam  milites  alendo  penitus  exhausta,  quorum  etiani 
contazione  morbus  adeo  gravis  ferme  omnes  cives  invasit,  ut 
ex  dolore  plerique  mentis  errore  afficerentur,  ex  eoque  morbo 
dimidiam  urbis  partem  mors  consecuta  fuit:  quo  etiam  morbo 
affectus  fuit  mei  amantissimus  maritus,  ita  ut  vitae  eius  nulla 
spes  ostenderetur,  quem  Deus  mei  afflictissimae  misertus  nulla 
adhibita  medicina  (nihii  enim  in  oppido  medicamentorum  erat) 
sanavit.  Sed,  ut  ille  ait,  exitus  alterius  mali,  gradus  est  futuri. 
Morbo  ilio  a  Deo  depulso,  mox  a  maiore  hostium  copia  obsessi 
fuimus,  qui  ignem  dies  noctesque  in  urbem  coniiciebant:  saepe 
noctibus  totum  oppidum  conflagratum  iri  putasses,  atque  ilio 
tempore  semper  in  cella  vinaria  latitare  coacti  fuimus.  Tandem 
vero  cum  huius  belli  felicem  exitum  expectaremus  abitu  mar- 
chionis,  qui  suum  exercitum  nocte  alio  abducturus  erat,  in 
maximam  incidimus  miseriam.  Nam  vix  dum  urbe  egressus 
erat  ille  cum  suo  exercitu,  cum  postridie  episcoporum  et  No- 
rinbergensium  milites  in  urbem  invaserunt,  ac  eam  compilatam 
incenderunt.  Deus  vero  nos  e  mediis  flammis  eripuit,  cum  unus 
edam  ex  hostibus  nos  admonuisset,  ut  ex  urbe  exiremus,  prius- 
quam  ab  omni  parte  arderet:  mox  enim  eam  prorsus  combu- 
rendam  fore.  Cui  parentes  exivimus  spoliati  et  nudati  omnibus, 
ita  ut  ne  obolum  quidem  licuerit  efferre:  imo  in  medio  foro  nobis 
vestimenta  dectracta  fuerunt,  neque  mihi  quicquam  praeter 
linteam  tunicam  relictum  fuit,  quo  corpus  tegerem.  Cum  vero 
ex  urbe  essemus  egressi,  capiebatur  ab  hostibus  maritus  meus, 
neque  eum  vel  minimo  redimere  poteram,  et  cum  eum  abduci 
ab  oculis  viderem,  lacrimis  et  gemitibus,  àXaXr\xoiq  Deum  com- 
precata  fui,   qui  statim  illuni  liberum  ad  me  remisit. 

Caeterum  digressi  iam  ab  urbe,  quo  nos  conferre  possemus 
ignorabamus:  tandem  Hamelburgum  versus  iter  haberecoepimus, 
quo  ego  vix  perreptavi.  Abest  enim  oppidulum  tria  milliaria  ger- 
manica a  Suinphordio,  invitique  cives  iilius  oppidi  nos  recipie- 
bant,  cum  esset  eis  interdictum,  ne  quemquam  nostrum  hospitio 
acciperent.  Ego  autem  inter  pauperculas  videbar  omnium  men- 
dicarum  esse  regina.  In  illud  oppidum  introivi  nudis  pedibus, 
capillis  passis,   veste  concisa,  quae  ne  ipsa  quidem  erat  mea, 

sed  a  quadam  muliere  mutuo  mihi  data,  et  ex  illa  itineris  de- 
fatigatione,  tandem  etiam  in  febrim  incidi,  quam  deinceps  in 
tota  peregrinatione  habui.  Nam  cum  Hamelburgenses  sibi  me- 
tuerent,  non  integrum  erat  nobis  diu  apud  illos  commorari, 
sed  intra  quatriduum  illinc  (quamvis  ego  aegrotarem)  disceden- 
dum  fuit.  Ibi  vero  denuo  dum  per  quoddam  oppidulum  episcopi 
iter  facere  cogebamur,  capiebatur  man'tus  meus  ab  episcopi 
praefecto.  qui  sibi  a  domino  suo  clementissimo  mandatum  esse 
aiebat,  ut  interficeret  omnes  qui  a  Suinphordio  illuc  profugi 
venissent.  Ibi  igitur  captivi  inter  spem  metumque  detinebamur, 
donec  literis  scriptis  ab  episcopo  dimitteremur;  atque  tum  demum 
Deus  nos  respicere  incipiebat.  Et  primum  quidem  perduxit  ad 
nobilissimum  comitem  Rinecensem,  deinde  ad  illustres  comites 
Erbacenses,  qui  propter  christianam  religionem  saepe  fortuna- 
rum  et  capitis  periculum  neglexerunt,  a  quibus  prolixe  accepti 
iuimus,  et  multis  muneribus  affecti.  Etiam  complures  dies  apud 
illos  commorati  sumus,  donec  ego  meliuscula  essem,  et  maritus 
meus  in  collegium  Academiae  Heidelbergensis  cooptaretur,  ubi 
publice  artem  medicam  profitebitur.  Habes  nostrarum  aerumna- 
rum  epitomen,  alias  plura.  De  libellis  multum  te  amo;  mihi  gra- 
tissimi  fuere.  Sed  una  cum  nostris  libris,  ut  caetera  omnia  quae 
habebamus,  perierunt.  Salutem  plurimam  dicec  uxori  et  liberis. 

Heidelbergae,  vili  Calendas  Augusti,  [1554]. 

XLIII 
Olympia  Fulvia  Morata  Caelio  S.  Curioni  S.  P.   D. 

Superioribus  diebus  bene  longam  ad  te  scripsi  epistolam, 
in  qua  de  nostris  calamitatibus  te  certiorem  feci:  idcirco  iam 
laconismo  utar,  tantum  te  maiorem  in  modum  rogans,  ut  illis 
iibris,  quos  istinc  ad  nos  transportari  cupimus,  commentaria  in 
Hieremiae  '&Q'qvoi^?  cuiusdam  nostrae  aetatis  docti  viri  adiungas. 
Gratissimum  mihi  facies.  Vale. 

[Heidelbergae,  1554]. 

XLIV 

Olympia  Fulvia  Morata  Caelio  S.  Curioni  S.  P.  D. 

Ne  tìbi  sit  mirum,  eruditissime  Caeli,  cur  iam  diu  nullas 
ad  te  miserim  literas;  morbus  enim  me  impedivit;  cuius  quanta 
vis  fuerit,  ex  hoc  coniecturam  facere  poteris,  quod  postero  die 
me  sensibus  orbavit.  Omni  tibi  asseveratione  affirmo,  me  a  Deo 
ab  inferis  excitatam  fuisse,  xal  òr\  èyè)  y'  è(pa\i7\\  véxvag  xai  ò(a\i' 
ai8ao  r\\iaxi  jtcò  S'oipe'O^ai.  Nunc  vero  ex  tam  gravi  ac  mortifero 
morbo  recreata  (nam  nondum  piane  me  confirmavi)  nihil  mihi 
prius  faciendum  putavi,  quam  bisce  meis  literulis  apud  animum 
tuum  testatum  relinquere,  nos  graviter  molesteque  ferre,  quod 
tibi  prò  beneficio  nequaquam  parem  gratiam  re  ferre  possumus. 
Hoc  ipsum  nostro  Ioanni  Heroldo  dicas  velim,  illique  ac  doctis- 
simis  humanissimisque  Isingrinio,  Oporino,  Hervagio,  Frobenio 
et  Episcopio  nostro  nomine  gratias  ingentes  agas,  qui  nos  tot 
luculentis  scriptoribus  donarunt:  nostrani  tantorum  meritorum 
memoriam  nulla  unquam  delebit  oblivio.  Hic  multi  male  sibi 
timent  propter  pestilentiam,  et  ornant  fugam,  paucos  tamen  illa 
hactenus  e  medio  sustulit,  nos  vero  nusquam  pedem;  sed  Deo 
nos  totos  commendabimus,  atque  trademus.  Maritus  meus  tibi 
salutem  plurimam  adscribi  iussit.  Saluta  uxorem  tuam  ac  liberos. 
Cura  ut  valeas. 

Heidelbergae,  Calendis  Decembris,  [1554]. 


XLV 
Olympia  Morata  Caelio  Secundo  Curioni  S.  P.  D. 

Etsi  adhuc  male  me  habeo,  tamen  occasionem  tantam  nacta 
ad  te,  doctissime  Caeli,  scribendi,  in  hoc  meae  valetudini  par- 
cere  nolui,  sed  istis  literulis  salutare  volui.  Posteaquam  enim 
de  nostro  Heroldo  te  quoque  aegrotare  audivi,  mirum  in  modum 

de  tua  valetudine  solicita  sum.  Quapropter  te  oro,  ut  hanc 
meam  alleves  solicitudinem  ;  id  autem  fiet,  si  te  convaluisse  ad 
me  scribes.  Me  vero  scito  in  dies  magis  magisque  vi  morbi 
consumi,  neque  ferme  ullam  horam  febri  carere.  Sic  corripimur 
a  Domino,  ne  cum  hoc  mundo  pereamus.  Si  in  re  aliqua  buie 
pio  viro,  qui  has  tibi  reddet,  gratificari  poteris,  quaeso  ut  id 
facias.  Vale  in  Christo,  optinie  Caeli.  Salutat  te  maritus  meus. 
Salutem  die  meis  verbis  tuae  familiae  et  D.  Bernardino  Ocello, 
quem  in  Christo  valde  dihgo,  et  Heroldo. 

Heidelbergae,  Nonis  lulii,  [1555]. 


XLVI 
Olympia  Fulvia  Morata 

ILLUSTRISSIMAE    LaVINIAE    RuVERENSI    UrSINAE 

IN  Christo  Iesu  Domino  nostro  S.  P.  D. 

Satis  demirari  non  possem,  illustrissima  Lavinia,  quare 
nullas  ad  me  literas  praeter  unas  tantum  Ferraria  discedens 
dederis,  nisi  pestiferum  illud  bellum,  quo  tam  diu  vexati  fuimus, 
te  excusare  videretur.  Non  libet  enim  de  tua  erga  me  benevo- 
lentia  aliquid  suspicari,  quam  parem  et  mutuam  esse  confido. 
Equidem  saepissime  ad  te  scripsi,  et  misi  dialogum  a  me  com- 
positum,  libellosque  aliorum  doctorum  hominum,  sed  nullam 
unquam  abs  te  epistolam  elicere  potui;  cognovi  tamen  ex  meis, 
te  istic  esse,  ad  quos  scripsi,  ut  de  te  me  certiorem  facerent. 
Quamobrem  a  te  etiam  prò  nostra  summa  necessitudine  maio- 
rem  in  modum  peto  atque  contendo,  ut  me  iam  ferme  totum 
triennium  mirifice  de  te  solicitam  aliqua  tua  epistola  leves:  quod 
iam  facilius  fieri  posse  credo,  cum  simus  in  loco  celebriori  quam 
antea,  quo  non  venissemus,  nisi  maxima  illa  calamitas,  quam 
ex  bello  accepimus,  nos  impulisset:  quae  quanta  fuerit,  et  quid 
perpessi  simus,  ex  meis  literis  ad  D.  Caelium  Secundum  datis 
intelliges.   Non  enim  necesse  putavi  de   eadem   in   bisce  literis 

ad  te  scribere,  cum  omnia  piane  ex  illis  cognoscere  posses, 
simulque  perspicere  miseriarum  te  multos  habere  socios.  Mihi 
crede,  nullus  est,  modo  in  Christo  pie  vitam  agere  velit,  qui 
non  acerbissimos  dolores,  calamitatesque  hauriat.  Nos  saepe 
peregrinari  cogimur,  sed  tamen  niisquam  diabolum  et  mundum 
effugere  possumus;  imo,  quod  ille  inquit:  —  Neque  decedit  aerata 
triremi,  et  post  equitem  sedet  atra  cura.  —  Ita  nos  domesticos 
hostes  veterem  Adamum  et  peccatum  semper  nobiscum  vehimus. 
Proinde  nullo  temporis  puncto  intermisso  Deum  comprecari 
oportet,  ne  in  tantis  malis  frangamur;  alioqui  si  languori  desi- 
diaeque  nos  dederimus,  cum  nobis  tot  bella  sint  gerenda,  facile 
succumbemus,  et  in  perpetuum  peribimus.  Quod  tibi  etiam  ca- 
vendum  est,  magnaque  tibi  in  sacras  literas  diligentia  conferenda, 
et  saepe  orandus  Deus,  ne  multitudinem  impiorum,  quorum  omnia 
piena,  imiteris;  sed  verbum  Dei  sit  tibi  dux  recte  et  pie  vivendi, 
et  lucerna  pedibus  tuis.  Sic  enim  non  impìnges:  in  primisque 
da  operam  ut  plus  illum  Deum  omnium  rerum  praepotentem, 
qui  corpus  anìmamque  simul  in  gehennam  coniicere  potest, 
quam  homunciones  extimescas,  quorum  vita  umbrae,  foeno, 
fiori,  fumo  in  divinis  literis  comparari  solet.  Fac  animo  magno 
fortique  sis.  Omnia  brevia  etiam  si  magna  sint,  tolerabilia  esse 
debent.  Hic  omnia  bello  ardent,  et  ubique  multis  aerumnis 
premuntur  sancti  viri;  etiam  ex  Anglia  multi  sunt  fugati:  ita 
saevit  diabolus.  Haec  vero  omnia  magnae  nobis  letitiae  esse 
debent,  cum  portendere  sciamus  illum  faustum  et  felicem  diem 
brevi  fore,  quo  una  beatissimam  vitam  agere  incipiemus.  Inte- 
rim nos  literis  salutabimus,  et  animo  cernemus.  Sororem  meam 
sic  tibi  commendo,  ut  malore  studio  eam  commendare  non 
possim,  non  ut  illam  locupletes,  aut  ad  istos  honores  per- 
ducas;  sed  ut  Christi  scientia  illustretur.  Cito  praeterit  figura 
huius  mundi.  Vale  in  Christo.  Meus  maritus  et  fraterculus 
P.  S.  tibi  adscribunt. 

Heidelbergae,  Calendis  Augusti,  [1554]. 

Olympia  Morata 
vlctoriae  moratae  sorori  charissimae  suae  s.  p.  d. 

Charissima  soror, 

nos  Dei  erga  nos  amore  ex  tanto  patriae  maritae  naufragio 
adhuc  salvi  et  incolumes  sumus,  qua  de  re  debes  et  tu,  Vi- 
ctoria soror,  Deo  optimo  maximo  gratias  agere,  qui  nos  a 
fiamma  atque  ferro,  ac  pene  ex  faucibus  fati  ereptos  conser- 
vavit.  Quae  pericula,  quas  belli  calamitates  perpessi  simus,  si  tibi 
vellem  exponere,  non  iam  epistolam,  sed  volumen  quantumvis 
raagnum  conficerem.  Nam  menses  quatuordecim  totos  in  maxi- 
mis  angustiis,  obsessa  urbe,  atque  inter  tormentorum  fulmina, 
noctes  atque  dies  versati  sumus.  His  si  quoties  uno  tantum 
die  moenia  urbis  pulsata  fuerint  liberet  enumerare,  incredibile 
forsan  videretur.  Sed  idcirco  urbem  tamdiu  Deus  incolumen 
esse  voluit,  ut  populum  ad  frugem  bonam  revocaret.  Nam 
quamdiu  obsessi  fuimus,  pauci  ex  nostris  cecidere,  fuitque  urbs 
non  sane  magna,  ncque  ita  munita,  contra  omnes  hostium  vires 
et  machinas,  invicta.  Tandem  vero  cum  existimaremus  hostes 
(ut  Caesar  ipse  atque  alii  Imperii  principes  imperarant)  abire, 
atque  omnia  esse  pacata;  ecce  tibi  repente  nec  sine  dolo  in 
urbem  irruerunt,  eamque  prius  tumultuose  direptam  incenderunt. 
Hoc  gravissimum  vulnus  in  visceribus  suis  accepit  Germania 
alioqui  felix  intestinis  principum  dissensionibus. 

In  hac  tanta  trepidatione,  et  panico  pavore,  cum  maritus 
meus  et  ego  iamiam  in  templum  tamquam  in  asylum  nos  reci- 
pere  cogitaremus,  miles  quidam  nobis  ignotus  occurrit,  mo- 
netque  illieo  extra  urbem  profugiamus,  alioqui  futurum,  ut 
iisdem  cineribus  cum  incensa  urbe  sepeliamur.  Et  quidem  si 
in  tempio  fuissemus,  vel  fumus  nos,  ut  alios  qui  eo  confuge- 
rant,  extinxisset.  Paruimus  igitur  monenti  quisquis  ille  fuit; 
quod  dum  facimus,  in   milites  incurrimus,  qui   nos   dispoliant; 

a  quibus  etiam  vir  meus  bis  capìtur;  quod  mihi  omnium  gra- 
vissime accidit,  qui  d  diutius  detentus  fuisset,  et  suam  opem 
Deus  distulisset  (cito  enim  Deus  eum  mihi  petenti  condonavit) 
mihi  doloris  acerbitate  erat  omnino  moriendum.  Aliarum  omnium 
rerum  iacturam  (nihil  enim  mihi  praeter  subuculam,  qua  corpus 
tegerem,  relictum  fuerat)  facile  ferebam:  charissimi  coniugis  ferre 
nullo  modo  poteram. 

Sed  Deus  ille  pater  meos  gemitus  audivit,  neque  solum 
tunc,  verum  etiam  postea.  Eo  namque  duce  ad  comites  quos- 
dam  (ut  hodie  vocant)  devenimus,  oppidorum  arciumque  do- 
minos,  a  quibus  honorifice  accepti  fuimus,  veste  et  aliis  rebus 
necessariis  donati.  Inter  quos  est  unus,  cuius  uxor  clarissimi 
inter  Germanos  ducis  est  filia,  qui  Palatini  appellantur.  Haec 
me  misere  affectam,  tanta  charitate  pietateque  accepit,  ut  et 
ipsamet  mihi  decumbenti  suis  manibus  ministraret.  Quin  et 
pallam  egregiam  donavit,  plus  quam  mille  sestertium  nummum 
aestimatam.  Alius  eiusdem  nobilitatis  vir,  antea  nobis  ne  no- 
mine quidem  notus,  dum  in  via  essemus,  nobis  argenti  nume- 
rum  non  contemnendum  subsidio  mittebat.  Horum  benignitate 
in  taiitis  difficultatibus  sublevati  sumus,  donec  Heidelbergam, 
ubi  nunc  agimus,  maritus  meus  ab  illustrissimo  principe  Pala- 
tino, Imperii  septemviro,  accitus  est,  ad  medicinam  publice 
docendam:  est  enim  una  inter  Germaniae  Academias  non  po- 
strema: quamquam  hac  calamitatosa  ac  turbulenta  tempestate, 
magis  arma  quam  literae  quaerantur.  Episcopi  magnum  habent 
exercitum,  alii  non  minorem.  Itaque  omnia  vastant,  rapiunt, 
incendunt.  In  Anglia  quoque  pii  vehementer  affiiguntur.  Audio 
Bernardinum  Ocellum  senensem,  virum  sincere  christianum,  ex 
Anglia  Genevam  profugisse.  Adeo  ubique  ferenda  crux  est  ei, 
qui  velit  esse  christianus. 

Equidem  sic  pati  malo  et  cum  Christo,  quam  totum  orbem 
terrae  sine  Christo  possidere.  Nec  eo  amplius  cupio,  etiam  si 
non  sim  nescia,  quae  adhuc  perpessi  sumus,  non  fore  postrema. 
Alia  praeterea  multa,  si  vixerimus,  nobis  perpetienda  restant;  ac 
ne  nunc  quidem  expertes  malorum  sumus.  Unum  oro,  mihi  Deus 
fidem  et  constantiam   in    finem    usque  largiatur,  quod  et  eum 

facturum  esse  confido;  promisit  enim  se  meas  preces  quoties 
eum  ora  vero,  auditurum.  Ego  autem  assidue  coram  eo  meam 
animam  effundo:  nec  id  frustra.  Sentio  enim  me  sic  roborari 
et  obfirmari,  ut  eius  adversariis,  quorum  piena  sunt  omnia,  ne 
latum  quidem  pilum  in  causa  reli^ionis  cesserim;  sed  nec  cum 
epìcureis,  qui  evangelìi  sanctissimum  nomen  suis  cupiditatibus 
praetexunt,  uUa  in  re  consentio.  Itaque  vides,  chara  soror,  hostes 
nusquam  abesse,  mundum,  Satanam  et  carnem,  ut  eos  conse- 
cratis  nominibus  appellem.  Verum  enim  multo  praestat  in  hac 
brevissima  vita  cum  Dei  ecclesia  malis  affici,  quam  sempiternis 
horroribus  cum  adversariis  adiudicari,  ubi  in  aeternam  claudun- 
tur  lumina  noctem.  Quare  te  etiam  atque  etiam  oro,  mea  soror, 
tuae  salutis  rationem  habeas;  plusque  eum  qui  uno  verbo  omnia 
creavit,  qui  te  genuit,  qui  servavit,  totque  beneficiis  cumulavit, 
metuas,  quam  terrae  quaedam  inutilia  pondera,  quam  huius 
mundi  speciem,  quantumvis  minitantem,  aut  etiam  arridentem 
et  blandientem.  Nam  quae  cernis  omnia,  quid  sunt  quam  tenuis 
quidam  vapor,  aut  fumus  evanescens,  aut  stipula  foenumve  igni 
mox  absumenda?  Quod  si  te  infirmam  sentis  in  hac  quae  in 
coelum  ducit  via,  infirmitatem  excuses  cave.  Nam  morbi  excu- 
satio,  morbum  auget,  estque  Deo  ingrata.  Hanc  ob  rem  David 
orat  psalmo  ex  lì,  ne  Deus  eo  sinat  animum  suum  deflectere, 
ut  peccatis  suis  aliquam  praetexat  excusationem.  Quid  igitur? 
Morbum  tuum  Domino,  vero  medico,  confitere;  eum  roga  tibi 
medicinam  adhibeat,  vires  adiungat,  perficiatque  ut  eum  magis 
quam  homines  et  ames  et  metuas.  Nam  idcirco  toties  in  psal- 
mis  nostrae  fortitudinis  Deus  appellatur,  quod  nos  roboret, 
fortesque  faciat,  modo  nos  agnoscamus,  et  ab  eo  petamus.  Vult 
enim  continenter  orari,  ut  exoretur.  Certum  habe  ilium  tuas 
preces  audire,  et  velie  quod  petis,  et  supra  quam  petis  efficere, 
ut  est  largus  et  benignus  erga  omnes,  qui  ipsum  ex  animo 
quaerunt.  Vide  autem,  mea  soror,  evangelii  voce  dicas:  —  Si 
quidem  una  ex  delectis  atque  ad  salutem  designatis  ero,  perire 
non  poterò.  —  Hoc  namque  esset  Deum  tentare,  qui  per  evangelii 
obedientiam  et  preces  quasi  mediis,  nos  vult  salutem  adipisci. 
Etsi  enim  certa  est  electio,  rataque  designatorum  salus,  quam 

qui  Christi  sunt,  in  interiore  homine  sentiunt,  tamen  ea  non 
est  absque  Christo,  atque  iis  quae  christianam  professionem 
exornant.  «  Fides,  inquit  Paulus,  ex  auditu,  auditus  autem  per 
Dei  sermonem  ».  Idem  quoque  in  Epistola  ad  Galitos  scribit,  et 
in  Actis  Apostolorum  re  ipsa  ostenditur,  eos  Spiritu  sancto 
donatos  esse,  qui  evangelii  vocem  auscultassent.  Illud  etiam  ne 
unquam  libi  excidat,  quod  et  Paulus  et  lacobus  ait.  Eam  Chri- 
sto Domino  probari  fidem,  non  quae  ociosa  et  ignava  sit,  sed 
quae  per  charitatem  sit  actuosa  et  viva.  Quod  si  copiam  au- 
diendi  non  habes,  nulla  dies  tamen  abeat  sine  sacrarum  lite- 
rarum  lertione  et  precatione,  ut  Deus  mentem  tuam  illustret  ad 
ea  intelligenda  et  haurienda,  quae  ad  bene  beateque  vivendum 
conducant.  Sin  etiam  ab  herae  tuae  officiis  parum  temporis 
superest,  mane  aliquanto  temporius  cubitu  surge,  vesperi  serius 
cubitum  ito,  atque  ita,  clauso  cubiculo  tuo,  quae  tuae  salutìs 
sunt  perage.  lubet  enim  Dominus  ante  omnia  regnum  et 
iustitiam  eius  quaeramus.  His  peractis,  Domino  operam  dato  eo 
animo  et  fide,  ea  reverentia  eoque  honore,  quae  christianam 
atque  ingenuam  puellam  deceant.  Herae  tuae  Laviniae  dicito, 
ut  et  ipsa  suarum  aegritudinum  et  angorum  a  Christiana  philo- 
sophia  levamen  petat,  requiemque  curarum.  Brevi  in  portum 
optatum  recipiemur.  Tempus  aeque  in  adversis  rebus,  atque  in 
secundis  volat.  Quod  si  longius  videatur  quod  patitur,  ac  durius, 
cogitet  se  cum  Christi  civibus,  immo  cum  Christo  ipso  pati.  Nam 
et  haec  clarissima  foemina,  cuius  supra  mentionem  feci,  suam 
eamque  haud  levem  cruceni  portat.  Et  est  nihilominus  regali 
genere  prognata,  e  quo  et  Caesares  aliquot  extiterunt.  Ipsa 
tamen  hac  quae  ei  obtigit,  humiliori  sorte  contenta  est.  Haec 
eadem  in  xix  annis  unam  vix  diem  ab  aegritudine  immunem 
egit.  Quin  et  nunc  iam  complures  dies  adeo  periculose  decum- 
bit,  ut  de  eius  vita  vehementer  ambigatur.  Est  autem  mulier 
in  primis  religiosa;  semper  de  Dee,  deque  futura  vita  loquitur 
magno  cum  desiderio  et  ardore.  Saepenumero  haec  cum  marito 
in  vitae  et  fortunarum  omnium  discrimen  vocati  sunt.  O  mea 
soror,  cum  Mose  psalmo  xc  precare:  —  Doce  me,  Domine, 
ad  hunc  modum   numerare  et   cogitare   dies   meos,    et  illorum 

paucitatem  semper  ante  oculos  habere,  ut  hac  inani  vita  con- 
tempta,  me  totam  sapientiae  et  contemplationi  rerum  aeternarum 
dedicem  — .  Dominum  dum  invenitur  quaerito;  eum  continenter 
orato;  cuni  cibum  suniis,  gratias  agito;  eius  amori  te  totam 
tradito;  viam  improborum  ne  imitator;  te  puram  castamque 
servato,  ut  tandem  victrix  palmam  comprehendas.  Matronis  istis 
ac  puellis  quae  tecum  sunt,  meo  nomine  plurimam  salutem 
dicito.  Ad  Cherubinam  ipsa  literas  dabo.  Tu  vero  ad  me  epi- 
stolam  bene  longam  de  omnibus  rebus  tuis  scribito.  Laviniae 
dominae  tuae  (quam  honoris  causa  nomino)  mihi  charissimae 
literas  summopere  desidero;  cuius  suavitas  et  pietas  nunquam 
mihi  ex  animo  effluit.  Ad  eam  aliquot  libellos  ac  praesertim 
Caeli  nostri  misi;  num  eos  acceperit,  num  grati  sint,  scire 
aveo.  Maritus  et  Aemilius  frater  te  exosculantur,  et  salutant. 
Vale  et  vince,  Victoria  soror  suavissima. 

Heidelbergae,  vii  Idus  Augusti,  [1554]. 


XLVIII 
Olimpia  Morata  a  Cherubina  Orsini. 

Carissima  madonna  Cherubina, 

vi  devete  rallegrare  con  noi  che  Dio  per  la  sua  grande  miseri- 
cordia ci  abbia  liberati  da  infiniti  pericoli,  nelli  quali  xml  mesi 
di  continuo  semo  stati.  In  carestia  grande  il  Signore  ci  ha  nu- 
triti, che  avemo  avuto  da  dare  ancora  alli  altri:  ha  liberato  il 
mio  consorte  di  febbre  pestilenziale,  la  quale  fu  in  tutta  la  città, 
e  esso  alquante  settimane  stette  cosi  male,  che,  se  io  non  avesse 
avuto  li  occhi  della  fede,  i  quali  risguardano  in  quelle  cose  che 
non  appareno,  mai  averla  potuto  credere  ch'ei  fusse  guarito, 
perché  i  segni  mortali  erano  manifesti;  ma  il  Signore,  al  quale 
niente  è  impossibile,  e  il  quale  spesso  opera  contra  natura,  lo 
sanò,  ancora  senza  medicina  alcuna,  non  si  trovando  per  la 
guerra   più    remedio    alcuno   nella   specieria.    Iddio    ha    avuto 

misericordia  di  me,  che  mi  era  un  dolore  quasi  intollerabile. 
Io  ho  pur  provato  spessissime  volte  quel  che  dice  il  salmo, 
che  il  Signore  fa  la  volontà  di  quelli  che  'I  temano,  ed  esau- 
disce i  loro  prieghi.  Sapete,  la  mia  cara  madonna  Cherubina, 
che  nella  Scrittura,  per  il  fuoco  si  intende  le  grandi  afflizioni, 
come  ancora  mostra  chiaramente  quel  loco  in  Esaia,  cosi 
dicendo  il  Signore:  «  Che  Israel  non  tema  ch'el  sarà  con 
esso,  quando  egli  passerà  per  il  fuoco»;  come  è  stato  con 
noi,  che  siamo  passati  per  il  fuoco  veramente,  non  per  simili- 
tudine alcuna,  ma  siamo  stati  in  mezzo  al  fuoco.  Imperò  che 
i  vescovi  ed  altri  suoi  simili,  che  hanno  fatto  guerra  con  Suin- 
forto,  hanno  gettato  giorno  e  notte  il  fuoco  dentro  nella  città 
da  tutte  le  bande,  e  con  tanto  furore  e  impeto  hanno  tirato  le 
artellarie,  che  i  soldati,  i  quali  erano  dentro  nella  nostra  città, 
dicevano  che  mai  si  era  udito  nelle  altre  guerre,  che  in  un 
giorno  si  avesse  tirati  tanti  tracti  di  àrtellaria:  e  Iddio  nella 
prima  obsidione  invitando  con  la  sua  bontà  e  con  il  suo  aiuto 
il  popolo  a  penitentia,  cosi  defese  il  suo  popolo,  che  pur  uno 
nella  città  fu  ammazzato.  In  somma  Iddio  ha  monstrato  la  sua 
potenzia  in  defendere  quella  città,  e  liberarla  da  tanti  mali.  Alla 
fine  per  tradimento  entrarono  all'improvviso,  quando  ci  era 
stato  promesso  che  anderebbeno  via  per  comandamento  del- 
l'Imperatore ed  altri  principi,  ed  avendo  tolto  ogni  cosa  che  era 
nella  città,  l'abbrusciorono.  Il  Signore  ci  liberò  dalle  fiamme,  e 
per  consiglio  di  uno  dei  nemici  uscissemo  fuora  del  fuoco.  Il 
mio  consorte  poi  fu  pigliato  due  volte  da'  nemici,  che  vi  pro- 
metto se  mai  io  ebbe  dolore,  che  allora  l'ho  avuto,  e  se  mai 
pregai  ardentemente,  allora  pregai.  Io  nel  mio  cuore  angustiato 
gridava  con  gemiti  inenarrabili: — Aiutami,  aiutami,  Signore, 
per  Cristo!  — :  e  mai  cessai  perfin  ch'el  mi  aiutò,  e  lo  liberò. 
Vorrei  che  aveste  visto  come  io  era  scapigliata,  coperta  di  strac- 
cie, che  ci  tolseno  le  veste  d'attorno,  e  fuggendo  io  perdetti  le 
scarpe,  né  aveva  calze  in  piede,  si  che  mi  bisognava  fuggire 
sopra  le  pietre  e  sassi,  che  io  non  so  come  arrivasse.  Spesso 
io  diceva:  —  Adesso  io  cascarò  qui  morta,  che  non  posso  più,  — 
e  poi  diceva  a  Dio:  —  Signore,   se  tu  mi   vuoi  viva,  comanda 

alli  tuoi  angeli  che  mi  tirino,  che  certo  io  non  posso.  —  Mi 
maraviglio  ancora  quando  io  penso,  come  il  primo  giorno  io 
facesse  quelle  diece  miglia,  che  io  mi  senteva  tutta  mancare, 
essendo  io  magrissima  e  malaticcia,  che  era  stata  ammalata 
ancora  il  giorno  davanti,  e  per  quella  stracchezza  mi  veniva  la 
febbre  terzana,  e  per  il  viaggio  sempre  son  stata  ammalata. 
Il  Signore  non  ci  ha  abbandonati,  ancora  che  ci  fusse  tolto  ogni 
cosa,  per  fin  le  veste  da  circa  il  corpo,  ma  ci  mandò  mentre 
che  eramo  per  via  quindeci  scudi  d'oro  da  un  signore  non  co- 
nosciuto da  noi  ;  poi  ci  menò  ad  altri  signori,  i  quali  ci  ve- 
stirno  onorevolmente;  al  fine  semo  venuti  a  stare  in  questa  città 
di  Haidelberga,  nella  qual  il  mio  consorte  è  stato  fatto  lettore 
publico  nella  medicina,  e  avemo  adesso  quasi  tanta  masseria  di 
casa  come  avanti. 

Questo  vi  scrivo  acciocché  ringraziate  il  Signore,  e  con- 
siderate che  mai  egli  non  abbandona  i  suoi  nelle  angustie, 
acciocché  vi  confirmate  in  fede  che  non  vi  lasciare,  ancora 
che  bisognasse  che  patiste  qualche  cosa  per  la  verità,  come 
bisogna  che  siamo,  come  dice  Paolo,  conformi  alla  imagine 
di  Cristo,  che  patiamo  con  esso,  acciocché  regnemo  con  lui. 
Non  si  da  la  corona  se  non  a  colui  che  combatte,  e  se  vi 
sentite  inferma,  la  mia  cara  madonna  Cherubina,  come  ancora 
io  sono  (ma  il  Signore  mi  fa  forte  quando  io  l'invoco  e  priego) 
andate  a  Cristo  il  quale,  come  dice  Esaia,  egli  non  spezzarà  la 
canna  agitata,  cioè  la  conscienza  inferma  e  spaventata;  egli  non 
la  spaventerà  ancora  più  ma  la  consolarà,  come  esso  chiama  a 
sé  tutti  che  sono  aggravati  di  peccati,  e  affaticati;  né  ammor- 
zare il  lino  che  fuma,  cioè  quello  che  è  infermo  in  fede,  e  non 
lo  regetterà  da  sé,  ma  lo  farà  forte.  Non  sapete  che  Esaia  lo 
chiama  forte  e  gigante,  non  solo  perché  esso  ha  vinto  il  dia- 
volo, il  peccato,  l'inferno  e  la  morte,  ma  perché  di  continuo 
vince  nelli  suoi  membri  tutti  i  suoi  nemici,  e  li  fa  forti.  Perché 
tanto  spesso  la  Scrittura  ci  invita  a  pregare,  e  ci  promette  che 
saremo  esauditi,  se  non  acciocché  in  tutti  i  nostri  mali  e  infir- 
raità  andiamo  dal  medico  nostro  ?  Perché  lo  chiama  David  Iddio 
della  sua  fortezza,  se  non  perché  egli  lo  faceva  forte?  Cosi  sarà 

ancora  per  voi,  ma  ei  vole  essere  pregfato,  e  che  si  studi  la  sua 
parola,  la  quale  e  il  cibo  dell'anima.  E  s'el  corpo  nostro  perde 
le  sue  forze  quando  non  ha  il  cibo,  come  sarà  l'anima  forte  che 
non  si  sustenta  con  la  parola  di  Dio?  Si  che,  la  mia  madonna 
Cherubina,  state  di  continuo  in  orazione,  e  leggete  la  Scrittura 
da  per  voi,  e  insieme  con  la  signora  Lavinia,  e  con  la  Vittoria; 
esortatela  alla  pietà:  pregate  insieme,  e  vederete  che  Dio  vi  darà 
tanta  fortezza,  che  vincerete  il  mondo,  e  per  paura  non  farete 
cosa  alcuna  contro  la  vostra  conscienzia.  Pensate  ch'egli  sia  bu- 
giardo, quando  ei  dice:  «  In  verità  in  verità  vi  dico,  che  se 
domandarete  cosa  alcuna  al  Padre  nel  nome  mio,  che  ve  le 
darà,  e  se  saranno  due  o  tre  congregati  sopra  la  terra,  e  pre- 
garanno  di  qualche  cosa,  io  la  farò?  »  Ei  manca  da  voi,  se  semo 
infermi,  perché  non  lo  preghiamo:  voi  vederete,  purché  non  vi 
stracchiate  di  pregare,  che  Dio  vi  farà  forte.  Pregate  ancora  per 
noi  come  io  faccio  per  tutti  i  Cristiani  che  sono  in  Italia,  ch'el 
Signore  ci  faccia  costanti,  accio  che  possiamo  confessarlo  in  mezzo 
della  generazione  perversa.  Qui  è  un  gran  dispregio  della  parola 
di  Dio,  e  pochissimi  se  ne  curano.  Abbiamo  ancora  qui  la  ido- 
latria e  la  parola  di  Dio  insieme  come  Samaria.  Io  voleva  avere 
la  mia  cara  madre  meco,  ma  ogni  cosa  è  piena  di  guerra;  mi 
bisogna  espettare  questa  consolazione  di  vederla  nell'altra  vita. 
Non  manca  qui  la  croce  alli  pii  ;  il  Signore  ci  dia  a  tutti  fede 
e  costanzia,  che  vinciamo  il  mondo. 

A  laude  di  Dio  vi  voglio  scrivere  come  ho  visto  un  grande 
miracolo  in  questa  nostra  persecuzione:  che  semo  stati  in  corte 
di  alcuni  signori  di  Alemagna,  i  quali  per  l'evangelio  hanno 
posto  la  vita  e  la  roba  in  pericolo,  che  tanto  vivono  sanctamente, 
che  mi  son  stupita.  Quel  signore  ha  predicatori  nella  sua  città, 
e  sempre  lui  è  il  primo  ad  andare  alla  predica:  dipoi  ogni  mat- 
tina avanti  al  desinare,  lui  chiama  tutta  la  sua  famiglia,  non 
bisogna  che  ne  resti  pur  uno,  e  in  sua  presenzia  si  legge 
un  evangelio,  e  una  epistola  di  san  Paolo,  e  esso  postosi  in 
genocchioni  con  tutta  la  sua  corte  pregano  il  Signore.  Bisogna 
poi  che  a  casa  per  casa  ciascaduno  de  suoi  sudditi  gli  renda 
ragione  della  sua  fede,  con  le  massare  e  ogni  uno,  acciocché  ei 

veda  come  fanno  profitto  nella  religione;  perché  cosi  dice,  che 
fa  bene  se  non  facesse  cosi,  che  esso  sarebbe  obbligato  a  rendere 
ragione  di  tutte  le  anime  dei  suoi  sudditi.  Io  vorria  che  tutti  i 
signori  e  principi  fusseno  tali.  Il  Signore  vi  dia  fede,  e  vi  ac- 
cresca nella  sua  cognizione,  perché  di  continuo  dovemo  pregare 
di  accrescere  in  fede:  per  questo  si  chiamano  le  vie  del  Signore, 
perché  non  si  dovemo  fermare  come  fussemo  perfetti,  ma  cam- 
minare sempre  e  crescere  in  perfezione.  Studiate  diligentemente 
la  Scrittura.  Emilio  per  grazia  di  Dio  è  sano  e  salvo,  e  spero 
che  temerà  Dio:  molto  volentieri  ode  le  prediche,  e  studia  la 
Scrittura.  Io  prego  di  continuo  per  lui  e  per  tutta  la  casa  nostra, 
che  temino  il  Signore.  Il  mio  consorte  e  io  ed  Emilio  con  tutto 
il  cuore  vi  salutiamo. 

Di  Haidelberga,  a  8  di  Agosto,  [1554]. 

Se  la  signora  Lavinia  mi  vorrà  scrivere,  S.  S.  potrà  ben 
trovare  via  e  modo.  Questa  città  è  molto  celebre  per  la  corte, 
e  per  i'Academia. 

La  vostra  Olympia. 


XLIX 
Olimpia  Morata  a  Cherubina  Orsini. 

Avendo  io  scritto  la  prima  mia  lettera,  ho  voluto  ancora 
aggiongere  quest'altra  per  esortarvi,  che  preghiate  Dio  che  vi 
faccia  forte,  acciocché  per  paura  di  quelli  che  solamente  pos- 
sono ammazzare  il  corpo,  voi  non  offendiate  quel  dolce  Signore 
nostro,  che  per  nostra  causa  ha  patito  ogni  cosa;  cosi  per  esserli 
grata  confessatelo,  come  esso  vole,  avanti  questa  perversa  gene- 
razione, e  ricordatevi  di  quel  che  dice  David:  «Io  ho  in  odio 
la  chiesa  de'  maligni,  e  con  li  impii  non  sederò».  Oh,  mo'  di- 
reste forse:  —  Io  son  inferma,  e  non  posso  questo.  —  O  pen- 
sate che  tanti  santi  e  profeti,  tanti  martiri,  ancora  del  nostro 
tempo,  siano  stati  forti  per  propria  virtù,  e  non  che  Dio  abbia 

fatto  forti  quelli?  considerate  nella  Scrittura  quelli  che  sono  stati 
infermi,  che  non  sempre  sono  restati  infermi.  San  Pjetro  lo  negò, 
il  che  non  è  posto  per  esempio  che  noi  imitemo,  ma  per  co- 
gnoscere  la  fragilità  nostra,  non  escusarla,  e  la  gran  misericordia 
di  Cristo.  Esso  non  fu  sempre  infermo,  ma  cosi  fu  fatto  robusto, 
che  poi  si  rallegrava  di  patire  per  Cristo.  Cosi  ancora  noi,  sen- 
tendo la  nostra  infermità,  dovemo  con  priegi  accostarsi  al  me- 
dico, e  pregarlo  ch'egli  ci  faccia  forti;  purché  lo  preghiamo,  esso 
non  mancarà  della  sua  promessa,  ma  egli  non  vuole  che  siamo 
pegri  ed  ociosi,  ma  che  di  continuo  stemo  in  esercizio,  armati 
di  quelle  arme  che  scrive  san  Paolo  alti  Efesii  al  quinto:  «  Noi 
abbiamo  un  potentissimo  nemico  che  mai  cessa,  e  Cristo  ci  ha 
dato  l'esempio  come  il  possiamo  vincere,  cioè  con  le  orazioni, 
e  con  la  parola  di  Dio  »:  però  per  amore  di  Cristo,  il  quale  con 
il  suo  precioso  sangue  vi  ha  riscosso,  io  vi  priego  che  diligen- 
temente studiate  la  Scrittura,  pregando  il  Signore  che  vi  illu- 
mini in  quella.  Vedete  David,  quel  gran  profeta,  quanto  spesso, 
e  con  quanto  ardore  il  priega:  «  Signore  illuminami,  insegnami 
le  vie  tue,  renova  un  core  mondo  in  me  »;  e  noi  come  se  fus- 
semo  perfetti,  non  studiamo  o  leggemo  cosa  alcuna.  Paolo,  tanto 
omo,  scrive  alli  Filippensi,  ch'el  non  ha.ancora  appreso,  ma  che 
studia  di  apprendere.  Di  giorno  in  giorno  dovemo  crescere  nella 
cognizione  del  Signore,  e  insieme  pregare  con  gli  apostoli  a  cre- 
scerci la  fede,  e  con  David:  —  Sustenta  i  passi  mei  nelle  vie 
tue  — .  La  colpa  è  nostra,  che  semo  infermi,  perché  scusiamo  la 
nostra  infirmità,  e  non  usiamo  gli  remedi  da  Cristo  ordinati, 
cioè  li  prieghi  e  la  sua  parola.  Pensate  che  quel  che  ha  fatto  e 
patito  ogni  cosa  per  amore  vostro,  non  vi  esaudirà  se  lo  prega- 
rete  ch'egli  vi  faccia  forte,  avendo  tante  sue  dolce  promesse?  Se 
non  vi  volesse  esaudire,  egli  non  vi  averia  invitato  con  tante 
promesse;  e  acciocché  non  dubitaste  ha  giurato,  che  tutto  quello 
che  domanderete  al  padre  in  suo  nome,  egli  ve  lo  darà,  e  non 
dice  che  vi  vuol  dare  solamente  questo  o  quello,  ma  tutto  quello 
che  dimandarete.  E  san  Giovanni  dice,  che  se  noi  domandiamo 
qualcosa  secundo  la  volontà  di  Dio,  che  egli  ci  esaudirà.  Ora 
domandarli  ch'egli  vi  dia  fede  e  fortezza,  acciocché  lo  confessate. 

non  è  questo  secundo  la  sua  volontà?  Ah,  come  noi  semo 
freddi,  e  poi  noi  ci  scusiamo  !  Devemo  monstrare  al  medico  le 
nostre  infermità,  ed  esso  ci  sanarà.  Oh  non  è  proprio  l'officio  di 
Cristo  salvarci  da  peccati,  e  vincere  il  peccato;  picchiate,  pic- 
chiate, e  vi  sarà  aperto.  Ricordatevi  ch'egli  è  onnipotente,  che 
se  non  sarà  venuta  l'ora  vostra,  nessuno  vi  potrà  tirare  un 
capello  dal  capo.  È  più  forte  quel  che  è  in  noi,  che  quel  eh 'è 
nel  mondo.  Né  considerate  più  quel  che  facciano  la  più  gran 
parte,  ma  quel  che  abbiano  fatto  i  santi  e  faccino  ancora  a  questo 
tempo.  La  parola  del  Signore  sia  la  lucerna  a'  piedi  vostri,  la 
quale  se  non  leggerete  e  odirete,  scappuccierete  in  tanti  scan- 
dali del  mondo.  Vi  priego,  leggete  questa  lettera  alla  Vittoria, 
e  esortatela  con  esempio  e  con  parole  a  onorare  e  confessare 
Dio.  Leggete  insieme  con  lei  la  Scrittura:  pregate  la  mia  cara 
signora  Lavinia,  che  spesso  vi  legga  qualcosa  nella  Scrittura, 
e  voi  sentirete  efficacia  della  parola  di  Dio.  Questo  vi  ho  scritto 
desiderando  la  vostra  salute;  Dio  lo  sa,  e  vi  priego  fate  così. 
Io  priego  il  Signore  che  per  Cristo  vi  illumini  e  fortifichi,  ac- 
ciocché vinciate  Satana,  il  mondo  e  la  carne  vostra,  e  abbiate 
la  corona,  la  quale  solo  si  darà  a  colui  che  averà  vinto.  Io  so 
del  certo,  che  se  obbedirete  alle  mie  admonizioni,  che  voi  pro- 
varete  che  il  Signore  vi  fortificherà.  Non  considerate  che  io  sia 
una  donna  che  vi  avviso.  Ma  siate  certa  che  Iddio  con  la  sua 
parola  prononciata  per  la  mia  bocca  benignamente  vi  invita  a 
lui.  Tutte  le  false  opinioni,  tutti  gli  errori,  e  tutte  le  dispute 
vengono  solamente,  perché  non  si  legge  la  Scrittura  diligente- 
mente. David  dice:  —  Tu  mi  hai  fatto  più  prudente  che  tutti  gl'ini- 
mici miei  con  la  tua  legge  — .  Non  ascoltate  quelle  impie  parole 
di  alcuni,  i  quali  dispregiando  i  comandamenti  di  Dio,  e  mezzi 
da  salvarsi  da  esso  ordinati,  dicono:  —  E  se  sarò  predestinato  mi 
salvare,  ancora  che  io  non  studio  la  Scrittura  né  priego.  —  Colui 
che  è  predestinato  e  chiamato  da  Dio,  non  dirà  già  tal  biastema, 
ma  si  sforzarà  di  obbedire  a  Dio,  e  non  lo  tentarà,  Iddio  ci  fa 
questo  bene  e  onore,  che  parla  con  noi  nella  sua  Scrittura,  ci 
insegna,  consola,  e  noi  dispregiaremo  un  tanto  tesoro?  e  ci  in- 
vita a  pregare,  ma  noi,  lasciando  tutti  questi  mezzi  ordinati  da 

Dio,  Stando  ociosi,  stemo  a  disputare  dell'alto  consiglio  del 
Signore,  di  quello  che  sarà.  Usemo  i  remedii  da  esso  lascia- 
tici, e  cosi  mostraremo  che  siamo  figlioli  obbedienti  di  Dio  e 
predestinati.  Leggete  quanto  vole  Dio  che  la  sua  parola  sia  esti- 
mata. «  La  fede,  dice  Paolo,  è  per  l'udita,  e  l'udita  per  la  pa- 
rola di  Dio  ».  Vi  prometto  che  se  stemo  ociosi,  presto  la  fede 
e  la  carità  si  rifredda.  E  non  vale,  come  dice  Cristo,  avere  co- 
minciato, ma  bisogna  perseverare,  per  fin  alla  fine.  Colui  che 
sta,  dice  Paolo,  guardi  che  non  caschi.  Vi  priego  per  amor  di 
Cristo,  che  vi  governiate  secondo  la  parola  di  Dio,  e  non  se- 
condo le  opinioni  d'omini.  Quella  sia  la  vostra  lucerna  a'  piedi 
vostri,  altramente  Satana  vi  potrà  ingannare  in  varii  modi. 
Queste  mie  esortazioni  ditele  ancora  a  mia  sorella;  né  consi- 
derate mai  chi  sia  la  persona  che  vi  parla,  ma  considerate 
s'ella  vi  parla  la  parola  sua,  o  quella  di  Dio,  e  cosi  facendo 
saperete  che  vi  bisogna  fare,  se  la  Scrittura  sarà  la  regola  della 
vita  vostra,  non  l'autorità  di  persona  alcuna:  domandate,  cer- 
cate, picchiate,  e  vi  sarà  aperto;  accostatevi  al  vostro  caro 
sposo,  il  quale  contemplarete  nella  sua  parola,  vero  e  chiaro 
specchio,  nel  quale  riluce  tutta  la  scienzia  a  noi  neces.saria. 
Iddio  per  Cristo  faccia  che  io  non  abbia  scritto  indarno:  ii 
che  non  ho  fatto  senza  dolore  del  mio  stomaco;  ma  Dio  vo- 
lesse che  con  la  mia  morte  io  potessi  giovare  a  voi  e  ad  altri 
nelle  cose  della  salute.  Di  grazia  scrivetemi  una  volta  come  state. 

[Heidelberg,  1554]. 

La  vostra  Olympia. 


L 

Olympia  Fulvia  Morata  Caelio  Secundo  Curioni  S.  P.  D. 

Quam  molli  sint  animo  qui  vera  amicitia,  hoc  est  Chri- 
stiana, inter  se  conglutinati  sunt,  hinc,  mi  Caeli,  tamquam 
pater  suavissime  coniicias,  quod  ego  lectis  tuis  literis  lacrymas 

abstinere  non  potui.  Nam  cum  te  tamquam  ab  orco  revocatum 
esse  audirem,  gaudio  profecto  lacrymabam.  Oro  autem  Deum 
ut  te  tueatur,  uti  ecclesiae  suae  commodis  et  utilitati  inservire 
diu  queas.  De  morbo  filiae  tuae  valde  doleo;  sed  quia,  ut  scribis, 
spes  est  eam  posse  consanescere,  dolorem  leniemus.  De  me 
vero,  mi  Caeli,  scias  omnem  longioris  vitae  spem  ademptam 
esse.  Nam  quod  ad  medicamenta  attinet,  quibus  usa  sum  plu- 
rimis,  nihil  est  quod  opem  ferat.  In  dies  iam,  immo  in  horas 
ferme  nihil  aliud  nostri  expectant,  quam  ut  hinc  migrem.  Et  sane 
ego  nescio  an  istae  sint  ultimae  literae  futurae,  quas  a  me  ac- 
cipies.  Corpus  omnino  et  vires  sunt  amissae:  nuUum  habeo  ci- 
borum  gustum:  catarrhus  dies  ac  noctes  me  suffocare  conatur. 
Febris  vehemens  et  assidua:  dolores  per  totum  corpus,  qui  me 
somno  privant.  Itaque  nihil  restat  nisi  ut  animam  efflem.  Adhuc 
adest  spiritus  in  artubus  memor  omnium  meorum  amicorum  et 
beneficiorum  acceptorum.  Quare  tibi  prò  tuis  libellis  et  bonis 
illis  viris,  qui  me  tot  pulcherrimis  muneribus  affecerunt,  ingentes 
ago  gratias.  Cupiebam  referre,  si  fata  tulissent.  Ego  omnino 
brevi  me  decessuram  opìnor;  tibi  ecclesiam  commendo,  ut  quid- 
quid  agas,  id  ex  usu  eius  sit.  Vale,  optime  Caeli,  et  si  de  obitu 
meo  tibi  renunciatum  fuerit,  ne  doleas.  Nam  ego  scio  tunc 
demum  me  victuram,  cupioque  iam  dissolvi,  et  esse  cum  Christo. 
De  fratre  quod  quaeris,  profìcit  is  quidem,  sed  ita,  ut  magis 
calcaribus,  quam  fraeno  egeat.  Heidelberga  deserta  videtur  tum 
ex  fuga  plurimorum  propter  pestilentiam,  tum  ex  obitu  quoque 
multorum.  S.  P.  tibi  adscribit  maritus  meus.  Saluta  familiam 
tua  nostro  nomine.  Carmina  quae  potui  in  memoriam  redigere 
post  ruinam  Suinphordensem  ad  te,  ut  postulas,  mitto:  alia  mea 
scripta  perierunt.  Quaeso  ut  meus  Aristarchus  esse  velis,  eaque 
limare.   Iterum  vale. 

Heidelbergae,  [1555]  • 


Ili 

DALLE  EPISTOLE 

DI 

CELIO  SECONDO  CURIONE 


Caelius  Secundus  Curio  Basilio  Amerbachio, 
PER  Christum  Iesum  S.  P.  D. 


Vix  credas,  mi  Basili,  quam  cupide  reditum  comitis  tui 
expectarim;  tam,  mihi  crede,  cupide  quam  si  meus  aut  Horatius, 
aut  Leo,  aut  Augustinus  islhuc  profectus  esset.  Rediit  tandem 
(nam  iam  de  eius  reditu  patrem  tuum,  iam  sororium  compella- 
ram)  atque  mihi  a  te  literas,  easque  humanitatis,  officii,  amoris, 
dicam  uno  verbo,  Basilio  meo  dignas  reddidit;  quae  mihi  eo 
fuere  gratiores,  quod  ex  tempore  exaratae  fuerunt.  Non  quod 
non  laudem,  in  adolescente  praesertim,  in  scribendo  curam, 
quae  mater  est  elegantiae,  immortaiiumque  scriptorum;  sed  quod 
temporis  angustiis  districtus,  et  multis,  novus  hospes,  rebus 
procurandis  distractus,  tamen  ad  me  scripsisti.  Quid  enim,  nisi 
magni  cuiusdam  tui  erga  me  amoris  in  eo  signum  ostendisti? 
Accedit  etiam  quod  ad  me,  non  de  me,  tuìsque  rebus  tantum, 
sed  etiam  meorum  amicorum,  tam  diligenter  perscripsisti.  Nam 
ut  ad  id  primum  respondeam:  Hieronymus  noster  tibi  gratias 
agit,  quod  tanta  diligentia,  quae  nosse  cupiebat,  investigasti  et 
explicasti.  De  me  vero  quid  dicam?  cuius  nescio  quae  beneficia 
praedicas;  quae  si  fuerunt,  ea  tu  maiora,  illustrioraque  ingenio 
isto  tuo,  sedulitate,  industria,  praedicatione  facis,  quod  mihi 
tamen  est  longe  gratissimum. 

Quod  autem  meae  commendationi  tribuìs  ex  parte,  quod  ab 
optimo  viro  ac  iurisconsulto  praestantissimo  Varnbulero  fueris 
acceptus,   in   eo    utriusque   vestrum    humanitatem    agnosco,   in 


232  DALLE    EPISTOLE 

alienis  officiolis  extollendis;  tuam,  qui  quod  gratiae,  parentis  lui 
virtute  et  bonitate,  tuaque  suavitate,  apud  bonum  virum  inve- 
nisti, mecum  communices:  Varnbuleri  vero,  quod  hominis  ignoti 
literas  et  commendationem  tanti  apud  se  ponderis  esse  voluit. 
Hoc  scito,  mi  Basili,  nihil  mihi  gratius  posse  contingere,  quam 
sì  videam  me  meaque  a  talibus  viris  probari.  Sed  finem  faciam. 
Nam  p!ura  scribere  vix  vacat,  propter  tabellarium  iam  abeun- 
tem.  Plura  fortassis,  ubi  de  tuorum  ordine  et  constitutione  stu- 
diorum  scripseris.  Interea  vale,  mi  diarissime  Basili  ;  et  scito 
me  nullum  laetiorem  nuncium  accepturum  quam  cum  te  bene 
valere,  atque  bis  rebus  quae  tibi  abeunti  mandavi,  operam  na- 
vare  intellexero.  Salutat  te  uxor  mea  cum  filiabus  tribus  et 
Angustino  tuo.  Salutat  et  reliqua  familia,  quam  tu  salvere  tam 
officiose  iussisti.  Horatium  ac  D.  Grybaldum  tuo  nomine  proxime 
salutavi.  Tu  vero  isthic  mihi  D.  Varnbulerum,  hospitem  tuum 
humanissimum  et  praeceptorem,  ut  spero,  diligentissimum,  quam 
fieri  possit  amanter  salutabis. 

Basileae,  4  nonas  Octobris,  [1552]. 


II 

Caelius  Secundus  Curio 
Basilio  Amerbachio  Bonifacii  F,   [ilio]  S.  D. 

Binas  a  te  eodem  tempore  simul  complicatas  literas  accepi» 
longiores  alteras,  alteras  breviores;  illas  iii  novembris,  has  iii 
nonas  decembris  scriptas:  utrasque  vero  mihi  et  gratissimas,  et 
iucundissimas,  ut  omnia  tua  esse  consueverunt.  In  primis  quidem 
tua  me  afficit  in  scribendo  diligentia,  tum  quod  nullum  ad  nos 
venire  sine  tuis  ad  me  literis  patiaris,  tum  quod,  quae  scribis, 
cum  cura  et  diligenti  meditatione  scribas;  quorum  altero  ut  facile 
scribas,  altero  ut  pure,  latine  et  dilucide  consequere.  Quod  autem 
de  istius  urbis  amoenitate  et  salubritate  scribis,  id  mihi  cum  alio- 
rum,  tum  tua  maxima  caussa  periucundum  est.  Ex  qua  descri- 
ptione,  video  te  quae  urbi  amoenitatem  concilient  quae  etiam 

commoditatem  intelligere.  Vitiferi  colles,  florida  prata,  irriguus 
ager,  campi  patentes,  fontium  limpidissimorum  scaturigines, 
viridicatae  sylvae,  fluminum  piscosorum  cursus,  et  quod  caput 
est,  quodque  bisce  omnibus  moderatur,  coeli  aspiratio,  tempe- 
ratioque  salubris  ac  vitalis.  Quae  omnia  cum  Tubinga  isia  ve- 
stra  habeat,  haud  mirum  si  a  pestilentia  immunis  sit.  Pie  tamen 
tu  ac  religiose  id  Deo  potissimum  tribuis,  qui  auctor  horum 
omnium  est,  et  conservator.  Gratulor  igitur  tibi,  mi  Basili,  tum 
istius  urbis  tam  commodam,  tamque  iucundam  habitationem; 
tum  vel  maxime  istam  tuam  piam  religiosamque  mentem,  quae 
viva,  sancta,  Deoque  accepta  hostia  est,  et  (ut  Paulus  noster 
ait)   ?>,OYixTi  XaxQEia. 

De  iuris  autem  interpretibus,  aliarum  item  artium,  quibus 
Academia  ista  exornatur,  per  mihi  gratum  fuìt  cognoscere. 
Illud  vero  permolestum,  te  neminem  isthic  pectore  et  lingua 
piaestantem,  vel  Aristotelem,  vel  Ciceronem,  duo  disciplinarum 
eloquentiaeque  lumina  explicantem,  audire  posse.  His  enim  iuris 
studium  alitur,  roboratur,  exornatur  maxime.  Quid  autem  tibi 
hic  faciendum,  omittendumve  sit,  rogas?  Ego  vero,  mi  Basili, 
isthuc  suadeo,  ut  quae  ab  aliis  audire  non  possis,  ipse  per  te 
legas,  inquiras,  tecum  meditere  atque  exerceas;  quod  clarissimi 
in  omni  doctrinarum  genere  viri,  ac  praesertim  iurisconsulti 
semper  fecerunt.  Ac  ne  exempla  longe  repetam,  neminem  tibi 
in  hoc  genere  patre  tuo,  clarissimo  viro,  meliorem  possim 
subiicere,  qui  ita  studia  semper  moderatus  est  sua,  ut  ex  iuris- 
consultorum  libris  et  commentariis,  nunc  ad  Aristotelem  nunc 
ad  Ciceronem,  atque  id  genus  sapientissimorum  eloquentissimo- 
rumque  virorum  scripta,  mentem,  anìmumque  convertat;  rur- 
sumque  ab  his  ad  illos,  tamquam  in  proprias  se  recipiat  sedes; 
adeo  ut,  si  quando  illi  locus  aliquis  ex  iure  civili  sit  explican- 
dus,  non  nude  ac  ieiune,  ut  plerique,  sed  ornate  et  copiose 
disserat,  summa  cum  suae  professionis  dignitate.  Hunc  igitur 
tibi  propone,  ad  eiusconsuetudinem  moremque  tua  dirige  studia. 

Ex  reliquis  tuis  studiis,  quae  cognitioni  iuris  imprendenda 
sunt,  horam  unam  aut  alteram  seiunge,  in  qua  vel  Ciceroni  vel 
Aristoteli,  sed  potissimum  Ciceroni  diligentem   naves  operam, 

vel  legende,  vel  scribendo.  Nam  quod  legis,  ut  id  ipsum  stylo 
atque  exercitatione  exprimas,  tibi  conandum  est,  si  fructutn 
aliquem  coUigere  tuorum  studiorum  velis.  Haec  ego  breviter, 
ad  id  quod  quaerebas,  respondeo.  Quod  reliquum  est,  cave 
putes,  ullam  a  te  epistolam  mihi  verbosam  aut  longam  videri  ; 
imo  quo  longiores  sunt,  eo  me  magis  delectant,  desiderium- 
que  magis  accendunt  meum.  Videor  enim  mihi  tum  legendis 
tuis,  tum  scribendis  meis,  tecum  confabulari,  et  praesentes  au- 
dire et  reddere  voces. 

De  urbe  nunc  quidem  fere  abiit  pestilentia,  quae  quamdiu 
fuit,  neque  me,  neque  quenquam  alium  in  familia,  Deo  prote- 
gente,  attigit.  Tui  quoque  omnes  salvi  sunt.  NuUus  est  in  fa- 
milia nostra,  qui  tibi  suo  nomine  salutem  adscribere  non  iusserit; 
sed  uxor  praesertim,  et  Augustinus  meus,  qui  tui  desiderium 
vix  fert.  Saluta  praeceptorem,  hospitem  tuum  humanissimum,  et 
si  qui  praeterea  sunt,   quibus  nomine  saltem  notus  sim.   Vale. 

Basileae,  Idibus  lanuarii,  [1553]. 


Ili 

Caelius  Secundus  Curio  Xysto  Betuleio  S.  P.  D. 

De  Olympia  nostra  scribis  te  certiorem  fieri  cupere,  quod 
plerique  fictum  nomen  arbitrentur.  Faciam,  quod  petis,  per- 
quam  libenter;  quamquam  vel  Georgius  Hermannus,  quaenam 
sit,  testari  potuisset.  Olympia  igitur  patrem  babuit  Fulvium  Mo- 
ratum  Mantuanum,  virum  doctissimum  atque  humanissimum, 
cum  quo  mihi  hospitium  vetus  et  amicitia  fuit.  Is  in  Italia 
honestissimis  docendi  muneribus  functus  est.  Nam  praeter  cae- 
teros,  ducis  Ferrariensis  filios,  huius  ducis  fratres  duos,  literis 
et  bonis  artibus  instituit,  ac  perpolivit.  Cum  autem  hanc  Olym- 
piam  haberet  ingenio  summo  praeditam,  omnibus  literis  quibus 
ad  humanitatem  homines  informantur,  eam  domi  erudivit.  Quae 
brevi  tantum  profecit,  ut  admirationi  nostris  hominibus  esset. 
Itaque  cum  Anna,  huius  ducis  Ferrariensis  filia,  iisdem  literis 

a  Ioanne  Sinapio,  viro  summo,  institueretur,  ut  eam  haberet 
cum  qua  honesta  aemulatione  certaret,  visum  matri  est,  (quam 
honestatis,  religionis,  amplitudinisque  gratia  nomino)  ut  Olympia 
in  aulam  advocaretur,  in  qua  aliquot  annos  magna  cum  laude 
fuit.  Ibi  audivimus  eam  nos  ita  latine  declamantem,  graece  lo- 
quentem,  Ciceronis  Paradoxa  explicantem,  ad  quaestiones  re- 
spondentem,  ut  cum  veterum  puellarum  quavis,  quae  quidem 
ingenii  laude  excelluerit,  conferri  posse  videretur.  Dum  ita 
pergeret,  incidit  in  lethalem  morbum  Fulvius  pater,  cui  ut 
ministraret,  relieta  aula,  domum  se  contulit  filia. 

Mortuo  patre,  quod  esset  maxima  natu,  et  matrem  admo- 
dum  valetudinariam  haberet,  rem  familiarem  administrare  coepit, 
et  fratres  sororesque  honeste  educare.  Erat  autem  tum  Ferrariae 
Andreas  Grunthlerus.  iuvenis  graecae  et  latinae  linguae  bene 
doctus,  qui  medicos  audiebat,  ex  quo  etiam  lauream  medicam 
assecutus  est.  Is  Olympiae  erudiiionem  singularem,  moresque 
castissimos  admiratus,  eam  (quae  nihil  in  homine  praeter  ingenij 
dotes  admiraretur)  uxorem  delegit,  sibique  pulchro  et  stabili 
connubio  copulavit.  Ab  hoc  igitur  in  patriam  ducebatur  tum, 
cum  apud  Georgium  Hermannum  regis  Romanorum  consilia- 
rium,  uterque  Augustae  fuit,  (est  enim  Germanus  ipse,  qui 
Italiam  tam  erudita  puella  spoliavit),  ut  mariti  patriam  et  pro- 
pinquos  videret:  fortassis  post  aliquot  menses  in  Italiam  redituri. 
Quamobrem  non  est  quod  de  sapphico  Carmine,  graece  con- 
scripto,  quo  Dei  summi  celebrat  laudes,  addubites.  Vere  enim 
Olympiae  opus  est:  quod  quidem  nobis,  quibus  a  teneris  nota 
est,  quique  alia  eius  monumenta  et  vidimus,  et  habemus,  mirum 
non  videtur.  Est  enim  literis  et  disciplinis  tum  graecis  tum 
latinis,  supra  quam  quis  credere  possit,  exculta,  et  scientia  reli- 
gionis illustrata.  Haec  de  Olympia.  Reliqua  tu  ab  optimo  et 
egregie  docto  viro,  Georgio  Hermanno,  accipies.  Vale. 

Basileae,  8  Calendas  lanuarii,  [1551  ì. 

IV 


Caelius  Secundus  Curio  Olympiae  Moratae 
grunihlerae  s.  d. 

Literas  tuas  Nonis  Octobris  superiore  anno  Augustae  scrip- 
tas,  cum  accepissem,  iam  tu  Augusta  in  viri  tui  patriam  pro- 
fecta  fueras.  Id  autem  rescivi,  quod  cum  tibi  respondissem, 
inventa  non  es:  nec  quisquam  tum  dicere  potuit  oppidi  aut 
urbis  tuae  nomen,  nisi  quod  proximis  nundinis,  cum  me  per 
Isingrinium  Basiliensem  typographum  Ioannìs  Sinapius  iussisset 
salutari,  tui  quoque  iisdem  literis  mentionem  iniecit:  ex  quo 
intelligere  potui,  illum,  ubinam  ageres,  probe  tenere.  Quare, 
cum  rursum  idem  Isingrinius  ad  nundinas  proficisceretur,  ad 
te  scribere  constitui,  et  literas  ad  Sinapium  mittere,  qui  ad  te 
perferendas  curaret:  id  quod  non  dubito  eum  cum  mea,  tum 
etiam  tua  causa  libenter  facturum.  Primum  igitur  ago  tibi  gra- 
tias  immortales  Olympia,  mulierum  decus  et  ornamentum  sin- 
gulare,  de  eo  quod  post  tot  annos,  tam  remotis  terrarum  in- 
tervallis,  nostri  tamen  non  es  oblita,  et  paternas  amicitias, 
haerèditarias  tibi  esse  volueris.  In  eo  enim  declarasti,  quanti 
patris  tui  iudicium  in  amicis  deligendis;  quanti  quoque  amicos, 
ac  me  praesertim  facias.  Quamobrem  hoc  tibi  persuadeas  velim, 
neminem  pluris  me,  quam  patrem  tuum,  dum  viveret,  fecisse. 
Cuius  cum  tu  honestissimas  artes,  et,  quod  omnium  maximum 
est,  pietatem  imiteris,  cave  putes  uUam  esse  inter  mortales,  una 
uxore  mea,  et  filiabus  exceptis,  quam  pluris  faciam,  quam  te; 
quam  magis  amem,  et  colam,  quam  te  unam.  Itaque  tibi  virum 
istum  tuum  praestantissimum  gratulor,  atque  ita  gratulor,  ac  si 
uni  ex  filiabus  meis  contigisset;  simulque  Deo  optimo  maxime 
grates  ago,  qui  tui  misertus,  tuam  adolescentiam  et  pudorem 
virginalem  ex  istis  sive  ollis,  sive  aulis  eripuit,  atque  in  auream 
libertatem  asseruit.  Hymnum,  sive  oden  graece  elaboratam, 
valde  probo,  in  eam  enim  Davidis  psalmum  xlv  coniecisti. 
Utinam  plures  huiusmodi  tractares;  Pindarum  enim  Graecis  non 

invideremus.  Perge  igitur,  mea  Olympia,  quo  te  iamdudum  tua 
virtus  vocat.  Laurum  sacram  tuo  divino  capiti  impone,  de  sa- 
cratiore  enim  fonte  spiritum  poeticum,  quam  Pindarus,  aut 
Sappho  illa,  hausisti.  Quod  si  iam,  quod  non  dubito,  aliquid 
novi  peperisti,  sive  ex  capite,  sive  ex  castissima  alvo,  fac  me 
ut  sciam;  ut  tibi  novas  gratulationes  scribam,  et  tecum  ista 
laetitia  fruar.  Velim  autem,  soror  charissima,  mihi  saepius  scri- 
beres;  quod  si  feceris,  cave  putes,  te  mihi  rem  gratiorem  Tacere 
unquam  posse.  Delector  enim  summopere  tuarum  elegantia, 
sanctitate,  suavitateque  literarum.  Et  ut  scias  quam  tui  sim  stu- 
diosus,  mitto  ad  te  exemplum  literarum,  quas  ad  Xysium  Be- 
tuleium,  virum  doctissimum,  et  mihi  amicissimum,  scripsi  paulo 
post,  quam  Augusta  discesseras.  Vale,  Olympia  charissima 
cum  tuo  doctissimo  atque  optimo  viro,  cum  quo  te  Deus  ad 
extremam  usque  senectutem  in  placida  pace  tueatur,  et  foveat. 
Quod  si  contingeret  vos  in  Italiam  redire,  hac  iter  ut  faciatis 
rogo,  ut  praesentes  amplexari,  et  veterem  amicitiam  coniunctis 
dextris  renovare  valeamus.  Iterum  valete,  par  felicissimum  et 
sanctissimum. 

Basileae,  Nonis  Septembris,  [1551]. 

Uxor    mea,    cum    filiis   omnibus,    vos    omnes    vSalutant    ex 
animo. 


Caelius  Secundus  Curio  Ioanni  Keko,  equiti  splendidissimo, 
Edoardi  VI  Regis  Angliae  praeceptori,  S.  P.   D. 

PER    ChRISTUM    IhSUM. 

Cum  scirem  nullam  amicitiam  novam  dici  posse  inter  eos, 
qui  unum  Deum,  unum  eundemque  Christum,  eodem  animo 
et  spiritu,  atque  eodem  ritu  colunt;  non  putavi  me,  cum  ad  te 
scriberem,  Keke  doctissime,  ad  novum  amicum  scribere.  Nam 
si  qui  in  una  domo  habitant,  sunt  inter  se  consuetudine  coniuncti, 
nos,  qui  non  solum  in  una  Dei  domo  sumus,  sed  etiam  eiusdem 

Patris  coelestis  filii  (quae  bonitas  eius  est)  quibusque  unus  est 
animus,  unum  cor,  una  sententia,  qui  eiusdem  corporis  et  capitis 
membra  sumus,  novi  amici  dici  non  possumus.  Quae  res  facit, 
ut  ad  te  tamquam  ad  amicum  veterem,  sine  uUa  dubitatione 
scribam,  neque  dubitem  id  a  te  per  literas  petere,  quod  mihi 
omnium  est  maximum,  maximeque  necessarium.  Scripsimus  in 
Phllit'picas  Ciceronis  commentarios,  qui  cuiusmodi  sint,  tu  ipse 
prò  tua  singulari  eruditione  et  candore  iudicabis.  Haec  regi 
vestro,  qui  literis  istis  eiegantioribus  a  te  excolitur,  et  ad  omnes 
regias  virtutes  informatur,  dicavimus.  Mitto  exemplarìa  bina, 
quorum  alterum  regi  per  te  tradì  velim,  alterum  tibi  muneri 
dono.  Alius  liber  minor  de  amplitudine  mìsericordiae  Dei,  filii 
mei  est,  quem  etiam  eadem  opera  regi  nostro  nomine  donari 
cupimus.  Te  igitur  per  islam  tuam  singularem  cum  pietate 
coniunctam  eruditionem,  etiam  atque  eiiam  oro,  ut  rege  isto 
vere  sancto  nostro  nomine  reverenter  salutato,  munuscula  haec 
nostra  eidem  tradas,  nosque  officiose,  quod  potes,  commendes. 
Reliqua,  quae  brevitas  literarum  non  fert,  a  sapientissimo  sene 
Bernardino  Ocello  cognoscis.  Vale  et  me  tuum  esse  scito. 

Basileae,  Nonis  Septembris. 


VI 

Caelius  Secundus  Curio 
ioanni  b\ptistae  bernardino,  patritio  lucensi,  s.  p.  d. 

Vincentius  Castruccius  civis  tuus,  bonus  piane  et  cordatus 
homo,  et  amantissìmus  mei,  scripsit  ad  me  de  filio  tuo,  quem 
optares  mihi  bonis  literis  bonisque  moribus  expoliendum  tradere. 
Plurima  quoque  addidit  de  tua  humanitate,  fide,  praestantique 
virtute;  tum  etiam  de  gnati  tui  indole  sane  bona,  et  ad  omnem 
virtutis  formam  sequaci.  Ego,  quem  nihil  tantopere  delectat, 
quam  eiusmodi  viros  talibus  praesertim  officiis  demereri,  ex 
quibus  cum  iucunditas  atque  utilitas,  tum  magna  solent  orna- 
menta familiis  et  patriae  comparari,  illieo  non  mediocri  medius 

fidius  gaudio  me  affici  sensi,  cum  viderem  duos  sapientissimos 
amplissimosque  viros,  tam  bene  de  me  atque  magnifice  sentire. 
Deinde  paternam  islam  tuam  laudavi  pietatem,  solicitudinem  et 
prudentiam  commendavi.  Quapropter,  cum  ita  videam  te  cum 
in  me,  tum  erga  filium  tuum  afìfectum,  ut  et  me  filii  tui  longe 
carissimi  praeceptorem,  et  illum  nobis  esse  bonum  docilemque 
discipulum  velis,  plus  etiam  tibi  polliceor,  et  illi  me  alterum 
patrem,  et  illum  nobis  filium  dulcissimum  fore  spondeo,  et  reci- 
pio.  Id  enim  Castruccio  nostro  in  primis  debeo,  tum  tibi  ipsi, 
tum  etiam  vestrae  civitati,  quae  nos  et  commode  accepit  aliquam- 
diu,  et  non  incommode  dimisit;  quod  honoris  caussa  a  me 
dici  existimes  velim.  Vale. 

Lausannae,  quarto  Idus  Februarii,   1543. 


VII 
Caelius  Secundus  Curio  Francisco  a  Stavio  Baroni  S.  D 

Ab  Antonio  nostro  amicissimo  tuas  suavissimas  literas  ac- 
cepi;  quibus  tamen  vereor,  ne  quas  mihi  laudes  tribuis,  eas 
potius  aliorum  rumore  et  opinione  tribuas,  quam  quod  ita  esse 
reipsa  cognoscas.  Nam  ut  de  aetate  concedam,  quam  procul 
dubio  sentio  ingravescere;  de  ingenii  magnitudine,  deque  eru- 
didonis  foecunditate  certe  non  concedo:  facile  tamen  te  in  hoc 
patiar  errare,  modo  haec  cogitatio  te  deinceps  a  scribendo  non 
deterreat.  Cogita  igitur,  quod  voles;  modo  simul  me  ea  facili- 
tate esse  tibi  persuadeas,  ut  non  ipse  modo,  qui  et  familiae 
claritate,  et  ornamentis  ingenii,  et  gratia  plurimum  polles,  ve- 
rumetiam  quivis  alius  de  media  plebe,  et  ad  me  literas  dare, 
et  me  libere  convenire  possit.  Illud  autem  recte  facis,  mi  Fran- 
cisce,  qui  amicitiam  omnibus  rebus  anteponas.  Omnium  enim 
rerum  quas  ad  beate  vivendum  sapientia  comparaverit,  nihil 
est  maius  amicitia,  nihil  uberius,  nihil  iucundius.  Quod  vero 
meam  amicitiam  expetere  videris,  id  mihi  demum  iucundissi- 
mum  est.  Ncque  enim  assentior  nunc  Aristoteli,  qui  negat,  cum 

adolescentulis  veram  et  stabilem  amicitiam  esse  posse;  tum  quod 
illi  amicitiam  voluptatis  tantum  caussa  suscipere  videantur;  tum 
quia  mutata  aetate,  alia  sequuntur,  quae  delectent:  idcirco  re- 
pente et  amicos  fieri,  et  ab  amore  desistere.  Ego  vero  ita  cen- 
seo,  sive  cum  adolescente,  sive  cum  viro  amicitia  constituatur, 
modo  virtutis  caussa  constituatur,  cuius  manet  certa  et  stabilis 
possessio,  eam  quoque  amicitiam  certam,  firmam  et  stabilem 
fore.  Cuiusmodi  haec  est,  quam  tu  mecum  instituere  cupis,  in 
quo  non  modo  praeclara  indoles  virtutis,  verumetiam  virtus 
quaedam  amabilis  iam  apparet.  Itaque  te,  mi  Francisce,  iibenter 
accipio,  amplector,  exosculor:  sed  ea  lege  (nam  leges  etiam  in 
amicitia  constituuntur)  ut,  cogitatione  bellorum  relieta,  te  totum 
sapientiae  tractandum,  formandumque  tradas.  Nam  hac  ratione 
Deo  in  primis  optimo  maximo  et  sapienti,  deinde  mihi,  meique 
similibus  charus  esse  poteris.  Vale. 

Basileae,  [i553i*]- 


Vili 

Caelius  Secundus  Curio  Henrico  Bullingero,  Tigurinae 
ecclesiae  pastori,  s.  d. 

Ab  Hieronymo  Mariano  superioribus  diebus  tuas  suavissimas 
literas  accepi.  Is  mihi  tuam  erga  se  charitatem  narravit,  prae- 
dicavitque;  quod  quidem  mihi  novum  non  fuit,  qui  toties  a  te 
humanissime  acceptus,  et  dimissus  fuerim.  Novi  ego  Bullingeri 
pietatem  singularem,  et  animum  ad  calamitosos  sublevandos, 
et  veritatis  causa  vexatos  flagrantissimum.  Hoc  demum  est  epi- 
scopum  agere,  et  eruditione  quadam  eximia,  christianaque 
eloquentia  mentes  regere  populorum,  et  calamitosorum  praeser- 
tim  bonorum  inopiam  hospitalitate  levare,  quae  duo  sanctissime 
Paul  US  in  episcopo  requirit  suo,  cum  et  ad  docendum  aptum, 
et  hospitalem  illum  esse  dicit  oportere.  Hosce  tu  numeros,  et 
alios  omnes  implesti.  Quare  tu,  tu,  inquam,  tu,  optime  frater, 
tuique  similes,    non    qui   tiaris   et   mitris  quibusdam  venditant 

sese,  et  estis  episcopi,  et  iure  potestis  appellati.  Sed  ut  ad  Hiero- 
nymum  redeam;  ego  illum,  quamdiu  voluit,  alui.  Verum  bonus 
vir  et  pudens,  ubi  agnovit  se  ad  nullum  apud  nos  munus  ido- 
neum  esse,  ad  Rhetos  proficisci  voluit,  sperans  se  illic  aliquo 
pacto  utilem  fore.  Equidem  hominis  consilium,  praesertim  non 
malum,  impedire  nolui.  Quod  sero  nobis  Biblia,  tuum,  Bullingere 
amantissime,  munus  sanctissimum  pariter  et  preciosissimum, 
reddita  fuerint,  non  sine  insta  causa  factum  fuisse  scio.  Nam 
et  is  cui  mandaras  negocium,  literas  ad  me  dedit  humanissimas, 
pietatisque  plenissimas.  Ncque  ipse  unquam  moram  sinistre 
fueram  interpretatus;  tantum  te  certiorem  facete  visum  fuit,  quid 
esset  actum  in  ea  re,  ne  silentio  tantum  munus  a  tali  amico 
missuro,  velie  praeterire  videremur.  Pro  quo  immortales  tibi 
gratias  ago;  nam  me  relaturum  esse,  polliceri  non  possum.  Tua 
autem  illa  hortatio,  qua  me  in  extremis  literis  tuis  ad  fortiter 
ferenda  adversa,  gloriamque  Domini  et  ecclesiam  propagandam 
adhortaris,  ea  me  vehementer  incendit.  Et  cuperem  saepius 
tali  voce  excitari.  Nam  cum  saepenumero  langueo,  tum  etiam 
monstra  quaedam  me  hominum  terrent;  qui  cum  homines  ap- 
pellentur,  et  christiano  nomine  censeantur,  belluas  tamen  et 
Scythas  ipsos  crudelitate  et  impietate  vincunt.  Nam  nihil  quam 
humanum  cruorem,  et  reipublicae  christianae  veraeque  eccle- 
siae  ruinam  sitire,  molirique  videntur.  Scis  quid  dicam.  Sed 
tamen  confido,  brevi  Dominum  nostrum,  regem  illum  regum, 
supplicia  et  quidem  atrocia,  de  omni  immanitate,  impietateque 
sumpturum.  His  paucis  tecum  agere  volui,  propterea  quod  nun- 
cium  ex  animi  sententia  nactus  sum.  Is  est  meus  famulus,  quem 
mecum  ex  Italia  duxi,  quem  tu  vidisti.  In  Italiam  proficiscitur, 
ut  videat  patrem.  Si  quid  illi  mandare  velis,  diligenter  cura- 
bitur.  Vale  per  lesum  Christum,  et  uxorem  liberosque  tuos 
dulcissimos,  meo  et  uxoris  nomine  saluta. 

29  lulii. 


Riformatori  italiani  del  Cinquecento  - 11.  16 

IX 


Caelius  Secundus  Curio  Martino  Borrhao  S.  D. 
PER  Christum  Iesum. 

Etsi  periucundae  mihi  fuerunt  literae  tuae,  quibus  intellexi 
tuam  in  me  benevolentiam,  aut  potius  singularem  quandam 
pietatem,  me  tamen  sic  genus  ipsum  scribendi  permovit,  ut  ad 
respondendum  mihi  omnem  adimere  facultatem  videretur.  Pu- 
dore enim  eo  me  affecerunt,  ubi  primum  eas  literas  legere  coe- 
pi,  ut  perlegere,  finemque  (quamquam  tu  breves  eas  appelles, 
et  sint)  videre  vix  sustinerem.  Nam  sic  cogitabam:  oporiet  hunc 
praestantissimum  virum,  aliam  de  te  opinionem  habere,  quam 
vel  tu,  Coeli,  agnoscas,  vel  veritas  ipsa  patiatur.  Unde  autem 
id  in  mentem  venerit,  dicam.  Nam  quod  initio  me  rogas,  ne 
literas  spernam  tuas,  quia  longae  non  sunt;  sed  potius  sint 
gratae,  quia  breves;  quis  te  in  hanc  sententiam  seu  mavis  du- 
bitationem  adduxit,  ut  m.e  aut  spernere  breves  literas  putares, 
aut  longas  adamare?  Praesertim  a  te,  cuius  brevitas,  semper 
mihi  multo  et  charior  et  gratior  fuit,  quam  aliorum  longitudo? 
Mihi  exordium  illud  visum  est  hominis  quidem  modestissimi, 
sed  qui  aut  sublimius  de  me  sentiat  quam  par  est,  aut  me  mo- 
rosiorem  arbitretur.  Verum  utrumque  deponas  licet.  Etenim  nec 
quicquam  in  me  esse  agnosco,  quod  sit  magnopere  suspicien- 
dum;  nec  usque  adeo  morosi  sumus,  ut  nobis  non  satisfaciat 
ipse  Demosthenes.  At  recte  illud  addidisti,  exemplo  gemmarum, 
viribus,  non  magnitudine,  amoris  coelestis  vi,  non  verborum 
copia,  literas  tuas  et  aestimandas  esse,  et  ponderandas,  cum 
praesertim  regnum  Dei  non  in  sermone,  sed  in  virtute  positum 
esse  videatur.  Ita  enim  se  res  habet.  Ncque  alio  me  loco  ha- 
bere tua  omnia  existimare  debes,  quam  gemmarum,  et  earum 
quidem  quae  non  ex  Aethiopia  usque  sunt,  sed  e  coelo  ipso, 
atque  ex  divinae  sapientiae  thesauris  fluunt  et  manant.  Quid 
ais,  mi  Borrhaè?  te  mihi  tuarum  primitias  literarum  consecrare? 
An   non   dixi,  te   (quae  modestia  tua  est)  sublimius  quiddam. 


DI    CELIO    SECONDO   CURIONE  243 

diviniusque  de  me  arbitrari,  quam  merita  ferant  mea?  Sum  enim 
homo,  et  quidem  infra  omnium  hominum  dignitatem  positus. 
Et  ei  homini  tu  sanctas  istas  primitias  consecras,  quem  tu  olim 
iam  absens  ad  coelestem  sapientiam  erudisti.''  Fecistique,  ut 
paulo  diligentius  res  divinas  investigaret,  quam  vulgo  fieri  vi- 
deamus?  Quamobrem,  aequius  multo  fuerat,  ut  ipse  prior  ad 
te  scriberem,  tuam  amicitiam  ambirem,  tibi  gratias  agerem,  me- 
que  totum  tibi  dicarem,  nisi  piane  agrestis  et  rusticanus  exti- 
tissem.  Coepi  quidem  te  iampridem  diligere,  facta  primum  mihi 
tuae  probitatis,  ingenii,  spiritus,  sanclitatis,  ex  tuis  literarum 
monumentis  significatione;  verum  ubi  loco  propior  factus  sum, 
ubi  cum  iis  qui  norunt,  qui  te  audiebant,  qui  multa  a  te  bene- 
ficia accipiebant,  de  tua  humanitate  sermo  haberi  coepit,  admi- 
rabilis  quaedam  exarsit  benevoientiae  magnitudo,  quae  vix  ultra 
augeri  posse  videbatur.  Quid  est  igitur,  quod  me,  ut  me  amem, 
rogas?  non  quia  dignus  sis,  sed  quod  divino  iussu,  vel  indignos, 
atque  etiam  Christi  exemplo  hostes  et  impuros  amare  debeamus? 
Verum  intelligo,  et  quid  sibi  ista  tua  rogatio  velit,  perspicere 
videor;  hoc  nempe,  ut,  si  etiam  indignos,  et  inimicos,  et  im- 
probos  diligere  debemus,  quo  amoris  ardore  dignos,  bonos,  et 
eos  fratres  erga  nos  mirifice  affectos,  prosequi  decet?  Sic  ego 
accipio  tuas  illas  verborum  faces,  quibus  me  ad  redamandum, 
hoc  est  ad  gratiam  referendam  conaris  accendere.  Sed  bono  sis 
animo,  habes  quod  optasti,  imo  ut  orator  bonus  evicisti.  Sentio 
{mini  crede)  amoris  erga  te  mei  accessionem  non  parvam  (est 
nihil  accedere  posse  videretur)  ex  tuis  literis  factam;  sic  ut  mihi 
nunc  denique  amare  videar,  antea  dilexisse.  Itaque  nihil  iam 
aliud  superest,  quam  ut  officiis  certemus  inter  nos,  iisque  mu- 
tuam  testemur  charitatem.  Equidem  te  etiam  atque  etiam  rogo, 
ut  mea  omni  opera,  studio,  diligentia  sic  utare,  ut  eius  qui  te 
mirum  in  modum  et  amat,  et  colit,  et  observat.  Quod  ut  libe- 
rius  facias,  incipiam  ipse  mea  quaedam  Consilia  tecum  com- 
municare.  Dialogum  conscripsimus  de  amplittidine  regni  Dei, 
in  quo  ea  quaestio  perdifficilis  sane  disputatur,  sitne  Antithei 
regnum  sive  tyrannis  potius  multitudine  maior  futura,  quam 
Dei  nostri  potentissimi  et  clementissimi  respublica,  quam  vere 

regnum  et  usitato  nomine  sanctam  ecclesiam  appellamus.  Tota 
disputati©  est  (ut  mihi  quìdem  videtur)  nec  inutilis,  nec  inepta. 
Illud  tamen  vereor,  ne  mea  persona  ad  eam  rem  parum  idonea, 
quod  non  eo  disserendi  acumine,  eaque  facultate  dicendi  sim, 
quae  tantam  rem  deceat,  esse  videatur.  Quare  visum  est,  ea 
de  re  te  certiorem  facere;  primum  ut,  dum  adhuc  in  integro 
sunt  omnia,  ea  cogites,  et  prò  tua  singulari  sapientia  statuas; 
deinde  etiam,  quo  de  editione,  qualeque  putes  doctorum  et  vulgi 
iudicium  fore,  ad  me  libere,  pleneque  rescribas.  Eum  librum 
ad  te  nunc  mitterem,  si  et  descriptum  alterum  exemplar  habe- 
rem,  et  fidelem  nuncium  nactus  essem.  Curabo  tamen  describi, 
ut  ad  te  primo  quoque  tempore  transmittatur.  Reliquum  est,  ut 
tibi  gratias  agam,  quam  possum  maximas,  de  maximis  et  innu- 
meris  beneficiis,  quibus  quotidie  fratres  nostros  Italos  cumulas. 
Tuam  enim  istam  eximiam  pietatem  charitatemque  praedicare 
non  cessant.  Sunt  ista  quidem,  mi  Borrhaé,  veri  doctoris  insi- 
gnia,  non  solum  excellenti  doctrina  homines  perpolire,  sed  fideli 
etiam  Consilio,  humanissima  consolatione,  christianaque  libera- 
litate  iuvare.  Quod  in  te  minus  mirandum  est,  qui  pietatem 
singularem  cum  praeclara  eruditione  coelestique  sapientia  coniun- 
xisti.  Et  quamquam  nihil  est  opus,  tamen  tuae  humanitati  iu- 
venes  nostros  tibi  sic  commendo,  ut  maiore  studio  non  possim. 
Valde  enim  de  ipsis  laboro,  ne  quo  incommodo  cogantur  eo 
proficisci,  ubi  tuto  esse,  aut  satis  religiose,  non  possint.  Vale 
per  Christum  lesum. 

Lausannae,  8  Idus  Decembris. 


Caelius  Secundus  Curio 
NicoLAO  Zerchintae,  Noviodunensi  praefecto,  S.  P.  D. 

Non  tam  mihi  molestum  fuit,  accusari  abs  te  officium  in 
scribendo  meum;  quam  iucundum  requiri;  praesertim  cum  in 
eo  quod  meas  literas  tantopere  desideras,  prae  te  fers  perspectum 

mihi  quidem,  sed  tamen  dulcem  et  optatum  amorem  tuum.  Nam 
neque  oblivione  amicitiae  nostrae,  neque  intermissione  consue- 
tudinis  meae  superioribus  mensibus  ad  te  nullas  literas  misi  ; 
sed  quod  verebar,  ne  tibi  in  nova  provincia,  in  qua  multa  so- 
lent  vos_attentos  suspensosque  tenere,  molestus  essem;  atque 
etiam,  quod  quotidie  sperabam  me  Genevam  iturum,  et  te,  quem 
hic  videre  non  potuissem,  in  ipso  itinere  visurum.  Cum  enim 
ignarus  istius  vestri  sim  moris  et  provinciarum,  non  potui  sane 
divinare,  quo  die  Noviodunensis  praefectus  hac  esset  facturus 
iter,  nisi  mihi  aliquis  signifìcasset.  Ignosces  igitur  mihi,  si  te, 
dum  in  provinciam  ires  (nam  postea  te  hic  unam  tantum  noctem 
fuisse  accepi)  non  te,  ut  par  quidem  fuerat,  salutavi,  tibique 
novam  sum  praefecturam  gratulatus;  quod  nunc  facio,  tibique 
gratulor,  etsi  sero,  istam  dignitatem.  At  sera  gratulatio  (ut 
omnium  morum  et  rerumpublicarum  peritissimus  Tullius  affir- 
mat)  reprehendi  non  solet,  praesertim  si  nulla  culpa  praetermissa 
est.  Longe  enim  a  publico  itinere  absum,  audio  sero.  Sed  tibi 
iterum  gratulor,  et  ut  sempiternae  laudi  tibi  sit  iste  magistratus, 
exopto.  Id  quod  fore  non  dubito,  si  omnia  gubernes  et  mode- 
rere  prudentia  tua,  nec  te  auferent  aliorum  Consilia:  nemo  est 
qui  sapientius  tibi  suadere  possit  teipso:  nunquam  labere,  si  te 
audies.  Et  quamquam  tibi  gratulor,  hoc  tamen  libentius  fecis- 
sem,  si  tibi  Lausanensis  provincia  decreta  esset.  Nam  sic  et 
tua  sapientia,  istaque  humanitate  dignum  munus  habuisses,  et 
nostra  studia  idoneum  essent  nacta  patronum.  Sed  quando  omnia 
divina  providentia  gubernantur,  nihil  praeter  nostras  miserias 
et  sordes  deplorabimus;  et  quod  nobis  non  sis  datus,  nostris 
peccatis  ascribemus. 

Quod  autem  dicis,  te  ad  me  interpellandum,  et  rigida 
haec  mea  studia  interturbanda,  quasique  barba  prehensum,  a 
libris  retrahendum  cogi,  ut  aliquando  vultum  isthuc  obvertam 
vobis;  in  eo  agnosco  raram  istam  humanitatem  tuam,  et  amo- 
rem  erga  me  tuum.  Sunt  mihi  ista  (mihi  crede)  tam  grata, 
quam  quae  gratissima:  tametsi  hoc  quod  agis,  interpellare  non 
est,  nec  a  studiis  revocare,  sed  allicere  potius,  atque  ad  sa- 
pientiam,    segnem   atque   languentem    incitare.    Neque   vultum 

iiecesse  est  ad  te  obvertam  meum,  qui  abs  te  intervallo  locorum 
divisus,  animo,  fide  et  benevolentìa,  quae  nullis  locorum  spaciis 
intercludi  possunt,  coram  semper  sum,  tecumque  coniunctus. 
Quare  si  tibi  nemo  est  chador  (quod  et  scribis,  et  facile  mihi 
persuadeo)  est  quod  praeter  caeteros  omnes  gaudeam;  verum 
non  dubito,  ut  me  in  amore  vincas;  te  enim  sic  diligo,  colo, 
observo,  ut  nemo  a  me  tibi  anteponi  posse  videatur.  Et  merito 
nam  ea  in  me  beneficia  extiterunt  tua,  ut  non  satis  esse  arbi- 
trer  in  amore  respondere,  nisi  etiam  superem;  quod  si  minus 
queam,  vitam  mihi  acerbam  putem.  Et  quamquam  in  referenda 
gratia  par  esse  non  possum,  in  habenda  tamen  non  solum  pa- 
rem,  sed  et  superiorem  me  fore,  non  dubito.  Ago  enim  tibi 
et  habeo  gratias  immortales,  habeboque  dum  vivam. 

Quod  vero  Pythagoreos  esse  existimas,  quotquot  a  nobis 
isthuc  veniunt,  non  male  existimas;  non  ob  silentium  solum,  quod 
quidem  saepenumero  laudabile  est,  verumetiam  ob  superstitio- 
nem,  qua  non  Pythagoreos  modo,  verum  Essenos  quoque  longe 
relinquunt,  ut  qui  piscibus  solis  victitantes,  piscibus  muti  magis 
efiSciantur.  Non  mirum  igitur,  si  et  nos,  qui  cum  illis  sumus, 
muti  pene  efììciamur;  nunquam  enim  homines  a  Gratiis  et  Mu- 
sisi sed  finem  facio,  ne  (ut  stulti)  dum  vitium  unum  fugio,  in 
contrarium  incurram;  coram  enim,  si  me  ex  quibusdam  nego- 
ciis  expediero,  cum  coelum  praesertim  clementius  fuerit,  con- 
fabulabimur  et  ridebimus.  Vale,  et  si  tecum  (quod  non  dubito) 
uxorem  et  familiam  totam  habes,  eam  meo  et  uxoris  nomine 
salutes,  rogo  amice,  honorifice  et  officiose. 

Quinto  Calendas  lanuarias,  Lausannae. 


XI 

Caelius  Secundus  Curio  Raimundo  Fuggero  S.  D. 

Cum  hac  iter  faceret  vir  omni  genere  humanitatis  praedi- 
tus,  Thomas  Marcus  Florentinus,  operteretque  illum  hic  aliquot 
dies  esse,  ut  equum  de  itinere  fessum    reficeret,  secundo    (ut 

mea  opinio  fert)  meo  fato  contigit,  ut  eius  consuetudine  fruerer. 
Nam  ut  est  eius  humanitas  et  mos,  cuni  quaereret  a  quibusdam, 
ecquis  nam  hic  esset,  quicum  de  genere  aliquo  virtutis  colloqui 
posset,  oblatus  sum  ei  ego,  non  qui  talis  essem,  sed  quem 
talem  arbitrarentur.  Verum  qualis  ipse  cumque  sim,  secunda 
(ut  dixi)  mea  fortuna  id  accidit,  quod  mihi  possum  iure  gratu- 
lari,  qui  ex  eo  congressu  duorum  praestantissimorum  virorum 
notitiam  habuerim:  quos  ego  mihi  libenter  patronos  optaverim, 
si  me  eum  esse  putarem,  quem  ipsi  idoneum  clientem  habere 
dignarentur.  Nam  cum  inter  nos  de  viris  hoc  seculo  praestan- 
tibus  et  claris,  qui  cum  generis  splendore  felicitateque  fortunae, 
virtutis  ac  literarum  cultum  coniunxissent,  sermo  haberetur;  te 
unum  mihi  praedicabat,  in  quo  fortunae  et  corporis  bona,  cum 
animi  atque  ingenii  bonis,  pulcro  quodam  quasique  aureo  nodo 
necterentur.  Illud  autem  mihi  supra  huius  tempestatis  morem, 
piane  quam  divinum  est  visum,  quod  ab  eodem  audivi,  te  in 
tantis  bonis,  tanta  modestia  atque  humanitate  ornatum  esse,  ut 
neminem  asperneris;  in  quibus  autem  aliqua  significatio  virtutis 
appareat,  eos  et  colere,  et  amare,  et  praemiis  afficere  consue- 
veris;  adeo  ut  quae  res  alios  plerosque  insolentes  faciunt,  eae 
res  tuum  animum  ad  omnem  humanitatem  instruxisse  videantur. 
Quo  fìt,  ut  ab  omnibus  vicissim  ameris,  colaris,  observeris. 
Praeclare  enim  Ovidius  mihi  sensisse  videtur,  cum  cecinit: 

Artibus  ingenuis,  quarum  tibi  maxima  cura  est, 
pectora  moUescunt,  asperitasque  fugit. 

De  te  enim  vere  ista  dici  possunt,  qui  cum  dignitate  prin- 
cipibus  par  sis,  facilitate  tamen  quovis  homini  inferior  esse 
videaris.  Verum  ne  tua  ista  facilitate  bisce  meis  literis  abuti 
videar,  ad  te  ut  scriberem  Thomas  est  adhortatus:  meque  duobus 
numismatis  aureis,  eisque  satis  gravibus,  donavit,  illud  tamen 
praefatus:  —  Hoc  munusculum  accipies,  Caeli,  quasi  de  clarissimi 
Raimundi  Fuggeri  manu,  nam  et  si  ille  hoc  ignorai,  qua  tamen 
animi  amplitudine  est,  et  erga  doctos  propensione,  scio  me  illi 
rem  gratissimam  facere,  qui  bonos  viros  ad  eius  applicem  ami- 
citiam;  erit  tibi  hoc  eius  in  doctos  animi  et  voluntatis  indicium.  — 


248  DALLE   EPISTOLE 

Itaque  si  quid  a  me  peccatum  est,  in  eo  quod  te  a  gravioribus 
curis  ad  hasce  meas  literulas  sum  ausus  revocare,  eidem  ascri- 
bes,  eique  succensebìs,  non  mihi,  qui  humanissimi  et  pruden- 
tissimi  viri,  erga  te  vero  mirifice  affecti,  Consilio  acquievi.  Sed 
nihil  est  quod  hoc  timeam,  quando  ea  est  tuorum  lenitas  mo- 
rum,  atque  suavitas,  quae  vel  ineptissimorum  possit  ineptias 
ferre.  Vale. 

[Basileae],  Idus  Februarii,  1548. 


XII 

Caelius  Secundus  Curio  G.  N.  S.  P.  D. 
PER  Christum  Iesum. 

Diu,  equidem  fateor,  literas  a  Cognato  meo,  viro  omni  hu- 
manitatis  genere  perpolito,  expectavi  ;  non  quo  existimarem  eos 
nobis  aliquo  modo  deberi,  sed  quod  ita  gauderem  me  a  tali 
amari  viro,  cuperemque  et  quod  cuperem  (sic  enim  fit,  ut  quod 
vehementer  optamus,  id  iamiam  adesse  videatur)  iam  certum 
ratumque  expectarem.  Nec  fefellit  expectatio.  Dum  enim  in  hac 
sum  cogitatione  defixus.  ecce  fores  pulsat  quidam,  venit  ad  me. 
Video  eum  esse,  qui  mihi  primas  attulerat  aestate  superiore 
literas.  A  te  reddit  epistolam.  Illico  manum  tuam  elegantem 
agnovi;  sustuli  manus;  aperio,  avide  lego,  solitam  elegantiam  et 
suavitatem  recognosco.  O  me  fortunatum,  inquam,  cui  unis  lite- 
rulis  ad  huiuscemodi  hominis  amicitiam  viam  munire,  Deus  ille 
noster  verae  sanctaeque  necessitudinis  auctor,  dedit;  quod  qui- 
dem  me  assecutum  esse,  proximae  tuae  literae,  quamvis  breves, 
facile  declarant,  in  quibus  literis  omnia  (pi^ojtQoaÀivélata  per- 
sequeris.  Excusas,  gratias  agis,  idque  de  nìhilo;  deinde  quae 
optanda  sunt  ad  Chris  ti  optimi  pastoris  gloriam,  gregis  sa- 
lutem,  optas.  Mones  postremo,  et  hortaris  nos;  quibus  rebus 
nihil  mihi  gratius,  nihil  iucundius  potest  contingere.  Nam  et 
eis  rebus  nostra  imbecillitas  sane  indiget.  His  omnibus  accessit, 
quod  nos  pulcherrimo   munere  donasti,   eoque   a  Musis,  quas 

colimus,  nequaquam  abhorrente.  Nani  Bacchus  et  Apollo  idem 
sunt,  si  veteribus,  iisque  sapientioribus  credimus.  Apollo  autem 
Musarum  antistes  perhibetur.  Quid,  quod  Bacchus  pacis  concor- 
diaeque  gvix^oXov  esse  dicitur;  ut  hac  re  ei  quoque  cum  Gratiis, 
quae  comites  sunt  Musarum,  praeclare  convenire  intelligamus? 
Lagenae  vero  forma  et  artificio,  quid  venustius?  Laudavit  qui- 
dem  pastor  ille  Menalcas  apud  Maronem  nostrum,  divini  opus 
Alcimedontis.  Verum  si  ista  vestra  toreumata  quae  ad  domini 
Ciaudii  elaborantur  (qui  utinam  ob  hoc  solum  adiretur)  vidisset, 
nae  sua  illa  prae  istis  contempsisset.  Quare  cum  prò  tam  ele- 
ganti munere,  tum  prò  isto  tuo  erga  me  animo,  tibi  quas  pos- 
sum,  gratias  ago.  Nam  me  relaturum  esse,  polliceri  non  possum; 
habiturum  certe,  possum.  Hoc  tamen  tibi  persuadeas  velim,  qui 
te  magis  amet,  colat,  tuamque  scribendi  elegantiam  (aliquot 
enìm  tuas  lucubrationes  degustare  coepi)  magis  admiretur,  te 
inventurum  esse  neminem:  quod  quidem,  si  libeat  periculum 
facere,  facile  cognosces.  Vale,  et  tua  ista  literarum  sua  vitate  fac 
me  saepius  perfundas. 

Basileae,  Nouis  lanuarii,  1548. 


XIII 
Caelius  Secundus  Curio  G.  N.  S.  P.  D. 

Et  literas  tuas  amantissimas  superioribus  diebus  accepi  et 
hodie  quoque  Magdenburgensium  deditionis  capita,  prò  quibus 
omnibus  tibi  gratias  ago.  Nam  in  utroque  tuam  in  me  benevo- 
lentiam  declarasti,  qui  nullis  locorum  et  temporum  intervallis, 
amicitiae  inter  nos  divinis  auspiciis  initae  memoriam  obscurari 
sinis.  Nec  est  quod  de  meo  animo  dubites.  Prius  enim  coelum 
et  reliqua,  quam  Curio  tuus,  te  tuaque  curare,  summoque  opere 
amare  desinat.  Mutari  omnia  possunt,  quin  potius  mutentur  et 
intereant  necesse  est,  quae  hominis  manu  et  ingenio  facta  sunt; 
sed  quae  digito  Dei  (ut  consecratis  verbis  utar)  sunt  effecta,  ea 
non   viribus    uUis   frangere,  nec  duro  poteris  convellere  ferro. 

De  conditionibus  illìs,  aliter  qui  hic  apud  nos  fuit  legatus  Mag- 
denburgensium  narravit;  nimirum  aequissimis  conditionibus,  et 
talibus,  quas  nunquam  sperare  ausi  essent,  compositionem  factam 
esse;  atque  etiani  totius  obsidionis  commentarios  attulit.  Sed 
tamen  existimo,  etiam  quae  ad  me  misisti,  non  esse  prorsus 
vana;  siquidem  a  fidis,  ut  arbltror,  accepisti. 

De  concilio  vero  nihil  habeo,  quod  dicam;  nisi  id  esse 
Gigantum  cum  Deo  bellum.  Nam  conantur  Pelio  imponere  Os- 
sam,  scilicet,  atque  Ossae  frondosum  involvere  Olympum.  Tu, 
quae  sequantur,  nosti.  Trium  principum  ludum,  tibi,  ut  iussisti, 
latinum  feci;  sed  crede  mìhi  non  potest  nativa  illa  Italici  ser- 
monis  vis  in  tali  ludo  servari.  Tota  enim  res  sita  est  in  qui- 
busdam  propriis  ludi  formulis,  atque  genere.  Is  apud  nos  vocatur 
//  giuoco  de  la  primiera,  Fortassis  erunt  apud  vos,  qui  cur  ita 
appelletur,  melius  intelligant.  Nam  ego  prorsus  rationem  eam 
ludendi  ignoro.  Tu  vero  ea  etiam  intelliges,  quae  a  me  satis 
exprimi  non  potuerunt.  Vale,  et  Christo  vive. 

Basileae,  5  Februarii,  [1552]. 


XIV 
Caelius  Secundus  Curio 

CLARISSIMO    VIRO    PhILIPPO    MELANTHONI    SUO 

PER  Christum  Iesum  S.  P.  D. 

lam  tertia  haec  est  epistola,  quam  ad  te  ab  eo  tempore,  quo 
ad  me  scripsisti,  hoc  est  a  superioris  anni  Maio,  dedi;  nihil 
tamen  literarum  ego  a  te  interea  temporis  accepi.  Quod  si  idcirco 
accidit,  quod  aut  meae  tibi  redditae  non  sunt:  aut  quia  tuae  ad 
me  sive  hominum  negligentia,  sive  perfidia  non  sunt  perlatae, 
ferendum  utrique  est.  Quamquam  vereor,  ne  bisce  calamitosis 
temporibus,  ac  in  tanta  Germaniae  perturbatione,  interceptae 
potius  fuerint.  Semel  ego  Francfortum  miseram,  deinde  Nurem- 
bergam  Christophoro  Lindnero;  hanc  autem  tertiam  omnino  ad 
te  perferent,  ni  fallar,  duo   hi  iuvenes   Svedi,  quos  tibi  notos 

esse  non  dubito,  utpote  qui  diu  sub  tua  disciplina  fuerint;  quos 
tibi  rursum  commendatos  esse  cupio.  Quod  aliis  meis  literis 
scribebam,  illud  erat,  me  non  minus  cupidum  tuae  amicitiae 
semper  fuisse,  quam  te  literis  ad  me  tuis  mei  studiosum  esse 
declarasti;  optavique  semper  occasionem  aliquam  dari  meae 
erga  te  voluntatis  testifìcandae;  quod  si  fieret,  videres  te  homi- 
nem nactum  esse,  cuius  fides,  benevolentia,  studium,  observan- 
tia,  nulli  tuorum  amicorum  postponenda  esset.  Equidem  admo- 
dum  adolescens  adhuc,  cum  prima  tua  monumenta  legissem,  te 
ita  amavi,  ut  vix  ulterius  progredì  meus  in  te  amor  posse  vide- 
retur;  quem  tamen  processu  aetatis  subinde  augeri  sensi,  ita  ut 
saepenumero  praesens  praesentem  complecti  concupiverim.  Sed 
multa  et  varia  prò  sanctissima  religione  certamina,  tum  etiam 
uxor  diarissima,  multitudoque  liberorum,  praesertim  vero  ad- 
versa  valetudo,  impediverunt.  Sperabam  autem  me  huius  per- 
petui desiderii  compotem  fieri  aliquando  posse,  si  tu,  quod 
rumore  ferebatur,  propter  patriae  tuae  perturbationem  ad  nos 
transivisses.  Et  quamquam  id  in  tantis  malis  solatio  mihi,  et  buie 
genti  ornamento  fuisset;  tamen  gavisus  sum,  cum  audirem  nos 
ìsthic  firmam  de  religione  sententiam  retinere,  et  bonarum  ar- 
tium  studia  utcumque  tueri  posse.  Itaque,  mi  Philippe,  quam- 
quam nec  quae  tu  mihi  tribuis,  nec  quae  L[aelius]  S[ocinus] 
noster  apud  te  de  me  praedicavit,  agnosco,  nisi  quod  amborum 
erga  me  voluntatis  significationem  libenter  amplector;  tamen 
ita  me  tuis  illis  literis,  novo  quodam  amoris  vinculo  devinxisti, 
ut  nulla  dies  unquam  id  remittere  vel  tantillum,  ne  dicam  sol- 
vere ullo  modo  possit. 

Nihil  scribo  de  rebus  novis,  deque  omnium  rerum  confu- 
sione, quam  continuis  prosequor  lachrimis,  quod  hi  iuvenes, 
qui  ex  ipsa  urbe  Roma  recenter  veniunt,  et  Germaniam  pera- 
grarunt,  tibi,  quae  agantur,  narrare  poterunt.  De  Logodaedalo, 
illud  quoque  scripseram  ad  te,  mihi  videri  eius  ineptias  esse 
refutandas;  ac  non  dubitare  me,  tibi  idem  videri;  quamvis  tem- 
poribus hactenus  fueris  retentus,  et  a  scribendo  retardatus;  ac 
fortassis  etiam  novis  vestrorum  quorundam  theologorum  dis- 
sensionibus  profecto  satis  intempesti  vis.   Sed  ita   fieri  necesse 

est,  Ut  probati  in  religione  viri,  atque  ex  altera  parte  incostan- 
tes  et  vani  patefiant.  Oremus  patrem  coelestem,  ut  errantes  in 
viam  revocet,  ac  perfidiam  hominum  impiorum  in  lucem  per- 
traliat.  Antequam  epistolam  claudam,  essent  tibi  a  me  agendae 
gratiae  de  eo  quod  te  tuaque  omnia  mihi  tam  humaniter  obtu- 
listi;  sed  quibus  id  verbis  faciam,  non  inverno.  Tantum  illud 
dicam,  te  ea  tibi  de  me  polliceri  posse,  quae  de  intimo  ac 
germano  fratre  pollicerere.  Vale,  et  aliquanto  saepius  ad  me 
de  vestris  rebus  perscribe;  equidem  idem  sum  familiariter,  dili- 
genterque  facturus. 

Calendis  Decembris,   Basileae. 


XV 

Caelius  Horatius  Curio 
Castrucio  Castrucii  filio,  per  Christum  Iesum  S.  D. 

Cogita vimus  diu  pater  et  ego  de  ali  quo  munusculo,  quod 
ad  te  mitteremus.  Sed  cum  iis  reculis,  quibus  nos  pueri  dele- 
ctamur,  non  indigeas,  vel  abundes  potius  (utpote  qui  in  ista 
civitate  es  tam  lauta  quam  nobili  merciumque  omnis  generis 
refertissima)  non  facile  inveniebamus,  quod  ista  tua  aetate,  no- 
bilitateque,  dignum  videretur.  Tandem  a  patre  mihi  oblati  sunt 
libelli  duo;  quorum  in  altero  sacra  religionis  Christianae  summa 
continetur:  in  altero  selectae  aliquot  Ciceronis,  latinae  linguae 
principiis,  epistolae,  buie  nostrae  aetatulae  accommodatissimae. 

Quibus  accedit  educatio  puerilis  linguae  grecae,  cum  qui- 
busdam  Aesopi  fabellis  graecis  et  latinis,  quae  pariter  ad  hanc 
nostrani  educationem,  tamquam  infantiae  iucunda  ubera,  selectae 
fuerunt.  Illico  rogavi  patrem,  num  eiusmodi  libelli  idonei  essent, 
qui  ad  te  mitterentur.  Annuìt  pater,  ac  subridens:  —  Bene  habet, 
inquit,  iam  Horatius  noster  amicitiam  incipit  colere,  simulque 
alteros  pares  habendos  curavit.  —  Hos  igitur  ad  te  nunc,  mi  Ca- 
struci,  dono  mitto.  Curabis  tu,  ut  a  paedagogo  tuo,  atque  adeo 
nostro,   (quando  una  principia  literarum  ab  eodem  didicimus) 

tibi  hi  libri  explicentur,  quod  et  mihi  pater  facit,  ut  simul  fun- 
damenta  iacias  cum  eloquentiae,  tum  sincerae  religionis.  Quo 
fiet,  ut  et  Deo  et  hominibus  cari  simus.  Vale,  et  saluta  meo 
nomine  matrem  tuam  ornatissimam,  quae  et  mihi,  dum  tecum 
essem,  mater  erat,  et  sorores  tuas  elegantissimas,  Catarinam  et 
Lucretiam  et  parvulum  fratrem,  et  praeceptorem,  et  quotquot 
de  familia  sunt.  Vale  per  lesum. 

8  Calendas  lulias. 

XVI 

Caelius  Secundus  Curio 

NOBILISSIMO  ADOLESCENTI  ABRAHAMO  SbASKI,   EQUITI  POLONO, 

PER  Christum  Iesum  S.  P.  D. 

Quid  querar,  charissime  Abrahame  ?  tene  oblitum  esse  nostri, 
quem  in  oculis  ferimus,  quem  deperimus?  an  tempora  haec 
calamitosa,  an  perfidiam  sive  negligentiam  tabellariorum  accu- 
sabo?  Te  oblitum  esse  nostri,  quos  tantopere  diligas,  vir  omnium 
humanissimus  et  gratissimus,  qui  tam  sancte,  tam  saepe  te  ad 
me  scripturum  pollìcitus  sis,  mihi  persuadere  non  possum.  Ita- 
que  aut  literae  non  sunt  mihi  redditae,  aut  gravissimis  de  cau- 
sis  scribere  non  potuisti.  Equidem  bis  ad  te  Nurembergam,  ut 
condixeramus,  literas  dedi  ;  a  te  autem  nullas  unquam,  post 
Schafusianas,  literas  accepi.  Quod  nisi  proxime  a  Stancaro 
nostro  literas  accepissem,  quibus  intellexi  meas  ei  a  te  redditas 
esse  Francoforti  ad  Viadrum,  ne  quid  in  itinere,  tam  perturbatis 
omnibus,  tibi  accidisset,  vehementer  metuerem.  Flevimus  omnes 
tuum  discessum,  praesertim  eius  temporis,  Deumque  prò  vestro 
felici  itinere  continenter  sumus  precati  ;  quod  vos  etiam  sensisse 
non  dubitamus.  Dolia  tua  adhuc  hic  sunt.  Nam  ita  iussisti  ne 
sine  tuis  literis  et  iussu  mitterentur;  nec  etiam  si  iussisses,  in 
tanta  pericula,  tantamque  praedonum  licentiam,  cum  nulli  alii 
mitterent,  missuri  eramus.  lam  igitur  tuum  erit  videre  et  man- 
dare quid  fieri  velis;  vereror  enim,  ne  aliquid  eorum  quae  in- 
clusa sunt,  praesertim  vestes,  corrumpantur. 

Quare,  ut  dixi,  quid  cupias  scribe.  Cupimus  autem  scire 
quid  rerum  agas,  quae  tua  studia,  quae  exercitationes,  qui  pro- 
fectus,  in  literis,  in  religione  sanctissima,  in  republica;  et  quid 
valeat  sanctissima  foemina  simulque  nobilissima  mater,  soror, 
frater,  propinqui  ;  quorum  omnium  bono  haud  secus,  quam 
nostro  proprio,  gaudeo.  Nos  hic  Domini  beneficio  valemus, 
uxor,  liberi,  Hieronymus.  Munsterus  noster,  paulo  post  tuum 
discessum;  aliquanto  post  etiam  Myconius,  primus  in  hac  urbe 
minister  et  pastor,  ex  hac  vita  migrarunt.  Bellum  ingens  in 
Lotharingia,  ad  Metim  urbem  in  Mediomatricibus,  quam  Divo- 
durum  a  veteribus  appellatam  puto.  Metim  Caesar  obsidet,  Galli 
tuentur.  Tota  Belgica  bello  maximo  flagrat;  incensis  innumera- 
bilibus  oppidis,  castellis,  villis,  ac  miserorum  incolarum  dire- 
ptionibus  agitur:  nec  ulla  compositionis  spes,  nisi  altero  deleto. 
In  Italia  quoque  ingens  renovatur  bellum,  propter  Senam, 
Hetruriae  urbem  clarissimam,  a  Gallis  captam.  Patria  est  L[aeli] 
nostri,  a  quo  proxime  literas  accepi,  in  quibus  Sbaski  humanis- 
simi  suavissimam  et  amantissimam,  plenamque  desiderii  men- 
tionem  facit,  rogatque  ut  si  quid  de  te  acceperim,  ad  eum 
perscribam.  Facit  tamen  sui  ad  nos  reditus  spem.  Ac  de  hìs 
hactenus. 

Venio  nunc  ad  quoddam  meum  consilium  tibi  explicandum. 
Scripsi  de  amplitudine  regni  Dei  opus  varium,  ex  divinorum 
oraculorum  penetralibus  erutum,  solidae  consolationis  ac  do- 
ctrinae  plenum.  Dialogis  duobus  summa  gravitate  res  agitur, 
suo  tamen  sancto  lepore  sermo  conditus  est.  Operis  magni- 
tudo erit  pulcherrimis  typis,  ac  mediocribus,  triginta  foliorum, 
octavae  formae.  Hoc  opus  cui  dicare  cogitem  nosti;  sed  prius 
velim  audire  consilium  tuum,  et  si  probes,  per  quem  sit  offe- 
rendum,  per  tene,  an  per  alium,  per  te  mihi  conciliatum. 
Quamobrem  te  etiam  atque  etiam  oro,  ut  mihi  respondeas,  ut 
intra  Martium  ad  summum  tuas  literas  habeam;  et  simul  eius 
titulos  mihi  conscribas,  ut  omnia  pienissime  cumulemus.  Po- 
teris  facile  mihi  literas  tuas  curare  per  idoneos  mercatores, 
easque  non  solas,  sed  per  alios  atque  alios  duplicatas,  ut  ali- 
quae   saltem   ad  me  perferantur.    Est  aliud  opus   in  manibus, 

quod  tibi,  ubi  de  statu  tuo  certior  factus  fuero,  dicabitur. 
Quamobrem  si  me  amas,  si  meis  liberis  bene  et  fortunate 
cupis,  confice  quae  postulo.  Et  cave  putes  te  hominem  habere, 
qui  te  magis  amet,  quam  Caelius  tuus.  Salvere  te  de  meliore 
nota  iussit  uxor  mea;  itemque  Augustinus  meus,  et  Angela, 
et  Caelia,  et  Felix,  qui  crescunt,  discunt,  teque  omnes  amant. 
Noster  Hieronymus  brevi  medici  insignia  accipiet.  Nam  belle 
profecit;  iussitque  te  eius  nomine  salutarem.  Offert  operam  suam, 
si  medicum  Italum,  ac  tui  amantissimum,  non  asperneris.  Vale, 
mi  charissime  Abrahame,  et  matrem  clarissimam  foeminam, 
sororemque  et  alios  propinquos  meo  nomine  saluta,  qua  vales 
humanitate,  humanissime. 

Basileae,  Calendis  Decembris,  [1552]. 

Salutabis  nobis  Stanislaum  tuum,  iuvenem   moderatum,  et 
mihi  periucundum. 


XVII 

Caelius  Secundus  Curio 
PER  Christum  Iesum  S.  P.  digit  G.  C.  N. 

Gratae  literae,  grata  munera,  sed  omnium  gratissimus  tuus 
iste  in  me  amor,  e  quo  tamquam  limpidissimo  fonte  illa  hucus- 
que  redundarunt.  De  caballis  risimus.  Nam  cum  quid  caballarum 
nomine  intelligeres,  haesitarem  (existimabam  enim  te  mecum 
amice  iocari,  aut  aliquam  subesse  àXXr]YOQiav)  idque  tuus  nuncius 
subolfaceret,  facete  illieo:  —  Faxo,  inquit,  ut  raox  intelligas,  ipsas- 
que  bestias  videas  — ;  simulque  arrepta  crumena,  totidem  equos 
repraesentavit,  quot  tu  caballas  scripseras.  Mihi  hic  meus  error 
non  mediocrem  attulit  voluptatem,  praesertim  cum  viderem,  me 
non  modo  in  sexu,  verumetiam  in  usu  lucrum  fecisse;  quippe 
cum  prò  foemellis,  masculos,  prò  foenivoris  argenteos  accepe- 
rim.  Itaque  longe  pluris  hic  tua  ista  munera  fiunt,  quam  isthic; 
ut  intelligas  huius  urbis  vim  quandam  divinam,  in  qua  rerum 

naturae  in  melius  commutantur.  Permagni  enim  refert  natura 
loci,  ut  de  pomis  Perseis  legitur,  quae  cum  in  Persia  laetifera 
sint,  alio  translata,  salubria  atque  innoxia  fiunt.  Itemque  de 
quodam  Pannoniae  fonte,  in  quem  coniectum  ferrum,  in  aes 
purissimum  commutatur.  Vide  quid  agam,  qui  in  tanta  omnium 
rerum  perturbatione,  tecum  iocer.  Sed  quid  agas?  Sinamus  prin- 
cipes  insanire;  nos  de  nostris  Hterulis,  de  bene  beateque  ex 
Christi  Domini  voluntate  vita  traducenda,  inter  nos  agamus: 
mutuo  cohortemur,  ne  in  cassum  cucurrerimus,  aut  curramus 
in  posterum.  Atque  ad  hoc  facit,  quod  anno  superiore,  de  mer- 
catore et  mercibus  scribebam;  quod  quidem  te,  quo  vales  acu- 
mine,  intelligere  non  dubito.  Nam  et,  ut  ita  inter  nos  ageretur, 
cum  hic  esses,  erat  constitutum.  Gallicus  Pasquillus  placet,  et 
vera  sunt  quae  dicit,  si  modo  Gallo  initio  belli  aliud  non  fuit 
propositum,  a  quo  proditionibus,  perfidiosisque  artibus  quorum- 
dam  aberrare  necesse  fuerit.  Verum,  ut  dixi,  ista  summus  re- 
rum arbiter  viderit.  Tu  fac,  quemadmodum  polliceris,  proximo 
Februario  nobis  adsis,  qua  re  nihil  gratius  mihi  potest  contin- 
gere. Sed  ea  lege,  ut  mecum  diutius  sis,  quam  tunc  fuisti, 
ut  sit  de  multis  commentandi  et  colloquendi  spacium.  De  isto 
nobilissimo  adolescente,  gratissimum  est  quod  monuisti,  et  cu- 
rabo,  ut  brevi  in  eius  nomine  aliquod  nostrum  extet  monumen- 
tum.  Tu  interea  illum  meo  nomine  plurimum  salutabis,  nosque 
in  eius  gratia  conservabis.  Sed  velim  ad  me  quamprimum  eius 
titulos,  et  patriam,  et  familiam,  et  studia  conscribas,  ut  clarum, 
et  nostri  studiosum  adolescentem,  prò  ea  ac  ipsius  dignitas 
meretur,  exornare  possim.  Mitto  tibi  Magdenburgensis  obsidionis 
commentarios;  neque  prò  tuis  donis  praestantibus  tibi,  ut  debeo, 
gratias  ago,  quoniam  quibus  verbis  id  faciam,  non  invenio.  Ve- 
rum prò  gratiarum  actione,  amorem  mutuum,  fidemque  repono, 
quibus  te  in  sinu  fero,  nec  discingor.  Vale,  mi  diarissime  N.^ 
per  eum  qui  solus  salutem  atque  immortalitatem  donare  potest. 

Basileae,  xvi  Calendas  lanuarias,  [1552], 

XVIII 

LITERARUM  ET  MERCATURAE  COMPA  RATIO 
Caelius  Secundus  Curio  Th.  Tr.  suo  S.  D. 

Qui  isthinc  ad  nos  veniunt,  nobis  renunciant,  te  non  crebro 
in  publicum  prodire:  cum  vero  prodis,  te  magna  tui  miseratione 
moveri,  quod  pallidus  totus,  ac  squalidus,  mortuisque  quam  vivis 
similior  illis  esse  videaris.  Hoc  nisi  vestras  istas  literas,  et  stu- 
dia efficere  certo  scirem,  cupidinis  philtra,  maloque  veneno  in- 
tincta  tela,  esse  non  dubitarem.  Quid  tibi  animi  est?  An  tibi 
eadem  opera,  te,  tuosque  omnes  perdere  est  constitutum?  Equi- 
dem  satis  perspicio,  faterique  non  dubito,  istum  vivendi  morem, 
ista  studia,  non  modo  ipsi  tibi  (cuius  me  longe  magis  quam 
aliorum  miseret)  verum  innumeris  quoque  aliis  partim  damno, 
partim  dedecori  fuisse.  Equidem  veterum  memoria  dubitatum 
fuit,  nostraque  ambigitur,  boni  ne  an  mali  plus  attulerit  homi- 
nibus  et  civitatibus  cognitio  literarum;  quas  ut  modicas  probo, 
ita  summas  atque  immodicas  mehercle  nequeo  non  summopere 
improbare.  Nam  et  cum  nostrae  civitatis  aliarumque  detrimenta 
considero,  et  maximorum  virorum  veteres  animo  colligo  cala- 
mitates,  non  minimam  video  ex  literis  manare  partem  incom- 
modorum.  Verum  ne  in  nostrorum  hominum  offensionem  cadam, 
veterum  potius  quam  novorum  exempla  mihi  breviter  repetenda 
sumam.  Inter  quos  Socrates  mihi  primus  occurrit,  Apollinis 
oraculo  sapientissimo  iudicatus;  is  tamen  cicutam  bibere,  Ari- 
stoteles  et  Demosthenes  solum  exilii  causa  vertere,  Plato 
pediculos  (quis  hoc  credat?)  ad  necem  usque  pati  coactus  est. 
Ciceroni  quidem  et  manus,  et  caput  (nefas)  istae  usque  adeo 
laudatae  literae,  artesque  praeclarae  abstulerunt.  Quid  reliquos 
numerem?  Fuerunt  et  sunt  innumerabiles,  quibus  literae  non 
modo  probro,  verumetiam  exitio  fuerunt.  Nam  vix  unus  aut 
alter  reperietur,  cui  non  maiori  dispendio  quam  compendio, 
ignominiae  quam  ornamento  summa  cognitio  exstiterit  literarum. 
Ex  his  enim   morbi  exitiales  et  perniciosi,  unde  interitus;  ex 

Rifomiatori  italiani  del  Cinquecento  ■  11.  17 

iisdem  rei  familiaris  neglectus,  unde  egestas,  ex  egestate  con- 
temptus  hominum,  ex  contemptu  desperatio,  a  qua  deinde  dif- 
ficillimum  omnino  non  cadere  (ut  natura  in  deteriora  semper 
proni  sumus)  in  flagitium  aliquod  detestandum  ad  perpetuam 
hominis  infamiam,  etmagnum  civitatis  damnum,  et  saepenumero 
posteritatis  universae.  Verum  donemus,  ex  tot  laqueis  alios 
nonnunquam  posse  evadere;  haud  video  qui  tu  omnes  possis 
effugere,  non  quod  tibi  diffidam,  sed  humanae  conditioni,  tem- 
poribus, infirmaeque  corporis  tui  constitutioni;  quam,  exercita- 
tionem  moderatumque  laborem  desiderare  crediderim,  quo  ani- 
mus fiat  serveturque  alacrior,  corpus  vegetius:  vel  qualis  haec 
mercatura,  quam  ego  utilitate,  eaque  non  minus  publica  quam 
privata,  dignitate  et  laude,  cunctis  artibus,  nedum  literis  prae- 
ferre  non  dubitem.  Ac  primum  exercitatione  corporis  et  labore 
hominem  totum  melius  habere,  magisque  vigere,  non  modo  a 
medicis  dictum  est,  sed  reipsa  saepissime  compertum;  quod  qui 
negant,  hi  non  vident,  ut  equum  ad  cursum,  canem  ad  inda- 
gandum,  bovem  ad  arandum,  sic  hominem  esse  naium  ad 
agendum;  quod  tum  profana,  tum  divina  scripta  testantur.  Prae- 
clare  Ceisus,  Hippocrates  ille  Romanus:  «  Ignavia,  inquit,  corpus 
hebetat,  labor  firmat;  iila  maturam  senectutem,  hic  longam 
adolescentiam  reddit.  »  lam  agris  colendis  operam  dare,  atque 
artibus  eiusmodi,  quarum  omne  opus  est  in  faciendo,  aut  agendo 
(quamquam  spernendae  non  sunt)  non  omnes  satis  decet.  Mer- 
catura huiusmodi  est,  ut  quodlibet  imbecille  corpus  firmare, 
quemvis  animum  tristem  sua  illa  varietate  (in  qua  sola  omnem 
voluptatem  et  delectationem  natura  constituisse  videtur)  oblec- 
tare,  exhilarare  et  conservare  possit:  tam  honesta  et  h'beralis, 
ut  homines  alioqui  clarissimos  priscis  temporibus  hanc  sequi 
atque  exercere  non  puduerit.  Inter  quos  (ut  a  Plutarcho  acce- 
pimus)  magnus  ille  Solon  fuit,  qui  saluberrimas  Atheniensibus 
leges  tulit;  et  Hippocrates  Cous,  omnis  medicinae  parens,  cuius 
decreta  etiam  nunc  velut  oracula  habentur;  et  divinus  ille  Plato, 
qui  si  in  ea  perseverasse!,  nec  in  tanto  hominum  odio  fuisset, 
nec  tam  miserabiliter  mortem  oppetiisset.  Nostra  quoque  aetate 
an    non    haec    peculiare    quoddam    ornamentum,    deliciaeque 

virorum  principum  est?  Quid  ad  tantam  potentiam  Venetos,  Ge- 
nuenses,  Lucenses,  Florentinos,  Nurebergenses,  Augustanosque 
perduxit?  Quid  Italiae  tot  familias,  ad  summam  fere  nobilitatem 
extulit?  Quid  infiniti3  prope  opibus  adauxit,  nisi  mercatura? 
Testes  sunt  Fuggeri,  Grimaldi,  Saulii,  Bonvisii,  Strozzae,  Me- 
dices,  cum  quibus  reges  Caesaresque  ipsi  connubia,  affinitates- 
que  coniungere  non  dubitant.  Laurentii  enim  Medicis  filiam, 
Clementis  pontificis  Romani  neptem,  filio  suo  Henrico,  regi 
Galliae  designato,  Franciscus  rex  eius  riominis  primus,  despon- 
dit  et  copulavit.  Carolus  vero  Caesar  filiam  Alexandro  Medici, 
primo  Florentinorum  Caesaris  auctoritate  principi,  in  matrimo- 
nium  tradidit.  I  nunc,  et  mercaturam  ignobilem,  aut  indecoram 
dicere  aude,  cum  qua  coniugia  et  affinitates  terrarum  domini 
contrahere,  sibi  laudi  et  commodo  fore  ducunt.  Atque  ita  qui- 
dem  convenit,  ut  cum  deorum  inventum  sit,  heroum  quoque  et 
principum  sit  illa  proprium  et  munus  et  ornamentum.  A  Libero 
enim  patre  hanc  asserit  Plinius  esse  inventam,  tametsi  Diodorus 
huius  praeclarae  facuitatis  Mercurium  inventorem  esse  velit.  Non 
deinde  parvo  mercatura  praesidio  est,  sed  maximo,  maximeque 
necessaria,  utpote  cuius  beneficio,  regiones  civitaiesque  plurimae 
natura  steriles,  et  quae  alioqui  in  summa  rerum  omnium  ver- 
sarentur  inopia,  foecundae,  opulentaeque  redduntur;  cuius  rei 
Venetiae,  Genua,  Andverpia,  atque  aliae  pleraeque  testes  locu- 
pletissimae  esse  possunt.  Multarum  quoque  ac  magnarum  rerum 
experientiam,  usumque,  unum  prudentiae  sapientiaeque  parentem 
homines  docet.  Ad  haec,  amicos  nobis  nusquam  non  comparai, 
et  ad  principum  familiaritatem  contrahendam  momentum  ma- 
gnum  habere  censetur.  Quapropter  a  Marco  Tullio  haud  temere 
dictum  esse  puto,  mercaturam  copiosam  iure  optimo  posse  lau- 
dari. Quin  et  legumlatores  in  suis  civitatibus,  hanc  non  in  pos- 
tremis  habendam  censuerunt.  Quid  vero  tale  habent  vestrae 
istae  disciplinae  thecreticae,  quae  in  sola  ingenii  atque  animi 
cognitione  versantur,  semper  quidem  famelicae,  semper  sepultae, 
hominum  ignavorum,  nulliusque  precii  et  inventa  pariter  et  de- 
linimenta?  Quid  ignavis  atque  ociosis  illis  artibus  homini  opus 
erat?  cum  et  corpus  ad  omnem  functionem  abile  et  rationem, 

orationemque  a  natura,  aliaque  adiumenta  rerum  gerendarum 
haberemus.  Innumeros  semper  homines  excellenti  animo  ac 
virtute  fuisse,  et  sine  doctrina,  naturae  ipsius  habitu  prope  di- 
vino, per  se  ipsos  et  moderatos  et  graves  extitìsse,  non  igno- 
ramus.  Quod  ego  Deum  optimum  maximum  singulari  Consilio 
ostendere  voiuisse  credo,  quo  nos  doceret  quam  vani  essent 
isti  labores  et  sciendi  cupiditates  effrenatae,  probaretque  nobis 
saepius  ad  laudem  atque  virtutem  naturam  sine  doctrina,  quam 
sine  natura  valuisse  doctrinam.  Quod  si  sapientissimorum  quo- 
que de  hac  re  sententiam  audire  cupis,  accipe  quid  unus  prò 
omnibus  mortalibus  sapientissimus  mortalium  Salomon  dicat: 
«  Animum  —  inquit  —  ad  scientiae  stultitiaeque  et  prudentiae 
cognitionem  appuli  meum  et  deprehendi  eam  quoque  esse  animi 
molestiam  ».  Nam  cum  multa  sapientia,  multa  quoque  coniuncta 
molestia  est.  Et  qui  scientiam  acquirit,  simul  acquirit  quod  eum 
discruciet.  Sed  nolo  de  iis  tecum  pluribus  agere;  si  ad  nos 
veneris  et  hanc  nostram  mercaturam  aliquot  dies  degusta veris, 
dices  (scio)  hanc  viam  esse  felicitatis,  et  proprium  hominum 
munus,  Deorum  raunere  commonstratum;  umbratiles  vero  istas 
literas,  studia  infaceta  et  incondita,  calamitatem,  pestem,  per- 
niciemque  miserorum  esse  mortalium. 
Vale  et  ne  me  eiQcova. 


NOTA 


Aonio  Paleario  (n.  a  Veroli  il  1503  m.  impiccato  a  Roma,  per 
sentenza  dell'Inquisizione,  il  3  luglio  1570)  scrisse  quest'opera,  la 
più  organica  della  letteratura  riformistica  in  Italia,  a  più  riprese. 
Ne  incominciò  la  composizione  verso  il  1536,  quando  si  parlò  di 
un  concilio  da  tenersi  a  Mantova  coli' intervento  dell'imperatore 
e  di  molti  principi  della  Germania.  Ma  allora  stese  solo  le  venti 
brevi  testimonianze,  che  precedono  il  libro,  proponendosi  di  reci- 
tarle «neglecto  capitis  periculo»  in  presenza  dello  stesso  pontefice 
nel  pubblico  concilio.  Non  essendosi  questo  tenuto,  sviluppò,  non 
sappiamo  con  precisione  quando,  i  suoi  venti  articoli  in  una  lunga 
requisitoria,  a  cui  pose  il  titolo  di  Actio  in  pontifices  Romanos  et 
eorum  asseclas.  Proponendosi  di  farla  recitare  un  giorno  nel  con- 
cilio universale  libero,  che  egli  auspicò  nella  famosa  lettera  diretta 
a  Lutero,  a  Butzer,  Melantone  e  Calvino,  la  tenne  prima  nascosta 
fra  le  sue  carte;  infierendo  poi  la  reazione  cattolica  in  Italia,  nel 
1566,  la  mandò  a  Teodoro  Zwinger  a  Basilea,  raccomandandogli 
per  allora  di  conservarla.  Ma  il  concilio  desiderato  dal  Paleario 
non  si  tenne  mai,  e  V Actio  rimase  sconosciuta  fino  al  1596,  quando 
se  ne  trovò  una  copia  ms.  a  Siena.  Venne  pubblicata  a  Lipsia 
dieci  anni  dopo  (ex  officina  Voegeliniana).  Fu  poi  ristampata, 
insieme  con  le  altre  opere  del  Verulano,  ad  Amsterdam  nel  1696 
(ap.  Henricum  Wetstenium),  e  infine,  per  cura  dello  Hallbaver  a 
Iena  nel  1728  (ex  off.  Christ.  Frane.  Buchii).  Nel  1861  ne  fu  pub- 
blicata a  Torino  una  traduzione  italiana,  non  fedele,  a  cura  di  Luigi 
De  Sanctis.  Ho  tenuto  presente  in  questa  ristampa  il  testo  dello 
Hallbaver,  e  l'ho  riscontrato  con  quello  di  Amsterdam,  in  cui  fu 
riprodotta  la  prima  edizione  lipsiense. 

La  biografia  del  Paleario  ci  è  abbastanza  nota  attraverso  una 
serie  di  ricerche,  i  risultati  delle  quali  sono  raccolti  nel  buon  libro 
di  Giuseppe  Morpurgo,  Un  umanista  martire  Aonio  Paleario  e 
la  riforma  teorica  italiana  nel  secolo  XVI  (Città  di  Castello, 
S.  Lapi,  1912).  Si  è  accennato  alle  circostanze,  che  portarono  il 
Verulano  a  scrivere  la  sua  invettiva.  Probabilmente  egli  volle  ri- 
petere lo  Appello  lanciato  da  Lutero  all'  imperatore  e  alla  nobiltà 
tedesca  per  la  riforma  della  chiesa  cristiana,  e  fare  quanto  si  pra- 
ticò nella  dieta  Augustana  del  1530,  allorché,  in  presenza  del- 
l' imperatore  e  dei  principi,  Bayer  lesse  la  Confessione  redatta  da 
Melantone.  Ma  dai  riformatori  stranieri  il  Paleario  trasse  per  la 
sua  invettiva  non  la  sola  ispirazione,  bensì  anche  la  materia.  L'ori- 
ginalità di  lui  sarebbe  dunque  scarsa  per  non  dir  quasi  nulla,  se 
non  avesse  conservato  una  certa  indipendenza  di  giudizio,  respin- 
gendo, ad  esempio,  il  giuramento  ammesso  dai  protestanti,  salvo 
che  dagli  Anabattisti,  e  dichiarando  il  matrimonio  un  vero  e 
proprio  sacramento  (cfr.  pp.  64  e  74  sgg.).  Si  deve  anche  notare 
che  le  varie  Testimonianze  comprese  nell'  invettiva  del  Verulano 
sono  esposte  e  sviluppate  in  una  forma  nuova,  ricca  di  calore  e 
di  convinzione,  la  quale  conferisce  allo  scritto,  qua  e  là  alquanto 
prolisso,  una  forza  notevole,  e  lascia  trasparire  il  vigore  dell'oratore 
umanista. 

Ciò  che  però  costituisce,  secondo  me,  il  valore  principale 
deìVActio  è  la  spiegazione  storica,  che  è  anche  giustificazione, 
dei  mali  deplorati  dal  Paleario.  Infatti  egli  inizia  il  suo  dire  col 
mostrare  come  nella  dottrina  e  nella  pratica  cristiane,  rappresentate 
dagli  apostoli,  si  insinuassero,  contaminandole,  asserzioni  e  ceri- 
monie predicate  da  falsi  apostoli.  Di  qui  l'origine  dei  gravi  in- 
convenienti denunziati  poi  nel  corso  dell'  invettiva.  In  sostanza  il 
Paleario,  risalendo  alle  origini  del  male,  che  vuol  combattere, 
finisce,  forse  senza  volerlo,  con  l'indebolire  il  vigore  della  requi- 
sitoria contro  il  male  stesso;  né  si  può  dire,  se  egli  fosse  davvero 
comparso  un  giorno  nel  concilio  a  leggere  quanto  aveva  scritto, 
con  quanta  sopportazione  i  principi  tedeschi,  ai  quali  fa  appello 
continuamente,  avrebbero  ascoltato  l'umanista  italiano.  Ma  tant'è: 
lo  storicismo  e  il  realismo  caratteristici  del  nostro  pensiero  ap- 
paiono anche  in  questo  scrittore  e  ci  danno  modo  di  intendere 
perché  una  Riforma  non  sia  mai  potuta  attecchire  in  Italia. 

II. 


Delle  lettere  e  degli  scritti  di  Olimpia  Morata  (n.  a  Ferrara 
il  1526,  m.  in  Heidelberg  il  26  ottobre  1555)  si  fecero  ben  quattro 
edizioni  nel  cinquecento.  La  prima  usci  a  Basilea  il  1558  a  cura 
di  Celio  Secondo  Curione  e  fu  dedicata  a  Isabella  Brisena  Manrique, 
amica  di  Giulia  Gonzaga  e  seguace  delle  dottrine  riformate,  ragion 
per  cui  dovette  rifugiarsi  in  Isvizzera.  La  seconda  comparve  pure 
a  Basilea  e  a  cura  dello  stesso  Curione  nel  1562  con  la  dedica 
a  Elisabetta  Tudor  regina  d'Inghilterra;  la  terza  e  la  quarta  usci- 
rono sempre  a  Basilea  rispettivamente  nel  1570  e  nel  1580,  quando 
il  Curione  era  già  mancato  ai  vivi.  Le  due  ultime  edizioni  con- 
tengono in  più  delle  precedenti  alcune  nuove  lettere  di  Olimpia 
e  gli  scritti  e  le  lettere  del  Curione,  che  videro  la  luce  in  Basilea 
il  1553.  Per  la  presente  raccolta  mi  sono  servito  della  terza  edi- 
zione, che  porta  il  titolo  seguente:  «  Olympiae  Fulvi ae  Moratae 
foeminae  doctissimae  ac  piane  divinae  Opera  omnia,  quae  hacte- 
nus  inveniri  potuerunt  cum  eruditorum  testimoniis  et  laudibus. 
Basileae  ap.  Petrum  Pernam  MDLXX  ». 

Le  lettere  della  Morata  a  noi-note  sono  52:  e  le  ho  riprodotte 
quasi  tutte,  perché  ritraggono  fedelmente  l'animo  e  le  vicende 
infelicissime  di  una  delle  personalità  più  caratteristiche  del  nostro 
movimento  riformatore  nel  Cinquecento.  Invano  si  cercherebbero 
in  esse  notizie  dettagliate  sul  periodo  della  giovinezza  trascorso 
a  Ferrara.  Gli  studi  umanistici,  la  dimora  alla  corte  di  Ercole  li, 
la  morte  di  Fulvio  Pellegrino  Morato,  la  rottura  con  Renata  d'Este 
e  l'abbandono  della  Corte,  la  vita  triste  nella  famiglia  paterna,  le 
nozze  con  Andrea  Grunthler,  l'antefatto  insomma  del  dramma,  di 
cui  Olimpia  fu  protagonista,  è  appena  adombrato  e  si  vede  quasi 
solo  di  scorcio  nell'epistolario.  Ma  esso  acquista  eccezionale  valore 
biografico  allorché  descrive  la  vita  dei  due  giovani  nelle  varie 
città  della  Germania,  a  Kauffbeuren  come  ad  Augusta,  a  Wùrtz- 
burg  come  a  Schweinfurt,  e  infine  in  Heidelberg,  Nella  prima 
delle  suddette  città  furono  ospiti  di  Giorgio  Hermann  consigliere 
del  re  dei  Romani:  a  Wùrtzburg  stettero  presso  Giovanni  Sinapi, 
già  professore  di  medicina  e  medico  di  corte  a  Ferrara.  Li  aveva 
seguiti  in  Germania  il  minor  fratello   di  Olimpia,  un  ragazzo  di 

Otto  anni.  Un  giorno  il  bimbo  cadde  dalla  finestra,  battendo  sul 
selciato  sottostante.  L'altezza  e  il  modo  della  caduta  impongono 
di  credere,  scrisse  allora  Olimpia  all'antico  ospite  e  protettore 
Hermann,  che  solo  un  miracolo  divino  abbia  salvato  il  ragazzo 
dalla  morte  (lett.  XXII). 

Da  Wùrtzburg  i  coniugi  passarono  a  Schweinfurt,  città  natale 
di  Grunthler,  ivi  chiamato  a  prestar  servizio  sanitario  presso  le 
truppe  spagnuole,  che  erano  in  Germania.  Colà  rimasero  tranquilli 
per  qualche  tempo;  ma,  quando  Alberto  di  Brandeburgo,  irrequieto 
e  sitibondo  di  potere,  scelse  Schweinfurt  come  stanza  delle  bande, 
che  lo  seguivano,  la  pace  esulò  dalla  casa  di  Olimpia  per  non 
tornarvi  mai  più.  Già  il  fiero  signore  cominciò  a  taglieggiare  i 
miseri  abitanti:  poi  sopravvennero  gli  avversari,  che  intrapresero 
l'assedio  della  città.  La  popolazione,  sotto  i  colpi  incessanti  delle 
artiglierie  nemiche,  che  battevano  notte  e  giorno  le  mura,  dovette 
rifugiarsi  nelle  cantine.  Ben  presto  sopravvennero,  compagne  im- 
mancabili della  guerra,  la  carestia  e  la  peste.  Grunthler,  attaccato 
dal  morbo,  a  stento  si  salvò.  Gl'infelici  abitanti  respirarono  nel 
vedere  il  marchese  Alberto  allontanarsi  di  nascosto  degli  avversari, 
a  cui  capiva  di  non  poter  resistere.  Ma  gli  assedianti  non  vollero 
rinunziare  al  saccheggio  di  Schweinfurt  e,  penetrativi,  la  incen- 
diarono. Un  soldato  nemico,  anima  buona,  avverti  i  Grunthler  del 
pericolo  incombente,  esortandoli  a  mettersi  in  salvo.  Mentre  si 
avviavano  per  uscire  dalla  città,  furono  depredati  di  tutto  ciò  che 
avevano.  La  povera  Olimpia  rimase  scalza  e  in  camicia.  Né  fini- 
rono là  le  loro  traversie. 

Nell'allontanarsi  da  Schweinfurt  Andrea  Grunthler  fu  catturato, 
e  non  fu  rilasciato  che  per  le  preghiere  e  i  pianti  della  moglie. 
Pervenuti  a  Hamelburg,  borgata  lontana  dieci  miglia  dalla  città 
saccheggiata,  vennero  respinti  insieme  con  altri  profughi  dagli 
abitanti,  che  non  volevano  attirarsi  l'ira  dei  vincitori.  Olimpia, 
che  era  riuscita  procurarsi  un  vestito  non  adatto  alla  sua  persona, 
si  trovava  afìTetta  da  febbre,  ma  ciononostante  non  potè  ottenere 
di  fermarsi  più  di  quattro  giorni,  trascorsi  i  quali,  proseguirono 
oltre.  Giunti  in  un  villaggio,  che  apparteneva  a  uno  dei  vescovi 
vincitori  del  marchese  Alberto,  furono  di  nuovo  catturati.  11  poco 
clemente  prelato  aveva  dato  ordine  che  i  cittadini  di  Schweinfurt, 
i  quali  capitassero  nelle  terre  di  sua  giurisdizione,  venissero  uccisi. 
I  tre  infelici,  poiché  il  fratello  di  Olimpia  era  sempre  con  loro, 
aspettarono  titubanti  che  si  decidesse   la   loro   sorte,  finché   una 

lettera  del  vescovo,  procurata  forse  da  qualcuno  dei  loro  protet- 
tori, li  rimise  in  libertà.  Ma  difettavano  assolutamente  di  mezzi 
e,  senza  la  generosa  offerta  di  un  ricco  signore  ad  essi  prima  di 
allora  sconosciuto,  non  avrebbero  potuto  provvedere  ai  bisogni 
più  urgenti. 

Senonché  alla  fine  Iddio  si  ricordò  di  loro  —  come  scrisse 
Olimpia  al  Curione  (lett.  XLII)  —  e  venne  in  aiuto  dei  poveri 
malcapitati  per  mezzo  del  conte  di  Reineck  e  poi  dei  signori  di 
Erbach.  Il  conte  Eberardo  di  Erbach,  marito  di  una  figlia  del 
conte  Palatino,  dopo  di  averli  sottratti  dalle  angustie  in  cui  ver- 
savano (la  contessa  volle  personalmente  assistere  Olimpia  ancora 
febbricitante),  procurò  a  Grunthler  una  cattedra  di  medicina  nel- 
l'Università di  Heidelberg.  In  quella  città,  famosa  anche  allora 
per  gli  studi,  si  ridussero  i  coniugi  infelici  col  piccolo  Morato 
verso  il  IO  agosto  del  1554  e  prima  loro  cura  fu  di  rifarsi  la  casa 
distrutta.  Generosità  di  amici,  editori  e  autori,  e  sopratutto  del 
Curione,  consenti  alla  povera  Olimpia  di  ricostituire  la  biblioteca 
perduta  a  Schweinfurt.  Poi  Grunthler  si  dette  a  preparare  il  suo 
corso  di  lezioni,  mentre  la  Morato  badava  all'educazione  del  fra- 
tello e  s'interessava  alla  sorte  dei  profughi  di  Schweinfurt,  venendo 
come  meglio  poteva  in  loro  soccorso.  Senonché  la  sua  debole 
costituzione  aveva  troppo  risentito  delle  ansie  e  dei  patimenti 
sofferti  perché  potesse  resistere  più  a  lungo.  Già,  durante  le  pe- 
regrinazioni, che  seguirono  alla  distruzione  di  Schweinfurt,  Olimpia 
era  stata  assalita  dalla  febbre.  Nuovi  sintomi  della  malattia  com- 
parvero nell'autunno  del  1554;  ma  la  nostra  scrittrice  superò  quella 
crisi.  Non  altrettanto  accadde  dell'altra  manifestazione,  che  il  ter- 
ribile male  ebbe  nella  primavera  dell'anno  seguente.  Scrivendo 
in  quel  tempo  agli  amici,  la  Morato  diceva  di  essere  affetta  da 
febbre  continua.  «  Giorno  per  giorno,  cosi  al  Curione  il  7  luglio 
1555  (lett.  XLV),  mi  sento  consumare  sempre  più  dalla  forza  del 
male,  né  passa  quasi  un'ora  sola  che  non  abbia  la  febbre  ».  E  in 
altra  lettera  dello  stesso  periodo  scriveva:  «  Quid  de  me  fiet 
nescio:  ego  me  totam  Deo  trado  et  committo,  cupioque  dissolvi 
et  esse  cum  Christo  »  (lett.  XLI).  Le  stesse  parole  che  si  leggono 
nell'ultima  lettera  scritta  al  Curione  poco  tempo  prima  della  morte 
(lett.  L). 

Ho  ricordato  i  fatti  più  notevoli  della  vita  di  Olimpia,  quali 
ci  sono  offerti  dalle  lettere.  Ma  esse  hanno  non  minore  importanza 
per  la  storia  della  Riforma.  Le  convinzioni  luterane  della  scrittrice 

risultano  chiare  da  questi  documenti.  Ella  è  contro  la  dottrina 
della  predestinazione  (lett.  XLIX);  si  augura  che  una  conciliazione 
intervenga  tra  sacramentari  e  seguaci  della  dottrina  eucaristica 
quale  la  concepì  Lutero;  infine,  e  questo  colpisce  maggiormente 
chi  legge  l'epistolario  moratiano,  si  dimostra  profondamente  con- 
vinta che  le  sue  credenze  son  vere  e  manifesta  veemente  desi- 
derio di  trasfondere  negli  altri  la  stessa  sua  fede.  Tale  proselitismo 
ella  compie  come  un  sacro  dovere  con  una  insistenza  e  un  vigore 
di  persuasione  davvero  straordinarii.  Ricorrono  frequenti  nelle  sue 
lettere  le  esortazioni  allo  studio  della  Sacra  Scrittura  da  farsi  da 
soli  senza  bisogno  di  intermediari.  Frequentissimi  sono  i  richiami 
alla  fede  in  Dio  e  nel  sacrificio  di  Cristo  redentore  dell'umanità. 
«Fuori  di  Dio  non  v'è  salute»  è  la  frase  che  si  ripete  spesso. 
Altro  fatto  notevole:  Olimpia  procura  di  mettere  alla  portata  dei 
connazionali  le  dottrine  riformate;  la  vediamo  quindi  pregare  il 
Vergerio  perché  traduca  in  lingua  italiana  il  Catechismo  di  Lutero, 
e  rivolgersi  a  Mattia  Flacio  perché  faccia  altrettanto  per  altre  opere 
del  gran  riformatore  o  scriva  qualcosa  di  nuovo. 

Una  donna  cosi  profondamente  convinta,  e  che  d'altra  parte 
nutriva  sentimenti  tanto  elevati,  non  rimase  mai  insensibile  alla 
sorte  dei  propri  fratelli  in  fede  perseguitati  dagli  avversari.  Le 
persecuzioni  ordinate  da  Maria  Tudor  in  Inghilterra,  che  causarono 
la  fuga  di  Bernardino  Ochino  di  là  a  Ginevra  (lett.  XLVI  eXLVII); 
le  violenze,  di  cui  i  protestanti  erano  vittime  in  Germania  e  in 
Francia,  la  colpirono  profondamente.  In  una  lettera  all'antica 
compagna  di  studi  e  di  giovinezza  Anna  d'Este,  divenuta  duchessa 
di  Guisa,  invocò  il  suo  intervento  presso  il  marito,  perché  non 
inveisse  contro  gli  Ugonotti  (lett.  XXXII).  E  non  piccole  preoc- 
cupazioni destò  in  lei  l'andamento  della  chiesa  riformata  in  Italia. 
La  dispersione  degli  eretici  ferraresi  ordinata  da  Ercole  II  l'af- 
flisse (lett.  XXXY);  vivo  sdegno  provò  per  la  ritrattazione  di 
Renata  e  di  altri  correligionari  ;  in  compenso  ebbe  la  consolazione 
di  udire  che  sua  madre,  Lucrezia  Gozzi,  era  rimasta  ferma  nelle 
proprie  credenze  (lett.  XL).  Quando  apprese  che  l'eretico  faentino 
Fanino  Fanini  correva  pericolo  nel  capo  ad  opera  dell'  Inquisizione, 
pregò  l'amica  Lavinia  Della  Rovere,  perché,  andando  a  Roma, 
dove  possedeva  larghe  aderenze,  gli  risparmiasse  l'amara  sorte, 
che  purtroppo  lo  colpi. 

Sarebbe  argomento  degnissimo  di  studio  quello  della  Mo- 
rata; eppure  si  deve  ancora  far  capo  alla  vecchia  monografia  di 

j.  BoNNET,  O.  M.  Épisode  de  la  Renaissance  en  Italie,  4^^  édit., 
Paris,  Grassart,  1866,  a  cui  pochissimo  aggiunsero  i  lavori  poste- 
riori di  G.  Agnelli,  F.  O.  M.,  Ferrara,  1892  (estr.  dal  voi.  Quinto 
centenario  di  fondazione  della  libera  Università  di  Ferrara),  di 
B.  Fontana,  Renata  di  Francia  duchessa  di  Ferrara,  Roma,  For- 
zani,  1893,  II,  155  e  296  sgg.,  e  di  A.  Morpurgo,  O.  M.  in  «Ar- 
cheogr.  Triestino»  n.  s.  XXI  (1896-97),  pp.  306-32,  e  l'art,  del 
Bknrath  nella  Realencyklopàdie  fur  Protestantische  Theologie 
u.  Kirche  di  Herzog.,  XIII,  461. 

Per  tenerci  ora  all'epistolario,  esso  offre  il  campo  a  due 
questioni:  una  di  testo  e  una  di  cronologia.  Procurerò  di  esporle 
nel  modo  più  breve  possibile,  traendo  dal  mio  discorso  risultati, 
se  non  m' inganno,  notevoli  per  la  conoscenza  di  Olimpia.  Sappiamo 
che  il  Curione  si  assunse  il  compito  di  raccogliere  e  pubblicare 
gli  scritti  e  le  lettere  della  Morata.  L'infelice  donna  gliene  dette 
incarico  limitatamente  però  ai  versi,  quae  —  ella  scrisse  — potui  in 
memoriam  redigere  post  ruinam  Suinphordensem  (lett.  L),  Gli  altri 
scritti  si  perdettero  nell'assedio  e  nel  saccheggio  della  città.  Ma 
il  Curione  si  pose  all'opera  e  col  solito  suo  zelo,  accresciuto  dal- 
l'amicizia, che  lo  legava  a  Olimpia  e  al  padre,  dalla  comunanza 
della  fede  religiosa  e  dall'interesse,  che  destavano  e  destano 
ancora  oggi  i  casi  della  scrittrice,  riusci  a  procurarsi  quanto  ella 
aveva  scritto  e,  fra  l'altro,  un  bel  manipolo  di  lettere. 

Rintracciato  il  materiale,  quale  uso  ne  fece  il  Curione?  La 
Morata  pregò  l'amico  che  le  facesse  da  Aristarco  e  desse  l'ultima 
lima  ai  versi  trascritti,  come  dicevo,  a  memoria  dopo  che  la  re- 
dazione originale  era  andata  dispersa  (lett.  L).  Ma  il  Curione 
estese  la  facoltà  concessagli  per  i  carmi  anche  agli  altri  scritti, 
e,  ciò  che  mai  avrebbe  dovuto  fare,  alle  lettere.  Non  solo  egli 
tradusse  in  latino  alcune  di  quelle  originariamente  scritte  in  ita- 
liano, il  che  fino  ad  un  certo  punto  poteva  anche  rispondere  ad 
una  necessità  per  il  pubblico  tedesco  e  anglosassone,  a  cui  si 
dirigeva  la  pubblicazione;  non  solo  da  buon  umanista  le  ripulì, 
le  ampliò  e  le  rifece  col  suo  stile  di  valente  ciceroniano;  ma  vi 
introdusse  modificazioni,  che  ne  intaccarono  la  sostanza;  soppresse 
o  attenuò  frasi  e  parole,  che,  divulgate,  sarebbero  apparse  ecces- 
sive; tacque  nomi  e  circostanze,  che  sarebbe  stato  sconveniente 
mettere  in  pubblico.  Documento  la  mia  affermazione. 

Della  lettera  scritta  al  Curione  da  Augusta  il  7  ottobre  1550 
(XIV   di   questa   raccolta)   possediamo    una    redazione   compresa 

nelle  Opere  della  Morata;  ma  nessuno  ha  badato  finora  che  di 
essa  e  dell'altra  diretta  allo  stesso  Curione  da  Schweinfurt  il  i®  ot- 
tobre 1551  (lett.  XV)  esistono  redazioni  notevolmente  diverse  nel- 
V Epistolario  del  Curione  edito  nel  1553.  In  questa  redazione  sono 
nominati  esplicitamente  i  duchi  di  Ferrara,  mentre  nell'altra  al 
posto  dei  loro  nomi  si  trovano  vaghe  indicazioni.  Evidentemente 
l'editore,  che  nell'uno  e  nell'altro  caso  fu  il  Curione,  la  prima 
volta  lasciò  il  lamento  della  Morata  verso  gli  antichi  protettori, 
che  l'avevano  abbandonata,  nella  forma  in  cui  era  uscito  dalla 
sua  penna,  mentre  la  seconda  credette  opportuno  di  temperarlo. 
Contrariamente  adunque  a  quanto  pensò  il  Fontana  [pp.  cit., 
304-5),  si  deve  ritenere  che  il  Curione,  piuttosto  che  aggiungere 
qualche  amara  parola  al  giudizio  di  Olimpia  su  Renata,  ne  mo- 
derasse alquanto  l'asprezza. 

Anche  più  ampia  testimonianza  del  lavorio  compiuto  dal  Cu- 
rione ci  offre  la  lettera  della  Morata  alla  sorella  Vittoria,  che  il 
Bonnet  comunicò  alla  Rivista  Cristiana  del  Comba  nel  1878.  Essa 
era  scritta  originariamente  in  italiano;  ma  il  Curione  la  tradusse. 
Ora  basta  confrontare  le  due  redazioni  per  vedere  come  egli 
abbia  rifuso  ed  ampliato  il  testo  originale  e  per  avere  altri  saggi 
delle  soppressioni  introdottevi.  Parlando  di  Heidelberg,  Olimpia 
scrisse:  «  Questa  città  ha  ben  predicatori  buoni,  ma  ancora  e 
preti  e  frati,  e  non  è  la  cosa  troppo  netta».  Il  Curione  omise  la 
frase.  Altrove,  accennando  ai  vescovi,  che  bruciarono  Schwein- 
furt, Olimpia  ha  queste  parole:  «  e  dopo  che  hanno  bruciato  Suin- 
forto,  che  non  hanno  lasciato  pur  una  casa,  hanno  ancora  bruciato 
il  paese  del  più  pio  principe  che  fusse  in  Alemagna».  Jl  tradut- 
tore tacque  tale  circostanza.  Ancora  troviamo  nel  testo  originale: 
«  Egli  (Dio)  volle  questi  mezzi  :  l' evangelio  e  la  orazione  per 
salvarci».  Il  Curione  tolse  la  frase,  che  suonava  troppo  aper- 
tamente contraria  ai  Calvinisti.  Citando  i  Salmi  la  Morata  segue 
la  numerazione  della  volgata;  il  Curione  vi  sostituisce  quella 
del  testo  ebraico:  onde  XC  e  CXLI  invece  di  LXXXIX  e  CXL, 
come  si  leggeva  nell'originale.  Altre  differenze  potrà  osservarle 
il  lettore. 

Restituire  le  lettere  della  Morata  al  primitivo  dettato  deve 
essere  desiderio  di  ognuno  che  ami  conoscere  i  sentimenti  veri 
della  scrittrice;  ma  purtroppo,  data  la  enorme  dispersione  che  le 
lettere  stesse  hanno  subito,  l' impresa  non  è  facile.  Mi  sono  limi- 
tato pertanto  a  rimettere  le  cose  a  posto  dove  era  possibile. 

L'altra  questione,  a  cui  accennavo,  non  meno  importante  per 
la  conoscenza  esatta  della  figura,  che  c'interessa,  riguarda  la 
cronologia  delle  lettere.  Si  tratta  principalmente  di  determinare 
due  date  centrali  nella  vita  della  donna  infelice,  quella  delle  nozze 
col  Grunthler  e  l'altra  della  partenza  per  la  Germania,  che  segnò 
il  definitivo  allontanamento  dalla  famiglia  paterna,  dagli  amici, 
dalla  patria.  Il  Bonnet,  confutando  l'opinione  tradizionale,  accet- 
tata dal  nostro  Tiraboschi,  ritenne  che  matrimonio  e  partenza 
accaddero  fra  il  1550  e  il  '51  e  tale  opinione  fondò  principalmente 
su  di  un  passo  della  lettera,  con  cui  il  Grunthler  annunziò  al 
Curione  la  morte  della  infelice  consorte.  «  Vixit  illa  quidem  me- 
cum  non  totum  quinquennium  »  scrisse  il  derelitto  marito  (Olym- 
piAE  F.  MoRATAE,  Opera,  p.  188),  e  poiché  Olimpia,  come  risulta 
da  documenti  sicuri,  mori  il  26  ottobre  1555»  le  nozze,  dice  il 
Bonnet,  non  poterono  avvenire  che  alla  fine  del  1550.  Il  ragio- 
namento sembra  convincente;  senonché  la  cronologia  che  ne  ri- 
sulta urta  contro  la  tradizione  e  contro  il  buon  senso.  Qui  a  ri- 
stabilire la  verità  ci  soccorre  un  accenno  contenuto  in  una  delle 
lettere  al  Curione  (la  XV  di  questa  raccolta),  e  precisamente 
quello  al  supplizio  di  Panino  Panini  da  Paenza  avvenuto  a  Ferrara 
per  causa  di  eresia  il  22  agosto  1550  (Lanzoni,  La  controriforma 
nella  citici  e  diocesi  di  Faeiiza,  Paenza,  1925,  p,  94).  Ora  poiché 
nella  lettera  ricordata  il  supplizio  si  dà  per  avvenuto  l'anno  pre- 
cedente a  quello,  in  cui  la  lettera  fu  scritta,  la  data  di  questa 
risulta  determinata  in  modo  sicuro.  E  dalla  data  stessa  si  dedu- 
cono anche  le  altre.  Accettando  la  cronologia  del  Bonnet,  si  ca- 
drebbe nel  paradosso  di  attribuire  le  raccomandazioni,  che  Olimpia 
rivolse  a  Lavinia  Della  Rovere  a  prò  di  Panino,  ad  un'epoca 
posteriore  alla  morte  di  quest'ultimo.  Né  a  sostenere  l'opinione 
del  biografo  francese  si  può  addurre  l'accenno,  racchiuso  nella 
lettera  XIV  di  questa  raccolta,  alle  traversie  che  Olimpia  subì 
dopo  la  morte  del  padre  (154S)  e  prima  delle  nozze.  Due  anni 
sarebbe  durato  quel  triste  periodo  di  miseria  e  di  abbandono,  e 
cioè  fino  al  1550,  allorché  il  Grunthler  sposò  la  Morata.  La  no- 
tizia darebbe  ragione  al  Bonnet,  se  essa  non  fosse  vaga  e  ugua- 
gliasse almeno  in  certezza,  il  che  non  è,  quella  del  supplizio 
inflitto  al  Panini. 

Ciò  premesso,  le  lettere  vanno  datate,  a  mio  parere,  nel  se- 
guente modo: 

I.  [Ferrara,  1540]:  epoca  dell'ingresso  di  Olimpia  nella  corte 
di  Ercole  II  come  compagna  di  studi  di  Anna  d'Este. 

II.  [Ferrara,  1540-48]:  da  un  accenno  aW Elogio  di  Muzio 
Scevola  scritto  da  Olimpia  prima  di  lasciare  la  corte  Estense. 

III-IV,  [Ferrara,  1540-48].  Si  riferiscono  all'epoca,  in  cui  la 
Morata  tornò  alla  casa  paterna  per  curarsi  di  un  malanno  che 
l'affliggeva.  Infatti  in  una  lettera  del  medico  Sina  pi  in  risposta 
alle  medesime  si  parla  della  guarigione  e  del  ritorno  di  Olimpia 
a  Consandolo,  dove  era  la  Corte. 

V.  [Ferrara,  1549]:  scritta  durante  una  breve  assenza  di  Grun- 
thler,  che  si  era  recato  in  Germania  per  cercare  dove  allogarsi. 
Olimpia  era  già  moglie  allora  del  giovane  tedesco. 

VI.  Ferrara,  30  [marzo  1549].  Nel  testo  la  data  è  tertio  ca- 
lendas  lunii  1548^  ma  va  corretta,  perché  il  Sinapi,  a  cui  la  let- 
tera è  diretta,  caduto  in  disgrazia  di  Renata  d'Este,  abbandonò 
la  Corte  verso  la  fine  del  1548. 

VII.  Ferrara,  12  aprile  [1549].  Nel  testo  1548,  ma  va  corretto 
per  la  ragione  già  indicata. 

VIII.  Ferrara,  19  maggio  1549:  data  indicata  esattamente  nel 
testo  a  stampa. 

IX.  Ferrara,  1°  giugno  [1549]:  sollecita  il  ritorno  di  Grun- 
thler,  recatosi,  come  si  è  detto,  in  Germania. 

X.  Kauffbeuren,  25  agosto  [1549].  Nel  testo,  per  errore,  1548. 
Da  questa  lettera  appare  che  i  due  coniugi  giunsero  in  Germania 
il  12  giugno  1549. 

XI.  [Kauffbeuren,  fine  del  1549].  Qui  si  accenna  all'intervento 
di  Lavinia  Della  Rovere  a  prò  di  Fanino,  imprigionato  tra  la  fine 
del  1548  e  i  primi  del  '49,  ma  non  ancora  irremissibilmente  dan- 
nato alla  pena  crudele,  a  cui  poi  soggiacque.  La  lettera  è  in  ri- 
sposta ad  altra  della  Lavinia  da  Parma,  2  novembre. 

XII.  [Kauffbeuren,  1549].  L'accenno  alla  morte  del  cugino, 
che  ricorre  pure  nella  lettera  precedente,  consente  di  riavvicinare 
questa  all'altra  che  sta  innanzi, 

XIII.  [Kauffbeuren,  1549].  Dice  di  essere  ospite  di  Giorgio 
Hermann,  che  stava  a  Kauft^beuren. 

XIV.  Augusta,  7  ottobre  [1550],  Ricorda  la  morte  del  padre 
come  avvenuta  due  anni  prima  e  si  sa  che  Pellegrino  Morato 
mancò  ai  vivi  nel  1548  (G.  Campori,  in  «Atti  e  Memorie  delle 
RR.  Deputaz.  di  stor.  patr.  per  le  prov.  moden.  e  parm.  »  VIII 
(1877),  pp.  361-71),  Si  accenna  inoltre  ai  versi  scritti  da  Olimpia 
l'anno  innanzi  e  nella  lettera  al  Giraldi,  da  noi  assegnata  al  1549 
(lett.  XIII),  si  parla  del  diletto,  che  la  giovane  poetessa  traeva 
dal  conversare  tutto  il  giorno  colle  Muse. 

Questa  lettera  e  la  seguente  si  trovano  tanto  nelle  Opere 
della  Morata  quanto  Xi^W Epistolario  del  Curione.  Registro  qui  le 
varianti  principali  fra  le  due  edizioni  : 


1553  (Curione) 
a   principe  mea  desertam 


1570  (Morata) 
ib  iis,  a  quibus  minime  debui  etc. 


sed   hos   fructus  omnes  a   nostris       soppresse  le  parole  a  nostris  prin- 

principibus  retulimus,  nimirum  prò       cipibus prò  labore  et  officio  etc. 

labore  Lulimus  odium. 


princeps 


quae  nos  tueri  debuerat. 


XV.  Schweinfurt,  i»  ottobre  [155 1].  Qui  si  accenna  al  sup- 
plizio del  Panini  come  avvenuto  l'anno  innanzi.  Il  testo  della  let- 
tera differisce  da  quello  che  si  legge  nell'edizione  1570  nei  se- 
guenti punti  : 


1553 

uUis  principum  precibus 

super  aspera  saxa 

Inani 

Pasquilluin 

inittes 


•570 

uUis  precibus 
super  saxa 
in  molli  humo 
Ecstalicum  dialogum 
dabis 


XVI.  Schweinfurt,  [1552]:  si  parla  della  guerra  che  ardeva 
attorno  ai  vescovadi  lorenesi  tra  Carlo  V  e  Enrico  IL 

XVII.  Schweinfurt,  [1552]:  si  collega  per  il  contenuto  alla 
precedente. 

XVIII-XIX,  [Schweinfurt,  1553].  Le  due  lettere  si  collegano 
alla  XXVIII  di  questa  raccolta,  la  quale  è  datata  nel  testo  a 
stampa.  Tutte  le  tre  lettere  non  sono  anteriori  alla  fine  del  1552 
o  principii  del  '53,  perché  in  una  si  accenna  alla  liberazione  del 
duca  di  Sassonia,  avvenuta  in  conseguenza  del  trattato  di  Passavia 
(2  agosto  1552). 

XX.  [Schweinfurt,  1552].  La  lettera  si  collega  con  la  XX\'  e 
XXVI  di  questa  raccolta;  tutte  e  tre  si  riferiscono  all'offerta  di 
una  cattedra  di  medicina  a  Linz,  che  Giorgio  Hermann  fece  a 
Grunthler  in  nome  di  Ferdinando  d'Austria.  La  proposta  avvenne 

Riformatori  italiani  del  Cinquecento  -w.  i8 

certamente  nel  1552,  perché  lo  Hermann  mori  il  io  dicembre  di 
quell'anno  (Schelhorn,  Amoenitates  historiae  ecclesiasticae  et  li' 
terariae,   I,  747)  = 

XXI.  Schweinfurt,  [1553].  Appartiene  al  periodo  della  dimora 
a  Schweinfurt  prima  che  Alberto  di  Brandeburgo  venisse  asse- 
diato dagli  avversaria 

XXII.  Wùrtzburg,  [1550].  La  dimora  a  Wùrtzburg  sta  fra 
quella  di  Augusta,  dove  Olimpia  era  ancora  il  7  ottobre  1550,  e 
quella  di  Schweinfurt,  dove  ella  si  trovava  già  nell'ottobre  del- 
l'anno seguente. 

XXIII.  [Wùrtzburg,  1551].  Olimpia  dice  di  non  vedere  il  Si- 
napi  partito  per  Augusta:  la  lettera  si  riferisce  quindi  alla  dimora 
in  Wùrtzburg  presso  di  lui. 

XXIV.  Non  è  possibile  determinare  neppure  approssimativa- 
mente la  data  di  questa  lettera  per  mancanza  di  indicazioni  concrete. 

XXV  e  XXVI.  Schweinfurt,  [1552].  Cfr.  n.  alla  lett.  XX. 

XXVII.  Schweinfurt,  20  novembre  1552. 

XXVIII.  Schweinfurt,  15  gennaio  1553.  Cfr.  n.  alle  lettere 
XVIII  e  XIX. 

XXIX.  Schweinfurt,  2  febbraio  [1554]-  Olimpia  dice  che  la 
città  di  Schweinfurt  era  assediata  da  nove  mesi,  e  sì  sa  che  l'as- 
sedio cominciò  nell'aprile  1553.  ^ 

XXX.  Schweinfurt,  26  maggio  1553. 

XXXI.  Schweinfurt.  Impossibile  datare  questa  lettera  per 
mancanza  di  indicazioni  concrete. 

XXXIL  Heidelberg,  1°  giugno  [1555]-  Nel  testo  è  1554;  ma 
la  correzione  s'impone  perché  il  1°  giugno  1554  la  Morata  non 
era  ancora  giunta  a  Heidelberg  (v.  lett.  XLVII). 

XXXIII.  22  novembre.  Non  saprei  assegnare  un  anno  preciso 
a  questa  lettera.  Il  Bonnet  crede  che  si  riferisca  al  periodo,  in 
cui  Grunthler  si  allontanò  da  Ferrara  per  recarsi  in  Germania, 
ciò  che  avvenne,  come  sappiamo,  nel  1549;  ma  il  22  novembre 
di  quell'anno  non  solo  era  ritornato  in  Italia,  ma  era  anche  ri- 
partito per  la  Germania. 

XXXIV.  Anche  di  questa  lettera  è  diffìcile  stabilire  la  data 
in  modo  sicuro.  Essa  contiene  accenni  a  fatti,  che  non  saprei 
determinare.  Si  parla  di  un  prossimo  arrivo  di  un  principe,  il 
quale  avrebbe  fatto  guerra  a  coloro  che  si  trovavano  nella  città, 
dove  era  Olimpia.  Che  si  tratti  di  Maurizio  di  Sassonia  nel  mo- 
mento,   in   cui    mosse   contro   Alberto  di   Brandeburgo?  Olimpia 

dice  di  voler  ritornare,  fac  ut  redire  passim,  e  non  si  ritorna 
se  non  dove  si  è  già  stati  Inoltre  saluta  il  marito,  al  quale  la 
lettera  è  diretta,  in  nome  degli  hospites,  presso  i  quali  si  tro- 
vava. Chi  essi  fossero,  se  Hermann  o  altri  non  saprei  dire.  Certo 
la  lettera  è  anteriore  alla  morte  della  Bucironia  du  Gran  Ry, 
consorte  di  Giovanni  Sinapi,  avvenuta  il  28  giugno  1553,  Per- 
ché in  essa  si  parla  di  quella  donna,  che  pare  si  trovasse  insieme 
con  la  Morata. 

XXXV.  Heidelberg,  26  gennaio  [1555].  Accenna  alle  perse- 
cuzioni contro  gli  eretici  di  Ferrara,  che  avvennero  fra  il  1554 
€  il  '55. 

XXXVI.  Heidelberg,  [1554].  Appartiene  ai  primi  giorni  della 
dimora  in  Heidelberg,  cioè  all'estate  del  1554-  /«^  anie  aliquot 
dies  ad  Heidelhergaui  pervenimus. 

XXXVII.  [Heidelberg,  1554].  Anche  la  presente  lettera,  come 
appare  dal  contesto,  appartiene  ai  primi  tempi  della  dimora  in 
Heidelberg. 

XXXVIII.  Heidelberg,   25  gennaio  1555. 

XXXIX.  Heidelberg,  2  febbraio  [1555].  Risponde  ad  altra 
lettera  del  Campano,  che  nel  testo  porta  la  data  31  gennaio  1555. 

XL.  [Heidelberg,  primi  del  1555].  Risponde  ad  una  lettera 
del  Vergerlo  del  dicembre  '54,  e  accenna  alla  ritrattazione  di 
Renata  d'Este  avvenuta  il  23  settembre  di  quell'anno. 

XLI.  [Heidelberg,  1555].  Olimpia  dice  di  essere  incessante- 
mente affetta  da  febbre,  e  assai  probabilmente  la  lettera  fu  scritta 
nell'ultima  fase  della  malattia. 

XLII.  Heidelberg,  25  luglio  [1554].  Appartiene  ai  primi  tempi 
della  dimora  in  Heidelberg:  ciò  risulta  chiaramente  dal  contesto. 

XLIII.  [Heidelberg,  agosto  1554]  Di  pochi  giorni  posteriore 
alla  precedente,  come  risulta  dalle  prime  parole. 

XLIV.  Heidelberg,  [O  dicembre  [1554].  La  lettera  appare 
scritta  durante  la  prima  fase  della  malattia. 

XLV.  Heidelberg,  7  luglio  [1555].  La  lettera  precede  di  poco 
la  fine  della  Morata. 

XLVI.  Heidelberg,  1°  agosto  [1554].  Si  accenna  alle  perse- 
cuzioni, che  i  riformati  subivano  allora  in  Inghilterra  ad  opera  di 
Maria  Tudor.  Cfr.  lett.  XLII. 

XLVII.  Heidelberg,  7  agosto  [1554].  Come  appare  chiara- 
mente dal  contesto,  la  lettera  fu  scritta  nei  primi  tempi  della  di- 
mora in  Heidelberg. 

Eccone  il  testo  italiano,  già  citato  a  documentare  le  manomis- 
sioni fatte  dal  Curione. 


OLIMPIA    MORATA    ALLA    SORELLA    VITTORIA 

«Alla  mia  carissima  sorella  Madonna  Vittoria  Morata  presso 
l'ili. ma  signora  Lavinia  Roverense  Orsina. 

«  Carissima  sorella,  per  la  grazia  di  Dio  semo  salvi,  del  che 
voi  ancora  ne  dovete  ringraziar  Dio,  il  quale  ci  ha  tirato  fuora 
e  liberato  di  tanti  pericoli,  che  se  io  tutti  li  volesse  scrivere,  se 
ne  potrebbe  fare  un  gran  libro.  Noi  avemo  provato  le  calamità 
della  guerra  e  siamo  stati  quattordici  mesi  in  continue  angustie, 
in  mezzo  le  artelarie,  giorno  e  notte,  che  in  un  giorno  spesse 
volte  hanno  tirato  tanti  tratti  de  artelaria  contra  la  terra,  che 
saria  cosa  incredibile  a  raccontarli.  E  il  Signore  tanto  ci  ha  de- 
feso,  perfin  che  ha  voluto  chiamare  il  popolo  a  penitenzia,  che 
pochissimi  sono  stati  ammazzati,  ed  è  stata  invitta  la  città,  che 
mai  con  tutte  le  forze  l'hanno  potuto  vincere,  essendo  piccola  e 
non  troppo  munita.  Ma  alla  fine  con  tradimento,  perché  noi  pen- 
savamo che  i  nemici  se  partirebbono,  come  da  la  Sua  Maestà  e 
da  altri  principi  era  comandato,  cosi  entrorno  ed  avendo  tolto 
tutto  quello  che  era  nella  città,  la  brusciorno.  Ma  il  Signore  mi- 
racolosamente ci  liberò  dalla  fiamma,  avendoci  uno  dellì  nemici 
stessi  avvisato  che  uscissemo  fuora,  avendo  noi  deliberato  di 
stare  nella  chiesa,  dove  il  fumo  ci  avrebbe,  come  ha  fatto  ad 
alcuni,  suffocato.  Poi  fu  il  mio  consorte  pigliato  due  volte.  Quello 
mi  fu  un  dolore  intollerabile,  che  certo,  se  il  Signore  avesse  lon- 
gamente  diff"erito  il  suo  aiuto,  io  dal  dolore  sarebbe  morta.  Per 
grazia  di  Dio,  non  mi  son  curata  di  perdere  ogni  cosa,  che  altro 
che  la  camisia  non  mi  era  restato. 

«  Ma  il  Signore  mi  ha  cominciato  a  dare  le  cose  necessarie, 
e  ci  mandò  nelle  mani  di  certi  conti  signori  di  alta,  che  ci  hanno 
vestito  onorevolmente.  E  la  moglie  di  uno  di  quelli  signori,  la 
quale  è  figliuola  de  uno  de'  gran  duchi  e  nobili  d'Alemagna  de' 
Palatini,  mi  ricevette  essendo  io  ammalata  e  malacciata  con  tanta 
carità,  che  perfin  al  letto  mi  serviva.  Essa  mi  donò  un  zubone  d), 
che  vale  più  di  vinticinque  scudi.  Un  altro  signore  che  mai  non 


(i)  B.,  rubane. 


NOTA  277 

avemo  visto,  né  udito  nominare,  quando  eramo  per  la  via  di  ve- 
nire qua,  ci  mandava  quindici  scudi  per  il  camminare.  Quando 
fugiamo  mi  venne  la  febbre,  e  quattro  settimane  sempre  son 
stata  ammalata.  Adesso  sono  otto  giorni  che  siamo  venuti  qui 
in  una  terra  che  si  chiama  Heidelberga  del  eccell.mo  signor  duca 
Elettore  Palatino,  dove  è  una  accademia,  nella  quale  il  mio  con- 
sorte è  stato  da  S,  Ecc.  fatto  lettore  pubblico,  benché  a  questi 
miseri  tempi  più  se  curano  le  persone  di  arme  che  di  lettere, 
essendo  ogni  cosa  sotto  sopra.  I  vescovi  hanno  un  grande  eser- 
cito, che  va  di  qua  e  di  là,  nocendo  alle  città  del  evangelio,  e, 
dopo  che  hanno  brusciato  Suinforto,  che  non  hanno  lasciato  pur 
una  casa,  hanno  ancora  brusciato  il  paese  del  più  pio  principe 
che  fusse  in  Alemagna.  L'  è  ancora  gran  persecuzione  in  Anglia 
e  intendo  che  padre  Bernardino  è  fuggito  a  Geneva,  sicché  in 
ogni  loco  bisogna  portare  la  croce  chi  vole  esser  di  Cristo. 

Io  son  più  allegra  di  cosi  patire  ed  essere  vero  membro  di 
Cristo,  che  se  io  avesse  tutto  il  mondo,  e  non  lo  desidero.  Io 
so  bene  che  questa  non  sarà  l'ultima  persecuzione,  che  averemo 
patito,  ma  che  bisognarà,  se  viveremo,  patire  molte  tribulazioni, 
né  al  presente  semo  senza.  Questa  città  ha  ben  predicatori  buoni, 
ma  ancora  e  preti  e  frati,  e  non  è  la  cosa  troppo  netta.  Purché 
Dio  mi  dia  fede  e  constanzia  perfin  alla  fine,  come  spero  che  lo 
farà,  avendomi  promesso  di  esaudirmi  in  tutto  quel  chel  pregarò; 
e  io  di  ciò  lo  priego  assiduamente,  e  lui  mi  dia  grazia  che  io 
perfin  qui,  a  laude  sua,  fra  gl'impii  delii  quali  ogni  cosa  è  piena, 
mai  ho  ceduto  un  pelo  quanto  alla  religione,  e  non  mi  accordo 
in  niente  con  li  epicurei,  che  in  libertà  di  carne  pigliano  l'evan- 
gelio: cosi  sempre  ci  è  qualche  fastidio.  Ma  molto  meglio  è  patir 
in  questa  brevissima  vita,  che  stare  in  eterno  in  tormenti  inenar- 
rabili. 

«  Cosi  vi  priego,  la  mia  cara  sorella,  che  abbiate  cura  della 
vostra  salute,  e  che  più  temiate  quello  che  con  una  parola  ha 
creato  ogni  cosa,  quello  che  vi  ha  creato  e  fatto  tanti  beneficii, 
che  un  pezzo  di  carne,  la  quale  è  come  il  ferro,  un  poco  di  fiato 
che  presto  uscisse  fuora.  E  se  vi  sentite  inferma,  non  bisogna 
che  scusate  la  vostra  infermità,  perché  non  è  peccato  maggiore 
che  escusare  i  suoi  peccati.  Per  questo  David  prega  nel  salmo  cxl: 
«  Non  lascia.  Signore,  inclinare  il  core  mio  ad  escusare  i  peccati  ». 
Il  salmo  comincia:  «Signore,  io  gridai  a  te».  Ma  bisogna  con- 
fessarla a   Dio   come  a  un    medico,  e  lui   pregare   che  vi   faccia 

forte  e  vi  dia  grazia  chel  temiate  più  esso  che  gli  uomini.  Per 
questo  tante  volte  Iddio  ne'  salmi  sé  chiama  il  Dio  della  nostra 
fortezza,  perché  el  ci  fa  forti  pur  chel  preghiamo.  Ei  vole  esser 
pregato  assiduamente.  Siate  certa  —  chel  non  mentirà,  dice  Paolo, 
e  che  è  ricco  inverso  tutti  quelli  chel  chiamano,  e  che  ricompensa 
(dice  l'epistola  alli  Ebrei)  quelli  che  lo  cercano.  —  Non  bisogna 
tentarlo  dicendo:  —  Se  sarò  delli  eletti,  mi  salvare  bene.  —  Questo 
è  despregiare  l'evangelio,  con  il  quale  Dio  vi  chiama  alla  salute, 
e  un  volere  tentare  Dio.  Egli  vole  questi  mezzi,  l'evangelio  e 
la  orazione,  per  salvarci.  «  La  fede  —  dice  Paolo  —  vien  per  l'udita 
e  l'udita  per  la  parola  di  Dio».  Cosi  scrive  ai  Calati,  che  essi  ab- 
biano recevuto  Spirito  santo  per  avere  udito  la  voce  del  evangelio, 
come  se  vede  nel' istoria  di  Cornelio  che,  mentre  che  udivano  la 
parola  del  Signore,  cadeva  lo  Spirito  santo  sopra  essi. 

«  Però  fate  che  mai  passi  giorno,  che  non  leggiate  con  devo- 
zione, pregando  Dio  che  per  Cristo  vi  illumini  qualche  cosa  della 
Sacra  Scrittura  con  la  interpretazione.  Più  presto  levatevi  un  poco 
più  a  bon'ora,  perché  Dio  vole  che  prima  si  cerchi  il  suo  regno, 
e  poi  fate  l'officio  vostro  diligentemente  come  Dio  comanda.  Ser- 
vite la  vostra  patrona  di  cuore  con  ogni  debito  onore  e  riverenzia, 
e  dite  a  Sua  S.ria  che  si  consoli  con  la  parola  di  Dio,  che  presto 
arrivaremo  al  porto.  Il  tempo  vola  cosi  bene  nelle  afflizioni  come 
nel  buon  tempo.  Che  la  si  consoli,  che  la  patisce  insieme  con  la 
chiesa,  anzi  con  Cristo  istesso.  Ditele  che  quella  signora,  che  ho 
nominato  di  sopra  in  questa  lettera,  ha  ancora  essa  la  sua  croce. 
La  è  figliuola  de  un  duca  del  quale  parentado  e  stirpe  sono  stati 
alquanti  imperatori,  ed  essa  si  contenta  di  esser  maritata  con  un 
conte,  ed  in  diciannove  anni  mai  è  stata  un'ora  sana.  Sono  quat- 
tro settimane,  che  la  sta  male  in  pericolo.  Io  molto  temo  che  la 
non  mora.  La  è  molto  pia  e  sempre  parla  de  l'altra  vita.  E  spesso 
per  la  parola  di  Dio  hanno  posto  la  roba  e  la  vita  in  pericolo. 

Cara  sorella,  pregate  Dio  come  Moisé  nel  suo  salmo  lxxxix: 
«  Signore,  insegnaci  che  abbiamo  a  morire  acciocché  camminiamo 
saggiamente».  Cosi  cercherete  di  avere  Dio  propizio.  Cercate  il 
Signore  mentre  che  si  trova,  e  non  imitate  la  moltitudine  delli 
impii,  se  non  volete  avere  il  premio  che  essi  averano,  la  danna- 
zione eterna.  Il  Signore  sia  con  voi  e  vi  dia  il  suo  Spirito  santo. 
Baciate  le  mani  a  queste  signore  da  mia  parte,  e  salutate  le  vo- 
stre compagne  e  tutte  le  donne  e  donzelle.  Io  scrivo  a  madonna 
Cherubina.  Scrivetemi  una  lettera  longa  acciocché  intenda  come 

State  e  come  vivete.  Io  grandemente  desidero  lettere  della  mia 
cara  signora  Lavinia,  la  quale  sempre  io  ho  nel  cuore.  Spesso  ho 
scritto  a  S.  Sjia  e  a  voi  ;  mai  ho  avuto  risposta.  Gli  mandai  non 
so  che  libretti.  Scrivetemi  se  S.  S."a  gli  ha  ricevuti  e  avuto  grati, 
e  non  siate  cosi  pigra  nel  scrivere.  Di  grazia  scrivetemi  e  non 
siate  pigra.  Gran  cosa  che,  se  ben  che  io  scrivo  tante  lettere, 
nessuno  mi  risponde.  Io  mandai  alcuni  libretti  alla  signora  Lavinia. 
Scrivetemi  se  S.  S.rJa  gli  ha  ricevuti.  Guardatevi   dall'idolatria. 

Di  Heidelberg  a  8  di  agosto  [1554]. 

Il  mio  consorte  ed  Emilio  vi  salutano. 

La  vostra  sorella  Olimpia  Morata  Grunthlera. 


(Dalla  «  Riv.  CRISTIANA»  VI  [1878],  pp.  5-7). 

XLVIII.  Heidelberg,  8  agosto  [1554].  Valga  per  questa  let- 
tera quanto  si  è  detto  per  la  precedente. 

XLIX.  [Heidelberg,  agosto  1554].  Si  attacca  immediatamente 
alla  precedente,  come  risulta  dalle  prime  parole. 

L.  Heidelberg,  [1555].  Precede  di  qualche  giorno  la  fine  della 
povera  Olimpia. 

III, 


Manca  una  monografia  recente  sul  Curione  e  bisogna  quindi 
far  capo  ai  vecchi  scritti  di  Gìovannicola  Stufano  e  dello  Schmidt. 
Un  buon  articolo  del  Benrath  si  legge  in  Realencyklopàdie  di 
Hhrzog.,  cìt.,  IV,  353  sgg. 

Il  C.  nacque  a  Cirié  (Torino)  il  i°  maggio  1503.  Studiò  a  Mon- 
calieri,  Torino  e  Milano.  Da  Girolamo  Negri  ebbe  gli  scritti  dei 
riformatori  d'oltre  Alpi,  che  lesse  avidamente.  Desiderando  cono- 
scere di  persona  quegli  uomini,  i  cui  libri  avevano  suscitato  cosi 
grande  interesse  in  lui,  si  pose  in  viaggio  con  due  predicatori 
evangelici;  ma  il  vescovo  di  Ivrea  lo  fece  arrestare  e  lo  tenne  in 
carcere  due  mesi,  inviandolo  poi  nel  convento  di  San  Benigno, 
perché  tornasse  sulla  retta  via  dal  punto  di  vista  cattolico.  Ma  dal 
convento  fuggi  dopo  aver  sostituito  alle  reliquie  di  alcuni  santi, 
che  ivi  si  conservavano,  un  esemplare  della  Bibbia.  Andò  vagando 
per  vari  luoghi  e  si  trattenne  più  a  lungo  a  Milano,  dove  prese 
moglie,  a  Casale  Monferrato  e  a  Torino.  Per  aver  confutato  un 
monaco,  che  si  era  scagliato  contro  Lutero,  ebbe  brighe  con  l'in- 
quisizione. Ma,  liberato,  divenne  professore  di  grammatica  e  reto- 
rica a  Pavia.  L'inquisizione  non  gli  dette  pace  e  lo  costrinse  a 
lasciare  quell'Università,  donde  passò  a  Venezia,  poi  a  Ferrara 
presso  Renata  d'Este  e  infine  a  Lucca,  che  lo  accolse  come  pub- 
blico insegnante.  Ma  nel  1542,  non  potendo  trovare  pace  neppur 
là,  consigliato  dai  governanti  della  Repubblica,  emigrò  all'estero. 
Essendosi  fatto  conoscere  per  le  sue  opere,  diventò  professore  a 
Losanna  prima  e  poi,  nel  1547,  a  Basilea,  dove  rimase  fino  alla 
morte  avvenuta  il  24  novembre  1569. 

Il  C.  scrisse  molto  e  di  molte  cose.  Esistono  di  lui  opere  teo- 
logiche, filosofiche,  storiche,  satiriche,  letterarie.  Qui  sono  ripro- 
dotte alcune  lettere  di  quelle,  che  l'autore  stesso  scelse  e  stampò 
a  Basilea  nel  marzo  1553.  Cfr.  Caelii  Skcundi  Curionis,  Selecta- 
runi  Epistolaruììi  libri  duo.  Basileae,  per  lohannem  Oporinum. 

Carattere  ben  diverso  dall'epistolario  della  Morata  ha  quello 
del  Curione.  Qui  non  trovi  ricchezza  di  elementi  biografici:  attra- 
verso qualche  lettera  ci  è  dato  scorgere  in  quali  difficoltà  di  ca- 
rattere finanziario  si  dibattesse  il  povero   esule    privo   di  beni  di 

fortuna  e  onusto  di  numerosa  famiglia.  Nelle  epistole  raccolte 
da  lui  vedi  l'umanista,  il  professore,  che  dell'insegnamento  e 
del  culto  delle  lettere  ha  fatto  l'occupazione  fondamentale  della 
vita,  e  che  da  buon  padre  di  figli  cerca  di  valorizzare  quelle 
forme  di  attività  per  scopi  essenzialmente  pratici.  Leggi  special- 
mente le  lettere  I,  II,  V,  VI,  VII,  XI:  sia  che  egli  scriva  a 
vecchi  o  nuovi  discepoli,  sia  che  presenti  una  delle  sue  opere 
agli  amici  perché  vi  diano  diffusione,  è  facile  indovinare  in  quali 
dure  condizioni  si  svolgesse  la  sua  vita  di  esule.  Altre  lettere  ci 
mostrano  il  Curione  in  rapporti  di  amicizia  con  teologi  e  dotti 
della  Germania  e  della  Svizzera,  quali  Bonifacio  Amerbach,  En- 
rico Bullinger,  Martino  Borrao,  Melantone  ed  altri,  e  attestano 
l'alta  considerazione  in  cui  era  tenuto  nell'ambiente  che  lo  cir- 
condava. 

Mi  sono  industriato  di  datare  le  lettere  del  Curione,  sebbene 
non  sia  agevole  il  farlo  per  mancanza  di  accenni  concreti  a  uomini 
e  cose  del  tempo.  Credo  di  aver    stabilito   quanto    segue: 

I.  Basilea,  4  ottobre  [1552].  Risulta  dalla  lettera  di  Basilio 
Amerbach  in  risposta  a  quella  del  Curione  datata  da  Tubinga, 
3  novembre  1552. 

II.  Basilea,  13  gennaio  [1553].  Risulta  dalle  due  lettere  dello 
stesso  Basilio  ricordate  in  principio  di  quella  del  Curione  con  le 
date  rispettivamente   del  3  novembre  e  3  dicembre  1552. 

Ili  e  IV.  Basilea,  25  dicembre  [1550]  e  5  settembre  [1551]. 
Le  due  date  risultano  dall'accenno  al  supplizio  del  Panini,  acca- 
duto il  22  agosto  1550. 

V.  Basilea,  5  settembre.  Non  vi  sono  elementi  per  assegnare 
un  anno  sicuro  a  questa  lettera.  Essa  fu  scritta  fra  il  1547  e  il  '53, 
durante  il  regno  cioè  di  Eduardo  VI  Tudor.  Il  libriccino  de  am- 
plitudine misericordiae  Hei  appartiene  a  Orazio  Curione,  figlio  di 
Celio,  n.  a  Casalmonferrato  il  1534;  laureatosi  a  Pisa,  passò  in 
Germania,  dove  l'imperatore  Ferdinando  lo  nominò  suo  consi- 
gliere. Essendosi  recato  in  missione  a  Costantinopoli,  vi  mori  il 
15  febbraio  1564  (Schelhorn,  Amoenitates  literariae ,X.l\f ,  370  sgg. 
e  cfr.  BoNNET,  Récits  du  seizième  siècle,  Paris,  Grassart,  1875; 
2"d  édit.,  300  sgg.), 

VI.  Losanna,   io  febbraio  1543. 

VII.  Basilea,  [1553]?  Suppongo  che  sia  del  '53  in  base  all'ac- 
cenno all'età  «  quam  —  scrive  il  Curione  —  sentio  ingravescere  ». 
In  quell'anno  toccava  infatti  il  50^  dell'età  sua. 

Vili.  29  luglio.  Impossibile  stabilire  Tanno  per  mancanza  di 
accenni  precisi. 

IX.  Losanna,  6  dicembre.  Non  so  a  quale  anno  della  dimora 
a  Losanna  (1543-47)  sia  da  assegnare  questa  lettera. 

X.  Losanna,  28  dicembre.  Valga  per  questa  lettera  quanto 
si  è  detto  per  la  precedente. 

XI.  [Basilea],  13  febbraio  1548. 

XII.  Basilea,  5  gennaio  1548. 

XIII.  Basilea,  5  febbraio  [1552].  Si  accenna  alla  capitolazione 
di  Magdeburgo,  che  avvenne  nel  novembre  155/. 

XIV.  Basilea,  1°  dicembre.  Mancano  elementi  per  stabilire 
l'anno  di  questa  lettera. 

XV.  24  giugno:  non  so  di  quale  anno.  La  lettera  è  di  Orazio 
Curione,  già  nominato  sopra. 

XVI.  Basilea,  1°  dicembre  [1552].  Si  accenna  all'assedio  di 
Metz  e  alla  guerra  di  Siena. 

XVII.  Basilea,  17  dicembre  [1552].  Si  accenna  all'assedio  di 
Magdeburgo. 

XVIII.  Più  che  una  lettera  è  un  opuscolo,  in  cui  il  Curione 
contrappone  la  pratica  della  mercatura  alla  professione  delle  lettere 
e  mette  in  evidenza  i  vantaggi  che  derivano  dalla  prima  e  i  danni 
prodotti  dalla  seconda. 

G.   P. 

Fontana  Bartolomeo,  269,  270. 

Formoso  papa,   159. 

Francesco  I  re  di  Francia,  259. 

Frobenius  (Froben),  212. 

Fugger  Raimondo,   176,  246. 

Giglio  Gregorio,   191. 

Giraldi  Gregorio,   179,  272. 

Giulio  I  papa,   145. 

Giulio  II  papa,  159. 

Gonzaga  Giulia,  265. 

Gotwald  Andrea,  204. 

Gozzi  Lucrezia,   179,   181,  183,  184, 

187,   188,   190,   191,   195,  208,  222, 

235,  268. 
Gregorio    Magno    papa,    116,    126, 

132. 
Gregorio  VII  papa,   132,   133. 
Grunthler   Andrea,    174,    176,    177, 

179  sgg.,   183,   184,   18Ó,  189,  190, 

192  sgg.,  201  sgg.,  216,  219  sgg., 

223,  227,  235,  237,  265  sgg.,  271 

sgg-,  276,  277,  279. 
Grybald,  232. 
Guisa  (di)  Francesco,  201,  268. 

Hallbaver,  263. 

Hermann  Antonio,    186,    187,    191, 

194. 
—  Giorgio,   177  sgg.,  181,  187,  189, 

192,  234,  235,  265,  266,  272  sgg. 
Herold  Giovanni,  212,  213. 
Hervagius  (Herwagen),  212. 
Herzog,  269,  280. 

Infanzie  Giovanni,  209. 
Isingrinio,  212,  236. 
Ivrea  (d')  vescovo,  280. 

Keck  Giovanni,  237. 

Lanzoni  Giovanni,  271. 
Leone  I  papa,  44,   146. 
Lindner  Cristoforo,  250. 
Lisippa,   175. 
Logeria,  173. 
Logodedalo,  251. 
Lucio  Tommaso,   190. 
Lutero  Martino,   95,   96,    185,    197, 
208,  263,  264,  268,  280. 

Maometto,  199. 
Marcione,  161. 
Mariano   Girolamo,   231,   240,    241, 

254,  255. 
Maria  Tudor  regina  d' Inghilterra, 

268,  275. 
Massenzio,  88. 
Medici  (dei)  Alessandro,  259. 

—  Caterina,  259. 

—  Lorenzo  duca  di  Urbino,  259. 
Melantone   Filippo,   250,   263,   264, 

281. 
Menalca,  249. 
Milichio,   192. 
Morato  Emilio,   181,   183,   189,  196, 

205,  214,  219,  223,  227,  265  sgg., 

279. 

—  Fulvio  Pellegrino,  180,  234,  235, 
265,  271,  272. 

—  Vittoria,   183,  186,  196,  214,  215, 
222,  225,  226,  270,  276. 

Morpurgo  Alessandro,  269. 

—  Giuseppe,  264. 
Munster  Sebastiano,  254. 
Muzio  Scevola,   173,  272. 
Myconius,  254. 


Nabucodònosor,  44. 
Negri  Girolamo,  280. 
Nerone,  65,  88. 

Ochino    Bernardino,    55,    161,   213, 

216,  238,  268,  277. 
Onorio,  132. 

Oporino  Giovanni,  212,  280. 
Opsopeo  Vincenzo,  208. 
Orsini  Camillo,   175,   183. 

—  Cherubina,   179,  219,  223,  278. 

—  Maddalena,  179. 

—  Paolo,   185. 
Ovidio,   247. 

Palatino   (Elettore),    216,    267,  276, 

277. 
Paolo  III  papa,   159. 
Perna  Pietro,  265. 
Pindaro,  236,  237. 
Platone,  257. 
Plinio  il  giovane,   193. 
Plinio  il  vecchio,  259. 
Plutarco,  205,  258. 
Probo,  88. 

Rangoni  Bentivoglio  Elena,   183. 
Recaredo  re  dei  Visigoti,   132. 
Reineck   (di)   conte,    205,   211,  267. 
Rosio  Andrea,  204. 

Saffo,  237. 

Sassonia  (di)   Federico,   187,  273. 

—  (di)  Maurizio,   195,   274. 
Sbaski  Abramo,  253. 

—  Stanislao,  255. 

Schelhorn  Gian  Giorgio,  274,  281. 
Schleenr  Lorenzo,   186,   187,   194. 
Schmidt,  280. 
Sergio  III  papa,   159. 
Servio  vescovo  di  Marsiglia,  126. 
Sinapi  Chiliano,   171,  172,  176,  177, 
204. 

—  Giovanni,    173    sgg.,    183,    184, 

189,    190,    194,    204,    235,  236,  265, 

272,    274,    275. 
Sinapi  Osvaldo,   175  sgg. 
—  Teodora,  176,  177,  194,  205. 
Siricio  papa,  64,   146. 
Socino  Lelio,  251,  254. 
Socrate,  257. 
Solone,   258. 
Sotero,   135. 
Stancaro,  253. 
Stavio  Francesco,  239. 
Stefano  VI  papa,  159. 
Stupano  Giovannicola,  280. 

Terenzio,   176. 
Tiraboschi  Girolamo,  271. 
Tito  imperatore  Romano,  44. 
Tito  vescovo,  139. 


Toledo  (di)  vescovo,   132. 
Trace  Giorgio,  180. 
Traiano,  132. 

Ulisse,  171. 

Vergerlo  Pier  Paolo,  207,  268,  275. 
Vespasiano,  44. 
Virgilio,   116,  249. 

Warnbulero,  231,  232. 
Weber  Michele,  193. 
Wùrtzburg  (di)  vescovo,  195,  210, 
216,  226,  277. 

Zerchinta  Niccolò,  244. 

Zosimo,   135. 

Zwinger  Teodoro,  263. 


NB.  —  A  pag.  175  [ìett,  VI  della  Morata)  il  testo  a  stampa  ha  «  ne 
^gry  quidem  ».  Ho  creduto  opportuno  correggere   «ne  unarn  quideni  ». 

Dalle  Lettere  di  Olimpia  Morata. 

»       173 

»       174 

A  ndreae  Gru  n  ih  lero 

»       174 

Ioanni  Sinapio    .     . 

»  175 
»  176 
»       176 

»  177 
»       177 

